Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
d7bcad4d-7759-406e-b9bb-d4691fdd9a6f	កំណើនអ្នកឆ្លងវីរុសកូរ៉ូណានិងការថ្លោះធ្លោយក្នុងការតាមដាន បានបង្កកង្វល់ថ្មីអំពីការឆ្លងវីរុសនេះនៅកម្ពុជា	លិខិតមួយច្បាប់ធ្វើឡើងកាលពីថ្ងៃច័ន្ទ ដោយលោក អ៊ុំ ឡេង ចៅសង្កាត់សិត្បូ រាយការណ៍ទៅអភិបាលក្រុងតាខ្មៅ ខេត្តកណ្ដាល បានក្លាយជាប្រធានរឿងដ៏ចម្រូងចម្រាសមួយ ទាក់ទិននឹងការប្រយុទ្ធប្រឆាំងនឹងជំងឺកូវីដ១៩នៅកម្ពុជា។ លិខិតនោះឲ្យដឹងថា ស្ត្រីវ័យ២៧ឆ្នាំម្នាក់ ដែលជាកងកម្លាំងមួកខៀវនៃក្រុមរក្សាសន្តិភាពអង្គការសហប្រជាជាតិ ទើបត្រូវបានរកឃើញថា មានជំងឺកូវីដ១៩ កាលពីថ្ងៃទី៨ ខែសីហា កន្លងទៅ ពេលអ្នកស្រីបានទៅដល់គេហដ្ឋានក្នុងសង្កាត់សិត្បូទៅហើយ។ លោក អ៊ុំ ឡេង បានរាយការណ៍ជូនថ្នាក់លើរបស់លោកថា យោធិនរូបនេះ ក្រោយត្រឡប់មកពីប្រទេសម៉ាលីវិញ និងក្រោយពីបានទៅដល់គេហដ្ឋានកាលពីថ្ងៃទី៣០ ខែកក្កដា បានចម្អិនបាយសម្លជូនចាស់ៗ ចែកប្រាក់ក្មេងៗ ធ្វើចង្ហាន់ប្រគេនព្រះសង្ឃនៅវត្តជម្ពូព្រឹក្ស ក្នុងសង្កាត់សិត្បូ មុននឹងត្រូវបានរកឃើញថា មានជំងឺកូវីដ១៩ នៅថ្ងៃទី៨ ខែសីហា។ ការលើកឡើងរបស់លោក អ៊ុំ ឡេង ក្នុងលិខិតនោះ ដែលក្រោយមកត្រូវបានចែកចាយពាសពេញបណ្ដាញសង្គមហ្វេសប៊ុកនោះ ត្រូវបានច្រានចោលភ្លាមៗ។ មន្ទីរសុខាភិបាលខេត្តកណ្ដាលផ្ទាល់តែម្ដង បានបរិយាយការលើកឡើងរបស់លោក អ៊ុំ ឡេង ថា «មិនត្រឹមត្រូវ គ្មានប្រភពច្បាស់លាស់»។ ក្នុងបទសម្ភាសន៍មួយជាមួយសារព័ត៌មានក្នុងស្រុក លោកអ៊ុំ ឡេងបានបង្ហាញក្ដីបារម្ភអំពីសុវត្ថិភាព សុខុមាលភាព ប្រជាជនក្នុងមូលដ្ឋានរដ្ឋបាលរបស់លោក ហើយព័ត៌មានដែលលោកបានរាយការណ៍ទៅអភិបាលក្រុងតាខ្មៅគឺបានពីការចុះសាកសួរប្រជាពលរដ្ឋក្នុងមូលដ្ឋាន និងអ្នកដែលប្រាស្រ័យទាក់ទងជាមួយយោធិនវ័យ២៧ឆ្នាំរូបនេះតែម្ដង។ យ៉ាងណាក៏ដោយ នៅថ្ងៃអង្គារ ទី១១ ខែសីហាប្រធានមន្ទីរសុខាភិបាលខេត្តកណ្ដាល បានលើកឡើងថា សមាជិកក្រុមគ្រួសារ៩រូប ដែលរស់នៅជាមួយយោធិនវ័យ២៧ឆ្នាំរូបនេះ ត្រូវបានធ្វើតេស្ដហើយលទ្ធផលអវិជ្ជមានលើកទីមួយ។ លោកបន្តថា យោធិនរូបនេះ ពិតជាបានទៅវត្តជម្ពូព្រឹក្សមែន កាលពីថ្ងៃទី២ ខែសីហា។ លោក គួយ ប៊ុនធឿន ប្រធានមន្ទីរសុខាភិបាលខេត្តកណ្តាលបានបញ្ជាក់ប្រាប់ VOAនៅថ្ងៃអង្គារថា៖ «គាត់បានទៅវត្តពិតមែនប៉ុន្តែគាត់មិនបានធ្វើចង្ហាន់ធ្វើអ្វីប្រគេនទេ គឺបងប្អូន ឪពុកម្ដាយគាត់ជាអ្នកយកទៅ ហើយគាត់បានទៅចូលរួម តែគាត់អត់បានទៅប៉ះពាល់ជាមួយព្រះសង្ឃទេ។ គាត់អង្គុយ គាត់ពាក់ម៉ាស់ ពាក់អីត្រឹមត្រូវរបស់គាត់។គាត់បាញ់អាល់កុល បាញ់អីសម្អាតត្រឹមត្រូវរបស់គាត់ដែរ»។ បន្ទាប់ពីត្រឡប់ពីប្រទេសម៉ាលី កាលពីថ្ងៃទី១៤ ខែកក្កដា ស្ត្រីវ័យ២៧ឆ្នាំរូបនេះ បានបញ្ចប់ការស្នាក់នៅដាច់ដោយឡែក នៅជំរុំយោធាពីរសប្ដាហ៍ និងបានត្រឡប់ទៅកាន់គេហដ្ឋានក្នុងសង្កាត់សិត្បូ ក្រុងតាខ្មៅ ខេត្តកណ្ដាល កាលពីថ្ងៃទី៣០ ខែកក្កដា ហើយត្រូវធ្វើតេស្ដ៥ដងទើបរកឃើញជំងឺកូវីដ១៩។ នេះ បើយោងតាមមន្ទីរសុខាភិបាលខេត្តកណ្តាល។ ប្រធានមន្ទីរសុខាភិបាលរូបនេះបានឱ្យដឹងថា ក្រុមការងារសុខាភិបាលបានចេញទៅវត្តជម្ពូព្រឹក្ស កាលពីព្រឹកថ្ងៃអង្គារ ដើម្បីស៊ើបសួរ និងប្រមូលសំណាក ពីព្រះសង្ឃដែលគង់ក្នុងវត្តនៃសង្កាត់សិត្បូមួយនេះ យកមកពិនិត្យនៅវិទ្យាស្ថានប៉ាស្ទ័រ។ «ប៉ុន្តែឥឡូវដើម្បីអស់មន្ទិល យើងត្រូវធ្វើ[តេស្ដ]ទាំងអស់ អ្នកដែលនៅជុំវិញ មានបងប្អូន គ្រួសារគាត់។យើងបានធ្វើហើយយើងនឹងបន្តធ្វើ ដូចថា គាត់ទៅវត្តអ៊ីចឹង យើងដើម្បីអស់មន្ទិល យើងពិនិត្យមើលព្រះសង្ឃអ៊ីចឹង»។ ករណីអ្នកជំងឺកូវីដជា យោធិននេះ និងការប្រទាំងប្រទើសគ្នា រវាងមន្ត្រីជំនាញថ្នាក់ជាតិ និងមន្ត្រីរដ្ឋបាលថ្នាក់ក្រោមជាតិ នាំឲ្យមានការព្រួយបារម្ភថ្មីបន្ថែមទៀត លើការរាតត្បាតនៃជំងឺមួយនេះចូលទៅសហគមន៍។ លោក ម៉ម ប៊ុនហេង រដ្ឋមន្ត្រីសុខាភិបាល បានលើកឡើងកាលពីព្រឹកថ្ងៃអង្គារថា «ហានិភ័យនឹងអាចកើតមានឡើងគ្រប់ពេល»។ ចំណែកករណីលួចរត់ចេញពីមណ្ឌលស្នាក់នៅដាច់ដោយឡែក ការពិនិត្យប្រើពេលច្រើនដងទើបរកឃើញតេស្ដវិជ្ជមាន និងកំណើនយ៉ាងគំហុកនៃចំនួនអ្នកឆ្លងដែលធ្វើដំណើរមកពីបរទេស បានបង្កើនក្ដីបារម្ភជាថ្មីសម្រាប់អ្នកតាមដាន ទាក់ទិននឹងការទប់ស្កាត់របស់កម្ពុជាប្រឆាំងនឹងរោគរាតត្បាតជាសកលកូវីដ១៩នេះ។ នៅទូទាំងពិភពលោកក៏ដូចជាក្នុងតំបន់ ជំងឺកូវីដ១៩ ហាក់មិនទាន់បង្ហាញសញ្ញាថមថយនៅឡើយ ដែលចំនួនអ្នកឆ្លងបានកើនឡើងដល់២០លាននាក់ហើយ គិតត្រឹមថ្ងៃអង្គារ ដែលក្នុងនោះសហរដ្ឋអាមេរិកឈរនៅលើគេ មានអ្នកឆ្លង៥លាននាក់ ប្រទេសប្រេស៊ីលឈរនៅលំដាប់ទីពីរ មានអ្នកឆ្លង៣លាននាក់។ នៅក្នុងតំបន់អាស៊ីអាគ្នេយ៍វិញ ការងើបកក្រើកសាជាថ្មីនៃការផ្ទុះឡើងនៃចំនួនអ្នកឆ្លងក្នុងប្រទេសវៀតណាម និងប្រទេសហ្វីលីពីន បាននាំឱ្យរដ្ឋាភិបាលកម្ពុជាផ្ដែផ្ដាំមន្ត្រីគ្រប់ជាន់ថ្នាក់ឱ្យបង្កើនការប្រុងប្រយ័ត្ន។ នៅថ្ងៃអង្គារ ទី១១ ខែសីហា កម្ពុជាក៏បានកត់ត្រាករណីនាំចូលថ្មីចំនួន១៥ មកពីប្រទេសហ្វីលីពីន និងសហរដ្ឋអាមេរិក បង្កើនករណីសរុបដល់២៦៦។ រដ្ឋាភិបាលកម្ពុជា បានបើកជើងយន្តហោះពីប្រទេសខ្លះវិញ តែទើបបានបិទជើងយន្តហោះពីប្រទេសម៉ាឡេស៊ី និងឥណ្ឌូនេស៊ី កាលពីថ្ងៃទី១ ខែសីហា ហើយនៅថ្ងៃទី១៣ ខែសីហា ខាងមុខ នឹងបិទជើងយន្តហោះជាមួយប្រទេសហ្វីលីពីន។ លោក ទឹម វរ៉ា នាយកប្រតិបត្តិគណៈកម្មាធិការសម្របសម្រួលសកម្មភាពសុខភាព បានបង្ហាញក្ដីបារម្ភអំពីកំណើននៃករណីនាំចូលនៃជំងឺកូវីដ១៩។ លោកស្នើរដ្ឋាភិបាល«ពិចារណាឡើងវិញ»ចាប់យកយុទ្ធសាស្ត្រនៃការបត់បែនផ្លាស់ប្ដូរថាប្រទេសណាដែលមានការផ្ទុះឆ្លងខ្លាំងត្រូវបិទ ហើយប្រទេសណាដែលធូរស្រាលអាចបើកក្នុងកម្រិតមួយ។ «បើសិនជាយើងនៅតែបើក វាអាចនៅតែមានការកើនឡើង ហើយកើនឡើងៗទៅ។ ពេលដែលមានចំនួនហ្នឹងកើនឡើង គឺធ្វើឱ្យមានភាពស្មុគស្មាញក្នុងការគ្រប់គ្រង។ យើងបារម្ភពីរឿងវាអាចនឹងឆ្លងនៅក្នុងសហគមន៍អ៊ីចឹង វាធ្វើឱ្យបញ្ហាហ្នឹងកាន់តែស្មុគស្មាញថែមទៀត»។ អ្នកធ្វើការលើកិច្ចការសុខភាពរូបនេះបានបន្ថែមថា ករណីដែលចំនួនអ្នកឆ្លងដែលនាំចូលបន្តកើនឡើង «វាប្រឈមមុខដែរ ក្នុងការធ្វើឱ្យបានសព្វគ្រប់ជ្រុងជ្រោយ» ទាក់ទិននឹងការធ្វើតេស្ដនៅច្រកចេញចូល ការដាក់ឲ្យនៅដាច់ដោយឡែក និងការរក្សាគន្លាតពីគ្នា ពេលធ្វើដំណើរ។ ជាក់ស្ដែងករណីយោធិនដែលមកពីប្រទេសម៉ាលី ត្រូវបានលោក ទឹម វរ៉ា លើកឡើងថា ជាសញ្ញាដាស់តឿន ខណៈការរកឃើញមេរោគត្រូវបានបញ្ជាក់ក្នុងការធ្វើតេស្ដលើកទី៥ទៅហើយ ដែលនាំឲ្យលោកបារម្ភខ្លាចថាសមត្ថភាពគ្រប់គ្រង«មិនមានលទ្ធភាពក្នុងការទប់ស្កាត់» ពេលមានកំណើននិងលំហូរចូលគំហុកពេក។ ការដាក់ឲ្យនៅដាច់ដោយឡែក ក៏បានក្លាយជាចំណោទផងដែរ ក្រោយមានករណីអ្នកស្នាក់នៅលួចរត់ចេញពីរលើក។ ករណីដំបូង គឺស្ត្រីខ្មែរអាមេរិកម្នាក់បានលួចរត់ចេញពីមណ្ឌលនៅរាជធានីភ្នំពេញ កាលពីថ្ងៃទី១៨ ខែកក្កដា ហើយក្រោយមកសមត្ថកិច្ចបានរកឃើញអ្នកស្រីនៅកន្លែងស្នាក់នៅមួយក្នុងខេត្តកំពង់ចាម។ ចំណែកបុរសខ្មែរពីររូបផ្សេងទៀត ដែលលបចេញពីមណ្ឌលក្នុងក្រុងព្រៃវែង កាលពីថ្ងៃទី៣ ខែសីហា ក៏ត្រូវបានសមត្ថកិច្ច និងមន្ត្រីជំនាញរកឃើញនិងនាំខ្លួនត្រឡប់មកវិញដែរ។ នេះបើយោងតាមមន្រ្តីសុខាភិបាល។ ករណីមួយទៀត ទាក់ទងនឹង«ការប្រើប្រាស់ឱសថហួសកម្រិត»ក្នុងមណ្ឌលដាក់ឲ្យនៅដាច់ដោយឡែក ។ បុរសម្នាក់ត្រូវបានសាច់ញាតិយកថ្នាំឱ្យ និងបណ្ដាលឱ្យគាត់ស្លាប់ក្នុងមណ្ឌលចត្តាឡីស័ក ក្នុងស្រុកក្រូចឆ្មារ ខេត្តត្បូងឃ្មុំតែម្ដង។ នេះបើយោងតាមមន្ទីរសុខាភិបាលខេត្តត្បូងឃ្មុំ។ លោកស្រី សេង រាសី នាយិកាប្រតិបត្តិអង្គការសីលកា បានពន្យល់ថា រដ្ឋគួរតែពន្យល់ និងបញ្ជ្រាបព័ត៌មានការយល់ដឹងដល់ពលរដ្ឋបន្ថែមទៀតអំពីសារៈសំខាន់នៃការធ្វើចត្តាឡីស័ក ហើយក៏ត្រូវតែលើកកម្ពស់គុណភាពរស់នៅ និងស្ដង់ដារផាសុកភាព សុខុមាលភាពអនាម័យ ក្នុងមណ្ឌលចត្តាឡីស័ក។ អ្នកស្រី សេង រាសីបាននិយាយប្រាប់ VOA យ៉ាងដូច្នេះថា៖ «ខ្ញុំមិនដឹងថា ក្រៅពីការថែទាំផ្នែករាងកាយខ្ញុំអត់ដឹងថាក្នុងមណ្ឌលចត្តាឡីស័កនោះ មានសេវាប្រឹក្សាផ្លូវចិត្តឬអត់ ព្រោះជួនកាលមនុស្សមានអារម្មណ៍ដូចខ្លួនត្រូវបានជាប់ឃុំណា៎ទៅណាអត់រួចជាពិសេសអ្នកដែលមកពីក្រៅ មកដល់ចង់ឃើញបងប្អូន ហើយអត់បានជួប ទ្រាំអត់ចង់បាន»។ អ្នកដឹកនាំអង្គការសង្គមស៊ីវិលរូបនេះ ក៏បានលើកឡើងជាការបារម្ភផងដែរ ក្នុងចំណោមសាធារណជន ជាពិសេសអ្នកនៅភ្នំពេញដែលហាក់មិនសូវប្រុងប្រយ័ត្នដូចការផ្ទុះឆ្លងរលកទីមួយ កាលពីអំឡុងខែមីនា។ អ្នកស្រីអង្កេតឃើញថា មានការពាក់ម៉ាស់តិចជាងមុន ហើយការធ្វើដំណើរចរាចរណ៍ទៅមកក៏មានលក្ខណៈមមាញឹកដូចសព្វមួយដងវិញ។ «ប្រហែលជាពួកគាត់គិតថា មើលទៅស្ងប់ស្ងាត់ហើយ មិនមែនជាបញ្ហាអ្វីទេ ហើយករណីគាត់មើលឃើញថា នៅតិចតួចអ៊ីចឹងទៅណា៎ ។គាត់ប្រហែលគិតថា១០០នាក់ជាងមុនមើលជាគ្រាន់តែប៉ុណ្ណឹងនាក់ទៀត បែបមិនអីទេមើលទៅ។ បែបគាត់គិតថាអ៊ីចឹងណា៎»។ មន្ត្រីអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន និងលោក លី សូវ៉ាន់ មិនបានឆ្លើយតបនឹងសំណួររបស់ VOA នោះទេ គិតត្រឹមថ្ងៃអង្គារនេះ។ តួលេខគិតត្រឹមថ្ងៃទី៨ ខែសីហា ការធ្វើតេស្ដសរុបនៅកម្ពុជារកវីរុសកូរ៉ូណា មានចំនួន ៧១.៩២០ដង ស្មើនឹងចំនួនមនុស្សធ្វើតេស្ដ ៥៥.៥០១នាក់ នៅទូទាំងប្រទេសដែលមានមន្ទីរពេទ្យ និងមណ្ឌលសុខភាពសរុប២៧ ដែលត្រៀមទទួលព្យាបាលអ្នកជំងឺកូវីដ១៩ ដោយមានគ្រែបម្រុងទុកចំនួន១៣.៦៦៧ គ្រែ។ នេះបើយោងតាមអង្គការសុខភាពពិភពលោក (WHO)។ លោក ទឹម វរ៉ា នាយកប្រតិបត្តិគណៈកម្មាធិការសម្របសម្រួលសកម្មភាពសុខភាព បានបន្ថែមថា ប្រសិនជាមានលទ្ធភាព រដ្ឋគួរស្វះស្វែងរៀបចំការធ្វើតេស្ដទ្រង់ទ្រាយធំ រកករណីដែលនៅរាយប៉ាយដោយចៃដន្យនៅក្នុងចំណោមបណ្ដាជនក្នុងប្រទេស ដើម្បីធានាបង្កើនប្រសិទ្ធភាពនៃការទប់ស្កាត់ការឆ្លង បន្ថែមទៅលើការទប់ស្កាត់ការឆ្លងពីខាងក្រៅ៕	2020-08-11T07:00:00+07:00	khmer.voanews.com	https://khmer.voanews.com/a/case-spikes-loopholes-raises-fear-of-another-outbreak-in-cambodia/5539179.html
8eaa1e55-c702-4210-a4e1-c4afd641a71e	មន្ទីរសុខាភិបាលខេត្តកណ្ដាល ចេញប្រកាសបដិសេធរបាយការណ៍ចៅសង្កាត់សិត្បូ ពាក់ព័ន្ធនឹងសកម្មភាពស្រ្តីកងទ័ពមួកខៀវ ដែលវិជ្ជមានជំងឺកូវីដ១៩ (Video inside)	មន្ទីរសុខាភិបាលខេត្តកណ្តាល នៅថ្ងៃទី១០ ខែកក្កដា ឆ្នាំ២០២០នេះ បានចេញសេចក្តីជូនដំណឹងមួយ ដោយបដិសេធ ចំពោះរបាយការណ៍របស់ អ៊ំ ឡេង ចៅសង្កាត់សិត្បូ ក្រុងតាខ្មៅ ខេត្តកណ្តាល ទៅកាន់អភិបាលក្រុងតាខ្មៅ ពាក់ព័ន្ធនឹងសកម្មភាព ស្រ្តីកងទ័ពមួកខៀវម្នាក់ ដែលត្រូវបានរកឃើញមានវិជ្ជមានជំងឺកូវីដ១៩។ ក្នុងសេចក្តីជូនដំណឹងនេះ មន្ទីរសុខាភិបាលខេត្តកណ្ដាល បានអះអាងថា ករណីដែល លោក អ៊ុំ ឡេង ចៅសង្កាត់សិត្បូ ក្រុងតាខ្មៅ ខេត្តកណ្ដាល បានធ្វើរបាយការណ៍ជូន លោកអភិបាលក្រុងតាខ្មៅ ខេត្តកណ្ដាល ស្ដីអំពីសកម្មភាពរបស់ អ្នកជំងឺ ផ្ទុកមេរោគកូវីដ១៩ រស់នៅភូមិព្រែកត្រែង សង្កាត់សិត្បូ ក្រុងតាខ្មៅ ខេត្តកណ្ដាល ដែលទើបនឹងរកឃើញថ្មី នៅថ្ងៃទី០៨ ខែសីហា ឆ្នាំ២០២០ថា បានធ្វើសកម្មភាពដូចក្នុង លិខិតលេខ ០១១/២០ របក ចុះថ្ងៃទី១០ខែសីហា ឆ្នាំ២០២០ (បានធ្វើបាយសម្លជូនចាស់ៗ និង ចែកប្រាក់ដល់ក្មេងៗព្រមទាំងធ្វើចង្ហាន់ទៅវត្ត) គឺមិនត្រឹមត្រូវទេ គ្មានប្រភពច្បាស់លាស់ខុសពីការចុះធ្វើអង្កេត តាមដានស្រាវជ្រាវរបស់មន្ត្រីជំនាញសុខាភិបាល និងការសហការផ្តល់ព័ត៌មានពីអ្នកជំងឺ និងក្រុមគ្រួសាររបស់គាត់។ មន្ទីរសុខាភិបាល ខេត្តកណ្តាល បានបញ្ជាក់ទៀតថា ជាក់ស្តែងមន្ត្រីជំនាញសុខាភិបាលបានសហការជាមួយ អាជ្ញាធរគ្រប់ថ្នាក់ អនុវត្តតាមបច្ចេកទេសជំនាញជាជំហានៗ តាមវិធានការបង្ការទប់ស្កាត់ ការចម្លងជំងឺកូវីដ១៩ របស់ក្រសួងសុខាភិបាល។ ក្រោយពីអ្នកជំងឺខាងលើទទួលលទ្ធផល តេស្តមេរោគកូវីដ ១៩ វិជ្ជមាន ក្រុមការងារ បានចុះយកសំណាក ដើម្បីធ្វើតេស្ត រកមេរោគកូវីដ១៩ ដល់សមាជិកក្រុមគ្រួសារអ្នកជំងឺ ដែលរស់នៅក្នុងផ្ទះជាមួយគ្នា ចំនួន៩នាក់ (ស្រី ០៣នាក់) នៅថ្ងៃទី០៩ ខែសីហា ឆ្នាំ២០២០ ហើយលទ្ធផលតេស្តពីវិទ្យាស្ថានប៉ាស្ទ័រ បញ្ជាក់ថា អវិជ្ជមាន ទាំង ០៩នាក់ នៅវេលាយប់ថ្ងៃនោះដែរ ហើយអ្នកទាំង០៩នាក់ បាននិងកំពុងដាក់ឱ្យធ្វើចត្តាឡីស័ក រយៈពេល១៤ថ្ងៃ នៅមណ្ឌលចត្តាឡីស័កក្នុងក្រុងតាខ្មៅ ដើម្បីបន្តការពិនិត្យ អង្កេតតាមដាន និងព្យាបាល។ ជាបន្តមន្ត្រីសុខាភិបាល នឹងសហការជាមួយអាជ្ញាធរ អ្នកជំងឺ និងក្រុមគ្រួសារគាត់ ដើម្បីស្រាវជ្រាវ អង្កេតរកអ្នកប៉ះពាល់ ដោយប្រយោលបន្ថែមទៀត។ សូមបញ្ជាក់ថា នៅថ្ងៃទី១០ ខែសីហា ឆ្នាំ២០២០នេះ លោក អ៊ុំ ឡេង ចៅសង្កាត់សិត្បូ ក្រុងតាខ្មៅ ខេត្តកណ្តាល បានធ្វើរបាយការណ៍មួយ ជម្រាបជូនអភិបាលក្រុងតាខ្មៅ ដោយអះអាងថា ស្រ្តីកងទ័ពមួកខៀវ ដែលត្រូវបាន រកឃើញមានផ្ទុកមេរោគកូវីដ១៩ បានមកដល់ផ្ទះ កាលពីថ្ងៃទី៣០ ខែកក្កដា ឆ្នាំ២០២០ ហើយពេលមកដល់ផ្ទះ បានធ្វើបាយសម្លជូនចាស់ៗ និងចែកប្រាក់ដល់ក្មេងៗ ព្រមទាំងបានធ្វើចង្វាន់ទៅប្រគេនព្រះសង្ឃនៅវត្តជម្ពូព្រឹកថែមទៀត ព្រមទាំងអះអាងថា ប្រជាពលរដ្ឋនៅក្នុងមូលដ្ឋាននេះ មានការព្រួយបារម្ភខ្លាច ដោយសារតែអ្នកជំងឺបានប៉ះពាល់ អ្នកជិតខាងជាច្រើន។ បើតាម លោក អ៊ុំ ឡេង មេឃុំសិត្បូ បានបញ្ជាក់ប្រាប់បណ្តាញព័ត៌មាន Fresh News ឱ្យដឹងថា ការប្រមូលព័ត៌មានរបស់លោក ខាងលើនេះ គឺបានមកពីអ្នកជិតខាង និងមេភូមិព្រែកត្រែង។ ទោះជាយ៉ាងនេះក្តី បើតាម លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល, ក្រោយមានករណីខាងលើនេះ មន្រ្តីសុខាភិបាល បានចុះពិនិត្យ និងស្រាវជ្រាវផ្ទាល់ ព្រមទាំងបានយកសំណាក មនុស្សជាសាច់ញាតិប្រមាណ ១៣នាក់ ទៅពិនិត្យសុខភាពរកជំងឺកូវីដ១៩ ប៉ុន្តែពួកមិនឃើញមានមេរោគកូវីដ១៩នោះឡើយ។ ទោះបីមិនទាន់ឃើញមានកូវីដ១៩ក៏ដោយចុះ សាច់ញាតិទាំង១៣នាក់ ក៏ត្រូវបានយកទៅឱ្យធ្វើចត្តាឡីស័កបន្តនៅមណ្ឌលធ្វើចត្តាឡីស័កកម្រិត២ផងដែរ៕	2020-08-10T23:42:00+07:00	freshnewsasia.com	https://m.freshnewsasia.com/index.php/en/localnews/167830-2020-08-10-09-42-36.html
ce2f2bf8-0f27-4b6b-a95b-aee6a0cce40e	អភិបាលខេត្តសៀមរាប ក្រើនរំឮកពលរដ្ឋ និងភ្ញៀវទេសចរ ពង្រឹងអនុវត្តវិធានការសុវត្ថិភាពសង្គម ដើម្បីការពារជំងឺកូវីដ១៩ ក្នុងឱកាសថ្ងៃឈប់សម្រាប់ខាងមុខ	លោក ទៀ សីហា អភិបាលខេត្តសៀមរាប នៅព្រឹកថ្ងៃទី១០ ខែសីហា ឆ្នាំ២០២០នេះ បានក្រើនរំឮកដល់ប្រជាពលរដ្ឋ និងភ្ញៀវទេសចរ ដែលនឹងមកទស្សនាកម្សាន្ដ នៅខេត្តសៀមរាប ក្នុងរយៈពេលកម្មវិធីកម្សាន្ដសប្បាយ «សម្រាកសៀមរាប» ក្នុងថ្ងៃសងឈប់សម្រាក នៅសប្ដាហ៍ខាងមុខនេះ ត្រូវពង្រឹងវិធានការការពារសុវត្ថិភាពសង្គម ដើម្បីចូលរួមការពារការរាតត្បាត នៃជំងឺកូវីដ-១៩។ លោក ទៀ សីហា បានបញ្ជាក់ប្រាប់ភ្នាក់ងារ Fresh News ប្រចាំខេត្តសៀមរាបថា សម្រាប់អ្វីដែលយើងជៀសមិនផុត គឺរដ្ឋបាលខេត្តត្រូវរៀបចំកម្មវិធីថ្ងៃសងឈប់សម្រាកនេះ ទោះបីយើងមិនរៀបចំក៏ប្រជាពលរដ្ឋ ភ្ញៀវទេសចរ គាត់នឹងមកទស្សនាកម្សាន្ដ នៅខេត្តសៀមរាបយើងដែរ ក្នុងរយៈពេលថ្ងៃឈប់សម្រាកខាងមុខនេះ។ នៅខេត្តសៀមរាប បាននឹងកំពុងត្រៀមខ្លួនហើយ ក្នុងការទទួលភ្ញៀវទេសចរ ក្នុងឱកាសឈប់សម្រាកនេះ ចាប់ពីថ្ងៃទី១៧ ដល់ថ្ងៃទី២១ ខែសីហា ឆ្នាំ២០២០។ លោកបានបន្តថា ពេលនេះវាគឺជាឱកាសផង និងជាហានិភ័យផង ខាងរដ្ឋបាលខេត្ត និងគ្រប់ភាគីដែលជាប់ពាក់ព័ន្ធ កំពុងតែព្យាយាមធ្វើយ៉ាងណា នៅកន្លែងដែលរៀបចំកម្មវិធីនេះ គឺត្រូវឱ្យមានគម្លៀតសុវត្ថិភាពទេសចរណ៍ ទាំងសុវត្ថិភាពសុខាភិបាល ឱ្យស្របតាមសេចក្តីជូនដំណឹងរបស់រដ្ឋបាលខេត្ត ស្តីពីការពង្រឹងការអនុវត្តវិធានការការពារសុវត្ថិភាពសង្គម តាមគោលការណ៍របស់រាជរដ្ឋាភិបាល និងក្រសួងសុខាភិបាល ដើម្បីកាត់បន្ថយហានិភ័យនៃការរាតត្បាតជំងឺកូវីដ១៩ ក្នុងអំឡុងពេលឈប់សម្រាក។ អភិបាលខេត្តសៀមរាបរូបនេះ បានគូសបញ្ជាក់ថា អ្វីដែលសំខាន់នោះ គឺយើងត្រូវចូលរួមក្នុងការទទួលខុសត្រូវខ្ពស់ទាំងអស់គ្នា តាមរយៈទី១៖ សូមកុំភ្លេចយកម៉ាស់ ឬក្រម៉ា មកជាមួយ ដោយពាក់ជាប់ជានិច្ចផង, ទី២៖ កុំភ្លេចយកជែល ឬអាល់កុលលាងដៃ (ហើយគណៈកម្មការរៀបចំកម្មវិធី ក៏បានត្រៀមសាប៊ូលាងដៃ ជូននៅតាមទីសាធារណផងដែរ) និងទី៣៖ កុំភ្លេចរក្សាគម្លាតសុវត្ថិភាព ដើម្បីចូលរួមការពារ ការរាតត្បាតនៃជំងឺកូវីដ-១៩។ សូមបញ្ជាក់ថា រដ្ឋបាលខេត្ត ដោយមានការសហការជាមួយ សហភាពសហព័ន្ធយុវជនកម្ពុជា និងសាខាកាកបាទក្រហមកម្ពុជា បាននិងកំពុងរៀបចំតុបតែង លម្អស្ទឹងសៀមរាប ដើមី្បធ្វើឱ្យមានសោភ័ណភាពកាន់តែស្រស់ត្រកាល ក្នុងការទទួលស្វាគមន៍ភ្ញៀវទេសចរជាតិ-អន្តរជាតិ ដែលនឹងមកទស្សនាកម្សាន្ដ នៅថ្ងៃទី១៧ ដល់ថ្ងៃទី២១ ខែសីហា ឆ្នាំ២០២០ តាមបណ្តោយស្ទឹងសៀមរាប ចាប់ពីអតីតស្ពានមន្ទីរទេសចរណ៍ចាស់ រហូតដល់ស្ពានវត្តដំណាក់។ ការរៀបចំលម្អរស្ទឹងនេះដែរ គឺដើមី្បរំលេចនូវសោភ័ណភាពសម្រស់បៃតងនៅតាមដងស្ទឹង និងរុក្ខវិថីនានាក្នុងក្រុង នាពេលរាត្រីឱ្យកាន់តែមានការទាក់ទាញអារម្មណ៍ភ្ញៀវទេសចរណ៍ជាតិ-អន្តរជាតិ ចូលមកទស្សនាកម្សាន្ត ក្នុងឱកាសថ្ងៃឈប់សម្រាក់ខាងមុខនេះ។ ចំពោះកម្មវិធី គឺមានដូចជាទី១៖ កម្មវិធីសាសនា បួងសួងសុំសេចក្តីសុខ, ទី២៖ កម្មវិធីពិព័រណ៍ បន្លែផ្លែឈើ កសិផល ផលិតផល ក្រុង-ស្រុកទាំង១២, ទី៣៖ កម្មវិធីប្រកួតម្ហូបអាហារ ពានរង្វាន់មាន់អាំង ឆ្ងាញ់ជាងគេនៅខេត្តសៀមរាប, ទី៤៖ ផ្សារទឹក, ទី៥៖ ផាប់ស្ទ្រីត, ទី៦៖ កម្មវិធីជិះកង់, ទី៧៖ កម្មវិធីកីឡាវាយកូនហ្គោល, ទី៨៖ កម្មវិធីដើរព្រៃ ចង្ក្រានរយ ភ្នំគូលែន, និងទី៩៖ មានកម្មវិធីផ្ទាំងទស្សនីយភាពសិល្បៈ៕	2020-08-10T23:19:00+07:00	freshnewsasia.com	https://m.freshnewsasia.com/index.php/en/localnews/167824-2020-08-10-09-19-41.html
46af933a-7f6d-4d22-9d68-49a7e066ed1c	មនុស្ស១៣នាក់ ជាសាច់ញាតិស្ត្រីទាហានមួកខៀវនៅក្រុងតាខ្មៅ ត្រូវបានយកទៅពិនិត្យរកជំងឺកូវីដ១៩ តែមិនឃើញមានមេរោគទេ (Video inside)	ការរកឃើញជំងឺកូវីដ១៩ លើស្ត្រីទាហានមួកខៀវអាយុ ២៧ឆ្នាំ មានលំនៅឋាននៅភូមិព្រែកត្រែង សង្កាត់សិត្បូ ក្រុងតាខ្មៅ ខេត្តកណ្តាល កាលពីថ្ងៃទី០៨ ខែសីហា កន្លងទៅនេះ កំពុងបង្កជាការព្រួយបារម្ភខ្លាចមានការឆ្លងទៅកាន់ក្រុមគ្រួសារ សាច់ញាតិ ក៏ដូចជាប្រជាពលរដ្ឋក្នុងមូលដ្ឋាន។ ស្ត្រីទាហានមួកខៀវត្រឡប់មកពីបម្រើការងារនៅប្រទេសម៉ាលីរូបនេះ ត្រូវបានដាក់ឱ្យធ្វើចត្តាឡីស័កនៅកន្លែងធ្វើចត្តាឡីស័កក្នុងមជ្ឈមណ្ឌលកងទ័ពមួកខៀវ ក្នុងខេត្តកំពង់ស្ពឺអស់ជាច្រើនថ្ងៃទៅហើយ ដោយរកមិនឃើញជំងឺកូវីដ១៩នោះឡើយ ទើបអនុញ្ញាតឱ្យមកធ្វើចត្តាឡីស័កនៅផ្ទះរបស់ខ្លួនក្នុងក្រុងតាខ្មៅ។ ពេលមកធ្វើចត្តាឡីស័កនៅផ្ទះ ក៏ស្រាប់តែលេចចេញមេរោគ និងពិនិត្យរកឃើញមេរោគកាលពីថ្ងៃទី០៨ ខែសីហា កន្លងទៅនេះ។ ដោយក្តីបារម្ភខ្លាចមានការឆ្លងទៅក្រុមគ្រួសារ និងសាច់ញាតិស្នាក់នៅក្រោមដំបូលផ្ទះជាមួយគ្នានេះ មនុស្សជាសាច់ញាតិប្រមាណ ១៣នាក់ត្រូវបានយកទៅពិនិត្យសុខភាពរកជំងឺកូវីដ១៩ តែពួកមិនឃើញមានមេរោគកូវីដ១៩នោះឡើយ។ ទោះបីមិនទាន់ឃើញមានកូវីដ១៩ក៏ដោយចុះ សាច់ញាតិទាំង១៣នាក់ ក៏ត្រូវបានយកទៅឱ្យធ្វើចត្តាឡីស័កបន្តនៅមណ្ឌលធ្វើចត្តាឡីស័កកម្រិត២។ អ្នកស្រី ឱ វណ្ណឌីន រដ្ឋលេខាធិការក្រសួងសុខាភិបាល និងជាអ្នកនាំពាក្យរបស់ក្រសួងសុខាភិបាល បានប្រាប់អង្គភាពព័ត៌មាន Fresh News នៅថ្ងៃទី១០ ខែសីហា ឆ្នាំ២០២០ថា តាមរយៈការសាកសួរដោយផ្ទាល់រវាងក្រុមការងារជំនាញ ជាមួយស្ត្រីទាហានមួកខៀវជាអ្នកកើតជំងឺកូវីដ១៩នេះ បានគូសបញ្ជាក់ថា នៅក្នុងផ្ទះរបស់ស្ត្រីរូបនេះមានមនុស្សតែ៤នាក់ប៉ុណ្ណោះ គឺឪពុកម្តាយ ប្អូនប្រុស និងបងប្រុស ហើយក៏មានសាច់ញាតិមួយចំនួនមកលេងផ្ទះរបស់ខ្លួនក្នុងកំលុងពេលនេះ។ ស្ត្រីរូបនេះបានអះអាងថា ក្នុងកំលុងពេលធ្វើចត្តាឡីស័កនៅផ្ទះខ្លួនមិនបានប្រាស្រ័យទាក់ទងដោយផ្ទាល់ជាមួយឪពុកម្តាយ បងប្អូន ឬសាច់ញាតិទេ គឺខ្លួនអនុវត្តន៍តាមវិធានរបស់ក្រសួងសុខាភិបាល ដោយដាក់ខ្លួននៅដាច់ដោយឡែក ហូបបាយដោយឡែក និងប្រើម៉ាសជាប់ជានិច្ច។ ក៏ប៉ុន្តែប្រើប្រាស់បន្ទប់ទឹករួមគ្នា ទោះប្រើបន្ទប់ទឹករួមគ្នា ក៏រូបគេប្រុងប្រយ័ត្នផងដែរ។ អ្នកស្រី ឱ វណ្ណឌីន បានបញ្ជាក់ដូច្នេះ ។ អ្នកស្រីបន្តថា ។ ចំពោះអ្នកដែលពាក់ព័ន្ធនឹងស្រ្តីរូបនេះ ត្រូវបានអ្នកស្រីរដ្ឋលេខាធិការក្រសួងសុខាភិបាល បានបញ្ជាក់ថា ត្រូវបានយកមកពិនិត្យសុខភាពទាំងអស់ ហើយមិនឃើញមានមេរោគកូវីដ១៩នោះទេ តែក៏តម្រូវឱ្យធ្វើចត្តាឡីស័កបន្តផងដែរ។ អ្នកស្រី បានអះអាងបែបនេះ «អ៊ីចឹងបច្ចុប្បន្ននេះយើងបានប្រមូលវត្ថុសំណាកមកធ្វើតេស្ត ហើយលទ្ធផលបានបញ្ជាក់ជូនហើយថា ពួកគាត់ទទួលបានលទ្ធផលអវិជ្ជមាន។ ក៏ប៉ុន្តែពួកគាត់ត្រូវបន្តនូវការតាមដាន ហើយក្រុមគ្រូពេទ្យនៅបន្តតាមដានសុខភាពជាបន្តបទៀតហើយត្រូវបានដាក់ឱ្យធ្វើចត្តាឡីស័កដោយមានការទទួលខុសត្រូវ និងគ្រប់គ្រងដោយអាជ្ញាធរមូលដ្ឋាន ទន្ទឹមនឹងនោះមន្ទីរសុខាភិបាលខេត្តកណ្តាលក៏ជាអ្នកទទួលខុសត្រូវក្នុងការតាមដានទៅលើសុខភាពរបស់ពួកគាត់ផងដែរ»។ ក្នុងរបាយការណ៍របស់លោក អ៊ុ ឡេង ចៅសង្កាត់សិត្បូ នៅថ្ងៃទី១០ ខែសីហា ឆ្នាំ២០២០ បានអះអាងថា ស្ត្រីទាហានមួកខៀវរូបនេះ មិនត្រឹមតែមានទំនាក់ទំនងជាមួយសមាជិកគ្រួសារក្នុងផ្ទះនោះទេ គឺបានធ្វើបាយសម្លជូនចាស់ៗ និងចែកប្រាក់ដល់ក្មេងៗ ហើយបានធ្វើចង្ហាន់ទៅប្រគេនព្រះសង្ឃនៅវត្តជម្ពូព្រឹកថែមទៀតផង។ ឆ្លើយតបរបាយការណ៍នេះ អ្នកស្រី ឱ វណ្ណឌីន បានគូសបញ្ជាក់ថា អ្នកស្រីមិនដឹងថាអាជ្ញាធរទៅសាកសួរ និងធ្វើរបាយការណ៍ជាមួយនរណានោះទេ។ អ្នកស្រី បានបញ្ជាក់ថា តាមការសាកសួរដោយផ្ទាល់ជាមួយស្ត្រីទាហានមួកខៀវ គឺគេបានអះអាងហើយថា រូបគេមិនបានទៅប្រាស្រ័យទាក់ទងជាមួយអ្នកខាងក្រៅនោះឡើយ។ ត្រង់ចំណុចនេះអ្នកស្រី ឱ វណ្ណឌីន បានស្នើឱ្យអាជ្ញាធរពេលធ្វើការងារលើបញ្ហាជំងឺកូវីដ១៩នេះ សូមឱ្យសហការជិតស្និទ្ធជាមួយមន្ត្រីក្រសួងសុខាភិបាល ដើម្បីភាពច្បាស់លាស់ផ្នែកព័ត៌មាន និងចៀសវាងការបង្កើតនូវបញ្ហាផ្សេងៗផងដែរ។ តាមរយៈបណ្តាញព័ត៌មាន Fresh News អ្នកស្រី ឱ វណ្ណឌីន ក៏បានឆ្លៀតរំលឹកពីប្រវត្តិនៃការធ្វើដំណើររបស់ស្ត្រីជាទាហានមួកខៀវ ទើបរកឃើញជំងឺកូវីដ១៩នេះផងដែរ។ អ្នកស្រីបានឱ្យដឹងដឹងថា ស្ត្រីជាទាហានមួកខៀវរូបនេះ រួមនឹងកងកម្លាំងមួកខៀវរបស់កម្ពុជា ៧៩រូបផ្សេងទៀត បានត្រឡប់មកពីបំពេញបេសកកម្មការងារនៅប្រទេសម៉ាលីកាលពីថ្ងៃទី១០ ខែកក្កដា ឆ្នាំ២០២០។ បន្ទាប់ពីមកដល់ប្រទេសកម្ពុជា ពួកគេត្រូវបានពិនិត្យរកជំងឺកូវីដ១៩ តែរកមិនឃើញមេរោគនោះឡើយ។ ទោះរកមិនឃើញមេរោគក៏ដោយទាហានមួកខៀវកម្ពុជាទាំង ៨០នាក់ ត្រូវបានដាក់ឱ្យធ្វើចត្តាឡីស័កនៅកន្លែងធ្វើចត្តាឡីស័កក្នុងមជ្ឈមណ្ឌលកងទ័ពមួកខៀវខេត្តកំពង់ស្ពឺរយៈពេល ១៤ថ្ងៃផងដែរ។ លុះដល់ថ្ងៃទី១៣ នៃការធ្វើចត្តាឡីស័កនោះ កងកម្លាំងមួកខៀវ ៤នាក់ បានរកឃើញជំងឺកូវីដ១៩ ដូច្នេះកងម្លាំងមួកខៀវ ៧៦នាក់ទៀត ដែលរកមិនទាន់ឃើញ ក៏ត្រូវឱ្យធ្វើចត្តាឡីស័ក ១៤ថ្ងៃបន្តទៀត។ លុះដល់ថ្ងៃទី១៣នៃការធ្វើចត្តាឡីស័កនោះ ក៏មានកងទ័ពមួកខៀវ ៤នាក់ទៀត ត្រូវបានរកឃើញមានជំងឺកូវីដ១៩ ទៀត ដូច្នេះកងទ័ព ៧២នាក់ទៀត ក៏ត្រូវឱ្យធ្វើចត្តាឡីស័ក ១៤ថ្ងៃបន្តទៀត។ ដោយការធ្វើចត្តាឡីស័កបន្តរកមិនឃើញមានជំងឺកូវីដ១៩ ទើបអនុញ្ញាតឱ្យកងកម្លាំង ៧២នាក់នេះ វិលត្រឡប់ទៅផ្ទះ ហើយធ្វើចត្តាឡីស័កនៅផ្ទះបន្តទៀត។ បើតាមអ្នកស្រី ឱ វណ្ណឌីន ក្នុងចំណោមកងទ័ពមួកខៀវ ៧២នាក់ ដែលទៅធ្វើចត្តាឡីស័កនៅផ្ទះនេះ គឺមានតែស្ត្រីម្នាក់នៅក្រុងតាខ្មៅនេះទេ ដែលរកឃើញមានជំងឺកូវីដ១៩។ ក្រោយមានហេតុការណ៍បែបនេះ កងទ័ពមួកខៀវដទៃទៀត ត្រូវពិនិត្យរកជំងឺកូវីដ១៩ឡើងវិញ ហើយក៏បានយកពួកគេមកធ្វើចត្តាឡីស័កនៅមណ្ឌលចត្តាឡីស័កក្នុងមណ្ឌលទាហានមួកខៀវក្នុងខេត្តកំពង់ស្ពឺផងដែរ។ អ្នកស្រី ឱ វណ្ណឌី បានថ្លែងថា អាការៈរោគនៃជំងឺកូវីដ១៩ គឺពិបាកក្នុងការសន្និដ្ឋានណាស់។ ដូច្នេះហើយអ្នកស្រី បានអំពាវនាវដល់អ្នកដែលតម្រូវឱ្យធ្វើចត្តាឡីស័កនៅផ្ទះ ត្រូវអនុវត្តន៍ឱ្យបានខ្ជាប់ខ្ជួនតាមវិធានរបស់ក្រសួងសុខាភិបាល ដើម្បីបង្ការការចម្លងជំងឺទៅក្រុមគ្រួសារ និងអ្នកជិតខាង។ សូមបញ្ជាក់ថា គិតត្រឹមព្រឹកថ្ងៃទី១០ ខែសីហា ឆ្នាំ២០២០នេះ កម្ពុជា មានអ្នកកើតជំងឺកូវីដ១៩ សរុបចំនួន ២៥១នាក់ ស្ត្រី ៤៩នាក់ និងបុរស ២០២នាក់។ ក្នុងនោះព្យាបាលជាសះស្បើយចំនួន ២១៩នាក់ មានស្ត្រី ៤៦នាក់ និងបុរស១៧៣នាក់។ ដោយឡែកអ្នកកំពុងសម្រាកព្យាបាលនៅមន្ទីរពេទ្យរដ្ឋ និងឯកជន មានចំនួនសរុប ៣២នាក់។ ក្នុងនោះសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត ចំនួន ០២នាក់ (ស្ត្រីជនជាតិកាណាដា ០១នាក់ និងស្ត្រី ជាកងទ័ពមួកខៀវ ០១នាក់ ដែលបានបញ្ជូនមកពីមន្ទីរពេទ្យជ័យជំនៈខេត្តកណ្ដាល នៅថ្ងៃ ទី០៩ ខែសីហា ឆ្នាំ២០២០)។ សម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ មានចំនួន ២៤នាក់ (ជាបុរស), នៅមន្ទីរពេទ្យបង្អែកខេត្តកំពង់ស្ពឺ មានចំនួន ០២នាក់ ជាបុរស និងនៅមន្ទីរពេទ្យបង្អែកខេត្តត្បូងឃ្មុំ មានចំនួន ០៣នាក់ ជាបុរស។ រីឯស្ត្រីជនជាតិកាហ្សាក់ស្តង់១នាក់ ត្រូវបានដាក់ឱ្យសម្រាកព្យាបាលនៅមន្ទីរ ពេទ្យឯកជនមួយនៅរាជធានីភ្នំពេញ៕	2020-08-10T22:18:00+07:00	freshnewsasia.com	https://m.freshnewsasia.com/index.php/en/localnews/167815-2020-08-10-08-18-45.html
7c4fc71c-88b7-47a0-9c31-999acf04e926	មន្ទីរសុខាភិបាលខេត្តកណ្ដាល បដិសេធរបាយការណ៍ចៅសង្កាត់សិត្បូ ពាក់ព័ន្ធនឹងស្ត្រីម្នាក់ជាកងទ័ពមួកខៀវ ដែលវិជ្ជមានជំងឺកូវីដ១៩ធ្វើបាយសម្លជូនចាស់ៗ និង ចែកប្រាក់ដល់ក្មេងៗព្រមទាំងធ្វើចង្ហាន់ទៅវត្ត	ភ្នំពេញ៖ មន្ទីរសុខាភិបាលខេត្តកណ្តាល បដិសេធចំពោះរបាយការណ៍របស់ អ៊ុំ ឡេង ចៅសង្កាត់សិត្បូ ក្រុងតាខ្មៅ ខេត្តកណ្តាល ពាក់ព័ន្ធនឹងសកម្មភាព ស្ត្រីម្នាក់ ជាកងទ័ពមួកខៀវ ដែលត្រូវបានរកឃើញមានវិជ្ជមានជំងឺកូវីដ១៩ បានធ្វើបាយសម្លជូនចាស់ៗ និង ចែកប្រាក់ដល់ក្មេងៗព្រមទាំងធ្វើចង្ហាន់ទៅវត្ត ហើយបញ្ជូនខ្លួនទៅព្យាបាលនៅមន្ទីរពេទ្យរុស្ស៊ី ។ ក្នុងសេចក្តីជូនដំណឹងរបស់មន្ទីរសុខាភិបាលខេត្តកណ្ដាល នៅថ្ងៃទី១០ ខែកក្កដា ឆ្នាំ២០២០នេះ បានឲ្យដឹងថា មន្ទីរសុខាភិបាលខេត្តកណ្ដាល សូមជម្រាប់ជូនដំណឹងដល់បងប្អូនប្រជាពលរដ្ឋទាំងអស់មេត្តាជ្រាបថា ករណីដែល លោក អ៊ុំ ឡេង ចៅសង្កាត់សិត្បូ ក្រុងតាខ្មៅ ខេត្តកណ្ដាល បានធ្វើរបាយការណ៍ជូន លោកអភិបាលក្រុងតាខ្មៅ ខេត្តកណ្ដាល ស្ដីអំពីសកម្មភាពរបស់ អ្នកជំងឺផ្ទុកមេរោគកូវីដ១៩ រស់នៅភូមិព្រែកត្រែង សង្កាត់សិត្បូ ក្រុងតាខ្មៅ ខេត្តកណ្ដាល ដែលទើបនឹងរកឃើញថ្មី នៅថ្ងៃទី៨ ខែសីហា ឆ្នាំ២០២០ថា បានធ្វើសកម្មភាពដូចក្នុង លិខិតលេខ ០១១/២០ របក ចុះថ្ងៃទី១០ខែសីហា ឆ្នាំ២០២០ (បានធ្វើបាយសម្លជូនចាស់ៗ និង ចែកប្រាក់ដល់ក្មេងៗព្រមទាំងធ្វើចង្ហាន់ទៅវត្ត) គឺមិនត្រឹមត្រូវទេ គ្មានប្រភពច្បាស់លាស់ខុសពីការចុះធ្វើអង្កេត តាមដានស្រាវជ្រាវរបស់មន្ត្រីជំនាញសុខាភិបាល និងការសហការផ្តល់ព័ត៌មានពីអ្នកជំងឺ និងក្រុមគ្រួសាររបស់គាត់។ ជាក់ស្តែងមន្ត្រីជំនាញសុខាភិបាល បានសហការជាមួយ អាជ្ញាធរគ្រប់ថ្នាក់ អនុវត្តតាមបច្ចេកទេសជំនាញជាជំហានៗ តាមវិធានការបង្ការទប់ស្កាត់ ការចម្លងជំងឺកូវីដ១៩ របស់ក្រសួងសុខាភិបាល។ ក្រោយពីអ្នកជំងឺខាងលើទទួលលទ្ធផល តេស្តមេរោគកូវីដ ១៩ វិជ្ជមាន ក្រុមការងារ បានចុះយកសំណាក ដើម្បីធ្វើតេស្ត រកមេរោគកូវីដ១៩ ដល់សមាជិកក្រុមគ្រួសារអ្នកជំងឺ ដែលរស់នៅក្នុងផ្ទះជាមួយគ្នា ចំនួន៩នាក់ (ស្រី ៣នាក់) នៅថ្ងៃទី៩ ខែសីហា ឆ្នាំ២០២០ ហើយលទ្ធផលតេស្តពីវិទ្យាស្ថានប៉ាស្ទ័រ បញ្ជាក់ថា អវិជ្ជមាន ទាំង ៩នាក់ នៅវេលាយប់ថ្ងៃនោះដែរ ហើយអ្នកទាំង៩នាក់ បាននិងកំពុងដាក់ឱ្យធ្វើចត្តាឡីស័ក រយៈពេល១៤ថ្ងៃ នៅមណ្ឌលចត្តាឡីស័កក្នុងក្រុងតាខ្មៅ ដើម្បីបន្តការពិនិត្យ អង្កេតតាមដាន និងព្យាបាល។ ជាបន្តមន្ត្រីសុខាភិបាល នឹងសហការជាមួយអាជ្ញាធរ អ្នកជំងឺ និងក្រុមគ្រួសារគាត់ ដើម្បីស្រាវជ្រាវ អង្កេតរកអ្នកប៉ះពាល់ ដោយប្រយោលបន្ថែមទៀត។ សូមបញ្ជាក់ថា នៅថ្ងៃទី១០ ខែសីហា ឆ្នាំ២០២០នេះ លោក អ៊ុំ ឡេង ចៅសង្កាត់សិត្បូ ក្រុងតាខ្មៅ ខេត្តកណ្តាល បានធ្វើរបាយការណ៍មួយ ជម្រាបជូនអភិបាលក្រុងតាខ្មៅ ដោយអះអាងថា ស្ត្រីកងទ័ពមួកខៀវ ដែលត្រូវបាន រកឃើញមានផ្ទុកមេរោគកូវីដ១៩ បានមកដល់ផ្ទះ កាលពីថ្ងៃទី៣០ ខែកក្កដា ឆ្នាំ២០២០ ហើយពេលមកដល់ផ្ទះ បានធ្វើបាយសម្លជូនចាស់ៗ និងចែកប្រាក់ដល់ក្មេងៗ ព្រមទាំងបានធ្វើចង្វាន់ទៅប្រគេនព្រះសង្ឃនៅវត្តជម្ពូព្រឹកថែមទៀត ព្រមទាំងអះអាងថា ប្រជាពលរដ្ឋនៅក្នុងមូលដ្ឋាននេះ មានការព្រួយបារម្ភខ្លាច ដោយសារតែអ្នកជំងឺបានប៉ះពាល់ អ្នកជិតខាងជាច្រើន។ លោក អ៊ុំ ឡេង មេឃុំសិត្បូ បានបញ្ជាក់ប្រាប់បណ្តាញព័ត៌មានក្នុងស្រុកថា ការប្រមូលព័ត៌មានរបស់លោក ខាងលើនេះ គឺបានមកពីអ្នកជិតខាង និងមេភូមិព្រែកត្រែង។ លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលបានឲ្យដឹងថា មន្ត្រីសុខាភិបាលបានចុះពិនិត្យ និងស្រាវជ្រាវផ្ទាល់ ព្រមទាំងបានយកសំណាក មនុស្សជាសាច់ញាតិប្រមាណ ១៣នាក់ ទៅពិនិត្យសុខភាពរកជំងឺកូវីដ១៩ មិនឃើញមានមេរោគកូវីដ១៩នោះទេ ហើយពួកគេត្រូវបានយកទៅឱ្យធ្វើចត្តាឡីស័ក នៅមណ្ឌលធ្វើចត្តាឡីស័កកម្រិត២។ អ្នកនាំពាក្យក្រសួងសុខាភិបាល លោកជំទាវ ឱ វណ្ណឌីន បានបញ្ជាក់នៅរសៀលថ្ងៃទី១០ ខែសីហា ឆ្នាំ២០២០នេះថា ស្ត្រីជនជាតិខ្មែរ ដែលជាកងទ័ពមួកខៀវ ដែលមានវីជ្ជមានវីរុសកូវីដ-១៩ រស់នៅក្នុងឃុំ សិត្បូ ក្រុងតាខ្មៅ ខេត្តកណ្ដាល បច្ចុប្បន្នត្រូវក្រសួងសុខាភិបាលយកស្ត្រីរូបនេះ ទៅដាក់ឲ្យព្យាបាលនៅមន្ទីរពេទ្យ មិត្តភាព ខ្មែរ-សូវៀតហើយ។ លោកជំទាវ បានបញ្ជាក់ទៀតថា តាមការសាកសួរផ្ទាល់ស្ត្រីដែលមានវីរុសកូវីដ-១៩របស់មន្ត្រីជំនាញសុខាភិបាលបានឲ្យដឹងថា នៅមុនពេលដែលស្ត្រីរូបនេះ មិនទាន់ទៅធ្វើតេស្តរកវីរុសកូវីដ-១៩ ស្ត្រីរូបនេះ គាត់មិនបានដើរទៅទីណាទេ គឺគាត់សម្រាកនៅក្នុងផ្ទះ ដែលមានសមាជិកគ្រួសារចំនួន៤នាក់ផ្សេងទៀត ហើយក្នុងការស្នាក់នៅក្នុងផ្ទះ ស្ត្រីរូបនេះ មិនបានប៉ះពាល់ផ្ទាល់ ឬ ប្រាស្រ័យទាក់ទងជាមួយសមាជិកគ្រួសារទាំង៤នាក់នេះឡើយ។ លោកអ៊ុំ ឡេង ចៅសង្កាត់សិត្បូ ថ្ងៃទី ១០ ខែសីហា ឆ្នាំ២០២០ បានរាយការណ៍ជូនរដ្ឋបាលក្រុងតាខ្មៅថា កម្មវត្ថុ សូមជូនរបាយការណ៍ស្តីពីករណីវិជ្ជមានកូវ័យ ១៩ លើស្ត្រីជនជាតិខ្មែរជាកងទ័ព មួកខៀវដែលមាន វិជ្ជមាន៨ ១៩ ។ តបតាមកម្មវត្ថុខាងបើខ្ញុំមានកិត្តិយសសូមគោរពជម្រាបជូនលោកអភិបាលមេត្តាជ្រាបថា ករណ៏ស្ត្រីមាន ផ្ទុកវិជ្ជមានកូវីដ១៩ខាងលើ បានមកដល់ផ្ទះនៅភូមិព្រែកត្រែង សង្កាត់សិត្បូ នាថ្ងៃទី ៣០ ខែកក្កដា ឆ្នាំ២០២០ ហើយ ពេលមកដល់ ផ្ទះ ឈ្មោះខាងលើបានធ្វើបាយសម្លជូនចាស់ៗ និងចែកប្រាក់ដល់ក្មេងៗ ព្រមទាំងបានធ្វើចង្ហាន់ទៅ ប្រគេនព្រះសង្ឃនៅវត្តជម្ពូព្រឹកថែមទៀត ។ បន្ទាប់មកសាម៉ីខ្លួនមានអាការក្តៅខ្លួន ក៏បានឲ្យពេទ្យនៅជិតផ្ទះ ចាក់ថ្នាំ និងសង្ស័យ ដោយជំងឺមិនធូរស្រាលសាម៉ីខ្លួនក៏បានទៅធ្វើតេស្តរកមេរោគកូវីដ ១៩ នៅមន្ទីរពេទ្យជ័យជំនេះ តែលទ្ធផលអវិជ្ជមានទៀត ពេទ្យក៏ឲ្យសាម៉ីខ្លួនត្រឡប់មកផ្ទះវិញ លុះពីរថ្ងៃក្រោយដោយមានអាការក្តៅខ្លួនខ្លាំង និងមានហៀរសំបោទើបទៅធ្វើតេស្តនៅមន្ទីរពេទ្យជ័យជំនះម្តងទៀត ហើយលទ្ធផលវិជ្ជមាន ។ បច្ចុប្បន្នប្រជាពលរដ្ឋមានការព្រួយបារម្មណ៍ខ្លាំង ដោយអ្នកជំងឺបានប៉ះពាលំជាមួយអ្នកជិតខាងជាច្រើន។ បើតាមរបាយការណ៍ បានបញ្ជាក់ថា នៅព្រឹកថ្ងៃទី៩ ខែសីហា ឆ្នាំ២០២០ នៅវិទ្យាល័យហ៊ុន សែន តាខ្មៅ ស្ថិតនៅភូមិថ្មី សង្កាត់តាខ្មៅ ក្រុងតាខ្មៅ ខេត្តកណ្តាល មានករណីឆ្លងកូវីដ១៩ ម្នាក់ឈ្មោះសោម លាងអី ភេទស្រី អាយុ២៧ឆ្នាំ មុខរបរ ទាហានមួកខៀវ និងមានបងប្អូន៧នាក់ ឪពុកឈ្មោះសោម ជាង អាយុ៥៧ឆ្នាំ ម្តាយឈ្មោះម៉ែន វណ្ណាអាយុ៥៨ឆ្នាំ និងបងប្អូន រួមមាន 1/ ណារី ភេទប្រុស អាយុ32ឆ្នាំ 2/សោម ម៉េងហុង ភេទប្រុស អាយុ29ឆ្នាំ 3/សោម លាងអី ភេទស្រី អាយុ27ឆ្នាំ អ្នកឆ្លង 4/សោម លេងហាក់ ភេទប្រុស អាយុ26ឆ្នាំ 5/សោម លេងលាង ភេទប្រុស អាយុ23ឆ្នាំ 6/សោម សេងហៀង ភេទស្រី អាយុ22ឆ្នាំ 7/សោម មានចាយ ភេទប្រុស អាយុ19ឆ្នាំ ក្មួយចំនួន3នាក់ បងថ្លៃ2នាក់។ នៅក្នុងបញ្ជីឈ្មោះមានចំនួន១៣នាក់ និងអ្នកឆ្លងម្នាក់ទៀត១៤នាក់ មកពិនិត្យរកវីរុសកូវីដ១៩ បានចំនួន៩នាក់។ ពួកគាត់រស់នៅភូមិព្រែកត្រែង សង្កាត់សិត្បូ ក្រុងតាខ្មៅ។ ឈ្មោះសោម លាងអី ជាអ្នកឆ្លងកូវីដ១៩ ត្រូវបានបញ្ជូនទៅមន្ទីរពេទ្យរុស្ស៊ី កាលពីវេលាម៉ោង៩និង០០នាទី៕	2020-08-10T19:02:10+07:00	cen.com.kh	https://cen.com.kh/archives/233151.html
73b8e2e2-84a4-47d9-81ff-e74500771b02	អភិបាលខេត្តស្វាយរៀង ប្រាប់កងទ័ពឲ្យការពារដាច់ខាតនូវសន្តិភាព និងរួមគ្នាប្រយុទ្ធជំងឺកូវីដ១៩	លោក ម៉ែន វិបុល អភិបាលខេត្តស្វាយរៀង នៅថ្ងៃទី១០ ខែសីហា ឆ្នាំ២០២០នេះ ប្រាប់នាយទាហាន នាយទាហានរង និងពលទាហាន ត្រូវតែការពារឲ្យបាន ដាច់ខាតនូវសន្តិភាព និងរាជរដ្ឋាភិបាលស្របច្បាប់ ដែលកើតចេញពីការបោះឆ្នោត និងរួមគ្នាប្រយុទ្ធជំងឺកូវីដ១៩ នៃរលកទី២ ដោយផ្តើមចេញពីការ ធ្វើអនាម័យជាប្រចាំ។ ការថ្លែងបែបនេះធ្វើឡើងក្នុងឱកាសដែល លោក ម៉ែន វិបុល អញ្ជើញជាអធិបតីភាព ក្នុងពិធីបើកវគ្គហ្វឹកហ្វឺនរៀបរយយុទ្ធវិធីថ្មើរជើងបច្ចេកទេស អប់រំចិត្តសាស្រ្ត និងក្បាច់គុន ទីបញ្ជាការដ្ឋានតំបន់ប្រតិបត្តិការសឹករងស្វាយរៀង នៅថ្ងៃទី១០ ខែសីហា ឆ្នាំ២០២០នេះ។ ក្នុងឱកាសនោះ លោកអភិបាលខេត្ត ក៏បានថ្លែងនូវការផ្តាំផ្ញើសាកសួរសុខទុក្ខ ក្តីនឹករលឹកពីសំណាក់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ជូនដល់នាយទាហាន នាយទាហានរង និងពលទាហានទាំងអស់ នៅតំបន់សឹករងស្វាយរៀងផងដែរ។ លោកអភិបាលខេត្ត បានថ្លែងនូវការកោតសរសើរ និងវាយតម្លៃខ្ពស់ចំពោះតំបន់ប្រតិបត្តិការសឹករងស្វាយរៀង នាយទាហាន នាយទាហានរង ពលទាហានទាំងអស់ ដែលកន្លងមក បានចូលរួមចំណែកយ៉ាងសកម្មក្នុងកិច្ចការសង្គម និងការជួយសង្គ្រោះប្រជាពលរដ្ឋ ពេលជួបប្រទះនូវគ្រោះមហន្តរាយធម្មជាតិ គ្រោះថ្នាក់សង្គមផ្សេងៗ និងក្នុងការងារថែរក្សាសន្តិសុខ សុវត្ថិភាព សណ្ដាប់ធ្នាប់សាធារណៈ នៅក្នុងខេត្តបានល្អប្រសើរ ជាពិសេសនៅក្នុងដំណើរការបោះឆ្នោត ជ្រើសរើសក្រុមប្រឹក្សាខេត្ត ក្រុង ស្រុក អាណត្តិទី៣ ឆ្នាំ២០១៩។ លោកបានថ្លែងបញ្ជាក់ថា ចំពោះវគ្គហ្វឹកហ្វឺនដែលរៀបចំនៅថ្ងៃនេះ ជាលើកទី៣ ហើយដែលកាលពីលើកទី១ គឺបើកវគ្គហ្វឹកហ្វឺនបំប៉នលំហាត់របៀប ក្បាច់គុន អប់រំចិត្តសាស្ត្រ នៅថ្ងៃទី០១ ខែវិច្ឆិកា ឆ្នាំ២០១៦ និងលើកទី២ វគ្គហ្វឹកហ្វឺនជំនាញការពារព្រំដែន នៅថ្ងៃទី០៦ ខែវិច្ឆិកា ឆ្នាំ២០១៧ និងលើកទី៣ធ្វើឡើងនៅថ្ងៃនេះ។ លោកបានបញ្ជាក់ថា ក្នុងនាមជាកងទ័ពចាំបាច់ណាស់ ត្រូវតែមានជំនាញច្បាស់លាស់លើគ្រប់ផ្នែក ទាំងផ្នែកយុទ្ធវិធី អប់រំចិត្តសាស្ត្រ ក្បាច់គុន របៀបប្រើប្រាស់ អាវុធទាំងធុនធ្ងន់ និងធុនស្រាល បើកបរយានយន្ត ឬគ្រឿងចក្រយោធា (រថក្រោះ ឬរថពាសដែក) និងការប្រើប្រាស់ផែនទីជាដើម។ ហើយចំណេះជំនាញទាំងនេះ គឺមិនមែនកើតឡើងដោយឯកឯងទេ គឺកើតចេញពីការហ្វឹកហាត់ ហ្វឹកហ្វឺនបំប៉ន និងរំលឹកអនុវត្តជាប្រចាំ។ លោកថា ដូចដែលសម្ដេចតេជោនាយករដ្ឋមន្ត្រី លោកតែងតែមានប្រសាសន៍លើកឡើងជារឿយៗថា ស៊ូបង្ហូរញើសនៅលើទីលានហ្វឹកហាត់ ប្រសើរជាងបង្ហូរឈាម និងបាត់បង់ជីវិតនៅទីលានប្រយុទ្ធ។ ត្រូវតែការពារឲ្យបានដាច់ខាតនូវសន្តិភាព និងរាជរដ្ឋាភិបាលស្របច្បាប់ដែលកើត ចេញពីការបោះឆ្នោត។ ត្រូវរក្សាការស្មោះត្រង់ដាច់ខាតចំពោះជាតិមាតុភូមិ និងលើកកម្ពស់មនសិការស្នេហាជាតិ គោរពឲ្យបានម៉ឺងម៉ាត់រាល់តួនាទីភារកិច្ចរបស់កងទ័ព ក្នុងការពង្រឹងខឿនការពារជាតិ ការពារឯករាជ្យភាព សន្តិភាព ការពារបន្ទាត់ព្រំដែន និងបូរណភាពទឹកដី។ លើមូលដ្ឋាននេះ ត្រូវត្រៀមខ្លួនជានិច្ច ដើម្បីអនុវត្ត និងធ្វើឲ្យបានសម្រេចជោគជ័យនូវរាល់បទបញ្ជារបស់រាជរដ្ឋាភិបាល របស់ក្រសួងការពារជាតិ និងអគ្គបញ្ជាការដែលប្រគល់ជូន ។ ត្រូវចូលរួមថែរក្សាពង្រឹងសន្តិភាព ស្ថិរភាពនយោបាយ សន្តិសុខសណ្ដាប់ធ្នាប់សាធារណៈ ទាំងនៅក្នុងក្របខ័ណ្ឌភូមិសាស្ត្រខេត្ត និងក្របខ័ណ្ឌទូទាំងប្រទេស។ ត្រូវរក្សាការសាមគ្គីភាពឯកភាពផ្ទៃក្នុង ឲ្យបានល្អប្រសើរ ជាពិសេសជួរនាយទាហាន និងមេបញ្ជាការ ត្រូវប្រកាន់ខ្ជាប់នូវក្រមសីលធម៌ គោរពវិន័យឲ្យបានខ្ជាប់ខ្ជួន។ ក្រៅពីវគ្គហ្វឹកហ្វឺននេះ ពលទាហានយើងទាំងអស់ ក៏ត្រូវខិតខំហ្វឹកហ្វឺនរៀនសូត្រ និងពង្រឹងសមត្ថភាពជំនាញវិជ្ជាជីវៈផ្សេងៗឲ្យបានជាប់ជាប្រចាំ ព្រមទាំងត្រូវលើកកម្ពស់ស្មារតីទទួលខុសត្រូវ ក្នុងការគ្រប់គ្រងថែរក្សាសម្ភារ បរិក្ខា សព្វាវុធ និងគ្រឿងបំពាក់ផ្សេងៗឲ្យបានល្អ ប្រើប្រាស់ឲ្យចំទិសដៅ និងទុកដាក់ថែរក្សាឲ្យបានត្រឹមត្រូវ។ ត្រូវយកចិត្តទុកដាក់គ្រប់គ្រងកម្លាំងទ័ពឲ្យបានហ្មត់ចត់ និងមានវិធានការជាក់ស្ដែងក្នុងការចិញ្ចឹមទ័ព លើកកម្ពស់ជីវភាពរស់នៅ និងការថែរក្សាសុខុមាលភាព យោធិនឲ្យបានមាំមួន ចៀសវាងជំងឺឆ្លងផ្សេងៗ ព្រមទាំងត្រូវខិតខំកសាងជំរុំជម្រកស្នាក់នៅឲ្យបានសមរម្យ និងធានាសុវត្ថិភាពបានល្អ និងសូមឲ្យកងកម្លាំងរបស់យើង បន្តយកចិត្តទុកដាក់ថែរក្សាអនាម័យ រស់នៅស្អាត ហូបស្អាត លាងសម្អាតដៃ និងពាក់ម៉ាស់ឲ្យបានជាប្រចាំ ដើម្បីការពារកុំឲ្យមានការឆ្លងជំងឺកូវីដ-១៩ ជាពិសេសវគ្គហ្វឹកហ្វឺនរបស់យើងត្រូវប្រតិបត្តិឲ្យបានខ្ជាប់ខ្ជួន ស្របតាមវិធានការណែនាំរបស់ក្រសួងសុខាភិបាល (វាស់កម្ដៅ ពាក់ម៉ាស់ មានជែល ឬទឹកអាល់កុលសម្រាប់លាងដៃ និងរក្សាគម្លាតសង្គម) ។	2020-08-10T18:47:00+07:00	freshnewsasia.com	https://m.freshnewsasia.com/index.php/en/localnews/167782-2020-08-10-04-47-36.html
eab0538c-ffb4-46af-a96b-3b058c508c73	TOP NEWS: ក្រសួងសុខាភិបាលរកឃើញអ្នកកើតជំងឺកូវីដ១៩ ចំនួន៣នាក់ទៀត នាំចូលពីឥណ្ឌូនេស៊ី ខណៈព្យាបាលជាសះស្បើយ២នាក់ (Video inside)	ក្រសួងសុខាភិបាល បានប្រកាសឱ្យដឹងនៅព្រឹកថ្ងៃទី១០ ខែសីហា ឆ្នាំ២០២០នេះថា បានរកឃើញអ្នកកើតជំងឺកូវីដ១៩ ចំនួន៣នាក់ទៀត ជាករណីនាំចូលពីប្រទេសឥណ្ឌូនេស៊ី។ ទន្ទឹមនឹងការរកឃើញអ្នកកើតជំងឺកូវីដ១៩ ករណីថ្មី ក៏មានអ្នកជំងឺកូវីដ១៩ ចំនួន២នាក់ត្រូវបានព្យាបាលឱ្យជាសះស្បើយផងដែរ។ * បុរសអាយុ ២៦ឆ្នាំ មានអាស័យដ្ឋាននៅភូមិ១ ឃុំកំពង់ទ្រាស ស្រុកក្រូចឆ្មារ ខេត្តត្បូងឃ្មុំ * បុរសអាយុ ២៦ឆ្នាំ មានអាស័យដ្ឋាននៅភូមិ៥ ឃុំកំពង់ទ្រាស ស្រុកក្រូចឆ្មារ ខេត្តត្បូងឃ្មុំ * បុរសអាយុ ២៣ឆ្នាំ មានអាស័យដ្ឋាននៅឃុំទ្រា ស្រុកក្រូចឆ្មារ ខេត្តត្បូងឃ្មុំ ក្រសួងបានឱ្យដឹងថា បុរសទាំងបីនាក់នេះ ជាអ្នកធ្វើដំណើរមកពីប្រទេសឥណ្ឌូណេស៊ីតាមជើងហោះហើរមក ដល់កម្ពុជានៅថ្ងៃទី២៣ ខែកក្កដា ឆ្នាំ២០២០។ ពួកគេត្រូវបានបញ្ជូនឱ្យមកបន្តធ្វើចត្តាឡីស័កនៅមន្ទីរពេទ្យបង្អែកខេត្តត្បូងឃ្មុំនៅថ្ងៃទី០៤ ខែសីហា ឆ្នាំ២០២០ ហើយត្រូវបានធ្វើតេស្តលើកទីបួន ដែលជាថ្ងៃទី១៣ នៃការធ្វើចត្តាឡីស័ករបស់ពួកគាត់ ទទួលបានលទ្ធផលវិជ្ជមានវីរុសវីដ១៩។ បច្ចុប្បន្ន អ្នកជំងឺទាំង៣នាក់នេះ ត្រូវបានដាក់ឱ្យសម្រាកព្យាបាលនៅមន្ទីរពេទ្យបង្អែកព្រះនរោត្តមសីហនុត្បូងឃ្មុំ នៃខេត្តត្បូងឃ្មុំ។ ដោយឡែកអ្នកដែលព្យាបាលឱ្យជាសះស្បើយរួមមាន៖ បុរសអាយុ ២៨ឆ្នាំ មានអាស័យដ្ឋាននៅបុរីឈូកវ៉ា២ សង្កាត់ក្រាំងធ្នង់ ខណ្ឌសែនសុខ រាជធានីភ្នំពេញ, បុរសអាយុ ៣២ឆ្នាំ មានអាស័យដ្ឋាននៅភូមិស្រឡៅជ្រុំ ឃុំសេរីមានជ័យ ស្រុកសំពៅលូន ខេត្តបាត់ដំបង។ បុរសទាំងពីរនាក់ខាងលើ ជាអ្នកធ្វើដំណើរតាមជើងហោះហើរមកពីប្រទេសរុស្ស៉ី ដែលបានបន្តជើងហោះហើរនៅប្រទេសម៉ាឡេស៊ីមកកម្ពុជា ត្រូវបានព្យាបាលជាស្បើយ និងទទួលពីលទ្ធផលតេស្តអវិជ្ជមានវីរុសកូវីដ១៩ចំនួន០២ដង និងត្រូវបានអនុញ្ញាតឱ្យចេញពីមណ្ឌលចាក់អង្រែ។ ក្រសួងសុខាភិបាល បានឱ្យដឹងថា គិតត្រឹមព្រឹកថ្ងៃទី១០ ខែសីហា ឆ្នាំ២០២០នេះ កម្ពុជា មានអ្នកកើតជំងឺកូវីដ១៩ សរុបចំនួន ២៥១នាក់ ស្ត្រី ៤៩នាក់ និងបុរស ២០២នាក់។ ក្នុងនោះព្យាបាលជាសះស្បើយចំនួន ២១៩នាក់ មានស្ត្រី ៤៦នាក់ និងបុរស១៧៣នាក់។ ដោយឡែកអ្នកកំពុងសម្រាកព្យាបាលនៅមន្ទីរពេទ្យរដ្ឋ និងឯកជន មានចំនួនសរុប ៣២នាក់។ ក្នុងនោះសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត ចំនួន ០២នាក់ (ស្ត្រីជនជាតិកាណាដា ០១នាក់ និងស្ត្រី ជាកងទ័ពមួកខៀវ ០១នាក់ ដែលបានបញ្ជូនមកពីមន្ទីរពេទ្យជ័យជំនៈខេត្តកណ្ដាល នៅថ្ងៃ ទី០៩ ខែសីហា ឆ្នាំ២០២០)។ សម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ មានចំនួន ២៤នាក់ (ជាបុរស), នៅមន្ទីរពេទ្យបង្អែកខេត្តកំពង់ស្ពឺ មានចំនួន ០២នាក់ ជាបុរស និងនៅមន្ទីរពេទ្យបង្អែកខេត្តត្បូងឃ្មុំ មានចំនួន ០៣នាក់ ជាបុរស។ រីឯស្ត្រីជនជាតិកាហ្សាក់ស្តង់១នាក់ ត្រូវបានដាក់ឱ្យសម្រាកព្យាបាលនៅមន្ទីរ ពេទ្យឯកជនមួយនៅរាជធានីភ្នំពេញ៕	2020-08-10T15:01:00+07:00	freshnewsasia.com	https://m.freshnewsasia.com/index.php/en/localnews/167769-2020-08-10-01-01-38.html
bf156d30-179b-48e1-850f-6fb9ade7ead6	ស្ត្រីជនជាតិខ្មែរជាកងទ័ពមួកខៀវ វីជ្ជមានវីរុសកូវីដ-១៩ រស់នៅក្នុងឃុំ សិត្បូ ត្រូវយកព្យាបាលនៅមន្ទីរពេទ្យមិត្តភាពខ្មែរ-សូវៀត	ភ្នំពេញ៖ អ្នកនាំពាក្យក្រសួងសុខាភិបាល លោកជំទាវ ឱ វណ្ណឌីន បានបញ្ជាក់នៅរសៀលថ្ងៃទី១០ ខែសីហា ឆ្នាំ២០២០នេះថា ស្ត្រីជនជាតិខ្មែរ ដែលជាកងទ័ពមួកខៀវ ដែលមានវីជ្ជមានវីរុសកូវីដ-១៩ រស់នៅក្នុងឃុំ សិត្បូ ក្រុងតាខ្មៅ ខេត្តកណ្ដាល បច្ចុប្បន្នត្រូវក្រសួងសុខាភិបាលយកស្ត្រីរូបនេះ ទៅដាក់ឲ្យព្យាបាលនៅមន្ទីរពេទ្យ មិត្តភាព ខ្មែរ-សូវៀតហើយ។ លោកជំទាវ បានបញ្ជាក់ទៀតថា តាមការសាកសួរផ្ទាល់ស្ត្រីដែលមានវីរុសកូវីដ-១៩របស់មន្ត្រីជំនាញសុខាភិបាលបានឲ្យដឹងថា នៅមុនពេលដែលស្ត្រីរូបនេះ មិនទាន់ទៅធ្វើតេស្តរកវីរុសកូវីដ-១៩ ស្ត្រីរូបនេះ គាត់មិនបានដើរទៅទីណាទេ គឺគាត់សម្រាកនៅក្នុងផ្ទះ ដែលមានសមាជិកគ្រួសារចំនួន៤នាក់ផ្សេងទៀត ហើយក្នុងការស្នាក់នៅក្នុងផ្ទះ ស្ត្រីរូបនេះ មិនបានប៉ះពាល់ផ្ទាល់ ឬ ប្រាស្រ័យទាក់ទងជាមួយសមាជិកគ្រួសារទាំង៤នាក់នេះឡើយ។ លោកអ៊ុំ ឡេង ចៅសង្កាត់សិត្បូ ថ្ងៃទី ១០ ខែសីហា ឆ្នាំ២០២០ បានរាយការណ៍ជូនរដ្ឋបាលក្រុងតាខ្មៅថា កម្មវត្ថុ សូមជូនរបាយការណ៍ស្តីពីករណីវិជ្ជមានកូវ័យ ១៩ លើស្ត្រីជនជាតិខ្មែរជាកងទ័ព មួកខៀវដែលមាន វិជ្ជមាន៨ ១៩ ។ តបតាមកម្មវត្ថុខាងបើខ្ញុំមានកិត្តិយសសូមគោរពជម្រាបជូនលោកអភិបាលមេត្តាជ្រាបថា ករណ៏ស្ត្រីមាន ផ្ទុកវិជ្ជមានកូវីដ១៩ខាងលើ បានមកដល់ផ្ទះនៅភូមិព្រែកត្រែង សង្កាត់សិត្បូ នាថ្ងៃទី ៣០ ខែកក្កដា ឆ្នាំ២០២០ ហើយ ពេលមកដល់ ផ្ទះ ឈ្មោះខាងលើបានធ្វើបាយសម្លជូនចាស់ៗ និងចែកប្រាក់ដល់ក្មេងៗ ព្រមទាំងបានធ្វើចង្ហាន់ទៅ ប្រគេនព្រះសង្ឃនៅវត្តជម្ពូព្រឹកថែមទៀត ។ បន្ទាប់មកសាម៉ីខ្លួនមានអាការក្តៅខ្លួន ក៏បានឲ្យពេទ្យនៅជិតផ្ទះ ចាក់ថ្នាំ និងសង្ស័យ ដោយជំងឺមិនធូរស្រាលសាម៉ីខ្លួនក៏បានទៅធ្វើតេស្តរកមេរោគកូវីដ ១៩ នៅមន្ទីរពេទ្យជ័យជំនេះ តែលទ្ធផលអវិជ្ជមានទៀត ពេទ្យក៏ឲ្យសាម៉ីខ្លួនត្រឡប់មកផ្ទះវិញ លុះពីរថ្ងៃក្រោយដោយមានអាការក្តៅខ្លួនខ្លាំង និងមានហៀរសំបោទើបទៅធ្វើតេស្តនៅមន្ទីរពេទ្យជ័យជំនះម្តងទៀត ហើយលទ្ធផលវិជ្ជមាន ។ បច្ចុប្បន្នប្រជាពលរដ្ឋមានការព្រួយបារម្មណ៍ខ្លាំង ដោយអ្នកជំងឺបានប៉ះពាលំជាមួយអ្នកជិតខាងជាច្រើន។ បើតាមរបាយការណ៍ បានបញ្ជាក់ថា នៅព្រឹកថ្ងៃទី៩ ខែសីហា ឆ្នាំ២០២០ នៅវិទ្យាល័យហ៊ុន សែន តាខ្មៅ ស្ថិតនៅភូមិថ្មី សង្កាត់តាខ្មៅ ក្រុងតាខ្មៅ ខេត្តកណ្តាល មានករណីឆ្លងកូវីដ១៩ ម្នាក់ឈ្មោះសោម លាងអី ភេទស្រី អាយុ២៧ឆ្នាំ មុខរបរ ទាហានមួកខៀវ និងមានបងប្អូន៧នាក់ ឪពុកឈ្មោះសោម ជាង អាយុ៥៧ឆ្នាំ ម្តាយឈ្មោះម៉ែន វណ្ណាអាយុ៥៨ឆ្នាំ និងបងប្អូន រួមមាន 1/ ណារី ភេទប្រុស អាយុ32ឆ្នាំ 2/សោម ម៉េងហុង ភេទប្រុស អាយុ29ឆ្នាំ 3/សោម លាងអី ភេទស្រី អាយុ27ឆ្នាំ អ្នកឆ្លង 4/សោម លេងហាក់ ភេទប្រុស អាយុ26ឆ្នាំ 5/សោម លេងលាង ភេទប្រុស អាយុ23ឆ្នាំ 6/សោម សេងហៀង ភេទស្រី អាយុ22ឆ្នាំ 7/សោម មានចាយ ភេទប្រុស អាយុ19ឆ្នាំ ក្មួយចំនួន3នាក់ បងថ្លៃ2នាក់។ នៅក្នុងបញ្ជីឈ្មោះមានចំនួន១៣នាក់ និងអ្នកឆ្លងម្នាក់ទៀត១៤នាក់ មកពិនិត្យរកវីរុសកូវីដ១៩ បានចំនួន៩នាក់។ ពួកគាត់រស់នៅភូមិព្រែកត្រែង សង្កាត់សិត្បូ ក្រុងតាខ្មៅ។ ឈ្មោះសោម លាងអី ជាអ្នកឆ្លងកូវីដ១៩ ត្រូវបានបញ្ជូនទៅមន្ទីរពេទ្យរុស្ស៊ី កាលពីវេលាម៉ោង៩និង០០នាទី៕	2020-08-10T13:37:50+07:00	cen.com.kh	https://cen.com.kh/archives/232989.html
d1344460-3e0d-41f0-8670-77b4a7d52ff0	លោក ម៉ែន វិបុល ជំរុញឲ្យពលទាហាន ត្រូវការពារសុខសន្តិភាពនិងរាជរដ្ឋាភិបាល និងរួមគ្នាប្រយុទ្ធនឹងជំងឺកូវីដ១៩	ខេត្តស្វាយរៀង៖ លោក ម៉ែន វិបុល អភិបាលខេត្តស្វាយរៀង និងជាប្រធានគណៈ បញ្ជាការឯកភាព រដ្ឋបាលខេត្ត បានធ្វើការជំរុញដល់នាយទាហាននាយទាហានរង និងពលទាហាន ត្រូវតែការពារឲ្យបានដាច់ខាតនូវសន្តិភាព និងរាជរដ្ឋាភិបាលស្របច្បាប់ដែលកើតចេញពីការបោះឆ្នោត និងរួមគ្នាប្រយុទ្ធជំងឺកូវីដ១៩ នៃរលកទី២ ដោយផ្តើមចេញពីការធ្វើអនាម័យជាប្រចាំ។ លោកអភិបាលខេត្តបានមានប្រសាសន៍ដូច្នេះ ក្នុងឱកាសដែលបានអញ្ជើញជាអធិបតីនៅក្នុងពិធីបើកវគ្គហ្វឹកហ្វឺនរៀបរយ យុទ្ធវិធីថ្មើរជើងបច្ចេកទេស អប់រំចិត្តសាស្ត្រ និងក្បាច់គុន នៅទីបញ្ជាការដ្ឋានតំបន់ប្រតិបត្តិការសឹករងស្វាយរៀងនៅព្រឹកថ្ងៃទី១០ ខែសីហា ឆ្នាំ២០២០។ លោកបាននាំមកនូវការផ្តាំផ្ញើសាកសួរសុខទុក្ខក្តីនឹករលឹក ពីសំណាក់សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា ជូនដល់នាយទាហាន នាយទាហានរង និងពលទាហានទាំងអស់ នៅតំបន់សឹករងស្វាយរៀងផងដែរ។ លោកអភិបាលខេត្ត បានកោតសរសើរនិងវាយតម្លៃខ្ពស់ ចំពោះតំបន់ប្រតិបត្តិការសឹករងស្វាយរៀង នាយទាហាន នាយទាហានរង ពលទាហានទាំងអស់ ដែលកន្លងមក បានចូលរួមចំណែកយ៉ាងសកម្មក្នុងកិច្ចការសង្គម និងការជួយសង្គ្រោះប្រជាពលរដ្ឋ ពេលជួបប្រទះនូវគ្រោះមហន្តរាយធម្មជាតិ គ្រោះថ្នាក់សង្គមផ្សេងៗ និងក្នុងការងារថែរក្សាសន្តិសុខ សុវត្ថិភាព សណ្ដាប់ធ្នាប់សាធារណៈ នៅក្នុងខេត្តបានល្អប្រសើរ ជាពិសេសនៅក្នុងដំណើរការបោះឆ្នោត ជ្រើសរើសក្រុមប្រឹក្សាខេត្ត ក្រុង ស្រុក អាណត្តិទី៣ ឆ្នាំ២០១៩។ លោក ម៉ែន វិបុល បានបញ្ជាក់ថា ចំពោះវគ្គហ្វឹកហ្វឺនដែលរៀបចំនៅថ្ងៃនេះ ជាលើកទី៣ ហើយដែលកាលពីលើកទី១ គឺបើកវគ្គហ្វឹកហ្វឺនបំប៉នលំហាត់របៀប ក្បាច់គុន អប់រំចិត្តសាស្ត្រ នៅថ្ងៃទី១ ខែវិច្ឆិកា ឆ្នាំ២០១៦ និងលើកទី២ វគ្គហ្វឹកហ្វឺនជំនាញការពារព្រំដែន នៅថ្ងៃទី៦ ខែវិច្ឆិកា ឆ្នាំ២០១៧ និងលើកទី៣ ធ្វើឡើងនៅថ្ងៃនេះ។ លោកអភិបាលខេត្ត បានផ្ដាំផ្ញើដល់នាយទាហាន នាយទាហានរង ពលទាហាន និងសិក្ខាកាមទាំងអស់ នូវកិច្ចការសំខាន់ៗមួយចំនួនទៀត ដូចជា ត្រូវតែការពារឲ្យបានដាច់ខាតនូវសន្តិភាព និងរាជរដ្ឋាភិបាលស្របច្បាប់ដែលកើត ចេញពីការបោះឆ្នោត ។ ត្រូវរក្សាការស្មោះត្រង់ដាច់ខាតចំពោះជាតិមាតុភូមិ និងលើកកម្ពស់មនសិការស្នេហាជាតិ គោរពឲ្យបានម៉ឺងម៉ាត់ រាល់តួនាទីភារកិច្ចរបស់កងទ័ព ក្នុងការពង្រឹងខឿនការពារជាតិ ការពារឯករាជ្យភាព សន្តិភាព ការពារបន្ទាត់ព្រំដែន និងបូរណភាពទឹកដី។ លើមូលដ្ឋាននេះ ត្រូវត្រៀមខ្លួនជានិច្ច ដើម្បីអនុវត្ត និងធ្វើឲ្យបានសម្រេចជោគជ័យ នូវរាល់បទបញ្ជារបស់រាជរដ្ឋាភិបាល របស់ក្រសួងការពារជាតិ និងអគ្គបញ្ជាការដែលប្រគល់ជូន ។ ត្រូវចូលរួមថែរក្សាពង្រឹងសន្តិភាព ស្ថិរភាពនយោបាយ សន្តិសុខសណ្ដាប់ធ្នាប់សាធារណៈ ទាំងនៅក្នុងក្របខ័ណ្ឌភូមិសាស្ត្រខេត្ត និងក្របខ័ណ្ឌទូទាំងប្រទេស ។ ត្រូវរក្សាការសាមគ្គីភាពឯកភាពផ្ទៃក្នុងឲ្យបានល្អប្រសើរ ជាពិសេសជួរនាយទាហាន និងមេបញ្ជាការ ត្រូវប្រកាន់ខ្ជាប់នូវក្រមសីលធម៌ គោរពវិន័យឲ្យបានខ្ជាប់ខ្ជួន ។ ក្រៅពីវគ្គហ្វឹកហ្វឺននេះ ពលទាហានយើងទាំងអស់ ក៏ត្រូវខិតខំហ្វឹកហ្វឺនរៀនសូត្រ និងពង្រឹងសមត្ថភាពជំនាញវិជ្ជាជីវៈផ្សេងៗឲ្យបានជាប់ជាប្រចាំ ព្រមទាំងត្រូវលើកកម្ពស់ស្មារតីទទួលខុស ត្រូវក្នុងការគ្រប់គ្រងថែរក្សាសម្ភារ បរិក្ខា សព្វាវុធ និងគ្រឿងបំពាក់ផ្សេងៗឲ្យបានល្អ ប្រើប្រាស់ឲ្យចំទិសដៅ និងទុកដាក់ថែរក្សាឲ្យបានត្រឹមត្រូវ ។ បើតាមលោកអភិបាលខេត្ត ត្រូវយកចិត្តទុកដាក់គ្រប់គ្រងកម្លាំងទ័ពឲ្យបានហ្មត់ចត់ និងមានវិធានការជាក់ស្ដែងក្នុងការចិញ្ចឹមទ័ព លើកកម្ពស់ជីវភាពរស់នៅ និងការថែរក្សាសុខុមាលភាពយោធិនឲ្យបានមាំមួន ចៀសវាងជំងឺឆ្លងផ្សេងៗ ព្រមទាំងត្រូវខិតខំកសាងជំរំជម្រកស្នាក់នៅឲ្យបានសមរម្យ និងធានាសុវត្ថិភាពបានល្អ និងសូមឲ្យកងកម្លាំងរបស់យើង បន្តយកចិត្តទុកដាក់ថែរក្សាអនាម័យ រស់នៅស្អាត ហូបស្អាត លាងសម្អាតដៃ និងពាក់ម៉ាសឲ្យបានជាប្រចាំ ដើម្បីការពារកុំឲ្យមានការឆ្លងជំងឺកូវីដ-១៩ ជាពិសេសវគ្គហ្វឹកហ្វឺនរបស់យើងត្រូវប្រតិបត្តិឲ្យបានខ្ជាប់ខ្ជួន ស្របតាមវិធានការណែនាំរបស់ក្រសួងសុខាភិបាល (វាស់កម្ដៅ ពាក់ម៉ាស មានជែល ឬទឹកអាល់កុលសម្រាប់លាងដៃ និងរក្សាគម្លាតសង្គម) ។ ត្រូវបង្កើនកិច្ចសហប្រតិបត្តិការជាមួយអាជ្ញាធរដែនដី អង្គភាពពាក់ព័ន្ធ និងប្រជាពលរដ្ឋ ក្នុងគោលដៅពង្រឹងការទំនាក់ទំនង បង្កើនការជឿជាក់ ការស្រឡាញ់រាប់អានពីប្រជាពលរដ្ឋ និងជួយប្រជាពលរដ្ឋពេលមានគ្រោះមហន្តរាយនានាជាយថាហេតុ៕	2020-08-10T11:45:50+07:00	cen.com.kh	https://cen.com.kh/archives/232956.html
ce7d88f1-8b0a-47d8-a9d8-368158b0fe4b	ថ្ងៃនេះ ក្រសួងសុខាភិបាល រកឃើញអ្នកកើតជំងឺកូវីដ១៩ ចំនួន៣នាក់ទៀត និងព្យាបាលជាសះស្បើយ២នាក់	ភ្នំពេញ៖ ក្រសួងសុខាភិបាល សេចក្តីប្រកាសព័ត៌មាន នៅព្រឹកថ្ងៃទី១០ ខែសីហា ឆ្នាំ២០២០នេះថា ក្រសួងបានរកឃើញអ្នកកើតជំងឺកូវីដ១៩ ចំនួន៣នាក់ទៀត ជាករណីនាំចូលពីប្រទេសឥណ្ឌូណេស៊ី និងព្យាបាលឱ្យជាសះស្បើយ២នាក់ផង។ រហូតដល់ម៉ោង ៨និង០០ ព្រឹក ថ្ងៃទី ១០ សីហា ២០២០ យើងរកឃើញករណីជំងឺកូវីដ-១៩ ថ្មី ចំនួន ៣នាក់ (ករណីនាំចូលពីណ្ឌូណេស៊ី ជនជាតិខ្មែរទាំង៣នាក់ ក្រោយធ្វើតេស្តលើកទី៤ នៅថ្ងៃទី១៣នៃចត្តាឡីស័កនៅពេទ្យខេត្តត្បូងឃ្មុំ) ដូច្នេះចំនួនសរុប ២៥១នាក់ ជាសះស្បើយចំនួន ២នាក់ (ជនជាតិខ្មែរទាំងអស់) ដូច្នេះចំនួនសម្រាកនៅពេទ្យ ៣២នាក់ ចំនួនជាសះស្បើយសរុបចំនួន ២១៩នាក់ និង ស្លាប់គ្មាន ។ ជំងឺកូវីដ-១៩ នៅតែបន្តគំរាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងយើង និងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ សូមបញ្ជាក់ថា ប្រទេសយើងរកឃើញករណីជំងឺកូវីដ១៩ ដំបូងបំផុតនៅថ្ងៃទី ២៧ មករា ២០២០ ។ យើងបានធ្វើតេស្តចំនួន 72886 ស្មើនឹង 4390 ក្នុង១លាន នាក់។ យោងតាមសេចក្តីប្រកាសព័ត៌មាន បានឱ្យដឹងថា អ្នកកើតជំងឺកូវីដ១៩ ចំនួន៣នាក់ថ្មីនេះរួមមាន៖ បុរសអាយុ ២៦ឆ្នាំ មានអាស័យដ្ឋាននៅភូមិ១ ឃុំកំពង់ទ្រាស ស្រុកក្រូចឆ្មារ ខេត្តត្បូងឃ្មុំ។ បុរសអាយុ ២៦ឆ្នាំ មានអាស័យដ្ឋាននៅភូមិ៥ ឃុំកំពង់ទ្រាស ស្រុកក្រូចឆ្មារ ខេត្តត្បូងឃ្មុំ។ បុរសអាយុ ២៣ឆ្នាំ មានអាស័យដ្ឋាននៅឃុំទ្រា ស្រុកក្រូចឆ្មារ ខេត្តត្បូងឃ្មុំ។ គួរកត់សម្គាល់ថា បុរសទាំង៣នាក់នេះ ជាអ្នកធ្វើដំណើរមកពីប្រទេសឥណ្ឌូណេស៊ីតាមជើងហោះហើរមក ដល់កម្ពុជានៅថ្ងៃទី២៣ ខែកក្កដា ឆ្នាំ២០២០។ ពួកគេត្រូវបានបញ្ជូនឱ្យមកបន្តធ្វើចត្តាឡីស័កនៅមន្ទីរពេទ្យបង្អែកខេត្តត្បូងឃ្មុំនៅថ្ងៃទី៤ ខែសីហា ឆ្នាំ២០២០ ហើយត្រូវបានធ្វើតេស្តលើកទី៤ ដែលជាថ្ងៃទី១៣ នៃការធ្វើចត្តាឡីស័ករបស់ពួកគាត់ ទទួលបានលទ្ធផលវិជ្ជមានវីរុសវីដ១៩។ បច្ចុប្បន្ន អ្នកជំងឺទាំង៣នាក់នេះ ត្រូវបានដាក់ឱ្យសម្រាកព្យាបាលនៅមន្ទីរពេទ្យបង្អែកព្រះនរោត្តមសីហនុត្បូងឃ្មុំ នៃខេត្តត្បូងឃ្មុំ។ ដោយឡែកអ្នកដែលព្យាបាលឱ្យជាសះស្បើយរួមមាន៖ បុរសអាយុ ២៨ឆ្នាំ មានអាសយដ្ឋាននៅបុរីឈូកវ៉ា២ សង្កាត់ក្រាំងធ្នង់ ខណ្ឌសែនសុខ រាជធានីភ្នំពេញ, បុរសអាយុ ៣២ឆ្នាំ មានអាស័យដ្ឋាននៅភូមិស្រឡៅជ្រុំ ឃុំសេរីមានជ័យ ស្រុកសំពៅលូន ខេត្តបាត់ដំបង។ បុរសទាំងពីរនាក់ខាងលើ ជាអ្នកធ្វើដំណើរតាមជើងហោះហើរមកពីប្រទេសរុស្ស៊ី ដែលបានបន្តជើងហោះហើរនៅប្រទេសម៉ាឡេស៊ីមកកម្ពុជា ត្រូវបានព្យាបាលជាស្បើយ និងទទួលពីលទ្ធផលតេស្តអវិជ្ជមានវីរុសកូវីដ១៩ចំនួន២ដង និងត្រូវបានអនុញ្ញាតឱ្យចេញពីមណ្ឌលចាក់អង្រែ៕	2020-08-10T10:14:28+07:00	cen.com.kh	https://cen.com.kh/archives/232912.html
10c985df-9bf1-4be1-9a9f-9340a6482067	សម្តេចពិជ័យសេនា អំពាវនាវដល់កងទ័ព បង្កើនការប្រុងប្រយ័ត្នខ្ពស់ ថែទាំសុខភាពឱ្យបានល្អ កុំឱ្យឆ្លងជំងឺផ្សេងៗ ក្នុងរដូវវស្សានេះ	ភ្នំពេញ៖ ខណៈភ្លៀងធ្លាក់ជាបន្តបន្ទាប់ សម្តេចពិជ័យសេនា ទៀ បាញ់ បានអំពាវនាវដល់កងទ័ព ជាពិសេសកងទ័ព ដែលឈរជើងនៅតាមបណ្តោយព្រំដែន តំបន់ដាច់ស្រយាល ឱ្យបង្កើនការប្រុងប្រយ័ត្នខ្ពស់ ថែទាំសុខភាព ឱ្យបានល្អ ។ តាមរយៈបណ្តាញសង្គមហ្វេសប៊ុករបស់សម្តេចពិជ័យសេនាទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ នៅថ្ងៃទី១០ ខែសីហា ឆ្នាំ២០២០នេះ បានបញ្ជាក់ថា៖ «សូមបងប្អូនកងទ័ព បង្កើនការប្រុងប្រយ័ត្នខ្ពស់ ថែទាំសុខភាព ឱ្យបានល្អ និងការពារ កុំឱ្យឆ្លងជំងឺផ្សេងៗ ក្នុងរដូវវស្សានេះ ជាពិសេសបងប្អូនកងទ័ព ដែលកំពុងឈរជើង នៅតាមបណ្តោយព្រំដែន បណ្តាកោះ និងតំបន់ដាច់ស្រយាលនានា ដោយហេតុថា មួយរយៈចុងក្រោយនេះមានភ្លៀងធ្លាក់ និងខ្យល់កន្ត្រាក់ច្រើនលើកច្រើនសារ»៕	2020-08-10T10:01:56+07:00	cen.com.kh	https://cen.com.kh/archives/232907.html
fbaa9b44-9ac7-43db-924c-86c84eabf7f2	ព្រឹកនេះក្រសួងសុខាភិបាល ប្រកាសរកឃើញករណីឆ្លងកូវីដ-១៩ ចំនួន៣នាក់ថែមទៀត	នាព្រឹកថ្ងៃច័ន្ទ ទី១០ ខែសីហា ឆ្នាំ២០២០ ក្រសួងសុខាភិបាលកម្ពុជា បានប្រកាសរកឃើញករណីវីជ្ជមានកូវីដ-១៩ ៣នាក់ថែមទៀត ដែលជាបុរសជនជាតិខ្មែរទាំងអស់ ខណៈមានអ្នកជាសះស្បើយចំនួន២នាក់ផងដែរ ៕ គួរបញ្ជាក់ថា គិតត្រឹមព្រឹកនេះកម្ពុជា បានបញ្ជាក់ករណីវិជ្ជមានកូវីដ-១៩ សរុបចំនួន២៥១នាក់ ខណៈអ្នកជាសះស្បើយមានចំនួន២១៩នាក់ និងកំពុងសម្រាកព្យាបាលនៅមន្ទីរពេទ្យ៣២នាក់ ៕	2020-08-10T08:00:41+07:00	kbnnews.com	https://kbn.news/archives/175775
d4d02517-34c3-4014-94e2-258c9cbace4d	អតីតនាយករដ្ឋមន្ត្រីឥណ្ឌាលោក Singh ថា ឥណ្ឌាត្រូវអនុវត្តជំហានចំនួន ៣ ដើម្បីស្ដារសេដ្ឋកិច្ចពីវិបត្តិជំងឺកូវីដ១៩	អតីតនាយករដ្ឋមន្ត្រីឥណ្ឌាលោក Manmohan Singh បាននិយាយថា ប្រទេសឥណ្ឌាត្រូវចាត់វិធានការ ៣ ជំហាន «ជាបន្ទាន់» ដើម្បីស្ដារសេដ្ឋកិច្ចជាតិពីផលប៉ះពាល់នៃវិបត្តិជំងឺកូវីដ១៩ ឱ្យទៅរកភាពធម្មតាវិញ។ នៅក្នុងសារឆ្លើយឆ្លងតាមអ៊ីមែលជាមួយនឹងទូរទស្សន៍ BBC លោក Singh បានបញ្ជាក់ថា ដំបូង រដ្ឋាភិបាលត្រូវតែ «ធានាថា ជីវភាពរស់នៅរបស់ប្រជាពលរដ្ឋត្រូវបានការពារ ហើយពួកគេអាចមានលទ្ធភាពចំណាយបានតាមរយៈជំនួយសំខាន់ជាលុយដោយផ្ទាល់»។ ជំហានទីពីរ អាជីវកម្មនានានៅក្នុងប្រទេសឥណ្ឌាត្រូវតែទទួលបានមូលនិធិគ្រប់គ្រាន់តាមរយៈ «កម្មវិធីធានាឥណទានដែលគាំទ្រដោយរដ្ឋាភិបាល»។ សម្រាប់ជំហានទី ៣ លោក Singh បាននិយាយថា ប្រទេសឥណ្ឌាត្រូវតែដោះស្រាយផ្នែកហិរញ្ញវត្ថុរបស់ខ្លួន តាមរយៈ «ស្វ័យភាពស្ថាប័ន និងវិធីអនុវត្ត»។ លោក Singh ថា ការខ្ចីថវិកាប្រហែលជាចាំបាច់ ប្រសិនបើរដ្ឋាភិបាលចង់ស្ដារសេដ្ឋកិច្ចឱ្យបានពេញទំហឹងឡើងវិញ។ លោក Singh ធ្លាប់បានដឹកនាំកម្មវិធីកំណែទម្រង់ដ៏សំខាន់មួយសម្រាប់សេដ្ឋកិច្ចប្រទេសឥណ្ឌា នៅពេលដែលលោកធ្វើជារដ្ឋមន្ត្រីក្រសួងហិរញ្ញវត្ថុកាលពីជិត ២០ ឆ្នាំមុន៕	2020-08-10T07:00:00+07:00	khmer.voanews.com	https://khmer.voanews.com/a/india-needs-three-steps-for-economic-recovery---singh-/5537416.html
6f630a79-2ac6-4a88-a56c-d549b0ad1c2e	រដ្ឋមន្ត្រីសុខាភិបាលសហរដ្ឋអាមេរិកសរសើរវិធានការរបស់តៃវ៉ាន់ចំពោះជំងឺកូវីដ១៩	រដ្ឋមន្ត្រីក្រសួងសុខាភិបាល និងសេវាកម្មមនុស្សរបស់សហរដ្ឋអាមេរិក លោក Alex Azar បានសរសើរវិធានការរបស់កោះតៃវ៉ាន់ចំពោះជំងឺកូវីដ១៩ ថាជាឧទាហរណ៍នៃ «លក្ខណៈបែបតម្លាភាព និងប្រជាធិបតេយ្យ» របស់កោះនេះ។ លោក Azar បានថ្លែងដូច្នេះនៅថ្ងៃច័ន្ទនេះ នៅក្នុងអំឡុងពេលបង្ហាញវត្តមានរួមគ្នាជាមួយនឹងប្រធានាធិបតីតៃវ៉ាន់អ្នកស្រី Tsai Ing-wen នៅក្នុងទីក្រុងតៃប៉ិ។ លោក Azar បានធ្វើដំណើរដល់កោះតៃវ៉ាន់កាលពីថ្ងៃអាទិត្យម្សិលមិញ ក្នុងដំណើរទស្សនកិច្ចរយៈពេល ៣ ថ្ងៃ។ ដំណើរទស្សនកិច្ចលើកនេះ គឺជាដំណើរទស្សនកិច្ចកម្រិតខ្ពស់បំផុតរបស់មន្ត្រីអាមេរិកាំងទៅកាន់កោះតៃវ៉ាន់ តាំងពីរដ្ឋាភិបាលក្រុងវ៉ាស៊ីនតោន ប្ដូរទំនាក់ទំនងការទូតពីកោះតៃវ៉ាន់ទៅប្រទេសចិននៅក្នុងឆ្នាំ ១៩៧៩ មក។ ដំណើរទស្សនកិច្ចរបស់លោក Azar នេះ គឺជាវិធានការថ្មីចុងក្រោយបង្អស់របស់រដ្ឋបាលលោកប្រធានាធិបតី Donald Trump នៅក្នុងការកសាងទំនាក់ទំនងឲ្យបានរឹងមាំជាងមុនជាមួយនឹងកោះតៃវ៉ាន់។ លោក Azar បានប្រាប់អ្នកស្រី Tsai Ing-wen ថា៖ «វាជាកិត្តិយសដ៏ពិតប្រាកដមួយក្នុងការមានវត្តមាននៅទីនេះ ដើម្បីបញ្ជូនសារគាំទ្រខ្លាំងក្លា និងមិត្តភាពរបស់លោកប្រធានាធិបតី Trump ចំពោះកោះតៃវ៉ាន់»។ លោក Trump បានចុះហត្ថលេខាលើ «ច្បាប់ធ្វើដំណើរតៃវ៉ាន់» កាលពីឆ្នាំ ២០១៨ ដែលស្នើឲ្យមានដំណើរទស្សនកិច្ចកម្រិតខ្ពស់រវាងសហរដ្ឋអាមេរិក និងកោះតៃវ៉ាន់។ ប្រទេសចិន បានជំទាស់យ៉ាងខ្លាំងចំពោះដំណើរទស្សនកិច្ចរបស់លោក Azar ទៅកាន់កោះតៃវ៉ាន់នេះ ដោយសារខ្លួនចាត់ទុកកោះតៃវ៉ាន់ថាជាដែនដីរបស់ខ្លួន និងធ្លាប់បានសន្យាកន្លងមកថា នឹងភ្ជាប់កោះតៃវ៉ាន់វិញតាមមធ្យោបាយចាំបាច់ណាមួយ ដែលក្នុងនោះរួមមានទាំងការលុកលុយបែបយោធាផងដែរ៕	2020-08-10T07:00:00+07:00	khmer.voanews.com	https://khmer.voanews.com/a/us-health-secretary-hails-taiwan-s-response-to-covid-19-/5537400.html
f15028b7-8373-4698-b020-c4640dcc4c16	សហរដ្ឋអាមេរិកមានការឆ្លងមេរោគកូរ៉ូណាលើស៥លានករណី	សហរដ្ឋអាមេរិក មានការឆ្លងមេរោគកូរ៉ូណាលើស៥លានករណីកាលពីថ្ងៃអាទិត្យម្សិលមិញដែលជាចំនួនច្រើនជាងគេបំផុតក្នុងពិភពលោក។ តួលេខនេះបានត្រូវចេញផ្សាយកាលពីថ្ងៃអាទិត្យដោយសាកលវិទ្យាល័យ Johns Hopkins ដែលបានប្រាប់ឱ្យដឹងថា សហរដ្ឋអាមេរិកមានចំនួនមនុស្សស្លាប់១សែន៦ ម៉ឺន២ពាន់នាក់។ វិទ្យាស្ថានវាស់វែង និងវាយតម្លៃសុខភាព បានចេញផ្សាយគំរូមួយដែលទស្សន៍ទាយថា មានមនុស្សស្លាប់ជិត៣សែននាក់មុនថ្ងៃទី១ ខែធ្នូ ប្រសិនបើ ពលរដ្ឋអាមេរិកាំង មិនចាប់ផ្តើមពាក់ម៉ាសឱ្យបានទៀងទាត់ទេនោះ។ លោក Christopher Murray នាយកវិទ្យាស្ថាននេះ បាននិយាយនៅក្នុងសេចក្តីថ្លែងការណ៍ថា ប្រសិនបើពលរដ្ឋអាមេរិកាំង៩៥ភាគរយ ចាប់ផ្តើមពាក់ម៉ាសជីវិតមនុស្សជាង៦ម៉ឺន៦ពាន់នាក់ នឹងត្រូវបានជួយសង្គ្រោះ។ ក្នុងខណៈនោះដែរ ប្រទេសប្រេស៊ីល បានក្លាយជាប្រទេសទី២ក្នុងពិភពលោកដែលមានមនុស្សស្លាប់ជាង១សែននាក់ដោយសារជំងឺកូវីដ១៩បន្ទាប់ពីសហរដ្ឋអាមេរិក។ លោក Jair Bolsonaro ប្រធានាធិបតីប្រេស៊ីលបាននិយាយកាលពីសប្តាហ៍មុនថា លោកមានមនសិការយ៉ាងច្បាស់លាស់ ថ្វីបើចំនួនស្លាប់ច្រើនក៏ដោយ។ លោកប្រធានាធិបតី Bolsonaro ខ្លួនលោកបាននៅរស់រានមានជីវិតពីជំងឺកូវីដ១៩កាលពីខែមុនហើយបាននិយាយថា លោកបានធ្វើអ្វី «ទៅតាមលទ្ធភាពដើម្បីជួយជីវិតមនុស្ស»។ពួកអ្នកជំនាញនិយាយថា ពីព្រោះតែប្រដាប់ធ្វើតេស្តមិនគ្រប់គ្រាន់ ចំនួនពលរដ្ឋប្រេស៊ីលដែលផ្ទុកវីរុសនោះអាចមាន៦ដងច្រើនជាងចំនួននេះ។ ក្រសួងសុខាភិបាលប្រទេសម៉ិកស៊ិកបានរាយការណ៍ថា មានការឆ្លងជំងឺកូវីដ១៩ជិត៦ពាន់៥រយករណីថ្មី និងមនុស្សស្លាប់ជិត៧រយនាក់កាលពីថ្ងៃសៅរ៍។ ប្រទេសម៉ិកស៊ិក មានចំនួនមនុស្សស្លាប់លំដាប់ទី៣ បន្ទាប់ពីសហរដ្ឋអាមេរិក និងប្រេស៊ីល។ សាកលវិទ្យាល័យ Johns Hopkins បានប្រាប់ឱ្យដឹងថា ម៉ិកស៊ិកមានមនុស្សស្លាប់ដោយសារជំងឺកូវីដ១៩ជាង៤ម៉ឺន៦ពាន់នាក់៕	2020-08-10T07:00:00+07:00	khmer.voanews.com	https://khmer.voanews.com/a/us-officially-passes-5-million-coronavirus-cases-/5537590.html
ab1330b2-e9ee-4977-bd8f-17bc074540c2	ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បន្តចុះផ្សព្វផ្សាយពីវិធានការពារ និងទប់ស្កាត់ជំងឺកូវីដ១៩ ដល់ប្រជាពលរដ្ឋ ក្នុងស្រុកឱរ៉ាល់ ខេត្តកំពង់ស្ពឺ	ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានបន្តចុះផ្សព្វផ្សាយ និងអប់រំជូនដល់ប្រជាពលរដ្ឋរស់នៅ វត្តតាឡួតមានជ័យ ហៅវត្តជាំ ក្នុងតំបន់រលាក់កងជើង ភូមិជាំ ឃុំតាសាល ស្រុកឱរ៉ាល់ ខេត្តកំពង់ស្ពឺ ដើម្បីឲ្យពួកគាត់បានយល់កាន់តែច្បាស់ពីវិធីសាស្រ្តការពារ និងទប់ស្កាត់ពីជំងឺកូវីដ១៩ រួមជាមួយនិងការផ្តល់ជាអំណោយថ្នាំពេទ្យជូនដល់ប្រជាពលរដ្ឋដែលកើតជំងឺផ្សេងៗប្រចាំកាយ ហើយការងារមនុស្សធម៌នេះត្រូវបាន រាជរដ្ឋាភិបាលបាននិងកំពុងយកចិត្តដាក់យ៉ាងខ្លាំងផងដែរ។ ការបន្តចុះអប់រំជូនប្រជាពលរដ្ឋពីវិធីសាស្ត្រទប់ស្កាត់ និងការពារជំងឺកូវីដ១៩ របស់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ធ្វើឡើងនាថ្ងៃទី០៩ ខែសីហា ឆ្នាំ២០២០ នៅស្រុកឱរ៉ាល់ ខេត្តកំពង់ស្ពឺនេះ ក្រោមការដឹកនាំដោយលោក លេង ផាលី រដ្ឋលេខាធិការក្រសួងផែនការ និងជាប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី រួមជាមួយនឹងថ្នាក់ដឹកនាំនៃក្រុមការងារគ្រូពេទ្យជាច្រើនរូបទៀត។ ដំណើរចុះអប់រំដល់ប្រជាពលរដ្ឋរបស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក្នុងគោលដៅចូលរួមចំណែកជាមួយរាជរដ្ឋាភិបាល ក្នុងការទប់ស្កាត់ប្រយុទ្ធនឹងជំងឺកូវីដ១៩នេះ ក៏មានការសហការជាមួយលោកកិត្តិសេដ្ឋាបណ្ឌិតទេសរដ្ឋមន្ត្រី ឆាយ ថន ប្រធានក្រុមការងាររាជរដ្ឋាភិបាលចុះជួយខេត្តកំពង់ស្ពឺ និងអាជ្ញាធរមូលដ្ឋានផងដែរ។ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ដែលដឹកនាំដោយលោក លេង ផាលី ក៏បានណែនាំដល់ប្រជាពលរដ្ឋពីរបៀប នៃការលាងដៃនឹងអាល់កុល ឬសាប៊ូ ជាមួយនឹងការបង្រៀនពាក់ម៉ាស ដើម្បីធ្វើយ៉ាងណាការពារ និងទប់ស្កាត់មេរោគចូលក្នុងខ្លួន រួមជាមួយនឹងវិធីទប់ស្កាត់មេរោគចូលក្នុងខ្លួនមួយចំនួនផ្សេងទៀតផងដែរ។ ក្រៅពីនេះក្រុមការងារក៏បានណែនាំ ឲ្យបងប្អូនប្រជាពលរដ្ឋ ឲ្យមានការរស់នៅស្អាតដោយមានអនាម័យល្អ ជាមួយនឹងការគេងស្អាត ហូបស្អាត ដើម្បីធ្វើយ៉ាងណាឲ្យពួកគាត់យល់កាន់តែច្បាស់ អំពីការថែទាំសុខភាព ចៀសផុតពីជំងឺកូវីដ១៩ និងជំងឺផ្សេងៗទៀត ដើម្បីធ្វើយ៉ាងណាឲ្យប្រជាពលរដ្ឋបានដឹងច្បាស់ពីវិធីរស់នៅឲ្យមានអនាម័យល្អ ដែលមានគោលបំណងធំបំផុតនោះគឺ ចង់ឃើញប្រជាពលរដ្ឋទាំងអស់មានសុខភាពល្អ និងក្នុងន័យលើកកម្ពស់វិស័យសុខាភិបាលមួយកម្រិតផងដែរ។ ក្រុមការងាគ្រូពេទ្យលោក ហ៊ុន ម៉ានី បាននាំយកអំណោយដ៏ថ្លៃថ្លារបស់លោក ហ៊ុន ម៉ានី តំណាងរាស្រ្តនៃព្រះរាជាណាចក្រកម្ពុជា និងជាប្រធានសហភាពសហព័ន្ធយុវជនកម្ពុជា រួមមាន៖ អាកុល ១៦០ដបធំ, ម៉ាស់ ៤០០ម៉ាស់, ម៉ាស៊ីនវាស់កម្តៅចំនួន២គ្រឿង, សាប៊ូចំនួន ៤០០ដុំ, ក្រដាស់រូបភាពផ្សព្វផ្សាយអំពីការថែរក្សាអនាម័យ និងវិធានការការពារទប់ស្កាត់ជំងឺកូវីដ-១៩ ចំនួន២០០សន្លឹក, ស្បៀងអាហារមានជានំប៉័ង ៤០០ដើម និងទឹកសុទ្ធ ៣០កេស ព្រមទាំងថ្នាំពេទ្យ និងការពិនិត្យព្យាបាលជម្ងឺ ជូនប្រជាពលរដ្ឋចំនួន១២៦គ្រួសារ ដែលមានប្រជាពលរដ្ឋចំនួន១៥៣នាក់ តាមខ្នងផ្ទះតំបន់ដាច់ស្រយាល ក្នុងស្រុកឱរ៉ាល់ ខេត្តកំពង់ស្ពឺ។ ឱកាសនោះលោក លេង ផាលី ក៏បានលើកឡើងថា ។ លោកបន្ថែមថា ប្រជាពលរដ្ឋរស់នៅក្នុងតំបន់រលាក់កងជើង ភូមិជាំ ឃុំតាសាល ស្រុកឱរ៉ាល់ ខេត្តកំពង់ស្ពឺ ពិតជាមានក្តីរំភើបកក់ក្តៅឥតឧបមា និងសូមថ្លែងអំណរគុណយ៉ាងខ្លាំងចំពោះសកម្មភាពមនុស្សធម៌នេះផងដែរ៕	2020-08-10T01:03:00+07:00	freshnewsasia.com	https://m.freshnewsasia.com/index.php/en/localnews/167755-2020-08-09-11-03-00.html
51c8cf06-8492-470f-9a94-1ec84d9dbfc8	អ្នកតំណាងរាស្ត្រមណ្ឌលកំពង់ឆ្នាំង អំពាវនាវប្រជាពលរដ្ឋទាំងអស់ បន្តចូលរួមការពារខ្លួនទប់ស្កាត់ជំងឺកូវីដ១៩ កុំភ្លេចខ្លួនឲ្យសោះ	លោកស្រី កែ ច័ន្ទមុនី អ្នកតំណាងរាស្រ្តមណ្ឌលកំពង់ឆ្នាំង បានណែនាំថា ប្រជាពលរដ្ឋអាចនឹងភ្លេចកូវីដ ប៉ុន្តែជំងឺកូវីដ វាមិនភ្លេចយើងនោះទេ។ ហេតុនេះសូមបងប្អូន ប្រជាពលរដ្ឋទាំងអស់នៅគ្រប់មូលដ្ឋាន ណែនាំកូនចៅបងប្អូនចូលរួមការពារខ្លួនដោយត្រូវធ្វើអនាម័យខ្លួន ប្រាណទាំងអស់គ្នា ទប់ស្កាត់កុំឲ្យឆ្លង និងចម្លងចូលមកក្នុងសហគមន៍របស់យើង។ លោកស្រីបានថ្លែងបែបនេះនៅព្រឹកថ្ងៃទី៨ ខែសីហា ឆ្នាំ២០២០ ក្នុងពេលអញ្ជើញចូលរួមសម្ពោធស្នាក់ការ បុរី ប៊ុនថេងសន ចំការតាម៉ៅ ក្នុងភូមិចំការតាម៉ៅ ឃុំស្រែថ្មី ស្រុករលាប្អៀង និងចែកអំណោយម៉ូតូ និងថវិកាជូនដល់ នគរបាលប៉ុស្តិ៍រដ្ឋបាលប្រជាការពារ និងអាជ្ញាធរភូមិ និងឃុំស្រែថ្មីផងដែរ។ លោកស្រីអ្នកតំណាងរាស្ត្រមណ្ឌលកំពង់ឆ្នាំង បានបន្តថា បច្ចុប្បន្នជំងឺកូវីដកំពុងតែកើតឡើងទូរទាំងសកលលោកជិត២០លាននាក់ និងបានសម្លាប់មនុស្សជិត ៧៣ម៉ឺននាក់ហើយ ប៉ុន្តែសំណាងល្អនៅកម្ពុជាយើងក៏មានអ្នកជំងឺកូវីដ១៩ ជាង២០០នាក់ផងដែរ ដែលសុទ្ធតែបានចម្លងមកពីក្រៅប្រទេស។ ទន្ទឹមនោះដែរ ដោយសារតែវិធានការទប់ស្កាត់ដ៏ម៉ឺងម៉ាត់របស់ប្រមុខរាជរដ្ឋាភិបាល និងយកចិត្តទុកដាក់ព្យាបាលរបស់ក្រសួង គឺក្នុងប្រទេសកម្ពុជាយើងពុំទាន់មាននរណាម្នាក់ ស្លាប់ដោយសារជំងឺកូវីដនេះទេ។ ដោយឡែកចំពោះវិបត្តិនៃជំងឺកូវីដ បានធ្វើឱ្យសេដ្ឋកិច្ចប្រជាពលរដ្ឋជួបការលំបាក ដែលក្នុងដំណាក់កាលនេះ ប្រមុខរាជរដ្ឋាភិបាលសម្ដេចតេជោ ហ៊ុន សែន នាយករដ្ឋមន្ត្រី ក៏បានគិតគូរអំពីការលំបាក និងសុខទុក្ខដល់ប្រជាពលរដ្ឋ ដោយកំណត់ឲ្យអាជ្ញាធរ និងស្ថាប័នពាក់ពន្ធ័ ចុះសក្សាអំពីជនក្រីក្រកម្រិត១ និងកម្រិត២ ដែលជួបការលំបាកក្នុងជីវភាព មិនអាចចេញទៅប្រកបមុខរបរចិញ្ចឹមជីវិតបាន ដើម្បីបើកប្រាក់ឧបត្ថពម្ភពីរាជរដ្ឋាភិបាល ក្នុងនោះដែរក៏មានគោលនយោបាយជួយដល់ស្ត្រីមានផ្ទៃពោះ ស្រី្តសម្រាលកូន ជនចាស់ជរា និងជនមានពិការភាពផងដែរ។ លោកស្រីអ្នកតំណាងរាស្ត្រ បានបញ្ជាក់នៅក្នុងពិធីនេះថា ប្រទេសជាតិមានសុខសន្តិភាព ទើបមានការអភិវឌ្ឍន៍ ជាក់ស្ដែងដូចថ្ងៃនេះក្រុមហ៊ុន បានសម្ពោធស្នាក់ការរបស់ខ្លួន ដើម្បីបំរើអតិថិជន ក៍ដោយសារតែប្រទេសមានសុខសន្តិភាពផងដែរ ទើបអ្នកវិនិយោគទន់ បរទេសគេមកបណ្តាក់ទន់រកស៊ីនៅស្រុកយើងបាន។ ដូចដែលតំណាងក្រុមហ៊ុន បានរាយការណ៍ក្នុងកម្មវិធីនេះថា ការកសាងបុរីនេះគឺមានក្រុមហ៊ុនចិន កូរេ និងថៃ ដែលបានចុះ MOU សហការកសាង ដោយសង្ឃឹមថាក្រោយពីបុរី បុនថេង សន ចំកាតាម៉ៅ នេះរួចរាល់ខេត្តកំពង់ឆ្នាំង នឹងមានមុខមាត់ថ្មីមួយកម្រិតថែមទៀត ព្រោះថា បុរីធ្វើផ្ទះល្វែងនេះ នៅជិតសួនច្បារសម្ដេចវាវាំងគង់សំអុល ដែលអាចឲ្យប្រជាពលរដ្ឋមករស់នៅបានសុខសាន្ត ងាយស្រួលមកហាត់ប្រាណនៅតាមសួនច្បារខាងលើនេះ។ លោក សន ប៊ុនម៉េង ម្ចាស់គម្រោង បុរី ប៊ុនថេង សន ចំការតាម៉ៅ បានបញ្ជាក់ថា ក្នុងគម្រោងសាងសង់វីឡាកូនកាត់ជំហាន១នេះ មានចំនួន៦២ល្វែង ដោយក្នុងផ្ទះនិមួយៗមាន បំពាក់ប្រព័ន្ធបច្ចេកវិទ្យាទំនើប មានប្រព័ន្ធពន្លត់អគ្គីភ័យអូតូ មានប្រព័ន្ធស្មាតហូម និងមានប្រពន្ធ័ហ្វាយៗ២៤ម៉ោង មានផ្តល់ការធានារាប់រងអាយុជីវិតពីក្រុមហ៊ុន AIA រយះពេល៣ឆ្នាំ មានសន្តិសុខ ២៤ ម៉ោងផងដែរ ។ នៅក្នុងឱកាសនោះដែរក្រុមហ៊ុន ប៊ុនថេង សន ក៏បានឧបត្ថម្ភដល់ប្រជាការពារ ១៤នាក់ អាជ្ញាធរភូមិ និងឃុំស្រែថ្មី១១នាក់នគរបាលប៉ុស្តិស្រែថ្មី ៧នាក់ គឺក្នុងម្នាក់ៗទទួលបានថវិកា២០ម៉ឺនរៀល និងឧបត្ថម្ភម៉ូតូ១គ្រឿង ជូនដល់ ប៉ុស្តិ៍នគរបាលរដ្ឋបាលស្រែថ្មី ផងដែរ ៕	2020-08-09T19:27:00+07:00	freshnewsasia.com	https://m.freshnewsasia.com/index.php/en/localnews/167728-2020-08-09-05-27-18.html
ef17dfc0-14bf-4397-9889-6a4f4ef7f8e6	សម្តេចតេជោ ហ៊ុន សែន អំពាវនាវមេដឹកនាំពិភពលោក ឱ្យចាត់ទុកវ៉ាក់សាំងជំងឺកូវីដ១៩ ជាទំនិញរួម និងបញ្ឈប់នយោបាយទម្លាក់កំហុស (Video Inside)	សម្តេចតេជោ ហ៊ុន សែន នាយករដ្ឋមន្ត្រីកម្ពុជានៅចំពោះមុខមេដឹកនាំសំខាន់ៗរបស់ពិភពលោក បានអំពាវនាវឱ្យចាត់ទុកវ៉ាក់សាំងជំងឺកូវីដ១៩ ជាទំនិញរួមរបស់មនុស្សជាតិនៅលើពិភពលោក ហើយត្រូវបញ្ឈប់នយោបាយទម្លាក់កំហុសឱ្យគ្នារឿងជំងឺកូវីដ១៩នេះ ដោយងាកមកការរួមប្រយុទ្ធនឹងជំងឺឆ្លងសាកលនេះជំនួសវិញ។ ការថ្លែងអំពាវនាវរបស់សម្តេចតេជោ ហ៊ុន សែន បានធ្វើឡើងតាមរយៈសុន្ទរកថាគន្លឹះមួយដែលបានថ្លែងក្នុង ដែលប្រារព្ធធ្វើឡើងនៅប្រទេសកូរ៉េខាងត្បូង នៅព្រឹកថ្ងៃទី០៩ ខែសីហា ឆ្នាំ២០២០នេះ។ មហាសន្និបាតនេះត្រូវបានរៀបចំឡើងដោយលោកស្រី ហាក់ ចា ហាន់ មូន ( Hak Ja Han Moon ) សហស្ថាបនិកនៃសហព័ន្ធសន្តិភាពសកល។ មហាសន្និបាតនេះត្រូវបានប្រារព្ធធ្វើឡើងក្រោមប្រធានបទ ។ មេដឹកនាំសំខាន់ៗរបស់ពិភពលោកជាប្រមុខរដ្ឋ ប្រមុខរាជរដ្ឋាភិបាល ប្រមុខរដ្ឋាភិបាល ព្រមទាំងថ្នាក់ដឹកនាំសាសនា និងអង្គការសង្គមស៊ីវិលមកពីប្រទេសជាង១៦០ ត្រូវបានអញ្ជើញឱ្យចូលរួមតាមរយៈប្រព័ន្ធវីដេអូ។ មេដឹកនាំសំខាន់ៗជាប្រមុខរដ្ឋ ប្រមុខរាជរដ្ឋាភិបាល ប្រមុខរដ្ឋាភិបាល ឥស្សរជនល្បីៗលើពិភពលោក ព្រមទាំងអ្នកដឹកនាំផ្នែកសាសនា ត្រូវបានអញ្ជើញឱ្យថ្លែងសុន្ទរកថាគន្លឹះនៅក្នុងមហាសន្និបាត ឆ្លើយតបនឹងវិបត្តិជំងឺកូវីដ១៩នេះ។ គិតត្រឹមព្រឹកថ្ងៃអាទិត្យ ទី០៩ ខែសីហា ឆ្នាំ២០២០នេះ ចំនួនអ្នកឆ្លងជំងឺ COVID-19 នៅទូទាំងពិភពលោក បានកើនឡើងដល់ ១៩,៧៨៦,៦០៥នាក់ហើយ។ ក្នុងនោះអ្នកស្លាប់មានចំនួន ៧២៨,៥៨១នាក់ និងជាសះស្បើយឡើងវិញ ១២,៧០៦,២៩៨នាក់។ ឆ្លើយតបនឹងវិបត្តិ ក៏ដូចជាការរាតត្បាតជំងឺកូវីដ១៩នេះ ឥស្សរជនល្បីៗរបស់ពិភពលោក សុទ្ធតែបានបង្ហាញការចាប់អារម្មណ៍ និងយកចិត្តទុកដាក់ខ្ពស់ទៅលើវិបត្តិរបស់ពិភពលោក ដែលបង្កឡើងដោយជំងឺកូវីដ១៩ និងទទូចឱ្យមានការរួបរួមគ្នាដើម្បីជម្នះបញ្ហាដ៏លំបាក របស់ពិភពលោកនាពេលបច្ចុប្បន្ននេះ។ សម្តេចតេជោ ហ៊ុន សែន ក៏ដូចជាបណ្តាមេដឹកនាំពិភពលោកទាំងនោះផងដែរ គឺបានបង្ហាញនូវក្តីកង្វល់ ដែលបង្កឡើងដោយជំងឺកូវីដ១៩នេះ។ សម្តេចតេជោ បានកត់សម្គាល់ថា ជំងឺកូវីដ-១៩ បាននិងកំពុងគំរាមកំហែងដល់របៀបរស់នៅប្រចាំថ្ងៃ ទំនៀមទម្លាប់ ជីវភាព អាយុជីវិត សេដ្ឋកិច្ច និងសង្គមទាំងមូលនៅបណ្តាប្រទេសនៅលើសកលលោកទាំងមូល។ សម្តេចតេជោ បានបន្ថែមថា មកដល់បច្ចុប្បន្ន គ្មាននរណាដឹងថា ពេលណាវិបត្តិជំងឺកូវីដ-១៩ នេះ នឹងបញ្ចប់នោះឡើយ ហើយក៏គ្មានអ្នកណាអាចទស្សន៍ទាយអំពីផលប៉ះពាល់នៃជំងឺនេះ មកលើគ្រប់ទិដ្ឋភាពនៃជីវភាពរស់នៅរបស់សង្គមជាតិនីមួយៗ ទាំងសេដ្ឋកិច្ច នយោបាយ និងរបៀបរបបសង្គម បានជាក់ច្បាស់នោះដែរ ។ នៅចំពោះមុខមេដឹកនាំសំខាន់ៗរបស់ពិភពលោកនេះ សម្តេចតេជោ បានទាញចំណាប់អារម្មណ៍ពួកគេថា នាពេលកន្លងមក ការប្រយុទ្ធនឹងជំងឺកូវីដ-១៩ សម្រាប់ប្រទេសទាំងអស់ភាគច្រើន គឺផ្តោតទៅលើការអនុវត្តនៅផ្ទៃក្នុងប្រទេសរៀងៗខ្លួន។ ត្រង់ចំណុចនេះសម្តេចតេជោ បានសង្កត់ធ្ងន់ថា នៅក្នុងបរិការណ៍នៃសកលភាវូបនីយម្ម និសមារណកម្មតំបន់ ការប្រយុទ្ធនឹងជំងឺកូវីដ-១៩ នេះ ក៏ដូចជាការស្តាឡើងវិញនូវសង្គម-សេដ្ឋកិច្ច ក្រោយពីវិបត្តិនៃជំងឺនេះ គឺមិនអាចដោះស្រាយត្រឹមកម្រិតប្រទេសនីមួយៗបានឡើយ។ ។ សម្តេចតេជោ បញ្ជាក់ទៅកាន់អ្នកចូលរួមក្នុងមហាសន្និបាត។ ដើម្បីជាការរួមវិភាគទានជាមួយពិភពលោក សម្តេចតេជោ ហ៊ុន សែន ក៏បានចែករំលែកនូវទស្សនទានមួយចំនួនទៅកាន់ពិភពលោក ក្នុងការប្រយុទ្ធប្រឆាំងនឹងជំងឺកូវីដ១៩នេះផងដែរ។ ទស្សនទានទាំងនោះមានដូចជា សូមឱ្យចាត់ទុកវ៉ាក់សាំងការពារជំងឺកូវីដ១៩ ជាទំនិញរួមសម្រាប់សកលលោក (Global Common Goods) ដែលប្រជាជនគ្រប់រូប នៅគ្រប់ទិសទីអាចទទួលបាន និងជៀសវាងការរើសអើងពូជសាសន៍ និងការប្រកាន់ជំហរស្តីបន្ទោស ដែលជាល្បែងទម្លាក់កំហុសដ៏អាក្រក់មួយ នាំដល់ការបែកបាក់សាមគ្គីភាព ខណៈដែលពិភពលោកទាំងមូល កំពុងខិតខំរួបរួមគ្នាប្រយុទ្ធប្រឆាំងនឹងជំងឺរាតត្បាតនេះ។ សម្តេចតេជោ ក៏បានស្នើពិភពលោករៀបចំផែនការស្តារ ឡើងវិញប្រកបដោយភាពជាក់លាក់មួយ ដោយដាក់ចេញនូវសេណារីយ៉ូមួយចំនួនសម្រាប់បើកឱ្យ ដំណើរការជាបណ្តើរៗនូវការធ្វើដំណើរឆ្លងកាត់ព្រំដែន និងប្រតិបត្តិការពាណិជ្ជកម្មរវាងប្រទេសក្នុងតំបន់ និងការស្តារឡើងវិញនូវវិស័យដែលរងផលប៉ះពាល់ធ្ងន់ធ្ងរពីវិបត្តិនេះ ។ សម្តេចតេជោនាយករដ្ឋមន្ត្រីកម្ពុជា ក៏បានស្នើឱ្យបន្តពង្រឹងកិច្ចសហប្រតិបត្តិការ ក្នុងការជំរុញសាកលភាវូនីយកម្មនិងពង្រឹងយន្តការ ពហុភាគីនិយម ដើម្បីធានានូវបរិយាកាសអនុគ្រោះសម្រាប់លើកស្ទួយកំណើនសេដ្ឋកិច្ច កាត់បន្ថយភាព ក្រីក្រនិងលើកកម្ពស់ជីវភាពរស់នៅរបស់ប្រជាជន។ ជាពិសេសត្រូវធានាថា យន្តការកិច្ចសហប្រតិបត្តិការនៅតែរក្សាបាននូវស្មារតីបើកចំហ និងគាំទ្រប្រព័ន្ធពាណិជ្ជកម្មពហុភាគី ជាពិសេសការ ពន្លឿនការតភ្ជាប់រវាងសង្គម និងសេដ្ឋកិច្ចរបស់យើងសម្រាប់ជំរុញរបៀបវារៈ នៃការអភិវឌ្ឍរបស់ប្រទេសនីមួយៗ និង សម្រេចបាននូវរបៀបវារៈសកលនៃការអភិវឌ្ឍប្រកបដោយចីរភាព និងបរិយាប័ន្ន។ ក្នុងសុន្ទរកថាគន្លឹះនេះ សម្តេចតេជោ ក៏មិនភ្លេចគូសរំលេចផងដែរពីការកសាង និងថែរក្សាសន្តិភាព និងសន្តិសុខនៅលើសកលលោកទាំងមូល ដែលជាមូលដ្ឋានគ្រឹះមិនឤចខ្វះបានសម្រាប់ការអភិវឌ្ឍ។ សម្តេចតេជោ បានលើកឡើងថា ការកសាង និងថែរក្សាឱ្យខាងតែបាននូវសន្តិភាព និងសន្តិសុខ គឺជាឤទិភាពខ្ពស់បំផុតរបស់ប្រទេសនីមួយៗ។ សន្តិភាពមិនឤចសម្រេចបានមក ដោយឯកឯងនោះទេ។ សម្តេចបានគូសបញ្ជាក់លើចំណុចនេះថា ។ មុនបញ្ចប់សុន្ទរកថានោះ សម្តេចតេជោ ហ៊ុន សែន បានអំពាវនាវឱ្យប្រមុខដឹកនាំទាំងអស់រួមគ្នាសំដែងនូវសុឆន្ទៈ និងការទទួលខុសត្រូវខ្ពស់ ដើម្បីឆ្លើយតបចំពោះបញ្ហាប្រឈមជាសកលនេះ និង ដើម្បីរក្សាបាននូវបរិយាកាសអនុគ្រោះប្រកបដោយសន្តិភាព ស្ថិរភាព និងភាពសុខដុមរមនាសម្រាប់ការរីកចម្រើន និងវិបុលភាពសម្រាប់ប្រជាជាតិលើសកលលោក។	2020-08-09T16:56:00+07:00	freshnewsasia.com	https://m.freshnewsasia.com/index.php/en/localnews/167717-2020-08-09-02-56-56.html
2ff49093-629b-46a4-9726-01e7afc591a0	TOP NEWS: ក្រសួងសុខាភិបាលរកឃើញអ្នកឆ្លងជំងឺកូវីដ១៩ថ្មី ២នាក់ទៀត និងអ្នកជំងឺ២នាក់ព្យាបាលជាសះស្បើយ	ក្រសួងសុខាភិបាល នៅព្រឹកថ្ងៃទី០៩ ខែសីហា ឆ្នាំ២០២០នេះ បានចេញសេចក្ដីប្រកាសព័ត៌មាន ស្ដីពីករណីជាសះស្បើយ០២នាក់ និងមានករណីវិជ្ជមានវីរុសកូវីដ-១៩ ថ្មី០២នាក់។ ១៖ ជាស្ត្រីជនជាតិខ្មែរ ដែលជាក្រុមមួកខៀវ អង្គការសហប្រជាជាតិរបស់កម្ពុជា មានអាយុ២៧ឆ្នាំ មានអាស័យដ្ឋាននៅភូមិព្រែកត្រែង សង្កាត់សិត្បូ ក្រុងតាខ្មៅ ខេត្តកណ្ដាល ជាក្រុមមួកខៀវ អង្គការសហប្រជាជាតិរបស់កម្ពុជា បានវិលត្រឡប់មកពីប្រទេសម៉ាលី មកកាន់កម្ពុជា ដែលលទ្ធផលវិភាគ វត្ថុសំណាកលើកទីប្រាំរបស់គាត់ ទទួលបានលទ្ធផល វិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាល នៅមន្ទីរពេទ្យជ័យជម្នះ ក្រុងតាខ្មៅ ខេត្តកណ្ដាល។ ២៖ ជាស្ត្រីជនជាតិកាណាដាអាយុ ៤១ឆ្នាំ រួមដំណើរមានកូនប្រុស០១នាក់ និងកូនស្រី០១នាក់ បានធ្វើដំណើរមកពីប្រទេស Ubekiztan ឆ្លងកាត់តាមឌូបៃ និងបន្តជើងហោះហើរ នៅប្រទេសកូរ៉េខាងត្បូង មកដល់កម្ពុជានៅ ថ្ងៃទី០៧ ខែសីហា ឆ្នាំ២០២០ ទទួលបានលទ្ធផល វិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺ ត្រូវបានដាក់ឱ្យសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ។ ដោយឡែកសម្រាប់អ្នកជំងឺ ទើបព្យាបាលជាសះស្បើយ២នាក់ជាបរុសជនជាតិខ្មែរ គឺ៖ បុរសអាយុ៣០ឆ្នាំ មានអាស័យដ្ឋាននៅភូមិព្រៃខ្ជាយ ឃុំបារាយណ៍ ស្រុកព្រៃឈរ ខេត្តកំពង់ចាម និងបុរសអាយុ ២៩ឆ្នាំ មានអាស័យដ្ឋាននៅភូមិ១ ឃុំឡាមិញ ស្រកបរកែវ ខេត្តរតនគិរី។ បុរសទាំង០២នាក់នេះ ជាអ្នកបានធ្វើដំណើរមកពីប្រទេសប៉ាគីស្ថាន បន្តជើងយន្តហោះនៅ ប្រទេសម៉ាឡេស៊ី មកប្រទេសកម្ពុជា ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមាន វីរុសកូវីដ-១៩ចំនួន០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី០៩ ខែសីហា ឆ្នាំ២០២០នេះ កម្ពុជាបានរកឃើញអ្នកមានជំងឺកូវីដ១៩ ចំនួនសរុប២៤៨នាក់ (ស្ត្រី ៤៩នាក់ និងបុរស ១៩៩នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន ២១៧នាក់ (ស្រី៤៦នាក់ និងបុរស១៧១នាក់) និងអ្នកសម្រាកព្យាបាល នៅក្នុងមន្ទីរពេទ្យរដ្ឋ និងឯកជនមានចំនួនសរុប ៣១នាក់៕	2020-08-09T14:51:00+07:00	freshnewsasia.com	https://m.freshnewsasia.com/index.php/en/localnews/167709-2020-08-09-00-51-09.html
ec095ee1-2a75-4984-baf4-992d8fe5f345	នៅថ្ងៃនេះ រកឃើញករណីវិជ្ជមានវីរុសកូវីដ-១៩ ថ្មីចំនួន ០២នាក់ និងអ្នកជាសះស្បើយចំនួន ០២នាក់	ភ្នំពេញ៖ ក្រសួងសុខាភិបាល បានចេញប្រកាសព័ត៌មានថា គិតត្រឹមព្រឹកថ្ងៃទី៩ខែសីហាឆ្នាំ២០២០នេះ មានករណីវិជ្ជមានវីរុសកូវីដ-១៩ ថ្មីចំនួន ០២នាក់ និងអ្នកជាសះស្បើយចំនួន ០២នាក់ នៅថ្ងៃទី០៨ ខែសីហា ឆ្នាំ២០២០ ។ ចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២១៧នាក់ ។ អ្នកមានវីរុសកូវីដ១៩ មានចំនួនសរុប ២៤៨នាក់ (ស្រី៤៩នាក់) ។ អ្នកសម្រាកព្យាបាលនៅក្នុងមន្ទីរពេទ្យរដ្ឋ និងឯកជន មានចំនួនសរុប ៣១នាក់៕	2020-08-09T07:55:41+07:00	cen.com.kh	https://cen.com.kh/archives/232747.html
df8c05df-63ce-429a-a3be-6b44f71b10e0	ព្រឹកនេះកម្ពុជា រកឃើញករណីឆ្លងកូវីដ-១៩ ចំនួន២នាក់ ថ្មីទៀត	នាព្រឹកថ្ងៃអាទិត្យ ទី០៩ ខែសីហា ឆ្នាំ២០២០ ក្រសួសសុខាភិបាលកម្ពុជា បានប្រកាសរកឃើញករណីវីជ្ជមានកូវីដ-១៩ ២នាក់ថែមទៀត ដែលជាស្រ្ដីជនជាតិខ្មែរ នឹងស្រ្ដីជនជាតិកាណាដា ខណៈមានអ្នកជាសះស្បើយចំនួន២នាក់ផងដែរ ៕ គួរបញ្ជាក់ថា គិតត្រឹមព្រឹកនេះកម្ពុជា បានបញ្ជាក់ករណីវិជ្ជមានកូវីដ-១៩ សរុបចំនួន២៤៨នាក់ ខណៈអ្នកជាសះស្បើយមានចំនួន២១៧នាក់ និងកំពុងសម្រាកព្យាបាលនៅមន្ទីរពេទ្យ៣១នាក់ ៕	2020-08-09T07:46:50+07:00	kbnnews.com	https://kbn.news/archives/175771
5f8303a4-f1fc-484f-ba79-3489e3fc5d19	សហរដ្ឋអាមេរិកនៅតែនាំមុខគេលើពិភពលោករឿងករណីឆ្លងជំងឺកូវីដ១៩	សហរដ្ឋអាមេរិកនៅតែមានករណីឆ្លងជំងឺកូវីដ១៩ ច្រើនជាងគេបង្អស់នៅលើពិភពលោក។ បើយោងតាមប្រព័ន្ធទិន្នន័យរបស់កាសែត New York Times ឥឡូវនេះ សហរដ្ឋអាមេរិកមានករណីឆ្លងជំងឺនេះជាង ៥ លានករណី។ ប្រទេសប្រេស៊ីល និងប្រទេសឥណ្ឌាស្ថិតក្នុងលំដាប់ថ្នាក់ទី ២ និងទី ៣។ ប្រទេសប្រេស៊ីលមានករណីឆ្លងជំងឺនេះជាង ៣ លានករណី ហើយឥណ្ឌាមានជាង ២ លានករណី។ កាលពីថ្ងៃសៅរ៍ម្សិលមិញ ប្រទេសប្រេស៊ីលបានក្លាយជាប្រទេសទី ២ នៅលើពិភពលោកដែលមានករណីស្លាប់ដោយសារជំងឺកូវីដ១៩ នេះលើស ១ សែននាក់ បន្ទាប់ពីសហរដ្ឋអាមេរិក ដោយសហរដ្ឋអាមេរិកមានករណីស្លាប់ដោយសារជំងឺនេះចំនួន ១៦២.០០០ នាក់។ ប្រធានាធិបតីប្រេស៊ីលលោក Jair Bolsonaro ដែលបានជាសះស្បើយពីជំងឺកូវីដ១៩ កាលពីខែមុន ធ្លាប់បានបញ្ជាក់ថា លោកបានធ្វើ «អ្វីៗទាំងអស់ដែលអាចធ្វើបានដើម្បីជួយសង្គ្រោះជីវិតមនុស្ស»។ ដោយសារតែគ្មានការធ្វើតេស្តគ្រប់គ្រាន់ អ្នកជំនាញថា ចំនួនពលរដ្ឋប្រេស៊ីលដែលឆ្លងជំងឺកូវីដ១៩ អាចច្រើនជាងចំនួនបច្ចុប្បន្នរហូតដល់ទៅ ៦ ដងឯណោះ។ ចំណែកឯនៅក្នុងសហរដ្ឋអាមេរិកវិញ វិទ្យាស្ថានវាស់វែង និងវាយតម្លៃសុខាភិបាល បានចេញផ្សាយនូវគំរូមួយដែលព្យាករណ៍ថា នឹងមានករណីស្លាប់ដោយសារជំងឺកូវីដ១៩ នេះចំនួនជិត ៣ សែនករណី នៅត្រឹមថ្ងៃទី ១ ខែធ្នូខាងមុខ ប្រសិនបើពលរដ្ឋអាមេរិកាំងមិនចាប់ផ្ដើមពាក់ម៉ាស់ឲ្យបានទៀងទាត់ទេនោះ។ លោកវេជ្ជបណ្ឌិត Christopher Murray នាយកវិទ្យាស្ថានវាស់វែង និងវាយតម្លៃសុខាភិបាលនេះ បានបញ្ជាក់នៅក្នុងសេចក្ដីប្រកាសមួយថា ប្រសិនបើពលរដ្ឋអាមេរិកាំង ៩៥% ចាប់ផ្ដើមពាក់ម៉ាស់ ជីវិតមនុស្សជាង ៦៦.០០០ នាក់ នឹងអាចជួយសង្គ្រោះបាន៕	2020-08-09T07:00:00+07:00	khmer.voanews.com	https://khmer.voanews.com/a/us-leads-world-in-covid-19-infections/5536390.html
7a8b36e5-fb34-4d17-9be3-726b2b4d8d7d	ចិនបិទភូមិចំនួនពីរ បន្ទាប់ពីមានករណីស្លាប់ដោយសារជំងឺប៉េស្ត	ប្រទេសចិនបានបិទភូមិមួយទៀតនៅតំបន់ Inner Mongolia កាលពីថ្ងៃសៅរ៍ម្សិលមិញ បន្ទាប់ពីអ្នកភូមិម្នាក់បានស្លាប់ដោយសារជំងឺប៉េស្ត។ នេះគឺជាការបិទលើកទីពីរនៅក្នុងតំបន់នេះ ក្នុងរយៈពេលពីរថ្ងៃកន្លងមកនេះ។ បើយោងតាមសេចក្ដីប្រកាសដែលចេញដោយគណៈកម្មការសុខាភិបាលក្រុង Bayannaoer អ្នកជំងឺម្នាក់ក្នុងតំបន់នោះដែលកើតជំងឺប៉េស្តបានស្លាប់កាលពីថ្ងៃសុក្រ ដោយសារការខូចខាតសរីរាង្គជាច្រើន។ អ្នកជំងឺនេះគឺជាអ្នកជំងឺប៉េស្តទីពីរដែលត្រូវបានគេរាយការណ៍នៅក្នុងខែនេះនៅក្នុងតំបន់ Inner Mongolia ភាគខាងជើងប្រទេសចិន។ សេចក្ដីប្រកាសដែលបង្ហោះនៅលើគេហទំព័រផ្លូវការរបស់គណៈកម្មការសុខាភិបាលក្រុង Bayannaoer បានបញ្ជាក់ថា៖ «កន្លែងរស់នៅរបស់អ្នកជំងឺប៉េស្តនេះត្រូវបានបិទ ហើយការស៊ើបអង្កេតដ៏ទូលំទូលាយលើរោគរាតត្បាតនេះកំពុងធ្វើឡើង»។ ការបិទលើកទីមួយត្រូវបានប្រកាសកាលពីថ្ងៃព្រហស្បតិ៍នៅក្នុងទីក្រុង Baotou ដែលនៅក្បែរនោះ នៅពេលដែលគណៈកម្មការសុខាភិបាលនៃទីក្រុងនេះបានប្រកាសថា អ្នកភូមិម្នាក់នៅទីនោះបានស្លាប់ដោយសារខូចខាតប្រព័ន្ធដំណើរឈាម។ ជំងឺប៉េស្តគឺជាជំងឺឆ្លងដ៏កាចសាហាវមួយ និងជារឿយៗបណ្ដាលឲ្យមានការប៉ះពាល់ដល់អាយុជីវិត «ដោយអត្រាស្លាប់មានពី ៣០% ទៅ ១០០% ប្រសិនបើមិនទទួលបានការព្យាបាល»។ នេះបើយោងតាមការបញ្ជាក់របស់អង្គការសុខភាពពិភពលោក WHO។ ទោះបីជាជំងឺប៉េស្តនេះឆ្លងភាគច្រើនតាមរយៈប្រភេទសត្វកកេរក៏ដោយ ក៏អាជ្ញាធរនៅក្នុងទីក្រុងទាំងពីរខាងលើបានព្រមានថា ការឆ្លងពីមនុស្សទៅមនុស្សគឺអាចទៅរួច។ អ្នកដែលមានការប្រាស្រ័យទាក់ទងដោយផ្ទាល់ និងដោយប្រយោលទាំងអស់ជាមួយនឹងអ្នកជំងឺត្រូវបានដាក់នៅដាច់ដោយឡែកពីគេ។ នេះបើតាមការបញ្ជាក់របស់គណៈកម្មការទាំងពីរ។ គណៈកម្មការទាំងពីរនេះក៏បានជំរុញផងដែរឲ្យប្រជាពលរដ្ឋកាត់បន្ថយការប៉ះពាល់ជាមួយនឹងសត្វព្រៃ និងជៀសវាងការបរបាញ់ ការបកស្បែក ឬក៏ការបរិភោគសត្វណាដែលអាចបង្កឲ្យមានការឆ្លងជំងឺ៕	2020-08-09T07:00:00+07:00	khmer.voanews.com	https://khmer.voanews.com/a/china-seals-off-villages-after-bubonic-plague-deaths/5536610.html
14efb1af-e548-485d-a10d-e71649c26c1e	វីតាល់ និងមីជាតិ ចូលរួមប្រយុទ្ធប្រឆាំងជំងឺគ្រុនឈាម គ្រុនឈីក និងចែកអំណោយមនុស្សធម៌ដល់ពលករដ្ឋ១០០គ្រួសារ នៅខេត្តកំពង់ស្ពឺ	ក្រុមហ៊ុន ទឹកពិសាវីតាល់ និងមីជាតិ បានចូលរួមជាមួយមន្ទីរសុខាភិបាល ខេត្តកំពង់ស្ពឺ ក្នុងយុទ្ធនាការប្រយុទ្ធប្រឆាំងនឹង ជំងឺគ្រុនឈាម និងគ្រុនឈីក ដោយចូលរួមអប់រំ និងដាក់ថ្នាំអាល់បែត ក្នុងពាងទឹកប្រជាពលរដ្ឋ ក្នុងឃុំត្រពាំងជោ ស្រុកឱរ៉ាល់ ខេត្តកំពង់ស្ពឺ កាលពីថ្ងៃទី០៧ ខែសីហា ឆ្នាំ២០២០។ ក្នុងកម្មវិធីនេះ វីតាល់ និងមីជាតិ ក៏បានចែកអំណោយសប្បុរសធម៌ឱ្យប្រជាពលរដ្ឋចំនួន ១០០គ្រួសារផងដែរ ដោយមួយគ្រួសារទទួលបានមុង១ ទឹកវីតាល់១កេស មីជាតិ១កេស ត្រីខ១យួរ និងថវិកា ៤ម៉ឺនរៀល។ លោក តិច មិញ ប្រធានគ្រប់គ្រង ប្រតិបត្តិការក្រុមហ៊ុនទឹកពិសាវីតាល់ និងមីជាតិ បានថ្លែងយ៉ាងដូច្នេះថា៖ ។ លោកបន្តថា ការចូលរួមក្នុងថ្ងៃនេះ គឺបានសបញ្ជាក់ជាថ្មីម្តងទៀត អំពីការចូលរួមក្នុងសកម្មភាពសង្គមយ៉ាងសកម្មរបស់វីតាល់ និងមីជាតិ ជាពិសេសក្នុងវិស័យសុខាភិបាល។ ការចូលរួមជាមួយវិស័យសុខាភិបាលនេះ មិនមែនជាលើកទី១ របស់វីតាល់ និងមីជាតិទេ ដោយកន្លងមកក្រុមហ៊ុនទាំងពីរ ក៏បានជួយដល់មន្ទីរពេទ្រគន្ធបុប្ផា ហើយថ្មីៗនេះបានឧបត្ថម្ភអង្ករ១០តោន ទៅកាន់មន្ទីរពេទ្រកុមារអង្គរ ខេត្តសៀមរាប និងចូលរួមជាមួយគ្រូពេទ្រស្ម័គ្រចិត្ត ពិនិត្យ និងព្យាបាលសុខភាពដោយឥតគិតថ្លៃ ដល់សិស្សានុសិស្ស និងប្រជាពលរដ្ឋប្រមាណ ៣០០គ្រួសារនៅសាលាដូង នៅគីរីរម្យផងដែរ។ លោកស្រី ឡុង បូណារ៉េត អភិបាលរងខេត្តកំពង់ស្ពឺ បានស្ងើចសរសើរដល់ក្រុមហ៊ុន វីតាល់ និងមីជាតិ ដែលបានចែកអំណោយសប្បុរសធម៌ដល់ប្រជាពលរដ្ឋទាំង ១០០គ្រួសារ និងចូលរួមទប់ស្កាត់ ការរីករាលដាល់ ជំងឺគ្រុនឈាមក្នុងខេត្ត។ លោកស្រី ក៏បានអំពាវនាវប្រជាពលរដ្ឋឱ្យការពារខ្លូន កុំឱ្យមូសខ្លាខាំ និងរួមគ្នាបំបាត់ប្រភពមូសខ្លា និងមូសខ្លា តាមរយៈការដាក់ថ្នាំអាល់បែត ក្នុងពាងទឹក និងកំចាត់ប្រភពទឹកដក់នៅជុំវិញផ្ទះជាដើម។ គួរបញ្ជាក់ផងដែរថា វីតាល់ ជាក្រុមហ៊ុនរបស់ខ្មែរ ដែលបានដំណើរកាលអស់រយៈពេល ១០ឆ្នាំមកហើយ និងបានទទួលការគាំទ្រយ៉ាងខ្លាំងពីសំណាក់ប្រជាជនកម្ពុជា។ តាមរយៈមូលនិធិ២៥រៀល កន្លងមក វីតាល់ តែងចូលរួមយ៉ាងសកម្មក្នុងកិច្ចការសង្គម នានាដោយផ្តោតលើវិស័យ៤ធំៗ រួមមានទី១៖ វប្បធម៌ និងសាសនា, ទី២៖ កីឡា និងសុខភាព, ទី៣៖ បរិស្ថាន និងទី៤៖ អប់រំ៕	2020-08-09T00:39:00+07:00	freshnewsasia.com	https://m.freshnewsasia.com/index.php/en/localnews/167687-2020-08-08-10-39-10.html
66dc8a57-5834-452e-a5ae-5ad8eada942a	មន្ត្រីជាន់ខ្ពស់ក្រសួងមហាផ្ទៃ អំពាវនាវពលរដ្ឋរស់នៅជិតព្រំដែនកម្ពុជា-វៀតណាម ប្រុងប្រយ័ត្នចំពោះលទ្ធភាពចម្លងជំងឺកូវីដ-១៩ រលកទី២	(ស្វាយរៀង)៖ លោកបណ្ឌិត អៀង អូននី អនុរដ្ឋលេខាធិការក្រសួងមហាផ្ទៃ និងជាប្រធានសមាគមអតីតកម្មសិក្សាការី JiCa កម្ពុជា បានអំពាវនាវដល់ប្រជាពលរដ្ឋ និងសិស្សានុសិស្សរស់នៅជិតតំបន់ព្រំដែនកម្ពុជា-វៀតណាម ឱ្យប្រុងប្រយ័ត្នខ្ពស់ចំពោះលទ្ធភាពចម្លងជំងឺកូវីដ១៩ រលកទី២ ដោយស្ថានភាពជំងឺនេះ នៅមិនទាន់ថមថយនៅឡើយទេដោយប្រទេសមួយចំនួននៅលើពិភពលោកក៏ចាប់ផ្ដើមផ្ទុះសារជាថ្មី។ ការអំពាវនាវបែបនេះ របស់លោកបណ្ឌិត អៀង អូននី បានធ្វើឡើងនៅក្នុងឱកាសដែលលោក និងក្រុមការងារអញ្ជើញចូលរួមនៅក្នុងពិធីសំណេះសំណាល និងចែកអំណោយដល់ប្រជាពលរដ្ឋ សិស្សានុសិស្សលោកគ្រូ អ្នកគ្រូនៅសាលាបឋមសិក្សាក្រសាំងជ្រុំ ស្ថិតនៅក្នុងភូមិក្រសាំងជ្រុំ ឃុំគ្រួស ស្រុកស្វាយជ្រំ ខេត្តស្វាយរៀង នៅព្រឹកថ្ងៃទី៨ ខែសីហា ឆ្នាំ២០២០នេះ។ នៅក្នុងឱកាសនោះដែរ លោកបណ្ឌិត ក៏បានកោតសរសើរដល់ក្រុមការងារទាំងអស់ដែលមានទឹកចិត្តស្រឡាញ់ប្រជាពលរដ្ឋ ក្នុងគ្រាដែលប្រទេសកំពុងតែប្រយុទ្ធប្រឆាំងនឹងជំងឺកូវីដ-១៩ ដែលបានចំណាយទាំងធនធាន និងកម្លាំងកាយចិត្ត ដើម្បីចុះមកជួបសិស្សានុសិស្សប្រជាពលរដ្ឋ លោកគ្រូ អ្នកគ្រូ នៅសាលាបឋមសិក្សាក្រសាំងជ្រំ ដែលជាសាលារៀនមួយនៅដាច់ស្រយាល ជិតតំបន់ព្រំដែនកម្ពុជា-វៀតណាម។ លោកបណ្ឌិត អៀង អូននី បានបន្តថា សមាគមអតីតកម្មសិក្សាការី jica កម្ពុជា គឺជាសមាគមមួយដែលបង្កើតឡើងដោយមានការប្រមូលផ្ដុំអតីតកម្មសិក្សាការី ដែលទទួលការបណ្តុះបណ្ដាលពីប្រទេសជប៉ុន តាមរយៈអង្គការ jica ហើយបានចងក្រងជាសមាគមនេះឡើង ក្នុងន័យបំពេញបេសកកម្មមនុស្សធម៌ក្តី និងក្នុងន័យបេសកកម្មទាំងឡាយក្តី ដើម្បីជួយទៅដល់ប្រជាពលរដ្ឋា ព្រមទាំងជួយដល់សមាជិកសមាជិកាសមាគមនិងសិស្សនុសិស្សជំនាន់ក្រោយផងដែរ។ ដូច្នេះថ្ងៃនេះ ក្រោយពីទទួលព័ត៌មាន ថាមានប្រជាពលរដ្ឋ សិស្សានុសិស្សជាង១៥០គ្រួសារ មានការខ្វះខាតជាពិសេសក្នុងអំឡុងពេលពិភពលោកទាំងមូលកំពុងតែរីករាលដាលនៃជំងឺកូវីដ១៩ ក៏ដូចកម្ពុជា កំពុងប្រឈមនឹងជំងឺនេះ ក្រុមការងារសមាគមតីតកម្មសិក្សាការី jica កម្ពុជាបានបានធ្វើការអំពាវនាវប្រម៉ែប្រមូលជាថវិកាក្តីជាសម្ភារក្តីដើម្បីពាំនាំ យកអំណោយមនុស្សធម៌មកចែកដល់សិស្សានុសិស្ស ប្រជាពលរដ្ឋនៅសាលាបឋមសិក្សាក្រសាំងជ្រំ ដែលនៅជិតតំបន់ព្រំដែនកម្ពុជា-វៀតណាម ដើម្បីដោះស្រាយ និងសម្រាលនូវទុក្ខលំបាកបានមួយគ្រាផងដែរ។ ជាមួយគ្នានេះដែរ លោកក៏បានជំរុញដល់ប្រជាពលរដ្ឋ លោកគ្រូ អ្នកគ្រូ ត្រូវមានការយកចិត្តទុកដាក់ថែរក្សាសុខភាពដោយធ្វើអនាម័យឱ្យបានជាប់ជាប្រចាំ លាងដៃ និងសាប៊ូ អាល់កុល ឬជែល ហើយគួរនៅឱ្យឆ្ងាយពីគ្នា ព្រោះជំងឺនេះអាចឆ្លងតាមរយៈទឹកមាត់ ផ្លូវដង្ហើម និងការចាប់ដៃគ្នា ជាពិសេសត្រូវគោរពតាមការណែនាំរបស់ក្រសួងសុខាភិបាល ក្នុងស្ថានភាពបែបនេះ សូមមាតាបិតាសិស្ស លោកគ្រូ អ្នកគ្រូ ត្រូវជំរុញដល់សិស្សានុសិស្សឱ្យខិតខំរៀនសូត្រនៅផ្ទះ និងតាមការណែនាំបង្រៀនរបស់ក្រសួងអប់រំឱ្យបានជាខ្ជាប់ខ្ជួន។ លោកបណ្ឌិត អៀង អូននី ក៏បានអំពាវនាវដល់អាជ្ញាធរដែនដីកងកម្លាំងប្រដាប់អាវុធទាំងអស់ នៅក្នុងឃុំគ្រួស ត្រូវបន្តការពារសន្តិសុខសណ្ដាប់ធ្នាប់ នៅក្នុងភូមិឋានឱ្យបានល្អ ជាពិសេសប្រជាកសិករត្រូវបង្កើនការដាំដុះ ចិញ្ចឹមសត្វ នៅក្នុងអំឡុងពេលប្រទេសយើងកំពុងតែរាលដាល នៃជំងឺកូវីដ-១៩ និងបង្កើនធ្វើស្រូវរដូវវស្សាឱ្យបានទាន់ពេលវេលាមួយវិញទៀត ត្រូវអប់រំកូនចៅឱ្យចៀសឆ្ងាយពីគ្រឿងញៀនគ្រប់ប្រភេទ និងគោរពច្បាប់ចរាចរណ៍ដោយត្រូវពាក់មួកសុវត្ថិភាព ពាក់ខ្សែរក្រវាត់ឱ្យបានត្រឹមត្រូវក្នុងពេលបើកបរ។ អំណោយដែលត្រូវចែកជូនដល់សិស្សានុសិស្សប្រជាពលរដ្ឋមានគ្រឿងឧបភោគបរិភោគ សៀវភៅ, ប៊ិច, ម៉ុង ក្នុងនោះលោក អៀង អូននី និងក្រុមការងារក៏បានប្រគេនទេយ្យទាន និងទៀនវស្សាដល់ព្រះសង្ឃ ព្រមទាំងបច្ច័យមួយចំនួនទៀតផងដែរ៕	2020-08-08T21:26:00+07:00	freshnewsasia.com	https://m.freshnewsasia.com/index.php/en/localnews/167667-2020-08-08-07-26-40.html
9fe9ec01-950a-4073-9755-dc23c9828c5b	ក្រសួងសុខាភិបាលរកឃើញករណីសង្ស័យជំងឺគ្រុនឈីកលើពលរដ្ឋជាង២ពាន់នាក់ នៅ១៥ខេត្ត, រដ្ឋមន្ត្រីអំពាវនាវ ឲ្យបង្កើនចលនាលុបបំបាត់ជម្រកមូសខ្លា	ក្រសួងសុខាភិបាល នៅព្រឹកថ្ងៃទី០៨ ខែសីហា ឆ្នាំ២០២០នេះ បានចេញសេចក្ដីប្រកាសព័ត៌មាន ស្ដីពី ស្ថានភាពនៃជំងឺឈីក (ឈីកគន់ហ្គន់យ៉ា) នៅកម្ពុជា គិតត្រឹមថ្ងៃទី០៧ ខែសីហា ឆ្នាំ២០២០។ ក្នុងសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅព្រឹកនេះបានបញ្ជាក់ថា គិតត្រឹមថ្ងៃទី០៦ ខែសីហា ឆ្នាំ២០២០ ក្រសួងរកឃើញករណីសង្ស័យជំងឺគ្រុនឈីក សរុបចំនួន ២០៤៧ នាក់ ដែលបានរាយការណ៍តាមរយៈប្រព័ន្ធឃ្លាំមើលជំងឺគ្រុន ឈាមពីមន្ទីរសុខាភិបាលខេត្តចំនួន១៥ខេត្ត រួមមាន ប៉ៃលិន បន្ទាយមានជ័យ ឧត្តរមានជ័យ ព្រះវិហារ សៀមរាប កំពង់ចាម ត្បូងឃ្មុំ ស្ទឹងត្រែង កំពត ពោធិ៍សាត់ កណ្ដាល កំពង់ធំ តាកែវ កំពត និងខេត្តព្រះសីហនុ។ ក្រសួងបន្តថា នៅក្នុងចំនួនសរុបករណីសង្ស័យជំងឺគ្រុនឈីកខាងលើមាន ៥៨% (ស្មើនឹង១១៨៤នាក់) កើតមានលើមនុស្សពេញវ័យ ចំនួន ៣០.៣% ជាកុមារអាយុលើសពីប្រាំឆ្នាំ និងចំនួន១១.៧% ជាកុមារមានអាយុក្រោមប្រាំឆ្នាំ។ គួរកត់សម្គាល់ផងដែរថា ក្នុងចំណោមមនុស្សធំ អ្នកជំងឺភេទស្រីមាន ៥៨.២% (ស្មើនឹង ៦៨៩នាក់) និងអ្នកជំងឺភេទប្រុសមាន ៤១.៧% (ស្មើនឹងចំនួន ៤៩៤នាក់)។ ចំនួនអ្នកឈឺជាង ៨០% នៃករណីសង្ស័យសរុប គឺមកពីខេត្តបន្ទាយមានជ័យ កំពង់ចាម សៀមរាប និងខេត្តតាកែវ។ អ្នកជំងឺប្រមាណជា ៩០% ក្នុងចំណោមអ្នកជំងឺសរុបទាំងអស់ បានជាសះស្បើយ ហើយនៅសល់១០% កំពុងបន្តការព្យាបាលនៅមន្ទីរពេទ្យរដ្ឋ។ កម្មវិធីជាតិប្រយុទ្ធនឹងជំងឺគ្រុនឈាម បានបញ្ជាក់ផងដែរថា អ្នកជំងឺប្រមាណជា ៧២.៤០% នៃករណីសង្ស័យសរុបខាងលើ គឺមានជំងឺគ្រុនឈីក។ លទ្ធផលធ្វើការសិក្សាបាណកសាស្ត្រ របស់កម្មវិធីជាតិប្រយុទ្ធនឹងជំងឺគ្រុនឈាម ក៏បានបង្ហាញដែរថា នៅក្នុង និងជុំវិញផ្ទះ ត្រូវបានគេពិនិត្យមើលវត្តមានរបស់ដង្កូវទឹក បង្កើតជាមូស ដែលជាភ្នាក់ងារចម្លងជំងឺគ្រុនឈីក និងគ្រុនឈាម គឺចំនួន ៦៦.៧% មាននៅក្នុងសំបកកង់ឡាន និងម៉ូតូ សំបកដប កំប៉ុង ត្រឡោកដូង ចានបាយសម្ល ជ័រ កំប៉ុងកាហ្វេជ័រ និងចំនួន ៣៣.៣% មាននៅក្នុងពាងមូល ពាងស៊ីម៉ងត៍ អាងទឹក និងកុងតឺន័រ។ * ទម្លាប់រស់នៅស្អាត ធ្វើអនាម័យផ្ទះសម្បែង ផ្ទះមានពន្លឺចេញចូល ទុកដាក់របស់របរ សំលៀកបំពាក់ក្នុង និងក្រៅផ្ទះ ឱ្យមានសណ្ដាប់ធ្នាប់ លុបបំបាត់ព្រៃស៊ុបទ្រុបជុំវិញផ្ទះ * អំឡុងពេលថ្ងៃ គឺចាំបាច់ត្រូវស្លៀកសំលៀកបំពាក់មានដៃវែងជើងវែង សម្រាន្តក្នុងមុងជាប្រចាំ ទាំងថ្ងៃទាំងយប់ និងមិនត្រូវអង្គុយលេងនៅជិតទីកន្លែងងងឹតៗនោះទេ * ត្រូវសកម្មចូលរួមកម្ចាត់ដង្កូវទឹកនៅតាមទីកន្លែង ឬវត្ថុដែលមានទឹកដក់ ដែលទុកចោលមិនប្រើប្រាស់ ដូចជាសំបក កង់ឡាន ម៉ូតូ សំបកដប កំប៉ុង ត្រឡោកដូង ចានបាយសម្លជ័រ កំប៉ុងកាហ្វេជ្រ ត្រូវកប់ ឬ ដុត ឬ កម្ទេចចោល ឬ ទុកដាក់ឱ្យមានរបៀប ដើម្បីកុំឱ្យមានទឹកដក់ * ត្រូវដាក់អាបែតក្នុងពាង ឬ អាង ឬវត្ថុស្តុកទឹក ជាដើម * បើមានអាការៈមិនស្រួល ដូចជាក្ដៅខ្លួនលើសពី ៣៨អង្សារសេ ចេញកន្ទួលក្រហមលើខ្លួនប្រាណ ឬនៅដៃ ឬមាន បញ្ហាសុខភាព សូមប្រញាប់ទៅស្វែងរកការពិគ្រោះ ពិនិត្យព្យាបាល នៅតាមមន្ទីរពេទ្យរដ្ឋ ដែលនៅជិតលោកអ្នក។ ក្រសួងសុខាភិបាល ក៏បានថ្លែងអំណរគុណយ៉ាងជ្រាលជ្រៅ ចំពោះប្រជាពលរដ្ឋ និងអាជ្ញាធរមូលដ្ឋាន ព្រមទាំងភាគី ពាក់ព័ន្ធទាំងអស់ ក្នុងការយកចិត្តទុកដាក់ អនុវត្តតាមវិធានការណែនាំខាងលើ និងសូមប្រសិទ្ធពរជ័យ ជូនដល់បងប្អូនប្រជា ពលរដ្ឋទាំងអស់ ឱ្យទទួលបាននូវ សុខភាពល្អទាំងអស់គ្នា ចៀសផុតពីការចម្លងជំងឺគ្រុនឈីក ជំងឺគ្រុនឈាម ជំងឺគ្រុនចាញ់ និងជំងឺផ្សេងទៀតដែលបង្កឡើងដោយសារមូសខាំ៕	2020-08-08T14:48:00+07:00	freshnewsasia.com	https://m.freshnewsasia.com/index.php/en/localnews/167633-2020-08-08-00-48-37.html
94474120-4061-4b03-a4fe-ba9dc3cbd363	TOP NEWS: ក្រសួងសុខាភិបាលរកឃើញអ្នកឆ្លងជំងឺកូវីដ១៩ថ្មី ចំនួន៣នាក់ និងអ្នកជំងឺម្នាក់ព្យាបាលជាសះស្បើយ (Video inside)	ក្រសួងសុខាភិបាល នៅព្រឹកថ្ងៃទី០៨ ខែសីហានេះ បានសេចក្ដីប្រកាសព័ត៌មាន ស្តីពីករណីវិជ្ជមានវីរុសកូវីដ-១៩ ថ្មី០៣នាក់ និងករណីជាសះស្បើយអ្នកជំងឺកូវីដ១៩ ម្នាក់។ បើតាមសេចក្តីប្រកាសព័ត៌មានដែល បណ្តាញព័ត៌មាន Fresh News ទទួលបាននៅមុននេះបន្តិចបានបញ្ជាក់ថា អ្នកឆ្លងវីរុសកូវីដ-១៩ថ្មី គឺបុរសជនជាតិខ្មែរ ចំនួន០៣នាក់រួមមាន៖ អាយុ២៤ឆ្នាំ មានអាស័យដ្ឋាននៅភូមិកងមាស ឃុំអង្គរបាន ស្រុកកងមាស ខេត្តកំពង់ចាម, អាយុ២៦ឆ្នាំ មានអាស័យដ្ឋាននៅភូមិព្រែកក់ ឃុំឈូកសរ ស្រុកកំពង់ត្រឡាច ខេត្តកំពង់ឆ្នាំង និងអាយុ ២៧ឆ្នាំ មានអាស័យដ្ឋាននៅភូមិកាញចុង ឃុំក្រេស ស្រុកកំពង់ត្រឡាច ខេត្តកំពង់ឆ្នាំង។ បុរសទាំង០៣នាក់ខាងលើ បានធ្វើដំណើរពីប្រទេសប៉ាគីស្ថាន ដោយឆ្លងកាត់ប្រទេសម៉ាឡេស៊ី មកប្រទេសកម្ពុជា ដោយការធ្វើតេស្តលើកទីពីរនៃថ្ងៃទី០៧ នៃការធ្វើចត្តាឡីស័ករបស់គាត់ស្ថិត នៅក្នុងមណ្ឌលចត្តាឡីស័កវិទ្យាល័យបុរី១០០ខ្នង រាជធានីភ្នំពេញ ទទួលបានលទ្ធផលវិជ្ជមានវីរុស កូវីដ-១៩ ត្រូវបានបញ្ជូនឱ្យសម្រាកព្យាបាល នៅមណ្ឌលសុខភាពចាក់អង្រែ រាជធានីភ្នំពេញ។ ចំណែកករណីជាសះស្បើយអ្នកជំងឺម្នាក់ គឺជាបុរសជនជាតិខ្មែរអាយុ ២៩ឆ្នាំ មានអាស័យដ្ឋាននៅឃុំពង្រ ស្រុកឆ្លូង ខេត្តក្រចេះ ជាអ្នកធ្វើដំណើរមកពី ប្រទេសឥណ្ឌូណេស៊ីមកកម្ពុជា បានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី០៨ ខែសីហា ឆ្នាំ២០២០ នៅកម្ពុជាអ្នកមានវីរុសកូវីដ-១៩ ចំនួនសរុប២៤៦នាក់ (ស្ត្រី ៤៧នាក់ និងបុរស ១៩៩នាក់ ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២១៥នាក់ (ស្រី ៤៦នាក់ និងបុរស១៦៩នាក់) និងអ្នកសម្រាកព្យាបាលនៅក្នុងមន្ទីរពេទ្យរដ្ឋ និងឯកជនមានចំនួនសរុប ៣១នាក់៕	2020-08-08T14:20:00+07:00	freshnewsasia.com	https://m.freshnewsasia.com/index.php/en/localnews/167630-2020-08-08-00-20-14.html
6052951b-87c4-468c-a72e-b812a15addc0	ជីវិតជាពលករ! សមត្ថកិច្ចថៃ បញ្ជូនពលករខ្មែរឆ្លងដែនខុសច្បាប់៥នាក់ទៀត មកកម្ពុជាវិញ តាមច្រកអន្តរជាតិចាំយាម	អគ្គនាយកដ្ឋានអន្តោ ប្រវេសន៍ បានឲ្យដឹងថា ប៉ុស្តិ៍នគរបាលច្រកទ្វារព្រំដែនអន្តរជាតិចាំយាម នៅថ្ងៃទី៧ ខែសីហា ឆ្នាំ២០២០ បានទទួលពលករខ្មែរឆ្លងដែនខុសច្បាប់ ចំនួន៥នាក់ ពីសមត្ថកិច្ចថៃ។ នគរបាលប៉ុស្តិ៍បានឲ្យដឹងថា ពលករខ្មែរទាំង ៥នាក់នេះមាន÷ ១-ឈ្មោះ អឿន វិត ភេទប្រុស អាយុ ៣៩ឆ្នាំ, ២-ឈ្មោះ សាន សាលី ភេទប្រុស អាយុ ៣៨ឆ្នាំ, ៣-ឈ្មោះ ចាន់ សុភក្តិ ភេទប្រុស អាយុ ៣៧ឆ្នាំ មានទីលំនៅភូមិដំណាក់រវៀង ឃុំពពេល ស្រុកត្រាំកក់ ខេត្តតាកែវ, ៤-ឈ្មោះ ប៉ុង អែម ភេទប្រុស អាយុ ៣៦ឆ្នាំ និង៥-ឈ្មោះ នៅ សំណាង ភេទប្រុស អាយុ ៣៨ឆ្នាំ មានទីលំនៅភូមិល្វា ឃុំស្នំក្រពើ ស្រុកគងពិសី ខេត្តកំពង់ស្ពឺ ដោយមានការចូលរួមត្រួតពិនិត្យសុខភាព អនុវត្តនីតិវិធី ពីមន្រ្តីចត្តាឡីស័កប្រចាំមាត់ច្រក នូវវិធានការរបស់ក្រសួងសុខាភិបាលផងដែរ។ ដោយឡែកខាងភាគីថៃ នៅតែបន្តបិទច្រកមិនឲ្យអ្នកដំណើរ ចេញ-ចូល ចំណែកទំនិញទទួលបានការអនុញ្ញាត និងអ្នកបើកបររថយន្តចំនួន២នាក់ ដែលទទួលបានការអនុញ្ញាត និងបានការឆ្លងកាត់ត្រួតពិនិត្យ ដោយសមត្ថកិច្ចទាំងភាគី កម្ពុជា-ថៃ បានយ៉ាងត្រឹមត្រូវ៕	2020-08-08T09:37:11+07:00	kbnnews.com	https://kbn.news/archives/175685
5a1f8da2-2acb-4891-8271-860dad80c77e	ប្រុងប្រយ័ត្នបងប្អូន ! ក្រសួងសុខាភិបាល រកឃើញករណីសង្ស័យជំងឺគ្រុនឈីកលើពលរដ្ឋជាង២ពាន់នាក់ នៅ១៥ខេត្ត	ក្រសួងសុខាភិបាល នៅព្រឹកថ្ងៃទី០៨ ខែសីហា ឆ្នាំ២០២០នេះ បានចេញសេចក្ដីប្រកាសព័ត៌មាន ស្ដីពី ស្ថានភាពនៃជំងឺឈីក (ឈីកគន់ហ្គន់យ៉ា) នៅកម្ពុជា គិតត្រឹមថ្ងៃទី០៧ ខែសីហា ឆ្នាំ២០២០។ ក្នុងសេចក្តីប្រកាសព័ត៌មាន ក្រសួងរកឃើញករណីសង្ស័យជំងឺគ្រុនឈីក សរុបចំនួន ២០៤៧ នាក់ ដែលបានរាយការណ៍តាមរយៈប្រព័ន្ធឃ្លាំមើលជំងឺគ្រុន ឈាមពីមន្ទីរសុខាភិបាលខេត្តចំនួន១៥ខេត្ត រួមមាន ប៉ៃលិន បន្ទាយមានជ័យ ឧត្តរមានជ័យ ព្រះវិហារ សៀមរាប កំពង់ចាម ត្បូងឃ្មុំ ស្ទឹងត្រែង កំពត ពោធិ៍សាត់ កណ្ដាល កំពង់ធំ តាកែវ កំពត និងខេត្តព្រះសីហនុ។ ក្រសួងបន្តថា នៅក្នុងចំនួនសរុបករណីសង្ស័យជំងឺគ្រុនឈីកខាងលើមាន ៥៨% (ស្មើនឹង១១៨៤នាក់) កើតមានលើមនុស្សពេញវ័យ ចំនួន ៣០.៣% ជាកុមារអាយុលើសពីប្រាំឆ្នាំ និងចំនួន១១.៧% ជាកុមារមានអាយុក្រោមប្រាំឆ្នាំ។ គួរកត់សម្គាល់ផងដែរថា ក្នុងចំណោមមនុស្សធំ អ្នកជំងឺភេទស្រីមាន ៥៨.២% (ស្មើនឹង ៦៨៩នាក់) និងអ្នកជំងឺភេទប្រុសមាន ៤១.៧% (ស្មើនឹងចំនួន ៤៩៤នាក់)។ ចំនួនអ្នកឈឺជាង ៨០% នៃករណីសង្ស័យសរុប គឺមកពីខេត្តបន្ទាយមានជ័យ កំពង់ចាម សៀមរាប និងខេត្តតាកែវ។ អ្នកជំងឺប្រមាណជា ៩០% ក្នុងចំណោមអ្នកជំងឺសរុបទាំងអស់ បានជាសះស្បើយ ហើយនៅសល់១០% កំពុងបន្តការព្យាបាលនៅមន្ទីរពេទ្យរដ្ឋ។ កម្មវិធីជាតិប្រយុទ្ធនឹងជំងឺគ្រុនឈាម បានបញ្ជាក់ផងដែរថា អ្នកជំងឺប្រមាណជា ៧២.៤០% នៃករណីសង្ស័យសរុបខាងលើ គឺមានជំងឺគ្រុនឈីក។ លទ្ធផលធ្វើការសិក្សាបាណកសាស្ត្រ របស់កម្មវិធីជាតិប្រយុទ្ធនឹងជំងឺគ្រុនឈាម ក៏បានបង្ហាញដែរថា នៅក្នុង និងជុំវិញផ្ទះ ត្រូវបានគេពិនិត្យមើលវត្តមានរបស់ដង្កូវទឹក បង្កើតជាមូស ដែលជាភ្នាក់ងារចម្លងជំងឺគ្រុនឈីក និងគ្រុនឈាម គឺចំនួន ៦៦.៧% មាននៅក្នុងសំបកកង់ឡាន និងម៉ូតូ សំបកដប កំប៉ុង ត្រឡោកដូង ចានបាយសម្ល ជ័រ កំប៉ុងកាហ្វេជ័រ និងចំនួន ៣៣.៣% មាននៅក្នុងពាងមូល ពាងស៊ីម៉ងត៍ អាងទឹក និងកុងតឺន័រ ៕	2020-08-08T08:29:54+07:00	kbnnews.com	https://kbn.news/archives/175667
cc21aaf5-2b47-4e93-84a1-31a296133de4	ថ្ងៃនេះ រកឃើញអ្នកឆ្លងជំងឺកូវីដ១៩ថ្មី ចំនួន៣នាក់មកពីប្រទេសប៉ាគីស្ថាន និងអ្នកជំងឺម្នាក់ព្យាបាលជាសះស្បើយ	ភ្នំពេញ៖ ក្រសួងសុខាភិបាល នៅព្រឹកថ្ងៃទី៨ ខែសីហានេះ បានសេចក្ដីប្រកាសព័ត៌មានស្តីពី ករណីវិជ្ជមានវីរុសកូវីដ-១៩ ថ្មី ចំនួន៣នាក់ មកពីប្រទេសប៉ាគីស្ថាន ឆ្លងកាត់ប្រទេសម៉ាឡេស៊ីចូលមកកម្ពុជា និងករណីជាសះស្បើយអ្នកជំងឺកូវីដ១៩ ម្នាក់។ បើតាមសេចក្តីប្រកាសព័ត៌មាន បានបញ្ជាក់ថា ករណីជាសះស្បើយ ចំនួន ០១នាក់ បុរសជនជាតិខ្មែរអាយុ ២៩ឆ្នាំ មានអាស័យដ្ឋាននៅឃុំពង្រ ស្រុកឆ្លូង ខេត្តក្រចេះ ជាអ្នកធ្វើដំណើរមក ប្រទេសឥណ្ឌូណេស៊ីមកកម្ពុជា បានព្យាបាល ជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ -១៩ ចំនួន ០២ដង និងត្រូវបានអនុញ្ញាតឲ្យចេញពីមណ្ឌលសុខភាពចាក់អង្រែ រាជធានីភ្នំពេញ។ ករណីវិជ្ជមានវីរុសកូវីដ-១៩ថ្មី៖ បុរសជនជាតិខ្មែរ ចំនួន ៣នាក់ គឺ- អាយុ ២៤ឆ្នាំ មានអាសយដ្ឋាននៅភូមិកងមាស ឃុំអង្គរបាន ស្រុកកងមាស ខេត្តកំពង់ចាម។ – អាយុ ២៦ឆ្នាំ មានអាស័យដ្ឋាននៅភូមិព្រែកក់ ឃុំឈូកសរ ស្រុកកំពង់ត្រឡាច ខេត្តកំពង់ឆ្នាំង។ – អាយុ ២៧ឆ្នាំ មានអាសយដ្ឋាននៅភូមិកាញចុង ឃុំប្រេស ស្រុកកំពង់ត្រឡាច ខេត្តកំពង់ឆ្នាំង។ សម្គាល់៖ បុរសទាំង ៣នាក់ខាងលើ បានធ្វើដំណើរពីប្រទេសប៉ាគីស្ថាន ដោយឆ្លងកាត់ប្រទេសម៉ាឡេស៊ី មកប្រទេសកម្ពុជា ដោយការធ្វើតេស្តលើកទីពីរនៃថ្ងៃទី៧ នៃការធ្វើចត្តាឡីស័ករបស់គាត់ស្ថិត នៅក្នុងមណ្ឌលចត្តាឡីស័កវិទ្យាល័យបុរី ១០០ខ្នង រាជធានីភ្នំពេញ ទទួលបានលទ្ធផល វិជ្ជមានវីរុស កូវីដ-១៩ ត្រូវបានបញ្ជូនឲ្យសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ ក្រសួងសូមថ្លែងអំណរគុណយ៉ាងជ្រាលជ្រៅជាទីបំផុត ជូនដល់ថ្នាក់ដឹកនាំ មន្ត្រី -បុគ្គលិកសុខាភិបាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ជាតិនិង ថ្នាក់ក្រោមជាតិ អង្គការសុខភាពពិភពលោក មជ្ឈមណ្ឌលគ្រប់គ្រង និងបង្ការជំងឺឆ្លងសហរដ្ឋអាមេរិក និងវិទ្យាស្ថានប៉ាស្ទ័រកម្ពុជា ដែលបានខិតខំបំពេញភារកិច្ចបានល្អប្រសើរបំផុត ក្នុងការជួយពិនិត្យសុខ ភាព និងស្រាវជ្រាវរកករណីកូវីដ-១៩ ព្រមទាំងអ្នកប៉ះពាល់ទាំងអស់កន្លងមក រួមទាំងការដាក់វិធានការ នានា ដើម្បីទប់ស្កាត់ការចម្លងវីរុសកូវីដ-១៩ នៅក្នុងប្រទេសកម្ពុជា៕	2020-08-08T08:21:00+07:00	cen.com.kh	https://cen.com.kh/archives/232406.html
b7ecd33a-d202-4135-a672-83365c444509	រកឃើញករណីសង្ស័យជំងឺគ្រុនឈីក ចំនួន ២០៧ នាក់ ដែលកើតឡើងនៅខេត្តចំនួន ១៥	ភ្នំពេញ៖ គិតត្រឹមថ្ងៃទី៦ ខែសីហា ឆ្នាំ ២០២០ ក្រសួងសុខាភិបាលមាន ការរកឃើញករណីសង្ស័យ ជំងឺគ្រុនឈីក សរុបចំនួន ២០៧ នាក់ ដែលបានរាយការណ៍តាមរយៈប្រព័ន្ធឃ្លាំមើលជំងឺគ្រុនឈាមពីមន្ទីរសុខាភិបាលខេត្តចំនួន ១៥ខេត្ត។លទ្ធផលធ្វើការសិក្សាបាណកសាស្ត្រ របស់កម្មវិធីជាតិប្រយុទ្ធនឹងជំងឺគ្រុនឈាម ក៏បាន បង្ហាញដែរថា នៅក្នុង និងជុំវិញផ្ទះ ត្រូវបានគេពិនិត្យមើលវត្តមានរបស់ដង្កូវទឹក បង្កើតជាឬស ដែលជាភ្នាក់ងារចម្លងជំងឺគ្រុន ឈីក និងគ្រុនឈាម។ ក្រសួងសុខាភិបាលនៃព្រះរាជាណាចក្រកម្ពុជា សូមគោរពសូមជម្រាបសាធារណជន និងអាជ្ញាធរគ្រប់លំដាប់ថ្នាក់ទាំងអស់ អំពីស្ថានភាពជំងឺគ្រុនឈីកចាប់តាំងពីមានផ្ទុះឡើងនៅខេត្តបន្ទាយមានជ័យកាលពីពាក់កណ្តាលខែកក្កដា ឆ្នាំ២០២០ និងវិធាន ការការពារជំងឺនេះ ដែលមានដូចខាងក្រោមនេះ ៖ ១. ស្ថានភាពជំងឺគ្រុនឈីក (ឈីកគន់ហ្គន់យ៉ា) នៅកម្ពុជា យោងតាមប្រព័ន្ធអង្កេតតាមដានជំងឺគ្រុនឈាមថ្នាក់ជាតិបានបញ្ជាក់ ថា គិតត្រឹមថ្ងៃទី៦ ខែសីហា ឆ្នាំ ២០២០ មាន ការរកឃើញករណីសង្ស័យជំងឺគ្រុនឈីក សរុបចំនួន ២០៧ នាក់ ដែលបានរាយការណ៍តាមរយៈប្រព័ន្ធឃ្លាំមើលជំងឺគ្រុន ឈាមពីមន្ទីរសុខាភិបាលខេត្តចំនួន ១៥ខេត្ត រួមមាន ប៉ៃលិន បន្ទាយមានជ័យ ឧត្តរមានជ័យ ព្រះវិហារ សៀមរាប កំពង់ចាម ត្បូងឃ្មុំ ស្ទឹងត្រែង កំពត ពោធិ៍សាត់ កណ្តាល កំពង់ធំ តាកែវ កំពត និងខេត្តព្រះសីហនុ។ នៅក្នុងចំនួនសរុបករណីសង្ស័យជំងឺ គ្រុនឈីកខាងលើ មាន ៥៨% (ស្មើនឹង ១១៨៤នាក់ ) កើតមានលើមនុស្សពេញវ័យ ចំនួន ៣០,៣% ជាកុមារអាយុលើសពីប្រាំ ឆ្នាំ និងចំនួន ១១,៧% ជាកុមារមានអាយុក្រោមប្រាំឆ្នាំ។ គួរកត់សម្គាល់ផងដែរថា ក្នុងចំណោមមនុស្សធំ អ្នកជំងឺភេទស្រីមាន ៥៨,២% (ស្មើនឹង ៦៨៩នាក់) និងអ្នកជំងឺភេទប្រសមាន ៤១,៧% (ស្មើនឹងចំនួន ៤៩៤នាក់)។ ចំនួនអ្នកឈឺជាង ៨០% នៃ ករណីសង្ស័យសរុប គឺមកពី ខេត្តបន្ទាយមានជ័យ កំពង់ចាម សៀមរាប និងខេត្តតាកែវ ។ អ្នកជំងឺប្រមាណជា ៩០% ក្នុង ចំណោមអ្នកជំងឺសរុបទាំងអស់ បានជាសះស្បើយ ហើយនៅសល់ ១០% កំពុងបន្តការព្យាបាលនៅមន្ទីរពេទ្យរដ្ឋ។ កម្មវិធីជាតិប្រយុទ្ធនឹងជំងឺគ្រុនឈាម បានបញ្ជាក់ផងដែរថា អ្នកជំងឺប្រមាណជា ៧២,៤០% នៃករណីសង្ស័យសរុបខាងលើ គឺមានជំងឺគ្រុនឈីក។ លទ្ធផលធ្វើការសិក្សាបាណកសាស្ត្រ របស់កម្មវិធីជាតិប្រយុទ្ធនឹងជំងឺគ្រុនឈាម ក៏បាន បង្ហាញដែរថា នៅក្នុង និងជុំវិញផ្ទះ ត្រូវបានគេពិនិត្យមើលវត្តមានរបស់ដង្កូវទឹក បង្កើតជាឬស ដែលជាភ្នាក់ងារចម្លងជំងឺគ្រុន ឈីក និងគ្រុនឈាម គឺ ចំនួន ៦៦,៧% មាននៅក្នុងសម្បកកង់ឡាន និងម៉ូតូ សំបកដប កំប៉ុង ត្រឡោកដូង ចានបាយសម្ល ជ័រ កំប៉ុងកាហ្វេជ័រ និងចំនួន ៣៣,៣% មាននៅក្នុងពាងមូល នាងស៊ីម៉ងត៍ អាងទឹក និងកុងតឺន័រ។ វិធានការការពារជំងឺគ្រុនឈីក ដើម្បីការពារសុខភាពឲ្យកាន់តែមានប្រសិទ្ធភាពជៀសផុតពីការឆ្លងជំងឺគ្រុនឈីក និងគ្រុនឈាមដោយសារសត្វមូសខ្លាញីទិច និងជំងឺផ្សេងទៀតដែលអាចកើតមានឡើងដោយសារមូសខាំ ឯកឧត្តមសាស្រ្តាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល សូមធ្វើការក្រើនរំលឹក និងលើកទឹកចិត្តដល់បងប្អូនប្រជាពលរដ្ឋគ្រប់រូប ព្រមទាំងអាជ្ញាធរមូលដ្ឋានថ្នាក់ ក្រោមជាតិទាំងអស់ ត្រូវបង្កើនការចូលរួមចលនារលុបបំបាត់ជម្រកមូសខ្លា និងទប់ស្កាត់ការកកើតសត្វមូសដោយត្រូវប្រកាន់ខ្ជាប់នូវ ៖ ទម្លាប់រស់នៅស្អាត ធ្វើអនាម័យផ្ទះសម្បែង ផ្ទះមានពន្លឺចេញចូល ទុកដាក់របស់របរ សម្លៀកបំពាក់ក្នុង និងក្រៅផ្ទះឲ្យមានសណ្តាប់ធ្នាប់ លុបបំបាត់ព្រៃស៊ុបទ្រុបជុំវិញផ្ទះ អំឡុងពេលថ្ងៃ គឺចាំបាច់ត្រូវស្លៀកសំលៀកបំពាក់មានដៃវែងជើងវែង សម្រាន្តក្នុងមុងជាប្រចាំ ទាំងថ្ងៃទាំងយប់ និងមិនត្រូវអង្គុយលេងនៅជិតទីកន្លែងងងឹតៗនោះទេ ត្រូវសកម្មចូលរួមកម្ចាត់ដង្កូវទឹកនៅតាមទីកន្លែង ឬវត្ថុដែលមានទឹកដក់ ដែលទុកចោលមិនប្រើប្រាស់ ដូចជាសំបកកង់ឡាន ម៉ូតូ សំបកដប កំប៉ុង ត្រឡោកដូង ចានបាយសម្លជ័រ កំប៉ុងកាហ្វេជ័រ ត្រូវកប់ ឬ ដុត ឬ កម្ទេចចោល ឬ ទុកដាក់ឲ្យមានរបៀប ដើម្បីកុំឲ្យមានទឹកដក់ត្រូវដាក់អាបែតក្នុងពាង ឬ អាង ឬវត្ថុស្តុកទឹក ជាដើម បើមានអាការមិនស្រួល ដូចជាក្តៅខ្លួនលើសពី ៣៨អង្សារសេ ចេញកន្ទួលក្រហមលើខ្លួនប្រាណ ឬនៅដៃ ឬមាន បញ្ហាសុខភាព សូមប្រញាប់ទៅស្វែងរកការពិគ្រោះ ពិនិត្យព្យាបាល នៅតាមមន្ទីរពេទ្យរដ្ឋ ដែលនៅជិតលោកអ្នក ឬ បើមានចម្ងល់លើជំងឺខាងលើ សូមទាក់ទងតាមលេខទូរស័ព្ទខាងក្រោមនេះ។ ក្រសួងសុខាភិបាល សូមថ្លែងអំណរគុណយ៉ាងជ្រាលជ្រៅ ចំពោះប្រជាពលរដ្ឋ និងអាជ្ញាធរមូលដ្ឋាន ព្រមទាំងភាគី ពាក់ព័ន្ធទាំងអស់ ក្នុងការយកចិត្តទុកដាក់ អនុវត្តតាមវិធានការណែនាំខាងលើ និងសូមប្រសិទ្ធិពរជ័យ ជូនដល់បងប្អូនប្រជា ពលរដ្ឋទាំងអស់ ឲ្យទទួលបាននូវ សុខភាពល្អទាំងអស់គ្នា ចៀសផុតពីការចម្លងជំងឺគ្រុនឈីក ជំងឺគ្រុនឈាម ជំងឺគ្រុនចាញ់ និងជំងឺផ្សេងទៀតដែលបង្កឡើងដោយសារមូសខាំ៕	2020-08-08T08:05:41+07:00	cen.com.kh	https://cen.com.kh/archives/232394.html
3627c4dc-19aa-4f72-b044-ebaadc89f707	ព្រឹកនេះកម្ពុជា រកឃើញករណីឆ្លងកូវីដ-១៩ ចំនួន៣នាក់ ថែមទៀត	ក្រសួងសុខាភិបាល នៅព្រឹកថ្ងៃទី០៨ ខែសីហានេះ បានសេចក្ដីប្រកាសព័ត៌មាន ស្តីពីករណីវិជ្ជមានវីរុសកូវីដ-១៩ ថ្មី០៣នាក់ និងករណីជាសះស្បើយអ្នកជំងឺកូវីដ១៩ ម្នាក់។ បើតាមសេចក្តីប្រកាសព័ត៌មានដែល បណ្តាញព័ត៌មាន Fresh News ទទួលបាននៅមុននេះបន្តិចបានបញ្ជាក់ថា អ្នកឆ្លងវីរុសកូវីដ-១៩ថ្មី គឺបុរសជនជាតិខ្មែរ ចំនួន០៣នាក់រួមមាន៖ អាយុ២៤ឆ្នាំ មានអាស័យដ្ឋាននៅភូមិកងមាស ឃុំអង្គរបាន ស្រុកកងមាស ខេត្តកំពង់ចាម, អាយុ២៦ឆ្នាំ មានអាស័យដ្ឋាននៅភូមិព្រែកក់ ឃុំឈូកសរ ស្រុកកំពង់ត្រឡាច ខេត្តកំពង់ឆ្នាំង និងអាយុ ២៧ឆ្នាំ មានអាស័យដ្ឋាននៅភូមិកាញចុង ឃុំក្រេស ស្រុកកំពង់ត្រឡាច ខេត្តកំពង់ឆ្នាំង។ បុរសទាំង០៣នាក់ខាងលើ បានធ្វើដំណើរពីប្រទេសប៉ាគីស្ថាន ដោយឆ្លងកាត់ប្រទេសម៉ាឡេស៊ី មកប្រទេសកម្ពុជា ដោយការធ្វើតេស្តលើកទីពីរនៃថ្ងៃទី០៧ នៃការធ្វើចត្តាឡីស័ករបស់គាត់ស្ថិត នៅក្នុងមណ្ឌលចត្តាឡីស័កវិទ្យាល័យបុរី១០០ខ្នង រាជធានីភ្នំពេញ ទទួលបានលទ្ធផលវិជ្ជមានវីរុស កូវីដ-១៩ ត្រូវបានបញ្ជូនឱ្យសម្រាកព្យាបាល នៅមណ្ឌលសុខភាពចាក់អង្រែ រាជធានីភ្នំពេញ។ ចំណែកករណីជាសះស្បើយអ្នកជំងឺម្នាក់ គឺជាបុរសជនជាតិខ្មែរអាយុ ២៩ឆ្នាំ មានអាស័យដ្ឋាននៅឃុំពង្រ ស្រុកឆ្លូង ខេត្តក្រចេះ ជាអ្នកធ្វើដំណើរមកពី ប្រទេសឥណ្ឌូណេស៊ីមកកម្ពុជា បានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ ៕	2020-08-08T07:54:27+07:00	kbnnews.com	https://kbn.news/archives/175664
fdce2bb7-a71d-468b-b2d6-150438669914	ជំងឺកូវីដ១៩ឆ្លងដល់មនុស្សជាង១៩លាននាក់ ដោយសហរដ្ឋអាមេរិកបន្តនាំមុខ	ជំងឺរាតត្បាតកូវីដ១៩ បន្តឆ្លងនៅទូទាំងពិភពលោកដោយត្រឹមថ្ងៃសុក្រនេះ វីរុសកូរ៉ូណាដែលបង្កជំងឺនេះ បានឆ្លងដល់មនុស្សជាង១៩,១លាននាក់ នេះបើតាមតួលេខពីសាកលវិទ្យាល័យ Johns Hopkins របស់សហរដ្ឋអាមេរិក។ សហរដ្ឋអាមេរិកបន្តនាំមុខខាងចំនួនអ្នកឆ្លងសរុប ដោយមានចំនួនជិត៤,៩លាននាក់ ហើយទីពីរ គឺប្រទេសប្រេស៊ីល ដែលមានអ្នកឆ្លង២,៩លាននាក់ និងបន្ទាប់គឺប្រទេសឥណ្ឌា ដែលមានអ្នកឆ្លងបានកើនលើស២លាននាក់។ នៅសហរដ្ឋអាមេរិក សិស្សម្នាក់នៅវិទ្យាល័យមួយកន្លែងក្នុងរដ្ឋ Georgia ភាគខាងត្បូងសហរដ្ឋអាមេរិក ត្រូវបានគេផ្អាកការសិក្សា ក្រោយពីសិស្សនោះ បានបង្ហោះរូបថតតាមអនឡាញ ដែលបង្ហាញទិដ្ឋភាពចង្អៀតណែនណាន់តាន់តាប់នៅតាមច្រកផ្លូវក្នុងអគារដោយសិស្សភាគច្រើន មិនបានពាក់ម៉ាស់។ សិស្សានុសិស្ស និងបុគ្គលិកសាលា មិនត្រូវបានតម្រូវឲ្យពាក់ម៉ាស់ក្នុងបរិវេណសាលាទេ ប៉ុន្តែ អ្នកជំនាញម្នាក់ក្នុងរដ្ឋនេះនិយាយថា រូបភាពនេះបង្ហាញថា ស្ថានភាពក្នុងវិទ្យាល័យនេះ នឹងប្រាកដក្លាយជាកន្លែងចម្លងកូវីដ១៩។ ប្រធានមន្ទីរអប់រំតំបន់ថា បុគ្គលិកសាលា បានប្រឹងប្រែងដើម្បីបង្កើតបរិយាកាសមានសុវត្ថិភាពក្នុងសាលា ហើយរូបថតដែលត្រូវបង្ហោះនោះ ជាច្រកផ្លូវដែលសិស្សអាចដើរទ្វេទិសដើម្បីបន្ថយរយៈពេលធ្វើដំណើរប៉ុណ្ណោះ។ កាលពីថ្ងៃព្រហស្បតិ៍ អភិបាលរដ្ឋ Ohio លោក Mike DeWine បានលុបចោលភា្លមៗគម្រោងជួបលោកប្រធានាធិបតី ដូណាល់ ត្រាំ ដែលបានមកទស្សនារដ្ឋនេះ ក្រោយពីលោក DeWine ទទួលដំណឹងថា លោកបានធ្វើតេស្តឃើញវិជ្ជមានថាមានកូវីដ១៩។ ប៉ុន្តែ ប៉ុន្មានម៉ោងក្រោយមកក្នុងថ្ងៃព្រហស្បតិ៍ដដែល លោកបានធ្វើតេស្តសុក្រឹត្យជាងមួយទៀតដែលបង្ហាញថា លោកមិនមានកូវីដ១៩ទេ។ បើតាមសាកលវិទ្យាល័យ Johns Hopkins កាលពីថ្ងៃប្រហស្បតិ៍ សហរដ្ឋអាមេរិកមានអ្នកស្លាប់ក្នុងមួយថ្ងៃកើនឡើងរហូតដល់ជាង២.០០០នាក់ ដែលជាចំនួនខ្ពស់បំផុតចាប់តាំងពីដើមខែឧសភាមក។ គិតមកត្រឹមថ្ងៃសុក្រ ជំងឺកូវីដ១៩ បានសម្លាប់មនុស្សជាង១៦០.០០០នាក់ នៅសហរដ្ឋអាមេរិក និងជាង៧១៥.០០០ នៅជុំវិញពិភពលោក៕	2020-08-08T07:00:00+07:00	khmer.voanews.com	https://khmer.voanews.com/a/us-student-suspended-for-posting-picture-of-crowded-school-hallway/5534852.html
84cba43a-3a37-4986-a797-bf4f39142fe0	រដ្ឋមន្ត្រីក្រសួងសុខាភិបាល ក្រើនរំលឹកគ្រូពេទ្យ និងបុគ្គលិកសុខាភិបាល អនុវត្តន៍ឱ្យខ្ជាប់ខ្ជូននូវវិធានទាំងឡាយ កុំឱ្យឆ្លងជំងឺកូវីដ១៩ (Video inside)	លោក ម៉ម ប៊ុនហេង រដ្ឋមន្ត្រីក្រសួងសុខាភិបាល ក៏បានក្រើនរំលឹកដល់ក្រុមគ្រូពេទ្យ និងបុគ្គលិកសុខាភិបាល ដែលធ្វើការងារជាមួយអ្នកជំងឺកូវីដ១៩នោះ ត្រូវយកចិត្តទុកដាក់អនុវត្តន៍ឱ្យបានខ្ជាប់ខ្ជួននូវវិធានអនាម័យទាំងឡាយ ដើម្បីការពារកុំឱ្យឆ្លងជំងឺកូវីដ១៩ ពីអ្នកជំងឺ។ ការក្រើនរំលឹករបស់លោករដ្ឋមន្ត្រី បានធ្វើឡើងបន្ទាប់ពីលោកបានសង្កេតឃើញក្រុមគ្រូពេទ្យ និងបុគ្គលិកសុខាភិបាលនៅតាមបណ្តាប្រទេសមួយចំនួន បានឆ្លងជំងឺកូវីដ១៩ ពីអ្នកជំងឺពេលពួកគេកំពុងព្យាបាល និងថែទាំងអ្នកជំងឺកូវីដ១៩នោះ។ តាមរយៈអង្គភាពព័ត៌មាន Fresh News នៅយប់ថ្ងៃទី០៧ ខែសីហា ឆ្នាំ២០២០នេះ លោករដ្ឋមន្ត្រី ម៉ម ប៊ុនហេង បានថ្លែងអំពាវនាវយ៉ាងដូច្នេះ «ដោយសារសង្កេតឃើញថា នៅបណ្តាប្រទេសមួយចំនួនលើសាកលលោក មានការឆ្លងវីរុសកូវីដ១៩ មកក្រុមគ្រូពេទ្យ និងបុគ្គលិកសុខាភិបាល មួយចំនួនហើយនោះ ខ្ញុំសូមមផ្តាំផ្ញើដល់បុគ្គលិក មន្រ្តីសុខាភិបាល និងក្រុមគ្រូពេទ្យទាំងអស់នៅទូទាំងប្រទេស សូមបន្តកិច្ចសហការគ្នាឲ្យកាន់តែល្អប្រសើរ និងយកចិត្តទុកដាក់ខ្ពស់បំផុតក្នុងការបង្ការការចម្លងវីរុសកូវីដ-១៩ គ្រប់ពេលវេលា ដោយមិនត្រូវមានការធ្វេសប្រហែសឡើយ។ ជាពិសេសក្នុងពេលបំពេញការងារផ្តល់សេវាបម្រើបងប្អូនប្រជាពលរដ្ឋ»។ លោករដ្ឋមន្ត្រី បានគូសរំលេចថា ថ្វីត្បិតតែបច្ចុប្បន្ននេះ ករណីឆ្លងវីរុសកូវីដ-១៩ ថ្មី នៅប្រទេសកម្ពុជា សុទ្ធតែជាករណីនាំចូលពីក្រៅប្រទេសក៏ដោយ តែបុគ្គលិក មន្ត្រីសុខាភិបាល និងក្រុមគ្រូពេទ្យទាំងអស់ ព្រមទាំងប្រជាពលរដ្ឋកម្ពុជាទូទៅ ត្រូវតែនាំគ្នាបន្តការប្រុងប្រយ័ត្នដោយអនុវត្តវិធានការការពារខ្លួនប្រកបដោយការទទួលខុសត្រូវខ្ពស់ ដើម្បីធានាថា បុគ្គលមិនមានការចម្លងវីរុសកូវីដ-១៩ មិនមានការចម្លងពីបុគ្គលម្នាក់ទៅបុគ្គលម្នាក់ទៀត និងមិនមានការចម្លងចូលក្នុងសហគមន៍។ លោករដ្ឋមន្ត្រី បានមើលឃើញថា ហានិភ័យនៃការចម្លងចូលមកកម្ពុជានៅតែមាន ដោយសារការរាតត្បាតនៃវីរុសដ៏កាចសាហាវនេះ នៅក្នុងបណ្តាប្រទេសលើពិភពលោក និងប្រទេសជិតខាងរបស់យើង ពុំទាន់មានការថមថយនៅឡើយ ហើយការចល័តធ្វើដំណើររបស់ប្រជាជនក្នុងពិភពលោក មានការកើនឡើងវិញពីមួយថ្ងៃទៅមួយថ្ងៃ។ លើសពីនេះទៀត ជំងឺនេះ ពុំទាន់មានវ៉ាក់សាំង ឬឱសថសម្រាប់ព្យាបាលជំងឺដ៏សាហាវមួយនេះនៅឡើយទេ។ ទន្ទឹមនឹងការក្រើនរំលឹកឱ្យយកចិត្តទុកដាក់ថែរក្សាសុខភាពកុំឱ្យឆ្លងជំងឺកូវីដ១៩ហើយនោះ លោកសាស្ត្រាចារ្យ ម៉ម ប៊ុនហេង ក៏បានថ្លែងអំណរគុណយ៉ាងជ្រាលជ្រៅចំពោះសហភាតរៈ ជាមន្ត្រី បុគ្គលិកសុខាភិបាល និងក្រុមគ្រូពេទ្យទាំងអស់ ដែលកំពុងបម្រើសេវាសុខភាពជូនអ្នកជំងឺកូវីដ-១៩ នៅតាមន្ទីរពេទ្យ ក៏ដូចជាកំពុងបម្រើសេវាជូនប្រជាពលរដ្ឋនៅតាមមណ្ឌលចត្តាឡីស័ក នៅតាមមន្ទីរពិសោធន៍ និងនៅពេលយកវត្ថុសំណាកធ្វើវិភាគ ព្រមទាំងនៅតាមសហគមន៍ ដែលបានខិតខំប្រឹងប្រែងយកអស់ពីកម្លាំងកាយចិត្ត មិនខ្លាយនឿយហត់ ក្នុងការផ្តល់សេវាប្រកបដោយសីលធ៌មវិជ្ជាជីវៈពេទ្យកម្រិតខ្ពស់។ លោករដ្ឋមន្ត្រី ក៏កោតសរសើរ ដល់មន្ត្រី និងបុគ្គលិកសុខាភិបាលទាំងអស់នៅទូទាំងប្រទេស ដែលបានប្រុងប្រយត្ន័ការពារខ្លួនខ្ពស់ មិនឱ្យមានការចម្លងវីរុសកូវីដ-១៩ មកមន្ត្រី បុគ្គលិកសុខាភិបាល និងក្រុមគ្រូពេទ្យ ក្នុងពេលបំពេញភារកិច្ចដ៏វិសេសថ្លៃថ្លាជូនប្រជាពលរដ្ឋនាពេលកន្លងមក។ សូមបញ្ជាក់ថា គិតត្រឹមព្រឹកថ្ងៃទី០៧ ខែសីហា ឆ្នាំ២០២០នេះ កម្ពុជាមានអ្នកជំងឺកូវីដ១៩ សរុបចំនួន ២៤៣នាក់ មានស្ត្រី ៤៧នាក់ និងបុរស ១៩៦នាក់។ ក្នុងនោះអ្នកជំងឺដែលព្យាបាលឱ្យជាសះស្បើយមានចំនួនសរុប ២១៤នាក់ មានស្ត្រី ៤៦នាក់ និងបុរស ១៦៨នាក់។ រីឯអ្នកកំពុងសម្រាកព្យាបាលមានជំនួន ២៩នាក់។ ក្នុងនោះ ២៦នាក់ សម្រាកព្យាបាលនៅមណ្ឌលសុខភាពចាក់អង្រែ, ២នាក់ សម្រាកព្យាបាល នៅមន្ទីរពេទ្យបង្អែកខេត្តកំពង់ស្ពឺ ដោយឡែកស្ត្រី១នាក់ ជាជនជាតិកាហ្សាក់ស្តង់ ដែលបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត ត្រូវបានប្តូរមកសម្រាកព្យាបាលនៅមន្ទីរពេទ្យឯកជនមួយនៅរាជធានីភ្នំពេញជំនួសវិញ។ ក្រុមគ្រូពេទ្យដែលព្យាបាលអ្នកជំងឺកូវីដ១៩ ត្រូវពេទ្យគេចាត់ទុកជាកងទ័ពអាវស ដែលបានប្រឹងប្រែងយ៉ាងយកចិត្តទុកដាក់បំផុតក្នុងការព្យាបាល និងមើលថែទាំអ្នកជំងឺកូវីដ១៩ និងបានជួយឱ្យអ្នកជំងឺជាសះស្បើយជាបន្តបន្ទាប់។ រហូតមកដល់ពេលនេះនៅកម្ពុជាមិនទាន់មានករណីឆ្លងជំងឺកូវីដ១៩រវាងអ្នកជំងឺ មកក្រុមគ្រូពេទ្យ ឬបុគ្គលិកមើលថែទាំអ្នកជំងឺកូវីដ១៩នោះទេ។ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានយកចិត្តទុកដាក់ខ្ពស់ទៅលើក្រុមគ្រូពេទ្យ និងបុគ្គលិកដែលពាក់ព័ន្ធ ដោយបានបំពាក់សម្ភារ និងបរិក្ខាគ្រប់គ្រាន់សម្រាប់ក្រុមគ្រូពេទ្យ និងបុគ្គលិក។ សម្តេចតេជោ ហ៊ុន សែន ធ្លាប់បានបញ្ជាក់ថា សម្តេចមិនឱ្យក្រុមគ្រូពេទ្យ និងបុគ្គលិកទាំងអស់ចូលសមរភូមិប្រយុទ្ធនឹងជំងឺកូវីដ១៩ ដោយមិនមានអាវុធជាសម្ភារ និងបរិក្ខាចាំបាច់ផ្សេងៗនោះឡើយ៕	2020-08-08T04:23:00+07:00	freshnewsasia.com	https://m.freshnewsasia.com/index.php/en/localnews/167627-2020-08-07-14-23-31.html
726e6f14-5f92-4669-a637-1a5c6b087f47	សភាសម្ព័ន្ធសហជីពជាតិកម្ពុជា និងអាជ្ញាធរខណ្ឌប្ញស្សីកែវ ចុះបាញ់ថ្នាំសម្លាប់មេរោគការពារ ការឆ្លងជំងឺCovid-19	នៅព្រឹកថ្ងៃទី០៧ ខែសីហា ឆ្នាំ២០២០ លោក សោម អូន ប្រធានសភាសម្ព័ន្ធសហជីពជាតិកម្ពុជា លោក សន សោភ័ណ្ឌ នាយករដ្ឋបាលខណ្ឌប្ញស្សីកែវ តំណាងលោក ជា ពិសី អភិបាលខណ្ឌប្ញស្សីកែវ បានសហការដឹកនាំក្រុមជំនាញ NACC Team Against COVID-19 ចុះធ្វើយុទ្ឋនាការអប់រំផ្សព្វផ្សាយ និងបាញ់ថ្នាំបំភាយសម្លាប់មេរោគទប់ស្កាត់ការរីករាលដាលជំងឺកូវីត -១៩ នៅអគាររដ្ឋបាលខណ្ឌ និងនៅតាមផ្ទះជួលរបស់កម្មករក្នុងសង្កាត់ទួលសង្កែបានចំនួន០៦ភូមិ គឺ៖ ១. ភូមិចុងខ្សាច់ បាញ់បាន ២១២បន្ទប់, ២. ភូមិទួលសង្កែ បាញ់បាន ២៨០បន្ទប់, ៣. ភូមិផ្សារតូច បាញ់បាន៨០បន្ទប់, ៤. ភូមិបាក់ទូក បាញ់បាន ៤០០បន្ទប់, ៥. ភូមិទួលគោក បាញ់បាន ២០០បន្ទប់, ៦. ភូមិទួលសំពៅ បាញ់បាន ១៤០បន្ទប់។ សរុបទាំងអស់ចំនួន ១៣១២បន្ទប់។ លោក សន សោភ័ណ្ឌ បានអំពាវនាវដល់បងប្អូនកម្មករ កម្មការនី តាមបន្ទប់ជួល ចូលរួមគោរពតាមការណែនាំរបស់ក្រសួងជំនាញនិងសម្ថកិច្វអាជ្ញាធរដើម្បីទប់ស្កាត់ការឆ្លងជំងឺកូវីដ។ លោកក៏បានថ្លែងអំណរគុណដល់ក្រុមការងារសភាសម្ព័ន្ឋសហជីពជាតិកម្ពុជា ដែលបានសហការចុះមកបាញ់ថ្នាំសម្លាប់មេរោគនៅទឹកដីខណ្ឌប្ញស្សីកែវនាពេលនេះ ដើម្បីធានាបាននូវសុខមាលភាពប្រជាាបលរដ្ឋ ស្របតាមគោលការណ៍របស់រាជរដ្ឋាភិបាល ។ លោក សោម អូន ប្រធានសភាសម្ព័ន្ឋសហជីពជាតិកម្ពុជា បានថ្លែងថា ដោយមើលឃើញពីបញ្ហាប្រឈមចំពោះមុខអំពីការរីករាលដាលជំងឺកូវីត១៩ នៅលើពិភពលោក ហើយវាបានប៉ះពាល់ផងដែរដល់ប្រទេសកម្ពុជា ទើបសភាសម្ព័ន្ឋសហជីពជាតិកម្ពុជា បានរៀបចំក្រុមប្រឆាំងជំងឺកូវីត១៩ «NACC Team Against COVID-19» ដើម្បីរួមចំណែកធ្វើយុទ្ឋនាការជាមួយរាជរដ្ឋាភិបាល ទប់ស្កាត់ការរីករាលដាលជំងឺកូវីដ-១៩ ដែលជាជំងឺដ៏កាចសាហាវ វាបានបំផ្លាញជីវិតមនុស្សនៅលើលោកជាង៧០មុឺននាក់ និងកំពុងតែឆ្លងជាង១៩លាននាក់។ លោក សោម អូន បានបន្ថែមថា ទោះបីរាជរដ្ឋាភិបាលកម្ពុជាបានខិតខំទប់ស្កាត់នៃការរីករាលដាលនៃជំងឺកូវីត១៩ឲ្យនៅក្នុងកំរិតទាបក៏ដោយ ក៏យើងមិនត្រូវភ្លេចខ្លួន ហើយជាពិសេសយើងត្រូវប្រុងប្រយ័ត្ន និងចូលរួមអនុវត្តវិធានអនាម័យនិងវិធានការរបស់ក្រសួងសុខាភិបាលឲ្យបានទ្វេរដង។ លោក បានបញ្ជាក់ថា ជំងឺកូវីត១៩ វាមិនត្រឹមតែសម្លាប់ជីវិតមនុស្សនោះទេ តែវាក៏បានបំផ្លាញសេដ្ឋកិច្ចពិភពលោកទាំងមូល និងបានធ្វើឲ្យប៉ះពាល់ដល់សេដ្ឋកិច្ចប្រទេសកម្ពុជាផងដែរ ។ លោក សោម អូន បានអំពាវនាវដល់កម្នករនិងប្រជាពលរដ្ឋ កុំធ្វេសប្រហែសជាមួយនិងជំងឺដ៏កាចសាហាវនេះ ហើយសូមចូលរួមអនុវត្តគោលការណ៍០៣សំខាន់ គឺ ១. ពាក់ម៉ាស់នៅ ទីប្រជុំជន ,២. រស់នៅស្អាតជានិច្ច, និង ៣. រក្សាគម្លាតសុវត្ថិភាព៕	2020-08-08T03:24:00+07:00	freshnewsasia.com	https://m.freshnewsasia.com/index.php/en/localnews/167624-2020-08-07-13-24-34.html
490140e8-a6d8-4d48-8a6d-87637b571876	ចិន៖ អ្នកឆ្លងជំងឺ COVID-19 ទាំងអស់ក្នុងផ្សារធំបំផុតនៅប៉េកាំង ត្រូវបានព្យាបាលឲ្យជាសះស្បើយ!	គណៈកម្មការជាតិសុខាភិបាលចិន បានឲ្យដឹងនៅថ្ងៃសុក្រនេះថា អ្នកជំងឺ COVID-19 ចំនួន ៣៣៥នាក់ដែលមានពាក់ព័ន្ធនឹង ករណីឆ្លងជាចង្កោមនៅក្នុងផ្សារ ស៊ីនហ្វាទី (Xinfadi) នៃទីក្រុងប៉េកាំង បានជាសះស្បើយ និងចាកចេញពីមន្ទីរពេទ្យទាំងអស់ហើយ។ នេះបើតាមការចេញផ្សាយដោយទីភ្នាក់ងារព័ត៌មានចិនស៊ីនហួរ នៅល្ងាចថ្ងៃសុក្រ ទី០៧ ខែសីហា ឆ្នាំ២០២០។ តួលេខរបស់គណៈកម្មាការជាតិសុខាភិបាលចិន បានបង្ហាញថា ក្នុងចំណោមមនុស្ស ៣៣៥នាក់ដែលបានជាសះស្បើយខាងលើនោះ មាន ១៨៧នាក់ជាបុរស និង ១៤៨នាក់ទៀតជាស្ត្រី ដែលមានអាយុជាមធ្យម ៤២ឆ្នាំ និងបានសម្រាកនៅមន្ទីរពេទ្យរហូតដល់ទៅ ២៧ថ្ងៃ។ គួររំលឹកថា ចាប់តាំងពីមានករណីឆ្លង COVID-19 នៅថ្ងៃទី១១ ខែមិថុនាកន្លងទៅនេះ អ្នកជំងឺ ៣៣៥នាក់ ត្រូវបានបានបញ្ជាក់ថា ជាក្រុមមនុស្សដែលទាក់ទងនឹងផ្សារលក់បន្លែ-សាច់បោះដុំ Xinfadi បានសម្រាកព្យាបាលនៅមន្ទីរពេទ្យ ទីថាន់ (Ditan) នៃទីក្រុងប៉េកាំង និងមានបុគ្គលិកពេទ្យចំនួន ១០៥នាក់ទៀត មកពីមន្ទីរពេទ្យដទៃ ក៏បានចូលរួមក្នុងការព្យាបាលជំងឺ COVID-19 ទាំងនេះផងដែរ ហើយគ្មានបុគ្គលិកពេទ្យណាម្នាក់បានឆ្លងឡើយ។ មន្ទីរពេទ្យ Ditan បានធូរស្បើយពីបន្ទុកនេះ និងបានបន្តដំណើរការជាធម្មតាវិញហើយ៕	2020-08-08T00:21:00+07:00	freshnewsasia.com	https://m.freshnewsasia.com/index.php/en/internationalnews/167606-2020-08-07-10-21-43.html
9c25b854-6478-41b5-94ce-e3e0db826e28	ក្រសួងសុខាភិបាល ទទួលឧបករណ៍វាស់កំដៅបច្ចេកវិទ្យាទំនើបរបស់ក្រុមហ៊ុន យ៉ូរ៉ូប៉ា វីហ្សិន សម្រាប់ប្រើប្រាស់ការពារទប់ស្កាត់ការចម្លងជំងឺកូវីដ១៩	ម៉ាស៊ីនវាស់សីតុណ្ហភាព បច្ចេកវិទ្យាឈានមុខគេ ដោយវាស់កំដៅតាមរយៈកញ្ចក់ថតស្កែននៅលើផ្ទៃមុខ និងខ្លួនប្រាណដ៏ងាយស្រួល ឆាប់រហ័ស និងមានសុវត្ថិភាពដល់អ្នកប្រើប្រាស់ទូទៅរបស់ក្រុមហ៊ុន យ៉ូរ៉ូប៉ា វីហ្សិន បានប្រគល់ជូនក្រសួងសុខាភិបាល នៅរសៀលថ្ងៃទី០៦ ខែសីហា ឆ្នាំ២០២០។ ពិធីប្រគល់-ទទួលនេះ បានធ្វើឡើងនៅទីស្ដីការក្រសួងសុខាភិបាល ក្រោមអធិបតីភាពលោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល និងមានការចូលរួមពី លោក ដេនញៀល លី ស្ថាបនិកនិងជានាយកប្រតិបត្តិនៃក្រុមហ៊ុនយូរ៉ូប៉ាវីហ្សិនផងដែរ។ ក្នុងឱកាសនោះ លោកស្រីវេជ្ជបណ្ឌិត ឱ វណ្ណឌីន បានលើកឡើងពីយុទ្ធសាស្ដ្ររបស់ រាជរដ្ឋាភិបាលកម្ពុជា មាននិងកំពុងអនុវត្តដើម្បីការពារ ទប់ស្កាត់ ការចម្លងមេរោគកូវីដ១៩ ទៅដល់សហគមន៍។ ជាមួយគ្នានោះលោក ដេនញៀល លី ប្ដេជ្ញាចូលរួមចំណែកក្នុងការការពារ ទប់ស្កាត់ជំងឺកូវីដ១៩នៅកម្ពុជា ជាពិសេស ក្រុមហ៊ុនបច្ចេកវិទ្យារបស់លោកនេះ ក៏កំពុងជួយដល់អាជីវកម្មនានា និងរាជរដ្ឋាភិបាលកម្ពុជា អនុវត្តបច្ចេកវិទ្យាចុងក្រោយ ក្នុងការវាស់សីតុណ្ហភាពរាងកាយមនុស្សយ៉ាងងាយស្រួល តាមកញ្ចក់ថត ដែលអាចចាប់រូបមនុស្សបានចម្ងាយ ៦ម៉ែត្រ។ លោកបន្ដថា កាមេរ៉ានៃម៉ាស៊ីននេះ អាចថតមនុស្ស ១០០នាក់យ៉ាងងាយស្រួល និងសុក្រឹតត្រឹមត្រូវក្នុងមួយនាទី ហើយនឹងអាចបន្លឺសំឡេងរោទិ៍ ប្រសិនបើមនុស្សនោះត្រូវបានគេរកឃើញថាមានសីតុណ្ហភាពមិនប្រក្រតី។ លើសពីនោះ ក៏មានបញ្ចូលភាសារខ្មែរទៅក្នុងប្រព័ន្ធនៃម៉ាស៊ីនេះ ដែលធ្វើឱ្យមានភាពងាយស្រួលសម្រាប់អ្នកប្រើប្រាស់។ លោកលី បានឱ្យទៀតថា បច្ចុប្បន្ននេះ ក្រុមហ៊ុន យូរ៉ូប៉ាវីហ្សិន បានចាប់ផ្តើមអនុវត្តដំណោះស្រាយចំពោះធនាគារធំៗ សាលារៀនអន្តរជាតិសាជីវកម្ម សណ្ឋាគារ ភោជនីយដ្ឋាន និងអាជីវកម្មកំសាន្ត។ ម៉ាស៊ីននេះ នឹងផ្តល់នូវមធ្យោបាយដ៏ងាយស្រួល គឺអាចចល័តបានទាំងស្រុង ហើយត្រូវការការថែទាំតិចតួច។ ឧបករណ៍នេះ នឹងផ្ដល់នូវសុវត្ថិភាព កាត់បន្ថយថ្លៃចំណាយក្នុងការប្រើប្រាស់នូវកម្លាំងមនុស្ស ពិសេសកាត់បន្ថយការចម្លង និងរក្សាគម្លាតបុគ្គល។ ជាមួយគ្នានេះ លោកស្រីវេជ្ជបណ្ឌិត ឱ វណ្ណឌីន បានថ្លែងថា នេះជាជ័យជម្នះមួយលើខ្មាំងសត្រូវដែលមើលមិនឃើញ ជាពិសេស វាជាផ្នែកមួយចូលរួមចំណែក នៅក្នុងរក្សាសុវត្ថិភាពនៅក្នុងសហគមន៍ផងដែរ៕	2020-08-07T22:14:00+07:00	freshnewsasia.com	https://m.freshnewsasia.com/index.php/en/localnews/167589-2020-08-07-08-14-54.html
46f577dc-7183-48cf-85d4-2f658e1dc430	អតីតអ្នកជំនាញដោះមីននៅខេត្តស្វាយរៀងម្នាក់ មានជំងឺជាទម្ងន់ និងជួបបញ្ហាជីវភាព, ដង្ហើយរកសប្បុរសជនឱ្យជួយឧបត្ថម្ភ	ស្ត្រីម្នាក់គេចាត់ទុកជាវីរៈនារីអង្គភាពដោះមីន ខេត្តស្វាយរៀង ឈ្មោះ គង់ សារឿន អាយុ៦២ឆ្នាំ រស់នៅភូមិអូរក្អាម ឃុំសំបួរ ស្រុកស្វាយទាប ខេត្តស្វាយរៀង មានទុក្ខជាទម្ងន់ ដោយរូបអ្នកស្រីមានជំងឺស្ពឹកមួយចំហៀងខ្លួន ទៅណាលែងរួចនៅតែលើគ្រែ ចំណែកស្វាមីលោក ភោគ សំអុល អាយុ៧០ឆ្នាំ មានជំងឺលើសឈាម ទឹកនោមផ្អែម ឈានដល់ដំណាក់កាលចុងក្រោយ ត្រូវបញ្ជូនទៅសង្គ្រោះនៅក្នុងមន្ទីរពេទ្យបង្អែកស្រុកស្វាយទាប កំពុងនៅក្នុងបន្ទប់សង្គ្រោះបន្ទាន់។ ចំពោះមុខភ្នាក់ងារព័ត៌មាន Fresh News ប្រចាំខេត្តស្វាយរៀង នៅថ្ងៃទី៧ ខែសីហា ឆ្នាំ២០២០នេះ អ្នកស្រី គង់ សារឿន បានលើកដៃសំពះអំពាវនាវរកសប្បុរសជន មេត្តាជួយឧបត្ថម្ភ គ្រឿងឧបភោគបរិភោគ និងថវិកាជួយសង្គ្រោះជីវិតស្វាមី និងរូបគាត់ដោយអនុគ្រោះនៅជីវិតចុងក្រោយនេះផង។ អ្នកស្រី គង់ សារឿន បានរៀបរាប់ថា ក្រោយថ្ងៃរំដោះ ៧ មករា ឆ្នាំ១៩៧៩ អ្នកស្រីបានស្ម័គ្រចិត្តចូលបម្រើការងារក្នុងអង្គភាពដោះមីនខេត្តស្វាយរៀង ហើយបានដោះមីនគ្រប់ប្រភេទ ដោះចម្រូង និងប្រមូលយុទ្ធភ័ណ្ឌមិនទាន់ផ្ទុះសម័យសង្គ្រាម ជារៀងរាល់ថ្ងៃ គ្មានថ្ងៃសម្រាកទេ គឺដោះមីនរយៈពេល១៣ឆ្នាំ រហូតដល់ឆ្នាំ១៩៩២ ទើបរដ្ឋាភិបាលរំសាយអង្គភាពដោះមីន។ អ្នកស្រីបន្តទៀតថា នៅក្នុងរយៈពេល១៣ឆ្នាំ ធ្វើការដោះមីននោះរដ្ឋាភិបាល បានផ្តល់គ្រឿងឥសរិយយស់ចំនួន០៦គឺទី១៖ មេដាយយុទ្ធជនប្តេជ្ញាឈ្នះ១គ្រឿង, ទី២៖ មេដាយការពារមាតុភូមិមួយគ្រឿង, ទី៣៖ មេដាយយុទ្ធជ័យថ្នាក់ទី២មួយគ្រឿង, ទី៤៖ មេដាយវីរៈជន១គ្រឿង, ទីទី៥៖ មេដាយស្ថាបនាឌិន១គ្រឿង និងទី៦៖ ព្រះមហាក្សត្របានព្រះរាជប្រទាន មេដាយ១គ្រឿង។ ដោយឡែកនៅឆ្នាំ២០០៤ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានសង់ផ្ទះឱ្យ១ខ្នង តាមរយៈលោកស្រីសង្គហបណ្ឌិត ម៉ែន សំអន ផ្ទះសង់អំពីឈើ ប្រក់សង្ហ័សី ជញ្ជាំងក្តា ទំហំ៥ម៉ែត្រ គុណ៩ម៉ែត្រ រហូតមកដល់បច្ចុប្បន្ន គឺចាស់ទ្រុឌទ្រោមបន្តិចហើយ ប្រេះបែកជើងតាងអស់ហើយ ពេលមានភ្លៀងផ្គរខ្យល់កន្ត្រាក់ គឺមិនហ៊ាននៅលើផ្ទះទេ ចាំមកនៅខ្ទមខាងក្រៅផ្ទះ។ គាត់មានស្វាមី មានកូន០៣នាក់ ស្រី២នាក់ មិនបានរៀនសូត្រចេះជ្រៅជ្រះទេ ដោយជីវភាពក្រីក្រ មានតែដីលំនៅឋានទំហំ ៣០ម៉ែត្រ គុណ៤០ម៉ែត្រ ប៉ុណ្ណោះគ្មានដីស្រែទេ ទើបជីវភាពលំបាក។ បច្ចុប្បន្ន កូនទាំង០៣នាក់ បានរៀបការអស់ហើយកូនទី១ មានប្តីទៅរស់នៅខេត្តកំពង់ចាម។ កូនស្រីទី២ មានប្តីហើយទៅរស់នៅខាងប្តី ក្នុងភូមិអូរក្អាមដែរ ក៏ប៉ុន្តែមានជីវភាពក្រីក្រ ធ្វើការនៅក្នុងរោងចក្រ។ រីឯកូនប្រុសមានប្រពន្ធហើយដែរ រស់នៅក្នុងឃុំសំបួរ ស្រុកស្វាយទាប ក៏ប៉ុន្តែមានជីវភាពក្រីក្រ ប្រពន្ធធ្វើការរោងចក្រពេលថ្ងៃ ចំណែកប្តីធ្វើការរោងចក្រនៅពេលយប់។ សពថ្ងៃបានយកចៅប្រុសម្នាក់មកចិញ្ចឹមឈ្មោះ ទឹម កក្កដា អាយុ១១ឆ្នាំរៀនថ្នាក់ទី៤។ អ្នកស្រីថា កន្លងមកមានការលំបាកក្នុងជីវភាពយ៉ាងខ្លាំងទើបតែខែសីហារនេះ គាត់បានសុំបណ្ណសមធម៌នៅខេត្តស្វាយរៀង ពេលស្វាមីបញ្ជូនទៅសង្គ្រោះនៅមន្ទីរពេទ្យខេត្ត អាជ្ញាធរឱ្យបណ្ណក្រ២ បើកប្រាក់បាន១៧៧,០០០រៀល។ រីឯស្វាមីគាត់មានជំងឺដេកពេទ្យនេះ រយៈពេល២ឆ្នាំមកហើយ បច្ចុប្បន្ន គឺកំពុងដាក់ខ្យល់ឧកស៊ីហ្សែនសង្គ្រោះបន្ទាន់ នៅមន្ទីរពេទ្យបង្អែកស្រុកស្វាយទាប ហើយរូបគាត់នៅផ្ទះ២នាក់ និងចៅ កូនស្រីនៅថែឪពុកនៅពេទ្យ កំពុងជួបការលំបាកយ៉ាងខ្លាំងសូមសប្បុរសមេត្តាជួយដោយអនុគ្រោះ៕	2020-08-07T18:29:00+07:00	freshnewsasia.com	https://m.freshnewsasia.com/index.php/en/localnews/167562-2020-08-07-04-29-49.html
4c8aa06a-a0d9-43b0-a0fc-783fbccfcd2d	TOP NEWS: អ្នកជំងឺកូវីដ១៩ ចំនួន ៤នាក់ទៀតហើយ ត្រូវបានព្យាបាលឱ្យជាសះស្បើយ (Video inside)	ក្រោមកិច្ចប្រឹងប្រែងរបស់កងទ័ពអាវសអ្នកជំងឺកូវីដ១៩ ចំនួន៤នាក់ទៀតហើយត្រូវបានព្យាបាលឱ្យជាសះស្បើយនៅថ្ងៃទី០៦ ខែសីហា ឆ្នាំ២០២០។ នេះបើយោងតាមការជូនព័ត៌មានរបស់ក្រសួងសុខាភិបាលនៅព្រឹកថ្ងៃទី០៧ ខែសីហា ឆ្នាំ២០២០នេះ។ * អាយុ ២៩ឆ្នាំ មានអាសយដ្ឋាននៅស្រុកព្រៃកប្បាស ខេត្តតាកែវ * អាយុ ២៦ឆ្នាំ មានអាសយដ្ឋាននៅស្រុកអង្គរបូរី ខេត្តតាកែវ * អាយុ ២៦ឆ្នាំ មានអាស័យដ្ឋាននៅឃុំឡាបានសៀក ក្រុងបានលុង ខេត្តរតនគីរី * អាយុ ២៦ឆ្នាំ មានអាស័យដ្ឋាននៅសង្កាត់បឹងកក់១ ខណ្ឌទួលគោក រាជធានីភ្នំពេញ បុរសទាំង ០៤នាក់ខាងលើ ជាអ្នកដំណើរមកពីប្រទេសរុស្ស៊ី បន្តជើងហោះហើរនៅប្រទេសម៉ាឡេស៊ីមកកម្ពុជា។ ពួកគេត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមាន ចំនួន ០២ដង និងត្រូវបានអនុញ្ញាតឱ្យចេញពីមន្ទីរពេទ្យបង្អែកខេត្តកំពង់ស្ពឺ។ បើតាមការជូនព័ត៌មានរបស់ក្រសួងសុខាភិបាល នៅថ្ងៃទី០៦ ខែសីហា ម្សិលមិញនេះ រកមិនឃើញមានអ្នកឆ្លងជំងឺកូវីដ១៩ ករណីថ្មីនោះទេ។ ក្រសួងសុខាភិបាលបានឱ្យដឹងថា មកដល់ព្រឹកថ្ងៃទី០៧ ខែសីហា ឆ្នាំ២០២០នេះ កម្ពុជាមានអ្នកជំងឺកូវីដ១៩ សរុបចំនួន ២៤៣នាក់ មានស្ត្រី ៤៧នាក់ និងបុរស ១៩៦នាក់។ ក្នុងនោះអ្នកជំងឺដែលព្យាបាលឱ្យជាសះស្បើយមានចំនួនសរុប ២១៤នាក់ មានស្ត្រី ៤៦នាក់ និងបុរស ១៦៨នាក់។ រីឯអ្នកកំពុងសម្រាកព្យាបាលមានជំនួន ២៩នាក់។ ក្នុងនោះ ២៦នាក់ សម្រាកព្យាបាលនៅមណ្ឌលសុខភាពចាក់អង្រែ, ២នាក់ សម្រាកព្យាបាល នៅមន្ទីរពេទ្យបង្អែកខេត្តកំពង់ស្ពឺ ដោយឡែកស្ត្រី១នាក់ ជាជនជាតិកាហ្សាក់ស្តង់ ដែលបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត ត្រូវបានប្តូរមកសម្រាកព្យាបាលនៅមន្ទីរពេទ្យឯកជនមួយនៅរាជធានីភ្នំពេញជំនួសវិញ៕	2020-08-07T14:58:00+07:00	freshnewsasia.com	https://m.freshnewsasia.com/index.php/en/localnews/167545-2020-08-07-00-58-01.html
ea06d86e-e848-4b70-a9af-4274c5c6211a	រដ្ឋមន្ត្រី ម៉ម ប៊ុនហេង ដឹកនាំកិច្ចប្រជុំជាមួយបណ្ដាស្ថានទូតប្រចាំកម្ពុជា ពីវិធានការសុខាភិបាល និងការចូលរួមទប់ស្កាត់ការចម្លងជំងឺកូវីដ១៩ នៅក្នុងសហគមន៍	លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល និងជាប្រធានគណៈកម្មការអន្តរក្រសួងប្រយុទ្ធនឹងជំងឺកូវីដ១៩ បានដឹកនាំរៀបចំកិច្ចប្រជុំជាមួយបណ្ដាស្ថានទូតប្រចាំកម្ពុជា ដើម្បីស្វែងយល់ច្បាស់ ពីវិធានកែសម្រួលលក្ខខណ្ឌធ្វើដំណើររបស់ជនបរទេសមកកាន់កម្ពុជា ដែលបានដាក់ចេញកាលពីពេលថ្មីៗនេះ ដោយរាជរដ្ឋាភិបាលកម្ពុជា។ កិច្ចប្រជុំនេះ បានប្រព្រឹត្ដទៅនៅថ្ងៃទី០៦ ខែសីហា ឆ្នាំ២០២០នេះ នាទីស្ដីការក្រសួងសុខាភិបាល ដែលមានការចូលរួមពីតំណាងអង្គការសហប្រជាជាតិ និងអង្គការសុខភាពពិភពលោកផងដែរ។ តាមការបញ្ជាក់របស់អ្នកនាំពាក្យ និងជារដ្ឋលេខាធិការរបស់ក្រសួងសុខាភិបាល លោកស្រីវេជ្ជបណ្ឌិត ឱ វណ្ណឌីន បានឱ្យដឹងថា «នេះជាកិច្ចប្រជុំមួយដ៏មានសារៈសំខាន់ ដើម្បីពន្យល់ប្រាប់ដល់បណ្ដាស្ថានទូតប្រចាំកម្ពុជា ឲ្យបានជ្រាបច្បាស់លាស់ទៅលើវិធានការសុខាភិបាល ដែលបានដាក់ចេញកាលពីពេលថ្មីៗនេះ ក្នុងការសម្រួលដល់មន្ដ្រីការទូត ជាពិសេសក្នុងការសហការរួមគ្នា ទប់ស្កាត់ ប្រយុទ្ធនឹងជំងឺកូវីដ១៩ កុំឱ្យរីករាលដាលដល់សហគមន៍»។ លោកស្រី ឱ វណ្ណឌីន ថ្លែងបន្ដថា ការដាក់ចេញនូវការកែសម្រួលលើវិធានការសុខាភិបាល ដែលអនុវត្តចំពោះមន្ត្រីការទូត និងអង្គការដៃគូ ស្ថិតនៅក្នុងចង្កោមរបស់អង្គការសហប្រជាជាតិ កាន់ទិដ្ឋាការការទូតប្រភេទ A និងទិដ្ឋាការផ្លូវការប្រភេទ B នេះ ដើម្បីសម្របសម្រួលបន្ថែមទៀតឱ្យមានភាពកាន់តែល្អប្រសើរឡើង ក្នុងការធ្វើដំណើរចូលមកកម្ពុជា។ ប៉ុន្ដែចំពោះវិធានការសុខាភិបាលមួយចំនួនទៀត នៅតែបន្ដអនុវត្ដ គឺមកដល់កម្ពុជាភ្លាម ទោះមានលិខិតបញ្ជាក់គ្មានវិជ្ជមានកូវីដ១៩ ចំនួន៧២ម៉ោងក៏ដោយ ក៏តម្រូវតែធ្វើតេស្ដទាំងអស់ ដោយមិនលើកលែងនរណាម្នាក់ឡើយ ដោយគ្រាន់តែសម្រាប់មន្រ្ដីការទូត និងអង្គការដៃគូ ត្រូវបានរៀបចំកន្លែងយ៉ាងពិសេស ទាំងការធ្វើតេស្ដ និងការស្នាក់នៅរងចាំលទ្ធផលតេស្ដប៉ុណ្ណោះ៕	2020-08-07T07:51:00+07:00	freshnewsasia.com	https://m.freshnewsasia.com/index.php/en/localnews/167541-2020-08-06-17-51-03.html
673d2932-91ad-4cc7-a26f-55df31f59687	ក្រើនរំលឹកដល់បងប្អូនប្រជាពលរដ្ឋទាំងអស់ សុំបន្តការការពារការចម្លងវីរុសកូវីដ-១៩ នាឱកាសឈប់សម្រាកសងថ្ងៃឈប់សម្រាកបុណ្យចូលឆ្នាំប្រពៃណីជាតិខ្មែរ	ភ្នំពេញ៖ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នៃព្រះរាជាណាចក្រកម្ពុជា សូមអំពាវនាវ និងក្រេីនរំលឹកដល់បងប្អូនប្រជាពលរដ្ឋទាំងអស់ សុំបន្តការការពារការចម្លងវីរុសកូវីដ-១៩ កុំឲ្យឆ្លងមកបុគ្គល មកក្រុមគ្រួសារ និងកុំឲ្យមានការឆ្លងចូលសហគមន៌ តាមរយ:ការអនុវត្តវិធានការសាមញ្ញៗ នាឱកាសឈប់សម្រាកសងថ្ងៃឈប់សម្រាកបុណ្យចូលឆ្នាំប្រពៃណីជាតិខ្មែរ និងនារដូវវស្សានេះ។ លោកជំទាវវេជ្ជបណ្ឌិត ឱ វណ្ណឌីន បានថ្លែងបានប្រាប់ក្រុមអ្នកសារព័ត៌មានតាមដានតេលេក្រាមព្រឹកថ្ងៃទី 7 ខែសីហាឆ្នាំ 2020។ ការអំពាវនាវរបស់ក្រសួងសុខាភិបាល ក្នុងកិច្ចការពារសុខភាពសម្រាប់បុគ្គលគ្រប់រូប នាឱកាសឈប់សម្រាកសងថ្ងៃឈប់សម្រាកបុណ្យចូលឆ្នាំប្រពៃណីជាតិខ្មែរ និងនារដូវវស្សានេះ ៖ “ក្រសួងសុខាភិបាល សូមអំពាវនាវ និងក្រេីនរំលឹកដល់បងប្អូនប្រជាពលរដ្ឋទាំងអស់ សុំបន្តការការពារការចម្លងវីរុសកូវីដ-១៩ កុំឲ្យឆ្លងមកបុគ្គល មកក្រុមគ្រួសារ ននិងកុំឲ្យមានការឆ្លងចូលសហគមន៍ តាមរយ:ការអនុវត្តន៍វិធានការសាមញ្ញៗ តាមការអំពាវនាវរបស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា និងរបស់ក្រសួងសុខាភិបាល ព្រមទាំងត្រូវចេះការពារការចម្លងជំងឺផ្សេងៗទៀតដូចជាជំងឺគ្រុនឈីក គ្រុនឈាម គ្រុនចាញ់ ជាដេីម។ ការធ្វេីដំណេីរទៅទីណា កន្លែងណា ពេលណា ត្រូវតែពាក់ម៉ាសការពារជានិច្ច លាងដៃសម្អាតឲ្យបានញឹកញាប់ និងរក្សាគម្លាតសុវត្ថិភាពបុគ្គលលេីសពីមួយម៉ែត្រកន្លះ ឡេីង ដេីម្បីចៀសផុតការចម្លងវីរុសកូវីដ-១៩។ លុបបំបាត់ជម្រកមូសខ្លា សម្រាន្តក្នុងមុង ប្រេីថ្នាំលាបដៃជេីងការពារមូសខាំ (Repellent) ប្រេីសម្លៀកបំពាក់វែងៗជិតដៃជេីង ដាក់អាបែតក្នុងពាង ឫអាងទឹក អនាម័យបរិដ្ឋានជុំវិញផ្ទះកុំឲ្យមានទឹកដក់ និងព្រៃស្តុកជាដេីម ដេីម្បីការពារជំងឺគ្រុនឈាម គ្រុនឈីក និងជំងឺផ្សេងៗទៀតដែលបង្កឡេីងដោយសារមូសខាំ។ សូមជូនពរបងប្អូនមានសុខភាពល្អ ចៀសផុតនូវជំងឺដង្កាត់ ពិសេសកុំឲ្យមានការចម្លងវីរុសកូវីដ-១៩ ក្នុងសហគមន៍ និងកុំឲ្យមូសខាំ នាំឲ្យមានជំងឺគ្រុនឈាម គ្រុនឈីក និងជំងឺផ្សេងៗទៀត”៕	2020-08-07T07:21:01+07:00	cen.com.kh	https://cen.com.kh/archives/232021.html
be214637-59b8-46ee-a8da-856115e23f91	ជនក្រីក្រនៅម៉ាឡេស៊ីពឹងផ្អែកលើអង្គការសប្បុរសធម៌ដើម្បីទទួលអាហារនៅពេលបិទប្រទេស	នៅជាន់ទី១៥នៃអគារផ្ទះស្នាក់នៅមួយដែលមានថ្លៃជួលទាបនៅក្នុងផ្នែកខាងជើងនៃក្រុងគូឡាឡាំពួ លោក Justin Cheah ចេញពីជណ្តើរយន្តជាមួយស្បោងគ្រឿងធ្វើម្ហូបមួយ ហើយលោកបានទៅកាន់អគារមួយមានទីសក្ការៈបូជារូបបដិមា Ganesh ដែលជាទេវតាមានខ្លួនជាមនុស្សនិងក្បាលដំរីតាមព្រហ្មញ្ញសាសនាដែលជា«អ្នកកម្ចាត់ឧបសគ្គ»។ លោក Cheah បានជួយអវតានេះនៃព្រហ្មញ្ញសាសនា។ គ្រឿងធ្វើម្ហូបនិងអង្ករ១០គីឡូក្រាមជាជំនួយសម្រាប់គ្រួសារមួយក្នុងបណ្តាគ្រួសារថ្មីៗដែលជាអ្នកទទួលជំនួយពីអង្គការសប្បុរសធម៌មួយដែលលោកជាអ្នកចាត់ចែងកិច្ចការ។ អង្គការ Kechara បានជួយចិញ្ចិមមនុស្សច្រើននាក់ចាប់តាំងពីការរាតត្បាតជាសាកលនៃវីរុសកូរ៉ូណាបានជំរុញប្រទេសម៉ាឡេស៊ីឱ្យមានការបិទប្រទេសកាលពីពាក់កណ្តាលខែមីនាដែលមិនទាន់បានរើបឡើងពេញលេញនៅឡើយទេ។ អង្គការ Kechara និងធនាគារម្ហូបអាហារឯទៀតៗនៅក្នុងរដ្ឋធានីនៃប្រទេសម៉ាឡេស៊ីនិងនៅទូទាំងប្រទេសដែលមានពលរដ្ឋ៣២លាននាក់និយាយថា ពួកគេបានដោះស្រាយកំណើនសេចក្តីត្រូវការចាប់តាំងពីការចាប់ផ្តើមបិទប្រទេសឬ «បញ្ជាអំពីការគ្រប់គ្រងការដើរហើរ» ហៅកាត់ថា MCO។ ជាងពេលណាៗទាំងអស់ពួកគេបានផ្តល់ជំនួយម្ហូបអាហារឱ្យដល់គ្រួសាររាប់លានទោះណាជានៅពេលមានកាត់បន្ថាយការផ្តល់ប្រាក់ជំនួយនិងការពង្រីកខ្លាំងនៃសំណាញ់សន្តិសុខសង្គមក៏ដោយ។ អ្នកស្រី Vany Ramasamy ដែលបានទទួលលោក Cheah ដោយពាក់អាវក្រហមនិងខោជើងវែងពណ៌ខៀវនៃពួកអ្នកបោសសម្អាតផ្លូវពីពេលថ្ងៃរះដល់ពេលថ្ងៃលិចបាននិយាយថា៖ «បើយើងមិនបានទទួលម្ហូបអាហារនេះទេ ខ្ញុំមិនអាចមានអ្វីគ្រប់គ្រាន់ដើម្បីរស់ទេ ហើយខ្ញុំក៏គ្មានប្រាក់កាសគ្រប់គ្រាន់ដើម្បីបង់សោហ៊ុយសម្រាប់ការសិក្សាអប់រំរបស់កូនខ្ញុំទេ»។ បើតាមតួលេខថ្មីៗបំផុតរបស់រដ្ឋាភិបាលថា ការបិទប្រទេសបានជំរុញពលរដ្ឋម៉ាឡេស៊ីជាងបីសែននាក់ឱ្យគ្មានការងារធ្វើនៅខែឧសភា ហើយបានធ្វើឱ្យប្រទេសនេះមានអត្រាមនុស្សឥតការងារធ្វើមានរហូតដល់៥,៣ភាគរយដែលជាអត្រាខ្ពស់មិនធ្លាប់មានចាប់តាំងពីចុងទសវត្សរ៍ឆ្នាំ១៩៨០មក។ ធនាគារពិភពលោកនិយាយថា តួលេខទាំងនោះនឹងកើនច្រើនថែមទៀតនៅមុនការរាតត្បាតជំងឺកូវីដ១៩ចប់។ អ្នកស្រី Vany Ramasamy ឋិតក្នុងចំណោមពួកជនថ្មីៗមានការធ្វើមិនគ្រប់ម៉ោងគឺពួកជននៅមានការងារធ្វើក៏ប៉ុន្តែមិនអាចធ្វើការបានច្រើន ដូចកាលពីពេលមុនទេ។ អ្នកស្រីនិងប្តីដែលជាអ្នកបោសសម្អាតផ្លួវក្នុងក្រុងដូចគ្នាដែរមានការបន្ថយម៉ោងធ្វើការពាក់កណ្តាលដោយកាត់បន្ថយប្រាក់ចំណូលរួមគ្នាប្រចាំខែមកនៅត្រឹមតែ២៥០ដុល្លារសម្រាប់គ្រួសារមានសមាជិក៩នាក់ដោយមានរួមបញ្ចូលកុមារ៦នាក់និងជីដូនផងដែរ។ អ្នកស្រី Ramasamy បានថ្លែងដោយមានការស្ទាក់ស្ទើរថា៖ «ខ្ញុំព្រួយបារម្ភណាស់ពីព្រោះអស់សោហ៊ុយច្រើនដើម្បីចិញ្ចឹមមនុស្សគ្រប់គ្នាក្នុងគ្រួសារ។ ប្រាក់មួយសេនក៏មានតម្លៃដែរ»។ គ្រួសារនីមួយៗដែលអង្គការ Kechara ជួយបានទទួលស្បោងមួយមានគ្រឿងធ្វើអាហារស្ងួត៣៥គីឡូក្រាមសម្រាប់ពេលមួយខែ។ រៀងរាល់ពេលរសៀលអង្គការនេះដាក់វត្ថុមួយមានរាងដូចស្នែងសម្រាប់ដាក់បន្លែ ផ្លែឈើ និងគ្រឿងធ្វើម្ហូបមានលើសនៅខាងក្រៅអគារផ្ទះស្នាក់នៅមួយចំនួនក្នុងតំបន់នោះតាមរបៀបដាក់វេន។ អ្នកនៅក្នុងអគារនោះដែលមានឈ្មោះជាអ្នកទទួលអំណោយឈរបន្តគ្នា ហើយយកអំណោយមានត្រប់ ការ៉ុត ផ្លែប៉ោម ផ្លែឈើស្រស់ៗឯទៀតៗ និងបន្លែដាក់ក្នុងស្បោងពួកគេ។ នៅពេលមានការបិទប្រទេសមានឈ្មោះអ្នកទទួលអំណោយច្រើនជាងមុននៅក្នុងបញ្ជីនៃអង្គការសប្បុរសធម៌នេះ។ នៅចន្លោះការប្រគល់ជំនួយគ្រឿងធ្វើអាហារនិងកន្លែងផលិត អង្គការ Kechara នៅពេលនេះបានបម្រើការដល់គ្រួសារប្រមាណ១ពាន់៥រយជាទៀងទាត់គឺបីដងច្រើនជាងនៅមុនការបិទប្រទេស។ លោក Cheah បាននិយាយថា៖ «នេះជាការកើនឡើងច្រើននៅក្នុងរយៈពេលយ៉ាងខ្លី ដូច្នេះយើងកំពុងមានការខ្វេះខាតច្រើនណាស់។ កាលពីពេលមុនយើងបង្កើនជំនួយបន្តិចម្តងៗតែប៉ុណ្ណោះ»។ ការធ្វើវិភាគទានក៏មានកំណើនបន្តិចៗដែរ ក៏ប៉ុន្តែមិនមានលឿនដូចសេចក្តីត្រូវការទេ។ នៅមុនការបិទប្រទេស អង្គការ Lost Food Project ដែលជាធនាគារម្ហូបអាហារបម្រើការក្នុងមហាតំបន់ក្រុងគូឡាឡាំពួ និងក្រុង Johor Bahru នៅខាងត្បូងក៏បានទទួលការហៅទូរសព្ទពីអង្គការសប្បុរសធ៌មដូចគ្នាដែលសុំជំនួយថែមទៀត។ លោក Muhammad Syazwan Moktar អ្នកចាត់ចែងកិច្ចទូទៅនៃអង្គការនេះបាននិយាយថា៖ «ការណ៍នេះបានផ្លាស់ប្តូរនៅពេលមានការគ្រប់គ្រងការដើរហើរហៅកាត់ថា MCO»។ លោកបានថ្លែងបន្ថែមថា នៅពេលបន្ទាន់នោះ «យើងបានទទួលការហៅទូរសព្ទពីគ្រប់កន្លែង»។ មូលនិធិធនាគារម្ហូបអាហារនៃប្រទេសម៉ាឡេស៊ីដែលជួយគាំទ្រអង្គការ Lost Food Project អង្គការ Kechara និងអង្គការឯទៀតៗបានបម្រើការដល់គ្រួសារជាង៥សែននៅមុនការបិទប្រទេសដោយមានរួមបញ្ចូលខេត្ត Sabah និង Sarawak នៅលើកោះ Borneo ផងដែរ។ ចាប់តាំងពីខែមីនាមក លោកនាយកកិច្ចការប្រតិបត្តិ Abdul Wahab Long បាននិយាយថា ចំនួនគ្រួសារមានការខ្វះខាតបាន «កើនឡើងជាងពីរដង»។ កំណើននេះបានកើតមាននៅក្នុងក្រុងធំៗដែលមានពលករចំណាកផ្ទះសម្បែងជាប់គាំងដោយ MCO ដោយមានការងារធ្វើតិចតូចឬគ្មានការងារតែម្តង។ នៅពេលមានការបន្ធូរបទបញ្ញត្តិនៃការបិទប្រទេសនាំឱ្យមានពលករចំណាកផ្ទះសម្បែងច្រើននាក់វិលទៅផ្ទះវិញឬចាប់ផ្តើមធ្វើការងារក៏ដោយក៏ចំនួនគ្រួសារវិលទៅរកធនាគារម្ហូបអាហារនៅតែកើនច្រើនជាងមុននៅឡើយ។ រដ្ឋាភិបាលបានចាត់វិធានការច្រើនដើម្បីជួយ។ ធនាគារពិភពលោកនិយាយថាកញ្ចប់ជំនួយផ្សេងៗត្រូវផ្តល់ឱ្យនៅពេលមានការរាតត្បាតជាសាកលនៃជំងឺកូវីដ១៩ មានចំនួនជិតស្មើនឹង ២០ភាគរយនៃផលិតផលសរុបរបស់ប្រទេសគឺច្រើនជាងប្រទេសកំពុងអភិវឌ្ឍន៍ភាគច្រើន។ ក៏ប៉ុន្តែចំណាយសាធារណៈច្រើនទៅលើកម្មវិធីកម្មវិធីសង្គមកិច្ចនៅមុនការរាតត្បាតជាសាកលនៃជំងឺនេះបាននាំឱ្យប្រទេសម៉ាឡេស៊ីមិនបានប្រុងប្រៀបឱ្យបានត្រឹមត្រូវសម្រាប់ការប៉ះពាល់ដោយសារវីរ៉ុសកូរ៉ូណានេះទេ។ លោក Richard Record ជាអ្នកសេដ្ឋសាស្ត្រម្នាក់នៃធនាគារនេះ។ លោកបាននិយាយថាជាធម្មតារដ្ឋាភិបាលម៉ាឡេស៊ីចំណាយប្រមាណ១%នៃផលិតផលសរុបក្នុងស្រុកសម្រាប់កម្មវីធីបែបនេះ«ដែលមានចំនួនទាបសម្រាប់ប្រទេសមានប្រាក់ចំណូលមធ្យម»។ លោក Richard Record បានថ្លែងថា កម្មវិធីជួយអ្នកទីទាល់ក្របានជួយដល់ប្រជាពលរដ្ឋច្រើននាក់«ក៏ប៉ុន្តែកម្មវិធីនេះស្តួចស្តើងណាស់»។ កម្មវិធីជួយអ្នកទីទាល់ក្រយ៉ាងស្តួចស្តើងនេះបានបង្ខំលោក Danny Khaw អ្នកទទួលជំនួយថ្មីពីអង្គការ Kechara ឱ្យធ្វើការ គ្រាដែលលោកមានអាយុ៧៨ឆ្នាំហើយ។ លោកបាននិយាយថា លោកឈឺចុកចាប់ពេញខ្លួន។ ពីផ្ទះទ្រុឌទ្រោមរបស់លោក លោកផ្តល់សេវាដឹកឥវ៉ាន់ឲ្យគេ។ លោកធ្វើការនេះតែម្នាក់ឯង។ ក៏ប៉ុន្តែនៅពេលសេដ្ឋកិច្ចធ្លាក់ចុះខ្លាំង លោកត្រូវបើកឡានកាំមីញ៉ុងច្រេះចាប់របស់លោកច្រើនជាងមុនដើម្បីដឹកឥវ៉ាន់ប្រគល់ឱ្យអតិថិជន នៅពេលមានការបិទប្រទេស។ លោកបាននិយាយថាស្បោងគ្រឿងធ្វើម្ហូបឥតគិតថ្លៃ«ជួយលោកបានច្រើន»ក៏ប៉ុន្តែមិនបានយូរទេ។ លោកបានពោលទៀតថា«នៅពេលខ្លះខ្ញុំបរិភោគតែពងមាន់។ ជួនកាលខ្ញុំគ្មានអាហារបរិភោគទេ»។	2020-08-07T07:00:00+07:00	khmer.voanews.com	https://khmer.voanews.com/a/malaysia-s-hungry-banking-on-charity-to-get-through-lockdown/5534225.html
19e34d31-c073-4d60-8f97-ed8555542841	អន្ដរក្រសួង កំពុងរៀបចំសេចក្ដីព្រាងផែនការអភិវឌ្ឍន៍របស់អូស្ដ្រាលី សម្រាប់ឆ្លើយតបនឹងជំងឺកូវីដ-១៩ នៅកម្ពុជា	ភ្នំពេញ៖ គណៈកម្មាធិការនីតិសម្បទា និងអភិវឌ្ឍន៍កម្ពុជានៃក្រុមប្រឹក្សាអភិវឌ្ឍន៍កម្ពុជា រួមជាមួយ ស្ថានទូតអូស្ដ្រាលីប្រចាំកម្ពុជា បានរៀបចំកិច្ចប្រជុំអន្ដរក្រសួងស្ដីពី “ផែនការអភិវឌ្ឍន៍របស់អូស្ដ្រាលីសម្រាប់ឆ្លើយតបនឹងជំងឺកូវីដ-១៩ នៅកម្ពុជា”(Cambodia COVID-19 Development Response Plan 2020-2022) នារសៀល ថ្ងៃទី៦ ខែសីហា ឆ្នាំ២០២០ នៅទីស្ដីការក្រុមប្រឹក្សាអភិវឌ្ឍន៍កម្ពុជា ។ កិច្ចប្រជុំនេះដឹកនាំដោយ ឯកឧត្ដម ឈៀង យ៉ាណារ៉ា រដ្ឋមន្ដ្រីប្រតិភូអមនាយករដ្ឋមន្ដ្រី និងជាអគ្គលេខាធិការគណៈកម្មាធិការនីតិសម្បទា និងអភិវឌ្ឍន៍កម្ពុជានៃក្រុមប្រឹក្សាអភិវឌ្ឍន៍កម្ពុជា និងមានការចូលរួមពី លោក Luke Arnold អនុប្រធានបេសកម្មនៃស្ថានទូតអូស្ដ្រាលីប្រចាំកម្ពុជា និងជាប្រធានទទួលបន្ទុកកិច្ចសហប្រតិបត្ដិការអន្ដរជាតិអូស្ដ្រាលី,តំណាងមន្ដ្រីជាន់ខ្ពស់ និងមន្ដ្រីជំនាញប្រមាណ ៥០ រូប មកពីក្រសួង-ស្ថាប័នពាក់ព័ន្ធចំនួន ១៤ របស់រាជរដ្ឋាភិបាល ។ គោលបំណងនៃកិច្ចប្រជុំនេះ គឺដើម្បីពិភាក្សា និងប្រមូលធាតុចូលពីក្រសួង-ស្ថាប័នពាក់ព័ន្ធលើសេចក្ដីព្រាងផែនការអភិវឌ្ឍន៍របស់អូស្ដ្រាលី សម្រាប់ឆ្លើយតបនឹងជំងឺកូវីដ-១៩ នៅកម្ពុជា ក៏ដូចជាអភិក្រមសម្រាប់អនុវត្ដផែនការនេះ ។ កិច្ចប្រជុំបានដំណើរការដោយរលូន និងផុលផុសក្នុងស្មារតីភាពជាដៃគូ និងទទួលបានលទ្ធផល ប្រកបដោយផ្លែផ្កា ដែលបង្ហាញ ពីទំនាក់ទំនងកិច្ចសហប្រតិបត្តិការល្អរវាងប្រទេសទាំងពីរ។ អង្គប្រជុំបាន ពិភាក្សា និងផ្តល់ធាតុចូល ព្រមទាំងអនុសាសន៍លើសេចក្តីព្រាងផែនការនេះដើម្បីធានាសង្គតិភាពជាមួយនឹង អាទិភាពរបស់រាជរដ្ឋាភិបាលកម្ពុជាក្នុងបរិការណ៍នៃជំងឺកូវីដ-១៩ នេះ ។ អង្គប្រជុំបានធ្វើការវាយតម្លៃខ្ពស់ ចំពោះការកិច្ចខិតខំប្រឹងប្រែងរបស់រដ្ឋាភិបាលអូស្ត្រាលីដែលបានរៀបចំសេចក្តីព្រាងផែនការនេះឡើងសម្រាប់ កម្ពុជា ដែលនេះឆ្លុះបញ្ចាំងពីការប្តេជ្ញាខ្ពស់ចំពោះកិច្ចសហប្រតិបត្តិការអភិវឌ្ឍន៍ និងភាពជាដៃគូរបស់រដ្ឋាភិបាល អូស្ត្រាលីក្នុងការគាំទ្រការដោះស្រាយវិបត្តិកូវីដ-១៩ ។ ជារួម អង្គប្រជុំក៏បានឯកភាពលើអាទិភាពដែលបាន រំលេចក្នុងសេចក្តីព្រាងផែនការនេះ រួមមាន ការធានាសន្តិសុខផ្នែកសុខាភិបាល , ការរក្សាស្ថិរភាពសង្គម , និងការស្តារសេដ្ឋកិច្ច ។ តាងនាមឲ្យរាជរដ្ឋាភិបាល ឯកឧត្តមរដ្ឋមន្ត្រីបានថ្លែងអំណរគុណយ៉ាងជ្រាលជ្រៅចំពោះរដ្ឋាភិបាលនិងប្រជាជនអូស្ត្រាលី ដែលជានិច្ចកាលតែងតែផ្តល់ការគាំទ្រដល់ការអភិវឌ្ឍសង្គម -សេដ្ឋកិច្ចកម្ពុជាតាមរយៈការអនុវត្តផែនការហិរញ្ញប្បទានសម្រាប់វិនិយោគនៅកម្ពុជា និងបានថ្លែងអំណរគុណដល់រដ្ឋាភិបាលអូស្ត្រាលីដែល បាននិងកំពុងគាំទ្រកម្ពុជាយ៉ាងសកម្មក្នុងការប្រយុទ្ធប្រឆាំងជំងឺកូវីដ-១៩ និងការស្តារសេដ្ឋកិច្ច ។ ឯកឧត្តមរដ្ឋមន្ត្រីក៏បានវាយតម្លៃខ្ពស់ចំពោះការចូលរួមយ៉ាងសកម្មរបស់ភាគីអូស្ត្រាលី និងក្រសួង ស្ថាប័នពាក់ព័ន្ធក្នុងការផ្តល់ធាតុចូលសំខាន់ៗ លើសេចក្តីព្រាងផែនការនេះ ។ គួរបញ្ជាក់ផងដែរថា ចាប់ពីឆ្នាំ១៩៩២ដល់២០១៩ រដ្ឋាភិបាលអូស្ត្រាលីបានផ្តល់ហិរញ្ញប្បទានឥតសំណង ប្រមាណ ១.០៣៩ លានដុល្លារអាមេរិក ដើម្បីចូលរួមគាំទ្ររាជរដ្ឋាភិបាលកម្ពុជាក្នុងកិច្ចអភិវឌ្ឍន៍សង្គមសេដ្ឋ កិច្ច ដោយផ្តោតលើវិស័យអាទិភាព ៤ គឺ កសិកម្ម , ហេដ្ឋារចនាសម្ព័ន្ធ, អប់រំ និងសុខាភិបាល និងអភិ បាលកិច្ច ។ ក្នុងបរិការណ៏នៃជំងឺកូវី-១៩ ភាគីអូស្ត្រាលីបានចូលរួមយ៉ាងសកម្មក្នុងការគាំទ្រ រាជរដ្ឋាភិបាលកម្ពុជាក្នុងការ ទប់ស្កាត់ការរីករាលដាលនៃជំងឺកូវី-១៩ ក៏ដូចជាដោះស្រាយផលប៉ះពាល់ដែលបណ្តាលមកពីជំងឺនេះ ។ ការគាំ ទ្រសំខាន់ៗកន្លងមករួមមាន ការគាំទ្រផ្នែកសុខាភិបាល តាមរយៈគម្រោងលើកកម្ពស់គុណភាព និងសមភាពសុខាភិបាល (H-EQIP), ការគាំទ្រការកំណត់អត្តសញ្ញាណគ្រួសារក្រីក្រ តាមរយៈកម្មវិធីអត្តសញ្ញាណកម្មគ្រួសារក្រីក្រ (Supporting the Identification of Poor Households II – IDPoor II) ដើម្បីអនុវត្តកម្មវិធីផ្ទេរសាច់ប្រាក់របស់ រាជរដ្ឋាភិបាលដល់គ្រួសារក្រីក្រដែលរងផលប៉ះពាល់ដោយជំងឺកូវីដ១៩, ការគាំទ្រផ្នែកសេដ្ឋកិច្ចដោយផ្តោតលើ វិស័យកសិកម្ម តាមរយៈកម្មវិធីខ្សែច្រវាក់តម្លៃកសិកម្មដំណាក់កាលទី២ (CAVAC II) និងការគាំទ្រផ្នែកទឹកស្អាត និងអនាម័យ តាមរយៈកម្មវិធីវិនិយោគក្នុងវិស័យហេដ្ឋារចនាសម្ព័ន្ធ (3), ជាដើម ៕	2020-08-07T06:53:03+07:00	cen.com.kh	https://cen.com.kh/archives/231980.html
efd89594-edd8-401e-bd21-7ad0372c18da	ក្រសួងសុខាភិបាល សូមអំពាវនាវដល់ប្រជាពលរដ្ឋនៅពេលធ្វើដំណើរទៅទីណាក៏ដោយ ត្រូវតែពាក់ម៉ាស់ និងលាងដៃសម្អាតឲ្យបានញឹកញាប់ជានិច្ច ដើម្បីការពារជំងឺកូវីដ១៩	រដ្ឋលេខាធិការ និងជាអ្នកនាំពាក្យក្រសួងសុខាភិបាលកម្ពុជា លោកស្រីវេជ្ជបណ្ឌិត ឱ វណ្ណឌីន សូមប្រកាសអំពាវនាវ និងក្រើនរំលឹកដល់បងប្អូនប្រជាពលរដ្ឋទាំងអស់ សុំបន្តការការពារការចម្លងវីរុសកូវីដ-១៩ កុំឲ្យឆ្លងមកបុគ្គល មកក្រុមគ្រួសារ និងកុំឲ្យមានការឆ្លងចូលសហគមន៌ តាមរយ:ការអនុវត្តវិធានការសាមញ្ញៗតាមការអំពាវនាវរបស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា និងរបស់ក្រសួងសុខាភិបាល ព្រមទាំងត្រូវចេះការពារការចម្លងជំងឺផ្សេងៗទៀត ដូចជាជំងឺគ្រុនឈីក គ្រុនឈាម គ្រុនចាញ់ ជាដើម។ «ការធ្វើដំណើរទៅទីណា កន្លែងណា ពេលណា ត្រូវតែពាក់ម៉ាស់ការពារជានិច្ច លាងដៃសម្អាតឲ្យបានញឹកញាប់ និងរក្សាគម្លាតសុវត្ថិភាពបុគ្គលលើសពីមួយម៉ែត្រកន្លះឡើង ដើម្បីចៀសផុតការចម្លងវីរុសកូវីដ-១៩។ លុបបំបាត់ជម្រកមូសខ្លា សម្រាន្តក្នុងមុង ប្រើថ្នាំលាបដៃជើង ការពារមូសខាំ (Repellent) ប្រើសម្លៀកបំពាក់វែងៗជិតដៃជើង ដាក់អាបែតក្នុងពាង ឬអាងទឹកអនាម័យបរិដ្ឋានជុំវិញផ្ទះកុំឲ្យមានទឹកដក់ និងព្រៃស្តុកជាដើម ដើម្បីការពារជំងឺគ្រុនឈាម គ្រុនឈីក និងជំងឺផ្សេងៗទៀតដែលបង្ក ឡើងដោយសារមូសខាំ» នេះបើយោងតាមការបញ្ជាក់បន្ថែមរបស់លោកស្រី ឱ វណ្ណឌីន នៅយប់ថ្ងៃទី០៦ ខែសីហា ឆ្នាំ២០២០។ ការអំពាវនាវរបស់ក្រសួងសុខាភិបាលនេះ ធ្វើឡើងក្នុងកិច្ចការពារសុខភាពសម្រាប់បុគ្គលគ្រប់រូប នាឱកាសឈប់សម្រាកសងថ្ងៃឈប់សម្រាកបុណ្យចូលឆ្នាំប្រពៃណីជាតិខ្មែរ និងនារដូវវស្សានេះ៕	2020-08-07T06:48:00+07:00	freshnewsasia.com	https://m.freshnewsasia.com/index.php/en/localnews/167540-2020-08-06-16-48-18.html
518ec0d0-6e6f-4e8f-b9e9-dae061872ec4	អាជ្ញាធរជាតិប្រយុទ្ធនឹងជំងឺអេដស៍ និងមន្ទីរសុខាភិបាលខេត្តត្បូងឃ្មុំ ចែកអំណោយអ្នកជំងឺអេដស៍ ៧០គ្រួសារ	ព្រឹកថ្ងៃទី០៦ ខែសីហា ឆ្នាំ២០២០ លោកវេជ្ជបណ្ឌិត ឈឹម ឃឹមដារ៉េត អគ្គលេខាធិការអាជ្ញាធរជាតិប្រយុទ្ធនឹងជំងឺអេដស៍ លោកវេជ្ជបណ្ឌិត កែវ វណ្ណៈ ប្រធានមន្ទីរសុខាភិបាលខេត្តត្បូងឃ្មុំ និងលោកវេជ្ជបណ្ឌិត ឈឹម សារ៉ាត់ នាយកប្រចាំតំបន់អាស៊ាននៃអង្គការមូលនិធិថែទាំសុខភាពអ្នកជំងឺអេដស៍កម្ពុជា (AHF) រួមនឹងសាហការី បានចុះជួបសំណេះសំណាល ចែកអំណោយជូនអ្នកកំពុងរស់នៅជាមួយមេរោគអេដស៍ ចំនួន៧០គ្រួសារ ក្នុងខេត្តត្បូងឃ្មុំ ដើម្បីជួយផ្តល់ជាកម្លាំងចិត្ត និងរួមចំណែកជួយរំលែកការខ្វះខាត ក្នុងរយៈពេលដែលប្រទេសកម្ពុជា កំពុងជួបប្រទះនៅវិបត្តិជំងឺរាតត្បាតកូវីដ-១៩ ដែលធ្វើឡើងនៅមន្ទីរពេទ្យនរោត្តមសីហនុត្បូងឃ្មុំ ស្ថិតក្នុងក្រុងសួង ខេត្តត្បូងឃ្មុំ។ លោកវេជ្ជបណ្ឌិត ឈឹម ឃឹមដារ៉េត បានលើកឡើងថា ប្រសិនបើអ្នករកឃើញថាអ្នកផ្ទុកមេរោគអេដស៍ ហើយអាចនឹងឲ្យលេចឭនោះ អ្នកនឹងត្រូវបានសង្គមរើសអើង ដើម្បីជាការដោះស្រាយជាមួយនឹងស្ថានការណ៍បែបនេះ តាមរយៈការអប់រំខ្លួនអ្នក និងអ្នកដទៃ គឺមិនត្រូវមានការរើសអើង ឬមាក់ងាយ អ្នកផ្ទុកមេរោគអេដស៍នោះឡើយ។ លោកបន្តទៀតថា វិធីដែលល្អបំផុតក្នុងការប្រឈមនឹងការរើសអើង អ្នកផ្ទុកមេរោគអេដស៍ គឺការគាំទ្រក្នុងការផ្លាស់ប្ដូរច្បាប់ ឬគោលការណ៍ដែលបង្ការ ប្រជាជនពីមេរោគអេដស៍ ដើម្បីទទួលបានការថែទាំ ទីលំនៅ និងធ្វើតាមអ្វីពួកគាត់ត្រូវការ។ ប្រសិនបើអ្នកមិនមានភាពស្រួលចិត្តក្នុងការរកជំនួយពី មិត្តភក្ដិ ឬក្រុមគ្រួសារនោះទេ សួមទាក់ទងមកកាន់ អង្គការមូលនិធិថែទាំសុខភាព អ្នកជំងឺអេដស៍កម្ពុជា សម្រាប់ការពិគ្រោះពិភាក្សា។ ប៉ុន្តែបើអ្នកមាន ជំនួយដែលផ្ដល់កំលាំងចិត្តហើយ អ្នកអាចចូលរួមជាមួយ ការងារស្ម័គ្រចិត្តដើម្បីផ្ដល់ជាជំនួយកម្លាំងចិត្ត ដល់អ្នកដទៃដែលកំពុងរស់នៅជាមួយជំងឺអេដស៍។ លោកវេជ្ជបណ្ឌិត ឈឹម សារ៉ាត់ បានលើកឡើងដែរថា ប្រសិនបើអ្នកមានផ្ទុកមេរោគអេដស៍ សូមកុំទាន់អស់សង្ឃឹម អ្នកអាចរស់នៅបានយូរអង្វែងដូចមនុស្សទូទៅដែរ ដោយគ្រាន់តែថែរក្សាសុខភាពផ្លូវចិត្ត និងផ្លូវកាយរបស់អ្នកឲ្យបានរឹងមាំ តាមរយៈវេជ្ជបណ្ឌិតជំនាញ ក៏ដូចជាអង្គការមូលនិធិថែទាំសុខភាពអ្នកជំងឺអេដស៍កម្ពុជា ដើម្បីប្រាកដថាអ្នកស្ថិតនៅក្នុងបរិយាកាសដែលមានការគាំទ្រ ហើយអ្នកត្រៀមខ្លួនក្នុងការរៀបចំផែនការថែរក្សាសុខភាពរបស់អ្នក ឱ្យបានល្អរឹងមាំ និងទទួលការព្យាបាលតាមការកំណត់ឱ្យបានទៀងទាត់។ លោកវេជ្ជបណ្ឌិត កែវ វណ្ណៈ បានថ្លែងអំណរគុណយ៉ាងជ្រាលជ្រៅចំពោះ អាជ្ញាធរជាតិប្រយុទ្ធនឹងជំងឺអេដសដ៍ និងអង្គការមូលនិធិថែទាំងសុខភាពអ្នកជំងឺកម្ពុជា ដែលតែងតែយកចិត្តទុកដាក់ ជួយផ្តល់ទាំងកម្លាំងចិត្ត និងសម្ភារៈចំពោះអ្នករស់នៅជាមួយជំងឺអេដស៍ទាំងអស់ នៅក្នុងខេត្តត្បូងឃ្មុំ ជាពិសេសអំពាវនាវទាំងអស់កុំបាក់ទឹកចិត្ត ត្រូវថែរក្សាសុខភាពខ្លួនឲ្យបានល្អ ថែរក្សាអនាម័យជាប់ជាប្រចាំ ស្តាប់ការណែនាំរបស់ក្រសួងសុខាភិបាល ដើម្បីរួមគ្នាជាមួយរាជរដ្ឋាភិបាលប្រយុទ្ធនឹងជំងឺកូវីដ-១៩ បង្កាទប់ស្កាត់កុំឲ្យមានការរីករាលដល់ឆ្លងបន្តចូលក្នុងសហគមន៍ នៅកម្ពុជា។ ចំពោះអំណោយចែកជូនដល់អ្នកជំងឺអេដស៍៧០គ្រួសារ ក្នុង១គ្រួសារៗទទួលបាន អង្ករ១៥គីឡូក្រាម មី១កេស ទឹកត្រី ១យួរ ទឹកស៊ីអ៊ីវ ១យួរ ត្រីខ ១យួរ សាប៊ូដុសខ្លួនប្រអប់ និងម៉ាសផងដែរ៕	2020-08-06T23:23:00+07:00	freshnewsasia.com	https://m.freshnewsasia.com/index.php/en/localnews/167508-2020-08-06-09-23-29.html
45e28435-0721-4f33-81b8-a426be585612	បង្ការការពារការឆ្លងរីករាលដាលជំងឺកូវីដ-១៩ នៅតាមមណ្ឌលព្យាបាលស្តារនីតិសម្បទាអ្នកញៀនគ្រឿងញៀន	ខេត្តព្រះសីហនុ៖ ឯកឧត្តម នាយឧត្តមសេនីយ៍ កែ គឹមយ៉ាន ប្រាប់ឱ្យបង្កើន ការបង្ការការពារការឆ្លងរីករាលដាលជំងឺកូវីដ-១៩ នៅតាមមណ្ឌលព្យាបាលស្តារនីតិសម្បទាអ្នកញៀនគ្រឿងញៀន ។ ឯកឧត្តម នាយឧត្តមសេនីយ៍ កែ គឹមយ៉ាន ឧបនាយករដ្ឋមន្ត្រី ប្រធានអាជ្ញាធរជាតិប្រយុទ្ធប្រឆាំងគ្រឿងញៀន មានប្រសាសន៍បែបនេះ ក្នុងកិច្ចប្រជុំត្រៀមដាក់ឱ្យដំណើរការនូវមជ្ឈមណ្ឌលជាតិផ្តល់សេវាព្យាបាលដោយស្ម័គ្រចិត្ត និងផ្អែកលើសហគមន៍ ដោយមានវត្តមានឯកឧត្តម ឯកអគ្គរាជទូតថៃប្រចាំនៅកម្ពុជា ឯកអគ្គរដ្ឋទូតវៀតណាមប្រចាំនៅកម្ពុជា តំណាងក្រសួងសង្គមកិច្ច អតីតយុទ្ធជន និងយុវនីតិសម្បទាក្រសួងសុខាភិបាល ក្រសួងសេដ្ឋកិច្ច និងហិរញ្ញវត្ថុ ក្រសួងការងារបណ្តុះបណ្តាលវិជ្ជាជីវៈ និងគណៈកម្មាធិការត្រួតពិនិត្យគ្រឿងញៀន ខេត្តព្រះសីហនុ នៅថ្ងៃទី៦ ខែសីហា ឆ្នាំ២០២០ នេះ នៅខេត្តព្រះសីហនុ។ ឯកឧត្តម នាយឧត្តមសេនីយ៍ ជួន សុវណ្ណ អនុប្រធានអាជ្ញាធរជាតិប្រយុទ្ធប្រឆាំងគ្រឿងញៀន និងជាប្រធានគណៈកម្មការកសាងមជ្ឈមណ្ឌលជាតិ បានរាយការណ៍ជូនពីវឌ្ឍនភាពការងារសាងសង់មជ្ឈមណ្ឌលមានហេដ្ឋារចនាសម្ព័ន្ធ សំណង់អគារ អាងចម្រោះទឹកស្អាត ជាដើម។ ក្នុងឱកាសនោះ ឯកឧត្តម នាយឧត្តមសេនីយ៍ កែ គឹមយ៉ាន បានស្នើក្រសួងស្ថាប័នពាក់ព័ន្ធទាំងអស់ត្រូវខិតខំរួមគ្នាធ្វើការដាក់ឱ្យដំណើរការ នូវមជ្ឈមណ្ឌលជាតិផ្តល់សេវាព្យាបាលដោយស្ម័គ្រចិត្ត និងផ្អែកលើសហគមន៍ នៅខេត្តព្រះសីហនុ នៅខែវិច្ឆិកា ឆ្នាំ២០២០ ខាងមុខ ដើម្បីបន្ថយកាត់បន្ថយភាពចង្អៀតណែនបង្ការការឆ្លងរីករាលដាលជំងឺកូវីដ-១៩ មជ្ឈមណ្ឌលបណ្តោះអាសន្ននានា។ ក្នុងឱកាសនោះ ឯកឧត្តម នាយឧត្តមសេនីយ៍ កែ គឹមយ៉ាន បានថ្លែងបន្តថា ដោយមជ្ឈមណ្ឌលជាតិនេះ មានការរួមចំណែកសាងសង់ដោយរាជរដ្ឋាភិបាលថៃ យើងនឹងដាក់ឱ្យមជ្ឈមណ្ឌលជាតិនេះ ដំណើរការស្របពេលខួបទី៧០ឆ្នាំ នៃចំណងមិត្តភាពសាមគ្គីភាព រវាងព្រះរាជាណាចក្រកម្ពុជា-ព្រះរាជាណាចក្រថៃ។ ជាមួយនេះ ឯកឧត្ដម នាយឧត្តមសេនីយ៍ កែ គឹមយ៉ាន បានថ្លែងបន្តទៀតថា មជ្ឈមណ្ឌលជាតិនេះ នឹងក្លាយជាមជ្ឈមណ្ឌលដែលផ្តល់ការបណ្តុះបណ្តាល ផលិតធនធានមនុស្សពហុចំណេះជំនាញ បម្រើដល់ទីផ្សារការងារនៅកម្ពុជា និងសុំឱ្យក្រសួងកសិកម្ម រុក្ខាប្រមាញ់ និងនេសាទពិនិត្យជួយផ្តល់សម្ភារបច្ចេកទេសកសិកម្មសម្រាប់បណ្តុះបណ្តាលជំនាញកសិកម្ម នៅមជ្ឈមណ្ឌលជាតិនេះ។ ជាមួយនេះដែរ ឯកឧត្តម នាយឧត្តមសេនីយ៍ កែ គឹមយ៉ាន បានថ្លែងអំណរគុណដល់បណ្តាប្រទេសជាមិត្ត ដែលផ្តល់ជំនួយសាងសង់ និងបានកោតសសើរ ចំពោះគណៈកម្មការកសាងមជ្ឈមណ្ឌល ក្រសួងពាក់ព័ន្ធ ដែលបានរួមគ្នាកសាងសមិទ្ធផលហេដ្ឋារចនាសម្ព័ន្ធក្នុងមជ្ឈមណ្ឌល និងជាការលើកទឹកចិត្តឯកឧត្តម ឧបនាយករដ្ឋមន្ត្រី កែ គឹមយ៉ាន បានផ្តល់ប្រាក់ឧបត្ថម្ភដល់ក្រុមជាង កម្មករ ដែលកំពុងបំពេញការងារសាងសង់នៅមជ្ឈមណ្ឌលជាតិផងដែរ៕	2020-08-06T17:24:07+07:00	cen.com.kh	https://cen.com.kh/archives/231920.html
b49c3136-0930-4807-a8a1-0cbb703dcc32	ប្រជាពលរដ្ឋ ក្នុងស្រុកចន្ទ្រា ទទួលបានការអប់រំអំពី អនាម័យទឹកស្អាត បញ្ហាអេដស៍ និងជំងឺកូវីដ ១៩	ខេត្តស្វាយរៀង៖ ការិយាល័យការពារជំងឺឆ្លង និងមិនឆ្លងនៃនាយកដ្ឋានសុខភាព កាកបាទក្រហមកម្ពុជា សហការជាមួយសាខាកាកបាទ ក្រហមកម្ពុជាខេត្តស្វាយរៀងកាលពី ថ្ងៃទី៥ ខែសីហា ឆ្នាំ២០២០ បានចុះអប់រំផ្សព្វផ្សាយអំពីអនាម័យទឹកស្អាត បញ្ហាអេដស៍ និងជំងឺកូវីដ ១៩ ដល់ប្រជាពលរដ្ឋ និងអ្នកស្ម័គ្រចិត្តកាកបាទក្រហមកម្ពុជា នៅឃុំចន្ទ្រា ស្រុកចន្ទ្រា ក្រោមការឧបត្ថម្ភថវិកាពីបណ្តាញការងារអេដស៍ប្រចាំតំបន់អាស៊ីប៉ាស៊ីហ្វិក(អាត) ក្នុងគោលបំណងដើម្បីអប់រំផ្សព្វផ្សាយស្តីពីវិធានការ ការពារជំងឺកូវីដ ១៩ និងអនាម័យទឹកស្អាត ការពារជំងឺដង្កាត់ផ្សេងៗ ដែលកំពុងរីករាលដាល នៅក្នុងសហគមន៍មួយចំនួននៅក្នុងប្រទេសកម្ពុជា។ ពិធីនេះបានការអញ្ជើញ ចូលរួមពីលោក សរ វណ្ណា នាយកសាខា លោក ថន ថាវុទ្ធា ប្រធានគណៈកម្មាធិការអនុសាខាកាកបាទក្រហមកម្ពុជាស្រុកចន្ទ្រា ព្រមទាំងប្រជាពលរដ្ឋ អ្នកស្ម័គ្រចិត្តកាកបាទក្រហម សរុបចំនួន ៥២ នាក់ ។ លោក ថន ថាវុទ្ធា មានមតិស្វាគមន៍ និង បានថ្លែងអំណរគុណ ដល់កាកបាទក្រហមកម្ពុជា ក៏ដូចជាសាខាកាកបាទក្រហមកម្ពុជាខេត្ត ដែលកន្លងមក ក៏ដូចជាពេលនេះបានយចិត្តទុកដាក់គិតគូរពីបញ្ហាសុខភាព របស់ប្រជាពលរដ្ឋនៅក្នុងសហគមន៍គ្រប់ពេលវេលា ។ ក្នុងឱការនោះលោក សរ វណ្ណា នាយកសាខា បាននាំមកនូវការផ្តាំផ្ញើសាកសួរសុខទុក្ខ ពីសំណាក់ឯកឧត្តម ម៉ែន វិបុល ប្រធានគណៈកម្មាធិការសាខា ដល់ប្រជាពលរដ្ឋ អ្នកស្ម័គ្រចិត្ត ទាំងអស់ដោយក្តីនឹករលឹក ហើយសូមកុំមានការព្រួយបារម្ភត្រូវគិតគូរពីសុខភាព ចំពោះបងប្អូនដែលទើបត្រឡប់មកពីក្រៅប្រទេស ត្រូវនៅដាច់ដោយឡែកពីគេរយៈពេល ១៤ ថ្ងៃ កុំឱ្យជួបជុំហូបចុកគ្រឿងស្រវឹងក្នុងពិធីផ្សេងៗ ។ ក្នុងករណីបើមានអាការដូចជាក្អក ក្តៅខ្លួន ផ្តាសសាយ គ្រុនក្តៅ ពិបាកដកដង្ហើម សូមទៅជួបគ្រូពេទ្យជំនាញដែលនៅជិតលោកអ្នកបំផុត រួចប្រាប់ព័ត៌មានអំពីប្រវត្តិនៃការធ្វើដំណើរ និងប្រភេទរោគសញ្ញាដល់គ្រូពេទ្យ ។ លោកនាយកសាខាបានបន្តទៀតថា តាមការវាយតម្លៃកម្រិតហានិភ័យ ដែលអាចមានលទ្ធភាពឆ្លងក្នុងសហគមន៍ របស់អង្គការសុខភាពពិភពលោក បានបង្ហាញថានៅក្នុងព្រះរាជាណាចក្រកម្ពុជា អាចឆ្លងទៅលើកក្តាដូចជា ការកើនឡើងនៃការហោះហើរ និងអ្នកដំណើមកប្រទេសកម្ពុជា មានការកើនឡើងនៃការនាំចូលជំងឺកូវីដ ១៩ អ្នកដំណើខ្លះមិនបានអនុវត្តឱ្យបានខ្ជាប់ខ្ជួននូវវិធានការចត្តាឡីស័ក នៅគេហដ្ឋាននៅមានកម្រិត។ល។ បន្ទាប់មកក្រុមការងារក៏បានផ្សព្វផ្សាយ ពីវិធីការការពារ ថែទាំ និងកាត់បន្ថយហានិភ័យពីការឆ្លងជំងឺកូវីដ ១៩ ដែលមានដូចខាងក្រោម៖ ១/ លាងដៃញឹកញាប់ជាមួយសាប៊ូ និងទឹកស្អាត ឬអាល់កុល ២/ខ្ទប់មាត់ និងច្រមុះ នៅពេលក្អកឬកណ្ដាស់ដោយប្រើកែងដៃ ឬក្រដាស់អនាម័យ រួចបោះចោលក្នុងធុងសំរាមឱ្យបានត្រឹមត្រូវ ៣/ ជៀសវាងប៉ះពាល់ ជិតស្និទ្ធជាមួយអ្នកដែលមានគ្រុនក្ដៅ ក្អក ឬផ្ដាសាយ ៤/ ជៀសវាងប៉ះពាល់ភ្នែក ច្រមុះ ឬមាត់ ៥/ បរិភោគ អាហារដែលចម្អិនបានល្អ ៦/ស្វាគមន៍ដោយសំពះជំនួសការចាប់ដៃ ក្នុងករណីសង្ស័យជំងឺកូវីដ ១៩ បុគ្គលដែលមានរោគសញ្ញាយ៉ាងតិចមួយក្នុងចំណោមសញ្ញាដូចតទៅ៖គ្រុនក្ដៅយ៉ាងតិច ៣៨ អង្សាសេ ក្អកហៀរសំបោរ ឈឺបំពង់ក ហត់ពិបាកដកដង្ហើម និងមានប្រវត្តិធ្វើដំណើរឬស្នាក់នៅក្នុងប្រទេសផ្សេងទៀត ក្រៅពីប្រទេសកម្ពុជា ឬបានប៉ះពាល់ជាមួយអ្នកជំងឺកូវីដ ១៩ (បញ្ជាក់ពីមន្ទីរពិសោធន៍ក្នុងអំឡុងពេល១៤ថ្ងៃ) មុនចេញរោគសញ្ញា ។ អ្នកជំងឺ រលាកផ្លូវដង្ហើមធ្ងន់ធ្ងរ (គ្រុនក្ដៅនិងមុខសញ្ញារលាកផ្លូវដង្ហើមយ៉ាងតិចមួយ ដូចជា ក្អក ហត់ ពិបាកដកដង្ហើម) ដោយមិនដឹងមូលហេតុច្បាស់លាស់ និងតម្រូវឲ្យសម្រាកនៅមន្ទីរពេទ្យ ។ ក្នុងថ្ងៃនេះដែរក្រុមការងារក៏បាន ចែកជូនអ្នកចូលរួមចំនួន ៥២ នាក់ ក្នុងម្នាក់ទទួលបានអាល់កុល ១ ដប សាប៊ូ ១ ដុំ ម៉ាស ១ ខិត្តប័ណ្ណអប់រំផ្សព្វផ្សាយផ្ទាំងតូច ១ សន្លឹក និង ខិត្តប័ណ្ណអប់រំផ្សព្វផ្សាយផ្ទាំងធំ ១ សន្លឹកផងដែរ ៕	2020-08-06T16:58:56+07:00	cen.com.kh	https://cen.com.kh/archives/231910.html
18415f2d-c76f-4bb5-bdc3-e416b9bade02	សម្តេចតេជោ ហ៊ុន សែន អំពាវនាវដល់ប្រជាពលរដ្ឋថែរក្សាសុខភាពឲ្យបានល្អ នៅក្នុងរដូវភ្លៀងធ្លាក់ ការពារខ្លួនពីគ្រោះធម្មជាតិ និងជំងឺកូវីដ១៩ (Video inside)	សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅព្រឹកថ្ងៃទី០៦ ខែសីហា ឆ្នាំ២០២០នេះ បានបង្ហោះសារអំពាវនាវដល់បងប្អូនប្រជាពលរដ្ឋ ត្រូវយកចិត្តទុកដាក់ខ្ពស់ ចំពោះបញ្ហាសុខភាព នារដូវភ្លៀងធ្លាក់ និងចេះការពារខ្លួនពីបាតុភូគ្រោះធម្មជាតិ ដូចជាព្យុះភ្លៀង ខ្យល់កន្ត្រាក់ជាដើម។ សម្តេតេជោប្រមុខរាជរដ្ឋាភិបាល ក៏បានអំពាវនដល់បងប្អូនប្រជាពលរដ្ឋ ដែលរស់នៅតាមដងទន្លេ តាមសមុទ្រ និងប្រជានេសាទ សូមមានការប្រុងប្រយ័ត្នខ្ពស់ ត្រូវតាមដានឲ្យបានជាប់នូវការផ្សព្វផ្សាយព្យាករណ៍អាកាសធាតុរបស់ក្រសួងធនធានទឹក និងឧតុនិយម។ ជាមួយគ្នានេះ សម្តេចតេជោ ហ៊ុន សែន ក៏មិនភ្លេចបន្តអំពាវនាវដល់ប្រជាពលរដ្ឋ ត្រូវចេះការពារខ្លួនកុំឲ្យឆ្លងជំងឺកូវីដ១៩ផងដែរ ទោះបីកម្ពុជា ពុំមានអ្នកស្លាប់ក៏ដោយ ព្រោះជំងឺរលាកផ្លូវដង្ហើមនេះក៏ដោយ។ សម្តេចតេជោ ហ៊ុន សែន បានសរសេរក្នុង Facebook យ៉ាងដូច្នេះថា ៕	2020-08-06T15:54:00+07:00	freshnewsasia.com	https://m.freshnewsasia.com/index.php/en/localnews/167435-2020-08-06-01-54-40.html
20c128c4-2ec4-4967-b6d0-328b6d34d61a	TOP NEWS: ថ្ងៃនេះក្រសួងសុខាភិបាលប្រកាសពីការព្យាបាលអ្នកជំងឺកូវីដ១៩ ចំនួន៨នាក់ជាសះស្បើយ និងមិនមានរកឃើញករណីឆ្លងថ្មីទេ (Video inside)	ក្រសួងសុខាភិបាល នៅថ្ងៃទី០៦ ខែសីហា ឆ្នាំ២០២០នេះ បានចេញសេចក្ដីប្រកាសព័ត៌មាន ស្ដីពីករណីជាសះស្បើយអ្នកជំងឺកូវីដ១៩ ចំនួន០៨នាក់ និងមិនមានរកឃើញករណីឆ្លងថ្មីនោះទេ។ សេចក្តីប្រកាសព័ត៌មានរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅមុននេះបន្តិចបានបញ្ជាក់ថា អ្នកជាសះស្បើយទាំង៨នាក់នោះរួមមាន៖ ក្រុមកងទ័ពមួកខៀវ អង្គការសហប្រជាជាតិរបស់កម្ពុជា ចំនួន០៣នាក់, បុរសជនជនជាតិខ្មែរមកពីប្រទេសឥណ្ឌូណេស៊ី ចំនួន០២នាក់ និងជនជាតិបរទេស៣នាក់ រួមមានជនជាតិឥណ្ឌូនេស៊ីម្នាក់, ឥណ្ឌាម្នាក់ និងជនជាតិអាមេរិកាំង ដែលជាមន្ត្រីជាន់ខ្ពស់ទូតអាមេរិកម្នាក់។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី០៦ ខែសីហា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជារកឃើញអ្នកឆ្លងសរុប២៤៣នាក់ (ស្ត្រី៤៧នាក់ និងបុរស១៩៦នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២១០នាក់ (ស្រី៤៦នាក់ និងបុរស១៦៤នាក់) និង អ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួនសរុប៣៣នាក់៕	2020-08-06T14:43:00+07:00	freshnewsasia.com	https://m.freshnewsasia.com/index.php/en/localnews/167433-2020-08-06-00-43-15.html
dc8def9d-c92a-4fd6-a0d3-50e6318a193d	ស្ថានទូតអាមេរិកនៅភ្នំពេញបញ្ជាក់ថា មិនមានករណី covid-19 ឆ្លងចូលក្នុងសហគមន៍របស់ស្ថានទូតឡើយ	ស្ថានទូតអាមេរិកនៅភ្នំពេញតាមរយ:ហ្វេសប៊ុកផ្ទាល់ខ្លួនបានបញ្ជាក់ថា មិនមានករណី covid-19 វិជ្ជមាននៅក្នុងសហគមន៍នៃស្ថានទូតឡើយ នៅត្រឹមថ្ងៃទី ៥ ខែសីហា ។ ស្ថានទូតអាមេរិកប្រចាំកម្ពុជាបានឲ្យដឹងថា សមាជិកបួននាក់នៃសហគមន៍ក្នុងស្ថានទូតអាមេរិក ត្រូវបានធ្វើតេស្តឃើញវិជ្ជមាន covid-19 បន្ទាប់ពីមកដល់កម្ពុជាហើយ ប៉ុន្តែពួកគេត្រូវបានដាក់ឲ្យនៅដាច់ពីគេយ៉ាងតឹងរឹងសម្រាប់រយៈពេលចត្តាឡីស័ក ហើយគ្មានឃើញមានរោគសញ្ញា នៅក្នុងអំឡុងពេលនោះ ទាំងមូល ហើយតាំងពីពេលនោះ ឆ្លងកាត់ការធ្វើតេស្តពីរដង ដោយលទ្ធផលអវិជ្ជមានទាំងពីរដង។ ស្ថានទូតអាមេរិកយកចិត្តទុកដាក់យ៉ាងខ្លាំង ចំពោះការការការពារ និងការទប់ការរាលដាល នៃមេរោគកូវីដ ១៩។ យើងគោរពតាមលក្ខខ័ណ្ឌរទាំងអស់របស់រដ្ឋាភិបាលកម្ពុជា ចំពោះការមកដល់ការធ្វើតេស្តនិងការធ្វើចត្តាឡីស័កនៃ បុគ្គលិកស្ថានទូតនិងសមាជិកគ្រួសារទាំងអស់របស់គេ។ បុគ្គលិកទាំងអស់របស់ស្ថានទូតត្រូវតែ មានលទ្ធផលតេស្តអវិជ្ជមាន COVID-19 មុនពេលធ្វើដំណើរមកកម្ពុជាបន្តិចត្រូវបានដាក់ ឲ្យនៅដាច់ពីគេហើយត្រូវបានតេស្តឡើងវិញនៅពេលមកដល់ ហើយត្រូវធ្វើតេស្តងម្តងទៀត មុនពេលបញ្ចប់ចត្តាឡីស័ក។ ស្ថានទូតមានការប្តេជ្ញាចិត្តចំពោះ តម្លាភាពពេញលេញជាបញ្ហាសុខភាពសាធារណៈ ហើយបានជូនដំណឹងដល់ក្រសួងសុខាភិបាល នៅពេលណាដែលបុគ្គលិកយើងមានតេស្តវិជ្ជមាន ហើយនៅពេលដែលបុគ្គលិកមានតេស្តអវិជ្ជមាន ។ យើងសហការគ្នាយ៉ាងដិតដល់ជាមួយក្រសួង និងអាជ្ញាធរដទៃទៀត ដើម្បីទប់ស្កាត់ការឆ្លងមេរោគបន្ថែមទៀត ។ ទីភ្នាក់ងារផ្នែកសុខភាពរបស់ស្ថានទូតអាមេរិក រួមទាំងមជ្ឈមណ្ឌលអាមេរិក សម្រាប់ការគ្រប់គ្រងជំងឺ និងការបង្ការ (CDC) មានភាពជាដៃគូដ៏យូរជាមួយសមភាគីកម្ពុជា ដើម្បីជួយព្រះរាជាណាចក្រនេះ ក្នុងការឆ្លើយតបទៅនឹងជំងឺរាតត្បាតសកល ដែលរួមមានកម្មវិធីអង្កេតតាមដាន និងកសាងសមត្ថភាព ក្នុងការរកមើលអ្នកមានការពាក់ព័ន្ធ។ សហរដ្ឋអាមេរិកបានរួមចំណែកនូវជំនួយជាង ១១ លានដុល្លារ សម្រាប់ប្រយុទ្ធប្រឆាំងនឹងជំងឺកូវីដ១៩ នៅកម្ពុជាតាំងពីមានការរាលដាលនៃជំងឺនេះ៕	2020-08-06T14:41:43+07:00	kbnnews.com	https://kbn.news/archives/175308
f7935d28-bb84-4fd1-b53f-0f269b6719d0	រុស្សី កោតសរសើរកម្ពុជា ដែលគ្រប់គ្រងនិងទប់ស្កាត់កូវីដ-១៩បានល្អមិនឲ្យឆ្លងចូលសហគមន៍	លោកវរនាវីឯក អុីវ៉ាន់ ស្ទេដឈេនកូ (IVAN STADCHENKO) អនុព័ន្ធយោធាសហព័ន្ធរុស្សី ប្រចាំព្រះរាជាណាចក្រកម្ពុជាបានកោតសរសើរកម្ពុជា ដែលគ្រប់គ្រងនិងទប់ស្កាត់កូវីដ-១៩បានល្អមិនឲ្យឆ្លងចូលសហគមន៍។ ក្នុងជំនួបពិភាក្សាការងារជាមួយឧត្តមសេនីយ៍ឯក ម៉ៅ សុផាន់ មេបញ្ជាការរងកងទ័ពជើងគោក មេបញ្ជាការកងពលតូចលេខ៧០ នៅថ្ងៃទី៥ ខែសីហា ឆ្នាំ២០២០ លោកវរនាវីឯក អុីវ៉ាន់ ស្ទេដឈេនកូ បានកោតសរសើរចំពោះយុទ្ធសាស្ត្ររបស់កម្ពុជា ក្នុងការដោះស្រាយជម្លោះរ៉ាំរ៉ៃកន្លងមកតាមនយោបាយឈ្នះឈ្នះរបស់សម្តេចតេជោហ៊ុន សែន នាយករដ្ឋមន្ត្រីនៃព្រះជាណាចក្រកម្ពុជា ហើយនេះជាផ្នែកមួយដ៍សំខាន់ដែលរុស្សុីត្រូវសិក្សា។ ក្នុងឱកាសនោះដែរ ឧត្តមសេនីយ៍ឯក ម៉ៅ សុផាន់ បានថ្លែងនូវការស្វាគមន៍ចំពោះបេសកកម្មការទូតរបស់ លោកវរនាវីឯក អុីវ៉ាន់ ស្ទេដឈេនកូ (IVAN STADCHENKO) នៅកម្ពុជា សង្ឃឹមថា ក្រោយស្ថានការណ៍កូវីដ១៩ស្ងប់ស្ងាត់ កងទ័ពប្រទេសទាំងពីរនឹងបន្តកិច្ចសហប្រតិបត្តិការល្អជាមួយគ្នាបន្តទៀត៕	2020-08-06T14:22:10+07:00	kbnnews.com	https://kbn.news/archives/175297
7a92999b-7676-48a9-a4c8-3cf1e1c291c9	នៅថ្ងៃនេះ មានអ្នកជាសះស្បើយចំនួន ៨នាក់ និងមិនមានអ្នកឆ្លងវីរុសកូវីដ-១៩ ថ្មី នោះទេ	ភ្នំពេញ៖ ក្រសួងសុខាភិបាលបានចេញសេចក្តីជូនព័ត៌មាន ពីករណីជា សះស្បើយ ៨នាក់ កូវីដ-១៩ នៅកម្ពុជា។ បើតាមស្ថានភាពជំងឺកូវីដ-១៩ នៅទូទាំងប្រទេស ៖ គិតត្រឹមម៉ោង ០៧និង០០ព្រឹក ថ្ងៃទី៦ ខែសីហា ឆ្នាំ២០២០ ស្ថានភាពជំងឺកូវីង-១៩ នៅកម្ពុជា មាន៖ ចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២១០នាក់ (ស្មើនឹង ៨៦,៤២% ធៀបនឹងចំនួនអ្នកមានវីរុសកូវីដ-១៩ទាំងអស់ នៅក្នុងចំនួននេះ មានស្រី ៤៦នាក់ និងបុរស១៦៤នាក់ ។ អ្នកមានវីរុសកូវីដ-១៩ មានចំនួនសរុប ២៤៣នាក់ (ស្ត្រី ៤៧នាក់ និងបុរស ១៩៦នាក់)។ អ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួនសរុប ៣៣នាក់៖ នៅមន្ទីរពេទ្យមិត្តភាពខ្មែរ-សូវៀត មានចំនួន ០១នាក់ (ស្ត្រី) ។ នៅមណ្ឌលសុខភាពចាក់អង្រែ រាជធានីភ្នំពេញមានចំនួន ២៦នាក់ (បុរស ) នៅមន្ទីរពេទ្យបង្អែកខេត្តកំពង់ស្ពឺមានចំនួន ៦នាក់ ជាបុរស។ ករណីជាសះស្បើយ ចំនួន ០៨នាក់ គឺក្រុមទាហានមួកខៀវអង្គការសហប្រជាជាតិរបស់កម្ពុជា ចំនួន ៣នាក់ គឺបុរសជនជាតិខ្មែរអាយុ ៤៩ឆ្នាំ មានអាស័យដ្ឋាននៅភូមិគោកព្រិច ឃុំកំពុងប្រណាក់ ស្រុកត្បែងមានជ័យ ខេត្តព្រះវិហារ។ បុរសជនជាតិខ្មែរអាយុ ៤៣ឆ្នាំ មានអាសយដ្ឋាននៅភូមិក្រសាំងក្រោម ឃុំបន្ទាយមាសខាងកើត ស្រុកបន្ទាយមាស ខេត្តកំពត ។ បុរសជនជាតិខ្មែរអាយុ ៤៧ឆ្នាំ មានអាសយដ្ឋាននៅភូមិកំបូល ឃុំកំបូល ស្រុកអង្គស្នួល ខេត្តកណ្តាល ។ បុរសទាំង ០៣នាក់ខាងលើ ជាក្រុមទាហានមួកខៀវអង្គការសហប្រជាជាតិរបស់កម្ពុជា ដែលបានវិលត្រឡប់ មកពីប្រទេសម៉ាលី ត្រូវបានព្យាបាល ជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន ២ដង និងត្រូវបានអនុញ្ញាតឲ្យចេញពីមណ្ឌលសុខភាពចាក់អង្រែ រាជធានីភ្នំពេញ។ បុរសជនជនជាតិខ្មែរមកពីប្រទេសឥណ្ឌូណេស៊ី ចំនួន ០២នាក់គឺ បុរសអាយុ ២៧ឆ្នាំ មានអាសយដ្ឋាននៅភូមិជំនឹក ឃុំជំនឹក ស្រុកក្រូចឆ្មារ ខេត្តត្បូងឃ្មុំ។ បុរសជនអាយុ ៣៦ឆ្នាំ មានអាសយដ្ឋាននៅភូមិជីរកែវ ឃុំសេដា ស្រុកតំបែរ ខេត្តត្បូងឃ្មុំ។ បុរសទាំង ២នាក់ខាងលើ ជាអ្នកធ្វើដំណើរមកពីប្រទេសឥណ្ឌូណេស៊ី តាមជើងហោះហើរ មកកម្ពុជា ត្រូវបានព្យាបាល ជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន ២ដង និងត្រូវបានអនុញ្ញាតឲ្យចេញពីមណ្ឌលសុខភាពចាក់អង្រែ រាជធានីភ្នំពេញ។ ស្ត្រីជនជាតិឥណ្ឌូណេស៊ី អាយុ ៥៣ឆ្នាំ មានអាសយដ្ឋានស្នាក់នៅបណ្តោះអាសន្ននៅសណ្ឋាគារមួយ។ ជនបរទេស ចំនួន ៣នាក់ នៅក្រុងព្រះសីហនុ ខេត្តព្រះសីហនុ ជាអ្នកធ្វើដំណើរមកពីប្រទេសឥណ្ឌូណេស៊ី បន្តជើងហោះហើរនៅប្រទេសម៉ាឡេស៊ីមកកម្ពុជា ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមាន វីរុសកូវីដ -១៩ ចំនួន ២ដង និងត្រូវបានអនុញ្ញាតឲ្យចេញពីមន្ទីរពេទ្យមិត្តភាព-ខ្មែរសូវៀត។ បុរសជនជាតិឥណ្ឌា អាយុ៣២ឆ្នាំ មានអាសយដ្ឋានស្នាក់បណ្តោះអាសន្នក្នុងរាជធានីភ្នំពេញ បានធ្វើ ដំណើរចេញពីប្រទេសឥណ្ឌា ឆ្លងកាត់តាមប្រទេសម៉ាឡេស៊ី និងបន្តជើងហោះហើរនៅប្រទេសកូរ៉េខាងត្បូងមកកម្ពុជា ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ២ដង និងត្រូវបានអនុញ្ញាតឲ្យចេញពីមន្ទីរពេទ្យមិត្តភាព-ខ្មែរសូវៀត។ បុរសជនជាតិអាមេរិកកាំង ជាមន្ត្រីការទូតជាន់ខ្ពស់សហរដ្ឋអាមេរិកកាន់វីសាប្រភេទ A មានអាសយដ្ឋាន ស្នាក់នៅក្នុងស្ថានទូតអាមេរិកប្រចាំកម្ពុជា រាជធានីភ្នំពេញ។ គាត់បានធ្វើដំណើរពីសហរដ្ឋអាមេរិក បន្តជើងហោះហើរនៅប្រទេសកូរ៉េខាងត្បូង មកប្រទេសកម្ពុជា ត្រូវបានរាយការណ៍ដោយស្ថានទូតអាមេរិកប្រចាំកម្ពុជាថា បានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ២ដង ដែលគ្រប់គ្រងដោយស្ថានទូតអាមេរិកប្រចាំកម្ពុជា។ ក្រសួងសូមថ្លែងអំណរគុណយ៉ាងជ្រាលជ្រៅជាទីបំផុត ជូនដល់ថ្នាក់ដឹកនាំ មន្ត្រី -បុគ្គលិកសុខាភិបាល និងក្រុមគ្រូពេទ្យទាំងអស់ នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ជាតិ និងថ្នាក់ក្រោមជាតិ អង្គការសុខភាពពិភពលោក មជ្ឈមណ្ឌលគ្រប់គ្រង និងបង្ការជំងឺឆ្លងសហរដ្ឋអាមេរិក និងវិទ្យាស្ថានប៉ាស្ទ័រកម្ពុជា ដែលបានខិតខំបំពេញភារកិច្ចបានល្អប្រសើរបំផុត ក្នុងការជួយពិនិត្យសុខភាព និងស្រាវជ្រាវរកករណីកូវីដ-១៩ ព្រមទាំងអ្នកប៉ះពាល់ទាំងអស់កន្លងមក រួមទាំងការដាក់វិធានការនានា ដើម្បីទប់ស្កាត់ការចម្លងវីរុសកូវីដ-១៩ នៅក្នុងប្រទេសកម្ពុជា៕	2020-08-06T10:55:28+07:00	cen.com.kh	https://cen.com.kh/archives/231635.html
984b0ae9-b80c-494b-bda0-aa745b016882	ដំណឹងល្អ ! ព្រឹកនេះ មានអ្នកជាសះស្បើយពីជំងឺកូវីដ ចំនួន៨នាក់	នៅព្រឹកថ្ងៃទី០៦ ខែសីហា ឆ្នាំ២០២០ នេះ ក្រសួងសុខាភិបាល បានចេញសេចក្ដីប្រកាសព័ត៌មានស្ដីពីករណីជាសះស្បើយអ្នកជំងឺកូវីដ១៩ ចំនួន៨នាក់ ហើយមិនមានរកឃើញករណីឆ្លងថ្មីនោះទេ។ ក្នុងសេចក្តីប្រកាសព័ត៌មានរបស់ក្រសួងសុខាភិបាល បានបញ្ជាក់ថា អ្នកជាសះស្បើយទាំង៨នាក់នោះ រួមមាន៖ ក្រុមកងទ័ពមួកខៀវ អង្គការសហប្រជាជាតិរបស់កម្ពុជា ចំនួន០៣នាក់, បុរសជនជនជាតិខ្មែរមកពីប្រទេសឥណ្ឌូណេស៊ី ចំនួន០២នាក់ និងជនជាតិបរទេស៣នាក់ រួមមានជនជាតិឥណ្ឌូនេស៊ីម្នាក់, ឥណ្ឌាម្នាក់ និងជនជាតិអាមេរិកាំង ដែលជាមន្ត្រីជាន់ខ្ពស់ទូតអាមេរិកម្នាក់។ សូមបញ្ជាក់ថា គិតត្រឹមព្រឹកនេះ កម្ពុជារកឃើញអ្នកឆ្លងជំងឺកូវីដ សរុបចំនួន២៤៣នាក់ (ស្ត្រី៤៧នាក់) ក្នុងនោះចំនួនអ្នកព្យាបាលជាសះស្បើយសរុប ចំនួន ២១០នាក់ (ស្រី៤៦នាក់) និង អ្នកកំពុងសម្រាកព្យាបាលនៅក្នុងមន្ទីរពេទ្យរដ្ឋ មានចំនួន៣៣នាក់៕	2020-08-06T08:59:09+07:00	kbnnews.com	https://kbn.news/archives/175211
4ba63307-e3d5-4c7f-99f0-c0dd78623013	ទីភ្នាក់ងារព័ត៌មាន AP រាយការណ៍ថា ការធ្វើតេស្តជំងឺកូវីដ១៩ប្រចាំថ្ងៃធ្លាក់ចុះក្នុងសហរដ្ឋអាមេរិក	ការធ្វើតេស្តប្រចាំថ្ងៃមេរោគកូរ៉ូណានៅក្នុងសហរដ្ឋអាមេរិកកំពុងធ្លាក់ចុះ ទោះជានៅពេលដែលចំនួនមនុស្សស្លាប់កើនឡើងក៏ដោយ។ នេះតាមសេចក្តីរាយការណ៍របស់ទីភ្នាក់ងារព័ត៌មាន Associated Press កាលពីថ្ងៃពុធ។ ទីភ្នាក់ងារព័ត៌មាន AP បានរាយការណ៍ថា ចំនួននៃការធ្វើតេស្តបានធ្លាក់ចុះជិត៤ ភាគរយក្នុងរយៈពេលជាង២សប្តាហ៍កន្លងមកនេះ។ ពួកអ្នកជំនាញបាននិយាយថា តម្រូវការបានដាក់បន្ទុកហួសដល់មន្ទីរពិសោធន៍ដែលធ្វើតេស្តមានសុក្រិតភាពខ្ពស់ដែលអាចរកឃើញពន្ធុរបស់មេរោគកូរ៉ូណាដែលបណ្តាលឲ្យកើតជំងឺកូវីដ១៩។ ការធ្វើតេស្តទាំងនោះអាចផ្តល់លទ្ធផលយ៉ាងតិចរយៈពេល២ថ្ងៃ។ ពួកអ្នកជំនាញកំពុងអំពាវនាវឲ្យធ្វើតេស្តតាមវិធីផ្សេងទៀតដែលមនុស្សអាចធ្វើតេស្តខ្លួនឯងបានហើយទទួលបានលទ្ធផលតែរយៈពេលប៉ុន្មាននាទីតែប៉ុណ្ណោះ ក៏ប៉ុន្តែ ពួកអ្នកវិទ្យាសាស្រ្ត និយាយថា ការធ្វើតេស្តទាំងនេះមិនអាចទុកចិត្តបាន។ ការធ្វើតេស្តទាំងនោះរួមមានការធ្វើតេស្តដោយខ្លួនឯង ដែលពួកអ្នកជំងឺនឹងស្តោះទឹកមាត់លើក្រដាសពិសេសមួយដែលផ្លាស់ប្តូរពណ៌ ប្រសិនបើលទ្ធផលវិជ្ជមាន។ ក៏ប៉ុន្តែពួកនិយ័តករសហព័ន្ធនិយាយថា ការធ្វើតេស្តបែបនេះអាចជាការមិនអាចទុកចិត្តបានយ៉ាងខ្លាំង។ ក្នុងខណៈនោះដែរ ពួកអាជ្ញាធររុស្ស៊ីបាននិយាយកាលពីថ្ងៃពុធថា ពួកគេកំពុងពង្រីកការធ្វើតេស្តជំងឺកូវីដ១៩តាមរបៀបរហ័សរបស់ខ្លួននៅចំណតអាកាសយាន្តដ្ឋានសំខាន់២ក្នុងទីក្រុងម៉ូស្គូ បន្ទាប់ពីការធ្វើតេស្តនៅចំណតអាកាសយាន្ត Sheremetyevo ដែលជាចំណតអាកាសយាន្តដ្ឋានដ៏មមាញឹកបំផុតមួយ។ ពួកអាជ្ញាធរនិយាយថា ការធ្វើតេស្តនោះអាចផ្តល់លទ្ធផលតែរយៈពេលមួយម៉ោងប៉ុណ្ណោះ។ Facebook កាលពីថ្ងៃពុធម្សិលមិញបានដកចេញការចុះផ្សាយដោយប្រធានាធិបតីដូណាល់ ត្រាំ ពីព្រោះតែ Facebook និយាយថា ការចុះផ្សាយនោះបានផ្សព្វផ្សាយព័ត៌ មានមិនពិតអំពីមេរោគកូរ៉ូណា។ អ្នកនាំពាក្យ Facebook បាននិយាយថា៖ «វីដេអូនោះរួមមានការអះអាងមិនពិតថា មនុស្សមួយក្រុម បានរួចផុតពីការឆ្លងជំងឺកូវីដ១៩ ដែលជាការរំលោភគោលនយោបាយរបស់យើងជុំវិញព័ត៌មានមិនពិតអំពីជំងឺកូវីដ១៩ដ៏គ្រោះថ្នាក់»៕	2020-08-06T07:00:00+07:00	khmer.voanews.com	https://khmer.voanews.com/a/daily-testing-for-covid-19-dropping-in-us-ap-reports-/5532904.html
32717a06-a3db-48d6-aa26-50bd33765863	អនុព័ន្ធយោធាសហព័ន្ធរុស្សី ប្រចាំកម្ពុជា បានកោតសរសើរកម្ពុជា ដែលគ្រប់គ្រង និងទប់ស្កាត់បានល្អ នៃការរីករាលដាលជំងឺឆ្លងកូវីដ១៩	លោកឧត្តមសេនីយ៍ឯក ម៉ៅ សុផាន់ មេបញ្ជាការរងកងទ័ពជើងគោក និងមេបញ្ជាការកងពលតូចលេខ៧០ នៅរសៀលថ្ងៃទី០៥ ខែសីហា ឆ្នាំ២០២០នេះ បានអនុញ្ញាតឲ្យលោកវរនាវីឯក អ៉ីវ៉ាន់ ស្ទេដឈេនកូ (IVAN STADCHENKO) អនុព័ន្ធយោធាសហព័ន្ធរុស្សី ប្រចាំកម្ពុជា ចូលជួបពិភាក្សាការងារ។ ក្នុងឱកាសនោះ លោកឧត្តមសេនីយ៍ឯក ម៉ៅ សុផាន់ បានថ្លែងនូវការស្វាគមន៍ ចំពោះបេសកកម្មការទូតរបស់ លោកវរនាវីឯក អ៉ីវ៉ាន់ ស្ទេដឈេនកូ (IVAN STADCHENKO) នៅកម្ពុជា សង្ឃឹមថា ក្រោយស្ថានការណ៍កូវីដ១៩ស្ងប់ស្ងាត់ កងទ័ពប្រទេសទាំងពីរ នឹងបន្តកិច្ចសហប្រតិបត្តិការល្អជាមួយគ្នាបន្តទៀត។ ក្នុងជំនួបពិភាក្សាការងារ ប្រកបដោយភាពស្និទ្ធស្នាលនេះ គឺធ្វើឡើងដើម្បីទំនាក់ទំនងល្អ នូវកិច្ចសហប្រតិបត្តិការរវាងកងទ័ព នៃប្រទេសទាំងពីរ កម្ពុជា-រុស្ស៊ី និយាយជារួម គឺបង្កើនចំណងសាមគ្គីភាពជាមួយ កងពលតូចលេខ៧០។ ជាកិច្ចឆ្លើយតប លោកវរនាវីឯក អ៉ីវ៉ាន់ ស្ទេដឈេនកូ (IVAN STADCHENKO) បានអំណរគុណចំពោះ លោកឧត្តមសេនីយ៍ មេបញ្ជាការកងពល ដែលបានអនុញ្ញាតិឲ្យរូបលោក ចូលជួបពិភាក្សាការងារនាឱកាសនេះ។ លោកវរនាវីឯក អ៉ីវ៉ាន់ ស្ទេដឈេនកូ ក៏បានកោតសរសើរ ចំពោះយុទ្ធសាស្ត្ររបស់កម្ពុជា ក្នុងការដោះស្រាយជំលោះរ៉ាំរ៉ៃកន្លងមក តាមនយោបាយឈ្នះឈ្នះរបស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ហើយនេះជាផ្នែកមួយដ៏សំខាន់ ដែលរុស្ស៉ីត្រូវសិក្សា៕	2020-08-06T04:14:00+07:00	freshnewsasia.com	https://m.freshnewsasia.com/index.php/en/localnews/167422-2020-08-05-14-14-28.html
1efa6d31-c8bc-4ef8-9b48-96cbc588e6fa	លោកស្រី ឱ វណ្ណឌីន៖ ទោះកម្ពុជា ជាប់ដៃទប់ស្កាត់ជំងឺកូវីដ តែមិនភ្លេចប្រឆាំងនឹងជំងឺគ្រុនឈាម និងជំងឺផ្សេងៗទៀត ដែលបង្កឡើងដោយមូសខ្លានោះដែរ (Video inside)	លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានបញ្ជាក់ថា បើទោះបីនៅក្នុងដំណាក់កាលដែលប្រទេសកម្ពុជា កំពុងជាប់ដៃទប់ស្កាត់ការរាតត្បាតជំងឺកូវីដ-១៩ ក្តី ក៏រាជរដ្ឋាភិបាលកម្ពុជា មិនភ្លេចខ្លួនក្នុងការប្រយុទ្ធប្រឆាំងចំពោះលទ្ធភាពចម្លងជំងឺគ្រុនឈាម ជំងឺគ្រុនឈីក និងជំងឺផ្សេងៗទៀត ដែលបង្កឡើងដោយសត្វមូសខ្លានោះដែរ។ បញ្ជាក់ទៅកាន់ក្រុមអ្នកសារព័ត៌មាន នៅថ្ងៃទី០៥ ខែសីហា ឆ្នាំ២០២០ នេះ លោកស្រី ឱ វណ្ណឌីន បានថ្លែងប្រាប់ក្រុមអ្នកសារព័ត៌មាន អំពីស្ថានភាពនៃការវិវឌ្ឍជំងឺគ្រុនឈីក នៅក្នុងប្រទេសកម្ពុជា។ លោកស្រីបានបញ្ជាក់យ៉ាងដូច្នេះថា ។ បើតាម លោកស្រី ឱ វណ្ណឌីន បានថ្លែងថា តាមរបាយការណ៍ស្រាវជ្រាវ និងតាមដានដោយយកចិត្តទុកដាក់ពីកម្មវិធីជាតិ ប្រយុទ្ធនឹងជំងឺគ្រុនឈាម នៃមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ បរាសិតសាស្ត្រ និងបាណកសាស្ត្រ លទ្ធផលនៃការវិភាគនេះ គឺគេសង្កេតឃើញថា លទ្ធផលបានបញ្ជាក់ថា ចំនួន៦៦ភាគរយ នៃការកកើតមូសខ្លា បានបង្កឱ្យកើតជំងឺគ្រុនឈីក និងបង្កឱ្យមានជំងឺគ្រុនឈាមផង និយាយមួយបែបថា៦៦ភាគរយ នៃជម្រកសត្វមូសនេះ គឺសង្កេតមើលឃើញនៅលើសំបកកំប៉ុង ត្រឡោកដូង ចានស្នោ សំបកកងឡាន និងរបស់របរដែលបងប្អូនយើងបានប្រើប្រាស់ឱ្យសត្វផឹកទឹកជាដើម។ លោកស្រី ឱ វណ្ណឌីន បានឱ្យដឹង ដោយឡែកចំនួនតែ ៣៣ភាគរយទេ ដែលបានរកឃើញការកកើតជាដង្កូវទឹក និងវិវត្តទៅជាមូសខ្លា គឺបានរកឃើញនៅតាមពាងទឹក និងអាងទឹក ទាំងនេះបានឆ្លុះបញ្ចាំងឱ្យឃើញថា ការធ្វើអន្តរាគមន៍ គឺទាមទារចាំបាច់បំផុតឱ្យមានការចូលរួមពីសំណាក់ប្រជាពលរដ្ឋទាំងអស់គ្នា។ ការប្រើប្រាស់ដោយដាក់ថ្នាំអាបែត នៅតាមពាងទឹក អាងទឹក ប្រសិនបើយើងដាក់បានតាមពាងទឹក និងអាងទឹកទាំងអស់នោះ គឺការពារបានតែចំនួន៣៣ភាគរយនោះទេ ចុះ៦៦ភាគរយទៀត តើយើងត្រូវធ្វើយ៉ាងណា? ដើម្បីបំបាត់នូវមូសខ្លា ដើម្បីបំបាត់នូវជម្រកមូសខ្លានេះ។ លោកស្រី បានបញ្ជាក់ថា ការបាញ់ថ្នាំមូស ក៏មិនមែនជាមធ្យោបាយ ដ៏ស័ក្តិសិទ្ធសម្រាប់ការពារមូសខ្លានោះដែរ។ ការបាញ់ថ្នាំមូសនេះ គឺប្រើប្រាស់សម្រាប់តែមានករណីរាតត្បាតធំធេង ដើម្បីកាត់ផ្តាច់ឱ្យបានជាបន្ទាន់នូវខ្សែចម្លងដែលមូសខ្លា ខាំពីបុគ្គលម្នាក់ ទៅបុគ្គលម្នាក់ ដូច្នេះហើយមន្ត្រីជំនាញត្រូវតែបាញ់នៅតាមតំបន់ដែលរាតត្បាតជំងឺគ្រុនឈាម ដើម្បីកាត់ផ្តាច់នូវខ្សែចម្លង កត្តាទាំងនេះហើយក្រសួងមិនអាចប្រើប្រាស់ថ្នាំមូសសម្រាប់បាញ់នៅទូទាំងប្រទេសនោះទេ។ អ្នកនាំពាក្យរូបនេះ បានគូសបញ្ជាក់យ៉ាងដូច្នេះថា៖ «ខ្ញុំសូមអំពាវនាវដល់បងប្អូនប្រជាពលរដ្ឋ និងអាជ្ញាធរមូលដ្ឋានសូមលោកជួយសហការធ្វើការផ្សព្វផ្សាយអប់រំ ទៅដល់ប្រជាពលរដ្ឋរបស់យើងឱ្យលោកចេះពីវិធានការអនាម័យ សម្អាតបរិស្ថានជុំវិញលំនៅឋាន របស់ពួកគាត់ជៀសវាងធ្វើម៉េចកុំឱ្យមានជម្រកមូសខ្លា ជាពិសេសកុំមានរបស់របរដែលដក់ទឹក ហើយត្រូវនាំគ្នាប្រមូលសំបកកំប៉ុង ត្រឡោកដូង ចានស្នោដែលបរិភោគហើយកុំចោលពាសវាលពាសកាល ជាពិសេសសំបកកងឡាន ប្រដាប់ដាក់ឱ្យសត្វផឹកទឹក ត្រូវធ្វើយ៉ាងណាលាងសម្អាតវាឱ្យបានញឹកញាប់»។ អ្នកនាំពាក្យក្រសួងសុខាភិបាលរូបនេះ បានបន្ថែមទៀតថា ចំនួន៦៦ភាគរយ នៃការកកើតសត្វមូសខ្លាដែលកើតឡើងតាមរយៈវត្ថុដក់ទឹក វាជាកត្តាហានិភ័យសម្រាប់ឱ្យការចម្លងឱ្យកើតជំងឺគ្រុនឈាម ខណៈបច្ចុប្បន្ននេះ កម្ពុជាមានករណីផ្ទុះឡើងនៃជំងឺគ្រុនឈិក ដែលជំងឺគ្រុនឈិកនេះ កើតឡើងដោយសារតែសត្វមូសខ្លាញីខាំ។ ការលុបបំបាត់ឱ្យបាននូវវត្ថុដែលដក់ទឹក គឺអាចបំបាត់បានចំពោះការកកើតមូសខ្លា ដែលជាប្រភពចម្លងជំងឺគ្រុនឈាម ជំងឺគ្រុនឈិក បន្ថែមពីនេះមូសខ្លា ក៏ជាប្រភពបង្កឱ្យកើតជំងឺ «ស៊ីការ» ថ្វីតថ្បិតតែកន្លងមកប្រទេសកម្ពុជា មិនទាន់មានករណីផ្ទុះជំងឺនេះក៏ដោយ ដូច្នេះ សូមប្រជាពលរដ្ឋទាំងអស់ត្រូវចងចាំថា ជំងឺផ្សេងៗទៀត ក៏បង្កឡើងដោយសត្វមូសខ្លាផងដែរ៕	2020-08-06T02:13:00+07:00	freshnewsasia.com	https://m.freshnewsasia.com/index.php/en/localnews/167407-2020-08-05-12-13-02.html
17ac05c5-65c6-43f0-b575-6392f78ef390	ក្រសួងសុខាភិបាល អំពាវនាវឲ្យមានការប្រុងប្រយ័ត្ន ចំពោះជំងឺគ្រុនឈីក ខណៈរាលដាលដល់ ១៥ខេត្តហើយ (Video inside)	ក្រសួងសុខាភិបាល នៅថ្ងៃទី០៥ ខែសីហា ឆ្នាំ២០២០នេះ បានបន្តអំពាវនាវដល់ប្រជាពលរដ្ឋទាំងអស់ ឲ្យមានការប្រុងប្រយ័ត្នខ្ពស់ ចំពោះជំងឺគ្រុនឈីក ខណៈជំងឺនេះបានរាលដាលដល់ ១៥ខេត្តហើយ នៅក្នុងប្រទេសកម្ពុជា។ លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានថ្លែងប្រាប់ក្រុមអ្នកសារព័ត៌មាន អំពីស្ថានភាពនៃការវិវឌ្ឍជំងឺគ្រុនឈីក នៅក្នុងប្រទេសកម្ពុជា ដោយបង្ហាញថា រហូតដល់ថ្ងៃទី០៥ ខែសីហា ឆ្នាំ២០២០ តាមរបាយការណ៍ស្រាវជ្រាវ និងតាមដានដោយយកចិត្តទុកដាក់ពីកម្មវិធីជាតិ ប្រយុទ្ធនឹងជំងឺគ្រុនឈាម នៃមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ បរាសិតសាស្ត្រ និងបាណកសាស្ត្រ បានរាយការណ៍ថា មានករណីសង្ស័យជំងឺគ្រុនឈីក សរុបទូទាំងប្រទេស កើនឡើងពី ១០២០ករណីសង្ស័យ ដែលបានរាយការណ៍លើកមុននោះ ឡើងមកដល់ ១៧០០ករណីសង្ស័យ ដែលកើតមានឡើងនៅលើខេត្តចំនួន១៥។ ។ នេះជាការបញ្ជាក់របស់លោកស្រី ឱ វណ្ណឌីន។ មន្ត្រីជាន់ខ្ពស់ក្រសួងសុខាភិបាល សង្កេតឃើញថា ករណីគ្រុនឈីកនេះ មានខេត្តខ្លះមានករណីច្រើន ខ្លះមានត្រឹមតែពី ១ទៅ២ករណី ហើយខ្លះទៀតមានពី ៥ទៅ៦ករណីសង្ស័យតែប៉ុណ្ណោះ។ ដោយឡែក នៅក្នុងចំនួន ១៧០០ករណីសង្ស័យនេះ កម្មវិធីជាតិបាន និងកំពុងតែធ្វើការវិភាគដោយយកចិត្តទុកដាក់ ហើយក្នុងនោះមកដល់ ថ្ងៃទី៥ ខែសីហា ឆ្នាំ២០២០ ទទួលបានលទ្ធផលថា ខេត្តឧត្តរមានជ័យ ព្រះវិហារ សៀមរាប ស្ទឹងត្រែង ព្រះសីហនុ និងបាត់ដំបង ដែលធ្វើតេស្តក្នុងចំណោមអ្នកសង្ស័យ បានរកឃើញថាមានជំងឺគ្រុនឈីក ចំនួន ៧២,៤០ភាគរយ។ លោកស្រីសង្កត់ធ្ងន់ៗ ។ នៅក្នុងចំនួននៃអ្នកដែលសង្ស័យសរុបទាំង១៧០០ មានអ្នកខ្លះបានជាសះស្បើយ និងបានវិលត្រឡប់ទៅផ្ទះវិញ ហើយនៅសល់មួយចំនួនទៀត កំពុងទទួលការព្យាបាល ជាពិសេសករណីថ្មីៗ។ លោកស្រី ឱ វណ្ឌឌីន បានរំលេចជូនផងដែរថា ករណីសង្ស័យនៃជំងឺគ្រុនឈីកនេះ មានការកើនឡើង ជាពិសេសនៅខាងខេត្តសៀមរាបពី ១៦៧ករណីសង្ស័យ កើនដល់ ៦៧៤ករណីសង្ស័យ នៅខេត្តកំពង់ចាមពី ១៤៦ករណីសង្ស័យ កើនដល់ ២៨០ករណីសង្ស័យ ហើយនៅខេត្តកណ្តាលកើនពី ១៤២ករណី ដល់១៦៤ករណីសង្ស័យ និងខេត្តបន្ទាយមានជ័យពី ២១១ករណីសង្ស័យ កើនដល់២២៧ករណីសង្ស័យ។ ខេត្តមួយចំនួនទៀត មានការកើនឡើងដែរ តែតិចតួចបំផុត ឯខេត្តមួយចំនួនទៀត មិនទាន់មានការកើនឡើងករណីសង្ស័យទេ៕	2020-08-06T01:16:00+07:00	freshnewsasia.com	https://m.freshnewsasia.com/index.php/en/localnews/167400-2020-08-05-11-16-16.html
4c6cbde8-0dcd-4fa2-b759-cb5cb113a5b0	ស្នងការខេត្តកំពង់ចាម ចាត់ឲ្យក្រុមការងារយកថវិកាជូនមន្ដ្រីនគរបាល ដែលកំពុងសម្រាកព្យាបាលជំងឺ នៅក្រុងកំពង់ចាម	លោកឧត្តមសេនីយ៍ទោ ឯម កុសល ស្នងការនគរបាលខេត្ដកំពង់ចាម នៅរសៀលថ្ងៃទី០៥ ខែសីហា ឆ្នាំ២០២០នេះ បានចាត់ឲ្យក្រុមការងារយកអំណោយជាថវិកា ប្រគល់ជូនមន្ដ្រីនគរបាលដែលកំពុងសម្រាកព្យាបាលជំងឺ។ លោកឧត្តមសេនីយ៍ស្នងការ បានចាត់ឲ្យលោកវរសេនីយ៍ឯក ឈួន ចាន់ឡា នាយការិយាល័យស៊ើបអង្កេត និងអនុវត្តនីតិវិធី ព្រមទាំងសហការី បានយកថវិកាចំនួន ដែលជាថវិកាចលនាមិត្តជួយមិត្ត ផែនការងារអន្តោប្រវេសន៍ ឧបត្ថម្ភជូនដល់លោកវរសេនីយ៍ត្រី អេង គឹមវណ្ណ: ឋាននាយផ្នែកស៊ើបការណ៍ ដែលមានជំងឺទឹកនោមផ្អែម និងលើសជាតិខ្លាញ់ កំពុងសម្រាកព្យាបាលនៅគេហដ្ឋានរបស់លោកស្ថិតនៅភូមិទី៥ សង្កាត់វាលវង់ ក្រុងកំពង់ចាម។ ក្រោយពីការសំណេះសំណាលសួរសុខទុក្ខរួច លោកវរសេនីយត្រី អេង គឹមវណ្ណ: ព្រមទាំងក្រុមគ្រួសារ មានសេចក្តីសោមន្នស្សរីករាយយ៉ាងក្រៃលែង និងបានគោរពជូនពរដល់ លោកឧត្តមសេនីយ៍ស្នងការ លោកស្នងការរង លោកនាយ នាយរងការិយាល័យ រហូតដល់មន្ត្រីក្នុងផែនការងារអន្តោប្រវេសន៍ ដែលជានិច្ចកាលតែងតែយកចិត្តទុកដាក់មន្រ្តីក្រោមឱវាទ៕	2020-08-05T22:43:00+07:00	freshnewsasia.com	https://m.freshnewsasia.com/index.php/en/localnews/167379-2020-08-05-08-43-19.html
380bf7cb-b042-4a05-83a7-8b525d23132a	ទូតកម្ពុជានៅជប៉ុន ជូនដំណឹងពីការផ្អាកជើងហោះហើរពីណារីតា-ភ្នំពេញ-ណារីតា ដោយសារជំងឺកូវីដ១៩	ស្ថានឯកអគ្គរាជទូតកម្ពុជា ប្រចាំប្រទេសជប៉ុន នៅថ្ងៃទី០៥ ខែសីហា ឆ្នាំ២០២០នេះ បានសេចក្ដីជូនដំណឹងពីការផ្អាកជើងហោះហើរ ណារីតា-ភ្នំពេញ-ណារីតា ជាបណ្ដោះអាសន្នចាប់ពីថ្ងៃនេះ រហូតដល់ថ្ងៃទី៣០ ខែកញ្ញា ឆ្នាំ២០២០ ដោយសារជំងឺកូវីដ១៩។ បើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី០៥ ខែសីហានេះ ស្ថានឯកអគ្គរាជទូតកម្ពុជា ប្រចាំប្រទេសជប៉ុន បានបញ្ជាក់ថា ក្រុមហ៊ុនអាកាសចរណ៍ ANA នឹងប្រកាសអំពីការហោះហើរឡើងវិញ នៅពេលសមស្របណាមួយ។ គួរជម្រាបថា គិតរហូតមកដល់វេលាម៉ោង១២ថ្ងៃត្រង់ ថ្ងៃទី០៥ ខែសីហា ឆ្នាំ២០២០នេះ ប្រទេសជប៉ុន មានអ្នកឆ្លងជំងឺកូវីដ១៩ ជិត៤០,០០០នាក់ ក្នុងនោះស្លាប់ជាង១,០០០នាក់៕	2020-08-05T19:54:00+07:00	freshnewsasia.com	https://m.freshnewsasia.com/index.php/en/localnews/167359-2020-08-05-05-54-57.html
640c2f48-52e3-42b9-9307-75e39e6f834d	ករណីសង្ស័យជំងឺគ្រុនឈីក កើនដល់ ១,៧០០នាក់ ក្នុងខេត្តចំនួន១៥	រាជធានីភ្នំពេញ ៖ ស្ថានភាពជំងឺគ្រុនឈីក នៅព្រះរាជាណាចក្រកម្ពុជា នៅមិនទាន់ថមថយនៅឡើយទេ គ្រាដែលចំនួនកើតដល់ ១,៧០០ ករណីសង្ស័យហើយ ដែលកើតមានឡើងក្នុងខេត្តចំនួន១៥ ។ លោកជំទាវ ឱ វណ្ណឌីន អ្នកនាំពាក្យក្រសួងសុខាភិបាល បានឲ្យដឹងថា មជ្ឈមណ្ឌលកំចាត់ជំងឺគ្រុនចាញ់ បាណកសាស្ត្រ និងប៉ារ៉ាស៊ីតសាស្ត្រ បានឲ្យដឹងថា ដោយមានការតាមដានរបស់មជ្ឈមណ្ឌលករណីសង្ស័យជំងឺគ្រុន ឈីកបានកើនពី១០២០ករណីសង្ស័យ ទៅដល់១៧០០ករណីសង្ស័យ ។ ខេត្តចំនួនបីបន្ថែមទៀត ត្រូវបានរកឃើញជំងឺគ្រុនឈីកនេះ គឺខេត្តកណ្តាល កំពង់ធំ និងបាត់ដំបង។ បើតាមអ្នកនាំពាក្យ ខេត្តចំនួន៧ ដូចជាខេត្តបន្ទាយមាន ជ័យ សៀមរាប ឧត្តរមានជ័យ ព្រះវិហារ ស្ទឹងត្រែង ព្រះសីហនុ បាត់ដំបង ត្រូវបានតេស្តរកឃើញជំងឺគ្រុនឈីកច្រើនជាងគេ គឺរហូតដល់ ៧២,៤២ភាគរយ ។ លោកជំទាវ ឱ វណ្ណឌីន បានបន្តថា ចំនួនករណីសង្ស័យជំងឺគ្រុនឈីក និងអ្នកជំងឺស្ទើរ៨០ភាគរយហើយ បានជាសះស្បើយពីជំងឺ និងបានវិលត្រលប់ទៅកាន់លំនៅដ្ឋានរៀងៗខ្លួនវិញ ឯអ្នក ដែលទើបរកឃើញជំងឺថ្មី កំពុងសំរាកព្យាបាល ។ លោកជំទាវអ្នកនាំពាក្យ បន្ថែមថា ខេត្តសៀមរាបជាខេត្តដែលមានការកើនឡើងករណីសង្ស័យច្រើន ជាងគេ គឺកើនពី៤៦០ ទៅ៦៧៤ករណី ខេត្តកំពង់ចាម ពី១៤៦ ទៅ១៦៤ករណី សង្ស័យ ខេត្តកណ្តាលកើនពី១៤៦ ទៅ២២៦ករណី ខេត្តបន្ទាយមានជ័យ ពី២១១ ទៅ២២៦ករណីសង្ស័យ និងខេត្តដទៃទៀត មានចំនួនតិចតួច ។ យ៉ាងណា អ្នកនាំពាក្យក្រសួងសុខាភិបាល អំពាវនាវឲ្យប្រជាពលរដ្ឋ បន្តបង្កើនការប្រុងប្រយ័ត្នខ្ពស់ ៕	2020-08-05T18:31:01+07:00	kbnnews.com	https://kbn.news/archives/175194
41d8a344-077f-4391-a7fd-a34c7238ea5b	ទឹកលាងដៃសម្លាប់មេរោគ «ក្លិន» គុណភាពល្អ តម្លៃសមរម្យ ប្រើប្រាស់ទប់ស្កាត់ការរាលដាលជំងឺ Covid-19 ជម្រើសល្អសម្រាប់ប្រជាពលរដ្ឋគ្រប់រូប	ទឹកលាងដៃស្ងួតសម្លាប់មេរោគ រដូវកាលកូវីដ១៩ ជាផលិតផលរបស់ខ្មែរ ផលិតឡើងក្នុងគោលបំណងចូលរួមជួយការពារសុខភាពប្រជាពលរដ្ឋ នៅកម្ពុជាពីការយាយីដោយជំងឺដង្កាត់នានា ពិសេសជួយការពារការឆ្លងជំងឺកូវីដ-១៩ និងក៏ដូចជាដើម្បីចូលរួមចំណែកជាមួយរាជរដ្ឋាភិបាល ក្នុងការប្រយុទ្ធប្រឆាំងនឹងជំងឺកូវី-១៩នេះ។ ទឹកលាងដៃនេះមានការទទួលស្គាល់ពី ISO 9001-2015 រូបមន្តពីប្រទេសកូរ៉េខាងត្បូង។ តាមបណ្តាស្ថាប័នរដ្ឋ ក្រុមហ៊ុននានា និងគ្រួសារនីមួយៗគប្បីមានឧបករណ៍បាញ់វាស់កម្ដៅ ម៉ាស់ ក្រដាសសើមជូតសម្លាប់មេរោគ ជាពិសេសត្រូវមានទឹកលាងដៃស្ងួតសម្លាប់មេរោគម៉ាក «ក្លិន» ព្រោះវាពិតជាមានប្រសិទ្ធភាពក្នុងការសម្អាតដៃរបស់លោកអ្នក។	2020-08-05T17:15:00+07:00	freshnewsasia.com	https://m.freshnewsasia.com/index.php/en/localnews/167327-2020-08-05-03-15-09.html
77a93db0-5b33-4037-a1b3-0c172f5a4995	TOP NEWS: ថ្ងៃនេះក្រសួងសុខាភិបាលប្រកាសរកឃើញអ្នកឆ្លងជំងឺកូវីដ១៩ថ្មី ២នាក់ថែមទៀត ខណៈអ្នកព្យាបាលជាសះស្បើយមាន២នាក់ (Video inside)	ក្រសួងសុខាភិបាល នៅព្រឹកថ្ងៃទី០៥ ខែសីហា ឆ្នាំ២០២០នេះ បានចេញសេចក្ដីប្រកាសព័ត៌មាន ស្តីពីករណីវិជ្ជមានវីរុសកូវីដ-១៩ ថ្មី ០២នាក់ និងករណីជាសះស្បើយ០២នាក់។ សេចក្តីប្រកាសព័ត៌មានរបស់ក្រសួងសុខាភិបាល ដែលបណ្តាញព័ត៌មាន Fresh News ទើបទទួលបានមុននេះបន្តិចបានឲ្យដឹងថា អ្នកឆ្លងជំងឺកូវីដ១៩ថ្មី២នាក់នេះ គឺបុរសជនជាតិខ្មែរម្នាក់ និងស្ត្រីជនជាតិកាហ្សាក់ស្តង់ម្នាក់ ដែលសុទ្ធសឹងជាករណីនាំចូល។ * បុរសជនជាតិខ្មែរអាយុ ៣៤ឆ្នាំ មានអាស័យដ្ឋាននៅភូមិព្រែកថ្មី ឃុំព្រែកថ្មី ស្រុកកោះធំ ខេត្តកណ្ដាល។ ការវិភាគវត្ថុសំណាកលើកទី០២ នៅថ្ងៃទី០៤ ខែសីហា ឆ្នាំ២០២០ របស់គាត់ទទួលបានលទ្ធផលតេស្ត វិជ្ជមានវីរុសកូវីដ-១៩ ត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ បុរសរូបនេះ ជាអ្នកបានធ្វើដំណើរពីប្រទេសប៉ាគីស្ថាន បន្តជើងយន្តហោះនៅប្រទេសម៉ាឡេស៊ី មកប្រទេសកម្ពុជា ហើយត្រូវបានធ្វើចត្តាឡីស័ក នៅមណ្ឌលចត្តាឡីស័កបូរី១០០ខ្នង រាជធានីភ្នំពេញ តាំងពីពេលនោះមក រហូតដល់ការធ្វើតេស្តលើកទីពីរនេះ ឃើញ វិជ្ជមានវីរុសកូវីដ-១៩នេះ។ * ស្ត្រីជនជាតិកាហ្សាក់ស្តង់អាយុ ៤២ឆ្នាំ បានធ្វើដំណើរពីប្រទេសកាហ្សាក់ស្តង់ បន្តជើងហោះហើរនៅប្រទេសកូរ៉េខាងត្បូង មកដល់ប្រទេសកម្ពុជា នៅថ្ងៃទី០៣ ខែសីហា ឆ្នាំ២០២០។ លទ្ធផលវិភាគវត្ថុសំណាករបស់គាត់ មានលទ្ធផលតេស្តវិជ្ជមានវីរុសកូវីដ-១៩ នៅថ្ងៃទី០៤ ខែសីហា ឆ្នាំ២០២០ បច្ចុប្បន្ន ត្រូវបានដាក់ឱ្យ សម្រាកព្យាបាលនៅមន្ទីរពេទ្យមិត្តភាព-ខ្មែរសូវៀត។ ជើងហោះហើរនេះ មានអ្នកដំណើរសរុបចំនួន២៩នាក់ (ស្ត្រី ១២នាក់ បុរស ១៣នាក់ និងកុមារ ០៤នាក់) ក្នុងនោះមានជនជាតិខ្មែរ១៦នាក់ (ស្ត្រី ០៦នាក់) ជនជាតិកូរ៉េ០២នាក់ (ស្ត្រី០១នាក់) ស្ត្រីជនជាតិអាមេរិកកាំង០៣នាក់ ជនជាតិវៀតណាម០២នាក់ (ស្ត្រី០១នាក់) ជនជាតិកាហ្សាក់ស្តង់០៣នាក់ (ស្ត្រី ០១នាក់) បុរសជនជាតិចិន០១នាក់ បុរសជនជាតិប៉ាគីស្ថាន០១នាក់ និងបុរសជនជាតិកាណាដា ០១នាក់។ ចំពោះអ្នកដំណើរ ដែលមានលទ្ធផលតេស្តអវិជ្ជមានវីរុសកូវីដ-១៩ ត្រូវបានដាក់ឱ្យ ធ្វើចត្តាឡីស័កនៅសណ្ឋាគារមួយ ក្នុងរាជធានីភ្នំពេញ។ សម្រាប់ករណីជាសះស្បើយវិញមាន២នាក់ គឺស្ត្រីជនជាតិខ្មែរ០១នាក់ និងកុមារីជនជាតិអាមេរិកកាំង០១នាក់៖ * ស្ត្រីជនជាតិខ្មែរអាយុ ៦០ឆ្នាំ ដែលមានអាស័យដ្ឋានស្នាក់នៅបុរីប៉េងហួតបឹងស្នោរ ខណ្ឌច្បារអំពៅ រាជធានីភ្នំពេញ បានធ្វើដំណើរមកពីសហរដ្ឋអាមេរិក បន្តជើងហោះហើរនៅប្រទេសចិន (តៃប៉ិ) មកកម្ពុជា ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ១៩ ចំនួន០២ដង និងត្រូវបានអនុញ្ញាតឱ្យចេញពីមន្ទីរពេទ្យមិត្តភាព-ខ្មែរសូវៀត។ សូមកត់សម្គាល់ថា ស្ត្រីរូបនេះត្រូវបានបញ្ជូនមកពីមណ្ឌលសុខភាពចាក់អង្រៃ មកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៨ ខែកក្កដា ឆ្នាំ២០២០។ * កុមារីជនជាតិអាមេរិកកាំង (សូមកែតម្រូវពីស្ត្រីមកកុមារីវិញ) មានអាស័យដ្ឋានស្នាក់នៅក្នុងស្ថានទូតអាមេរិក ប្រចាំកម្ពុជា រាជធានីភ្នំពេញ។ គាត់បានធ្វើដំណើរពីសហរដ្ឋអាមេរិក បន្តជើងហើរនៅប្រទេសកូរ៉េខាងត្បូងមកកម្ពុជា ត្រូវបានរាយការណ៍ដោយស្ថានទូតអាមេរិកប្រចាំនៅកម្ពុជាថា បានព្យាបាលជាសះស្បើយ ទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង ដែលគ្រប់គ្រងដោយស្ថានទូតនេះ។ សូមជម្រាបថា គិតត្រឹមម៉ោង ០៧៖០០ព្រឹក ថ្ងៃទី០៥ ខែសីហា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជាបានរកឃើញអ្នកឆ្លងសរុប២៤៣នាក់ (ស្ត្រី ៤៧នាក់ និងបុរស ១៩៦នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២០២នាក់ (ស្រី៤៥នាក់ និងបុរស១៥៧នាក់) និង អ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួនសរុប៤០នាក់ និងអ្នកសម្រាកព្យាបាលនៅបន្ទប់ដោយឡែកក្នុងស្ថានទូតអាមេរិកប្រចាំកម្ពុជា ០១នាក់៕	2020-08-05T14:34:00+07:00	freshnewsasia.com	https://m.freshnewsasia.com/index.php/en/localnews/167299-2020-08-05-00-34-15.html
98ffebbd-eed5-4fd2-9c4c-fd471341b91d	កម្ពុជា-អូស្រ្តាលីបន្តកិច្ចសហប្រតិបត្តិការត្រួតពិនិត្យគ្រឿងញៀនឆ្លងកាត់ព្រំដែន	នាយឧត្តមសេនីយ៍ មាស វិរិទ្ធ អគ្គលេខាធិការអាជ្ញាធរជាតិប្រយុទ្ធប្រឆាំងគ្រឿងញៀននៅថ្ងៃទី៤ ខែសីហា ឆ្នាំ២០២០ បានទទួលជួប លោក អាន់តូនី ម៉ាខ្វៃ Anthony maguire តំណាងនគរបាលសហព័ន្ធអូស្រ្តាលីAFP អមស្ថានទូតអូស្រ្តាលីប្រចាំកម្ពុជា ដើម្បីពិភាក្សាការងារ។ ក្នុងឱកាសនោះ នាយឧត្តមសេនីយ៍ មាស វិរិទ្ធ អគ្គលេខាធិការ បានមានប្រសាសន៍ថ្លែងអំណរគុណដល់រាជរដ្ឋាភិបាល និងប្រជាជនអូស្រ្តាលី ដែលបានចូលរួមសហប្រតិបត្តិលើការងារបង្រ្កាបឧក្រិដ្ឋកម្មឆ្លងដែនពិសេសបទល្មើសគ្រឿងញៀនឆ្លងកាត់ព្រំដែន ។ ក្នុងឱកាសនោះដែរ នាយឧត្តមសេនីយ៍ មាស វិរិទ្ធ ក៏បានថ្លែងជម្រាបជូនភាគីភ្ញៀវអំពីភាពជោគជ័យជាបន្តបន្ទាប់នៃយុទ្ធនាការប្រយុទ្ធប្រឆាំងគ្រឿងញៀនខុសច្បាប់របស់កម្ពុជាដែលមិនមែនជាសង្រ្គាមប្រឆាំងគ្រឿងញៀនតែជាការប្រមូលផ្តុំនូវកំលាំងសរុបធ្វើការដោះស្រាយបញ្ហាគ្រឿងញៀនដែលរាល់ការបង្រ្កាបបទល្មើសគ្រឿងញៀនត្រូវអនុវត្តស្របតាមច្បាប់ស្តីពីការត្រួតពិនិត្យគ្រឿងញៀន ហើយជនប្រើប្រាស់គ្រឿងញៀនគឺជាជនរងគ្រោះត្រូវបានលើកទឹកចិត្តឱ្យទៅទទួលយកសេវាព្យាបាលអ្នកញៀនគ្រឿងញៀនដោយផ្អែកលើសហគមន៍នៅតាមមន្ទីរពេទ្យជាតិ មន្ទីរពេទ្យបង្អែក និងមណ្ឌលសុខភាពដែលក្រសួងសុខាភិបាលបានបំពាក់សេវាព្យាបាលដោយឥតគិតថ្លៃចំនួន៤៥០កន្លែង និងបានស្នើសុំឱ្យភាគីអូស្រ្តាលីបន្តជួយដល់កម្ពុជាលើការងារកិច្ចសហប្រតិបត្តិការដែលមានពេលកន្លងមក។ ជាការឆ្លើយតប លោក អាន់តូនី ម៉ាខ្វៃ Anthony maguire តំណាងនគបាលសហព័ន្ធអូស្រ្តាលីAFP អមស្ថានទូតអូស្រ្តាលីប្រចាំកម្ពុជា បានថ្លែងសាទរនូវលទ្ធផលការងារដែលកម្ពុជាខិតខំសម្រេចបាន ហើយនឹងបន្តជួយដល់កម្ពុជាលើការងារបណ្តុះបណ្តាលធនធានមនុស្សជំនាញស៊ើបអង្កេត ចារកម្ម និងការវិភាគព័ត៌មាន និងបន្តការគាំទ្រសកម្មភាពការិយាល័យទំនាក់ទំនងព្រំដែន BLO និងពិសោធន៍គ្រឿងញៀន៕	2020-08-05T09:39:12+07:00	kbnnews.com	https://kbn.news/archives/175038
6d237b8a-4970-4d7d-9acc-3a6e43618f8d	ថៃបិទព្រំដែនការពារកូវីដ១៩! ពលករខ្មែរឆ្លងដែនខុសច្បាប់២០នាក់ទៀត ត្រូវអាជ្ញាធរថៃចាប់បញ្ជូនមកកម្ពុជាវិញ	អគ្គនាយកដ្ឋានអន្តោប្រវេសន៍ បានឲ្យដឹងថាតាមរយហ្វេសប៊ុកថា ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នៅថ្ងៃទី៤ ខែសីហា ឆ្នាំ២០២០ មានពលករខ្មែរឆ្លងដែនខុសច្បាប់ ដែលអាជ្ញាធរថៃបញ្ជូនមក មានចំនួន២០នាក់ ស្រី ៩នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕	2020-08-05T09:21:00+07:00	kbnnews.com	https://kbn.news/archives/175026
32cc20bd-1fda-4ce7-bce8-386a908d1d8f	ថ្ងៃនេះ ក្រសួងសុខាភិបាល រកឃើញករណីវិជ្ជមានវីរុសកូវីដ-១៩ ថ្មី ២នាក់ និងករណីជាសះស្បើយ ២នាក់	ភ្នំពេញ៖ សេចក្តីជូនព័ត៌មានរបស់ក្រសួងសុខាភិបាល ពីករណីវិជ្ជមានវីរុសកូវីដ-១៩ ថ្មី ២នាក់ និងករណីជាសះស្បើយ ២នាក់ នៅថ្ងៃទី០៤ ខែសីហា ឆ្នាំ២០២០។ ក្រសួងសុខាភិបាល សូមគោរពជម្រាបជូនសាធារណជនទាំងអស់ឲ្យបានជ្រាបពីស្ថានភាពជំងឺកូវីដ-១៩ នៅកម្ពុជា មានដូចខាងក្រោមនេះ៖ ១. ស្ថានភាពជំងឺកូវីដ-១៩ នៅទូទាំងប្រទេស ៖គិតត្រឹមម៉ោង ៧ ព្រឹកថ្ងៃទី ៥ ខែសីហាឆ្នាំ២០២០ ស្ថានភាពជំងឺកូវីដ១៩ នៅកម្ពុជា គឺ+ ចំនួនអ្នកព្យាបាល ជាសះស្បើយសរុបទូទាំងប្រទេស មានចំនួន ២០២នាក់ (ស្មើនឹង ៨៣,១៣% ធៀប នឹងចំនួនអ្នកមានវីរុសកូវីដ-១៥ទាំងអស់)នៅក្នុងចំនួននេះមានស្រី ៤៥នាក់ និងបុរស១៥៧នាក់ ។ + អ្នកមានវីរុសកូវីដ-១៩ មានចំនួនសរុប ២៤៣នាក់ (ស្ត្រី ៤៧នាក់ និងបុរស ១៩៦នាក់។ + អ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួនសរុប ៤០នាក់ ៖ នៅមន្ទីរពេទ្យមិត្តភាពខ្មែរ • -សូវៀត មានចំនួន ០៣នាក់ (ស្រី ០២នាក់ និងបុរស០១នាក់ នៅមណ្ឌលសុខភាពចាក់អង្រៃរាជធានីភ្នំពេញមានចំនួន ៣១នាក់ (បុរស) ) • នៅមន្ទីរពេទ្យបង្អែកខេត្តកំពង់ស្ពឺមានចំនួន ០៦នាក់ ជាបុរស។ អ្នកសម្រាកព្យាបាលនៅបន្ទប់ដោយឡែកក្នុងស្ថានទូតអាមេរិកប្រចាំកម្ពុជា៖ ចំនួន ០១នាក់ (បុរស ២. ករណីជាសះស្បើយ៖ ស្ត្រីជនជាតិខ្មែរ ០១នាក់ និងស្ត្រីជនជាតិអាមេរិកកាំង ០១នាក់ ជនជាតិអាមេរិកកាំង )។ – ស្ត្រីជនជាតិខ្មែរអាយុ ៦០ឆ្នាំ ដែលមានអាសយដ្ឋានស្នាក់នៅបុរីប៉េងហួតបឹងស្ទោរ ខណ្ឌច្បារអំពៅ រាជធានី ភ្នំពេញ បានធ្វើដំណើរមកពីសហរដ្ឋអាមេរិក បន្តជើងហោះហើរនៅប្រទេសចិន (តែប៉ុ) មកកម្ពុជា ត្រូវបាន ព្យាបាល ជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ១៩ ចំនួន ០២ដង និងត្រូវបាន អនុញ្ញាតឲ្យចេញពីមន្ទីរពេទ្យមិត្តភាពខ្មែរសូវៀត ។ សូមកត់សម្គាល់ថាស្ត្រីរូបនេះត្រូវបានបញ្ជូនមកពីមណ្ឌល សុខភាពចាក់អង្រៃ មកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១៨ ខែកក្កដា ឆ្នាំ២០២០។ -កុមារីជនជាតិអាមេរិកកាំង (សូមកែតម្រូវពីស្ត្រីមកកុមារី វិញ) មានអាស័យដ្ឋានស្នាក់នៅក្នុងស្ថានទូតអាមេរិកប្រចាំកម្ពុជា រាជធានីភ្នំពេញ។ គាត់បានធ្វើដំណើរពីសហរដ្ឋអាមេរិកបន្តជើង ហើរនៅប្រទេសកូរ៉េខាងត្បូង មកកម្ពុជា ត្រូវបានរាយការណ៍ដោយស្ថានទូតអាមេរិកប្រចាំនៅកម្ពុជាថា បានព្យាបាល ជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង ដែលគ្រប់គ្រងដោយស្ថានទូតនេះ។ ៣.ករណីវិជ្ជមានវីរុសកូវីដ១៩ថ្មី បុរសជនជាតិខ្មែរ០១នាក់ និងស្ត្រីជនជាតិកាហ្សាក់ស្តង់ ចំនួន០១នាក់ -បុរសជនជាតិខ្មែរអាយុ ៣៤ឆ្នាំ មានអាស័យដ្ឋាននៅភូមិព្រែកថ្មី ឃុំព្រែកថ្មី ស្រុកកោះធំ ខេត្តកណ្តាល ។ ការវិភាគវត្ថុសំណាកលើកទី០២ នៅថ្ងៃទី០៤ ខែសីហា ឆ្នាំ២០២០ របស់គាត់ ទទួលបានលទ្ធផលតេស្ត វិជ្ជមានវីរុសកូរីដ-១៩ ត្រូវបានដាក់ឲ្យសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ បុរសរូបនេះ ជាអ្នកបានធ្វើដំណើរពីប្រទេសប៉ាគីស្ថាន បន្តជើងយន្តហោះនៅប្រទេសម៉ាឡេស៊ី មកប្រទេសកម្ពុជា ហើយត្រូវបានធ្វើចត្តាឡីស័កនៅមណ្ឌលចត្តាឡីស័កបូរី១០០ខ្នង រាជធានីភ្នំពេញតាំងពីពេលនោះមក រហូតដល់ការធ្វើតេស្តលើកទីពីរនេះ ឃើញ វិជ្ជមានវីរុសកូវីដ-១៩ នេះ។ ស្ត្រីជនជាតិកាហ្សាក់ស្តង់អាយុ ៤២ឆ្នាំ បានធ្វើដំណើរពីប្រទេសកាហ្សាក់ស្តង់ បន្តជើងហោះហើរនៅ ប្រទេសកូរ៉េខាងត្បូង មកដល់ប្រទេសកម្ពុជា នៅថ្ងៃទី៣ ខែសីហា ឆ្នាំ២០២០។ លទ្ធផលវិភាគវត្ថុសំណាក របស់គាត់ មានលទ្ធផលតេស្ត វិជ្ជមានវីរុសកូវីដ -១៩ នៅថ្ងៃទី៤ ខែសីហា ឆ្នាំ២០២០ បច្ចុប្បន្ន ត្រូវបានដាក់ឲ្យ សម្រាកព្យាបាលនៅមន្ទីរពេទ្យមិត្តភាព-ខ្មែរសូវៀត។ ជើងហោះហើរនេះ មានអ្នកដំណើរសរុបចំនួន ២៩ នាក់ (ស្ត្រី ១២នាក់ បុរស ១៣នាក់ និងកុមារ ០៤នាក់) ក្នុងនោះមានជនជាតិខ្មែរ ១៦នាក់ (ស្ត្រី ០៦នាក់ ) ជនជាតិ កូរ៉េ ០២នាក់ (ស្ត្រី ០១នាក់ ) ស្ត្រីជនជាតិអាមេរិកកាំង ០៣នាក់ ជនជាតិវៀតណាម ០២នាក់ (ស្ត្រី ០១នាក់) ជន ជាតិកាហ្សាក់ស្តង់ ០៣ (ស្ត្រី ០១នាក់)បុរសជនជាតិចិន០១នាក់ បុរសជនជាតិប៉ាគីស្ថាន០១នាក់ និងបុរសជន ជាតិកាណាដា ០១នាក់ ។ ចំពោះអ្នកដំណើរដែលមានលទ្ធផលតេស្តអវិជ្ជមានវីរុសកូវីដ-១៩ ត្រូវបានដាក់ឲ្យធ្វើចត្តាឡីស័កនៅសណ្ឋាគារមួយក្នុងរាជធានីភ្នំពេញ។ ក្រសួងសូមថ្លែងអំណរគុណយ៉ាងជ្រាលជ្រៅជាទីបំផុត ជូនដល់ថ្នាក់ដឹកនាំ មន្ត្រី-បុគ្គលិកសុខាភិ បាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ជាតិ និងថ្នាក់ក្រោមជាតិ អង្គការសុខភាពពិភពលោក មជ្ឈមណ្ឌលគ្រប់គ្រង និងបង្ការជំងឺឆ្លងសហរដ្ឋអាមេរិក និងវិទ្យាស្ថានប៉ាស្ទ័រកម្ពុជា ដែលបានខិតខំបំពេញភារកិច្ចបានល្អប្រសើរបំផុត ក្នុងការជួយពិនិត្យសុខ ភាព និងស្រាវជ្រាវរកករណ៍កូវីដ-១៩ ព្រមទាំងអ្នកប៉ះពាល់ទាំងអស់កន្លងមក រួមទាំងការដាក់វិធានការ នានា ដើម្បីទប់ស្កាត់ការចម្លងវីរុសកូវីដ-១៩ នៅក្នុងប្រទេសកម្ពុជា៕	2020-08-05T08:42:04+07:00	cen.com.kh	https://cen.com.kh/archives/231160.html
4aac2839-aef1-4b45-8f6d-6d0d69643cf2	ព្រឹកនេះកម្ពុជា រកឃើញករណីឆ្លងកូវីដ-១៩ ចំនួន២នាក់ ថ្មីទៀត	ក្រសួងសុខាភិបាល នៅព្រឹកថ្ងៃទី០៥ ខែសីហា ឆ្នាំ២០២០នេះ បានចេញសេចក្ដីប្រកាសព័ត៌មាន ស្តីពីករណីវិជ្ជមានវីរុសកូវីដ-១៩ ថ្មី ០២នាក់ និងករណីជាសះស្បើយ០២នាក់។ សេចក្តីប្រកាសព័ត៌មានរបស់ក្រសួងសុខាភិបាល បានឲ្យដឹងថា អ្នកឆ្លងជំងឺកូវីដ១៩ថ្មី២នាក់នេះ គឺបុរសជនជាតិខ្មែរម្នាក់ និងស្ត្រីជនជាតិកាហ្សាក់ស្តង់ម្នាក់ ដែលសុទ្ធសឹងជាករណីនាំចូល។ សូមជម្រាបថា គិតត្រឹមម៉ោង ០៧៖០០ព្រឹក ថ្ងៃទី០៥ ខែសីហា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជាបានរកឃើញអ្នកឆ្លងសរុប២៤៣នាក់ (ស្ត្រី ៤៧នាក់ និងបុរស ១៩៦នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២០២នាក់ (ស្រី៤៥នាក់ និងបុរស១៥៧នាក់) និង អ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួនសរុប៤០នាក់ និងអ្នកសម្រាកព្យាបាលនៅបន្ទប់ដោយឡែកក្នុងស្ថានទូតអាមេរិកប្រចាំកម្ពុជា ០១នាក់៕	2020-08-05T07:59:04+07:00	kbnnews.com	https://kbn.news/archives/174994
b236ef0d-51f9-4c76-9982-b2e9e24a3f63	វៀតណាមកំពុងប្រឈមនឹងការកើនឡើងករណីឆ្លងជំងឺកូវីដ១៩សាជាថ្មី ក្រោយពីជិតលុបបំបាត់បានទាំងស្រុង	មន្រ្តីវៀតណាមកំពុងតែប្រញាប់ប្រញាល់គ្រប់គ្រងការរាតត្បាតជំងឺកូវីដ១៩ ជាបន្ទាន់សាជាថ្មី បន្ទាប់ពីត្រូវបានរាយការណ៍ថា ទទួលបានជោគជ័យក្នុងកិច្ចប្រឹងប្រែងទប់ទល់នឹងជំងឺនេះកាលពីដើមឆ្នាំនេះ។ អាជ្ញាធរវៀតណាមបានបិទសកម្មភាពសេដ្ឋកិច្ចនៅទីក្រុងដាណាង កាលពីប៉ុន្មានសប្តាហ៍មុននេះ បន្ទាប់ពីមនុស្សពីរនាក់ត្រូវបានធ្វើតេស្តរកឃើញជំងឺកូវីដ១៩។ នេះបើយោងទៅតាមសារព័ត៌មានក្នុងស្រុក។ ករណីឆ្លងជំងឺកូវីដ១៩ ថ្មីនៅតំបន់ខាងក្នុង និងនៅជិតក្រុងដាណាង បានកើនដល់ ៣០ករណី គិតត្រឹមថ្ងៃព្រហស្បតិ៍ ទី៣០ ខែកក្កដា ដែលភាគច្រើននៃករណីឆ្លងថ្មីនេះត្រូវបានកំណត់ចេញពីមន្ទីរពេទ្យបង្អែកមួយ។ ពលរដ្ឋចំនួន ៩៧លាននាក់នៅប្រទេសវៀតណាម ដែលកំពុងមានសេដ្ឋកិច្ចរីកចម្រើន ព្រួយបារម្ភថា ការឆ្លងជំងឺកូវីដ១៩ នៅក្រុងដាណាងនឹងបន្តរីករាលដាល និងបង្កឲ្យមានការបិទសេដ្ឋកិច្ចទូទាំងប្រទេសសាជាថ្មី ដូចការបញ្ជាឲ្យបិទសកម្មភាពសេដ្ឋកិច្ចអស់រយៈពេលជិតមួយខែរហូតដល់ចុងខែមេសា។ លោក Adam McCarty អ្នកសេដ្ឋកិច្ចជាន់ខ្ពស់នៅវិទ្យាស្ថាន Mekong Economics ក្នុងក្រុងហាណូយបាននិយាយថា៖ «វាអាចជាការរាតត្បាតជាថ្មីម្តងទៀត ហើយវាពិតជាធ្វើឲ្យពលរដ្ឋវៀតណាមមានការព្រួយបារម្ភ ពីព្រោះពួកគេគិតថា ពួកគេបានឆ្លងកាត់វាផុតរួចទៅហើយ។ ប៉ុន្តែដូចជាប្រទេសដទៃទៀតលើសាកលលោកបានរកឃើញ គឺថា ជំងឺនេះរាតត្បាតលឿនជាងអ្វីដែលអ្នកគិតទៅទៀត»។ ខណៈដែលតួលេខនៃករណីឆ្លងជំងឺកូវីដ១៩នៅវៀតណាមមានទាបខ្លាំង មិនដូចករណីឆ្លងប្រចាំថ្ងៃចំនួនរាប់រយករណីនៅតាមបណ្តាប្រទេសដទៃទៀត វៀតណាមមានមោទនភាពចំពោះការអាចគ្រប់គ្រងជំងឺនេះបាននៅដើមឆ្នាំនេះ។ វៀតណាមមិនមានករណីឆ្លងថ្មីអស់រយៈពេល ៩៩ថ្ងៃ ហើយសេដ្ឋកិច្ចបានវិលត្រឡប់មកសភាពធម្មតាវិញកាលពីថ្ងៃឧសភា។ ការផ្អាកការហោះហើរ និងវិធានការដាក់នៅដោយឡែកយ៉ាងតឹងរ៉ឹងបានរក្សាករណីឆ្លងសរុបមកត្រឹមចំនួន ៤៤៦ ដែលនេះរួមមានការឆ្លងនាពេលចុងក្រោយបង្អស់។ គិតត្រឹមថ្ងៃអង្គារ ទី២៨ ខែកក្កដា មនុស្សចំនួន ៣៦៩នាក់បានជាសះស្បើយ។ ក្រុងដាណាង ដែលមានប្រជាជនចំនួន ១,១ លាននាក់ បានផ្អាកទទួលអ្នកទេសចរសម្រាប់រយៈពេល១៤ថ្ងៃ ផ្អាកការជួបជុំ និងបិទសេវាកម្មដែលមិនសំខាន់ដូចជា រង្គសាល និងសួនកម្សាន្ត។ នេះបើយោងទៅតាមវេបសាយព័ត៌មានក្នុងស្រុកវៀតណាម VnExpress International។ ក្រុមហ៊ុនប្រឹក្សាយោបល់ Dezan Shira & Associates បានលើកឡើងនៅលើវេបសាយរបស់ខ្លួនថា សេវាកម្មហោះហើរ រថយន្តក្រុង តាក់ស៊ី និងរថភ្លើង ទៅមកក្រុងដាណាងក៏ត្រូវផ្អាកផងដែរ។ ហើយអ្នកទេសចររាប់ពាន់នាក់ត្រូវស្ថិតនៅក្រុងមួយនេះសិន។ លោក Jack Nguyen ដៃគូសហការប្រចាំក្រុមហ៊ុនប្រឹក្សាយោបល់ធុរកិច្ច Mazars ក្នុងក្រុងហូជីមិញបាននិយាយថា៖ «យើងសង្ឃឹមថា ការរាតត្បាតថ្មីនេះនឹងមិនរីកសាយភាយនោះទេ ពីព្រោះថា បើមិនអញ្ចឹងទេ ពួកគេ [រដ្ឋាភិបាល] នឹងបិទសេដ្ឋកិច្ចជាថ្មីម្តងទៀត។ ហើយការណ៍នេះនឹងបង្កការប៉ះពាល់យ៉ាងខ្លាំងដល់វិស័យធុរកិច្ច។ ខ្ញុំគិតថា វៀតណាមមិនអាចទ្រាំទ្រនឹងការបិទសេដ្ឋកិច្ចជាថ្មីម្តងទៀតនោះទេ»។ វេបសាយព័ត៌មាន VnExpress International ក៏បានរាយការណ៍ផងដែរថា ខេត្ត Quang Nam ដែលជាប់ព្រំប្រទល់នឹងក្រុងដាណាង ក៏បានគ្រោងបិទរង្គសាល ហាងកាហ្វេអ៊ីនធឺណិត រោងភាពយន្ត និងកន្លែងដទៃទៀតផងដែរ ចាប់ពីថ្ងៃពុធ ទី២៩ ខែកក្កដាតទៅ ដើម្បីទប់ទល់នឹងរាតត្បាតវីរុសកូរ៉ូណាសាជាថ្មី។ លោក Jack Nguyen ដៃគូសហការប្រចាំក្រុមហ៊ុនប្រឹក្សាយោបល់ធុរកិច្ច Mazars បាននិយាយថា៖ «ក្រុងដាណាងគឺចប់ហើយ។ លែងមែនអ្នកទេសចរចេញចូលហើយ»។ ផលិតផលក្នុងស្រុកសរុបរបស់វៀតណាមត្រូវបានរំពឹងថា នឹងកើនពី៣ ទៅ៤ភាគរយនៅឆ្នាំនេះ ដោយសាររោងចក្របានដំណើរការឡើងវិញ បន្ទាប់ពីមានការបិទសេដ្ឋកិច្ចកាលពីគ្រាមុន។ ការធ្វើដំណើរក្នុងស្រុកក៏បានវិលត្រឡប់មកវិញជាធម្មតាផងដែរ ខណៈពលរដ្ឋវៀតណាមត្រូវបានជំរុញឲ្យធ្វើដំណើរតាមជើងអាកាសក្នុងស្រុក និងធ្វើដំណើរកម្សាន្តទេសចរណ៍។ Phuong Hong បុគ្គលិកសណ្ឋាគារដែលមានជាសាខាមួយនៅក្រុងហូជីមិញ បាននិយាយថា ករណីឆ្លងជំងឺកូវីដ១៩នៅក្រុងដាណាងបានធ្វើឲ្យក្រុមហ៊ុនទេសចរណ៍អស់សង្ឃឹម បន្ទាប់ពីមានការរីកចម្រើនក្រោយពីការបិទសកម្មភាពសេដ្ឋកិច្ច។ សណ្ឋាគារដែល Phuong ធ្វើការមានសាខាចំនួនពីរផងដែរនៅក្រុងដាណាង ដែលត្រូវបានបិទទ្វារសាជាថ្មី និងសងប្រាក់ទៅភ្ញៀវវិញ ដែលបានកក់បន្ទប់សម្រាប់ខែសីហា។ Phuong បានលើកឡើងថា ជាទូទៅប្រជាជនមានអារម្មណ៍ទុកចិត្ត ពីព្រោះមន្រ្តីរដ្ឋាភិបាលបានបង្ហាញថា ពួកគេដឹងពីរបៀបការពារវីរុសមិនឲ្យរាលដាល។ អ្នកដំណើរដែលវិលត្រឡប់ពីក្រុងដាណាងទៅកាន់ក្រុងហូជីមិញវិញ មុនពេលក្រុងនេះត្រូវបានបិទ ទទួលបានការពិនិត្យសុខភាព និងដាក់ខ្លួនឯងឲ្យនៅដាច់ដោយឡែក។ នាងក៏បានកត់សម្គាល់ផងដែរថា តម្លៃម៉ាស់ក៏បានឡើងថ្លៃមួយជាបីផងដែរកាលពីប៉ុន្មានសប្តាហ៍មុននេះ។ Phuong បាននិយាយថា៖ «យើងធ្លាប់មានបទពិសោធន៍លើកដំបូងរួចមកហើយ ដូច្នេះយើងចាំមើលថា បទពិសោធន៍នេះនឹងជួយយើងបានយ៉ាងដូចម្តេចដែរចំពោះការរាតត្បាតជំងឺសាជាថ្មី។ ប្រហែលករណីឆ្លងនឹងកើនឡើង មិនត្រឹមតែនៅក្រុងដាណាងតែប៉ុណ្ណោះទេ ប៉ុន្តែនៅទីក្រុងមួយទៀតផងដែរ។ ខ្ញុំមិនទាន់ដឹងច្បាស់នៅឡើយទេនាពេលនេះ ប៉ុន្តែយើងមិនសូវជ្រួលច្របល់នោះទេ»។ វេបសាយសារព័ត៌មាន VnExpress International បានលើកឡើងថា នៅក្រុមហ៊ុនដឹកអ្នកដំណើរមួយ អ្នកដំណើរជាងពីរម៉ឺននាក់បានលុបចោលគម្រោងថ្ងៃឈប់សម្រាករបស់ខ្លួនទៅកាន់ទីកន្លែងផ្សេងៗនៅវៀតណាមគិតត្រឹមថ្ងៃទី២៦ ខែកក្កដា។ លោក Adam McCarty អ្នកសេដ្ឋកិច្ចជាន់ខ្ពស់នៅវិទ្យាស្ថាន Mekong Economics ក្នុងក្រុងហាណូយ បាននិយាយថា ប្រសិនបើវីរុសកូរ៉ូណាឆ្លងរាតត្បាតហួសពីក្រុងដាណាង រដ្ឋាភិបាលវៀតណាមប្រហែលនឹងបញ្ជាឲ្យបិទទីក្រុងជាក់លាក់មួយចំនួន ក្នុងគោលដៅបំបាត់ការឆ្លងជំងឺកូវីដ១៩នៅទីបំផុត។ លោកបានមានប្រសាស៍ថា៖ «ឥឡូវនេះ ពួកគេពិតជាមានការរៀបចំបានល្អ ដូច្នេះពួកគេដឹងពីអ្វីដែលត្រូវធ្វើហើយ»៕	2020-08-05T07:00:00+07:00	khmer.voanews.com	https://khmer.voanews.com/a/after-nearly-erasing-covid-19-vietnam-grapples-with-a-spike/5531218.html
95421c38-51bc-4d58-ac6c-f80a784ac28d	សេដ្ឋកិច្ចសហរដ្ឋអាមេរិកចុះថយ៩,៥%ពីខែមេសាដល់ខែមិថុនា	សហរដ្ឋអាមេរិកបានឱ្យដឹងកាលពីថ្ងៃព្រហស្បតិ៍ ទី៣០ ខែកក្កដាថា ដោយសារការរាតត្បាតជាសាកលនៃវីរុសកូរ៉ូណាសេដ្ឋកិច្ចខ្លួនបានធ្លាក់ចុះ៩,៥%ពីខែមេសាដល់ខែមិថុនាដែលជាការចុះថយប្រចាំត្រីមាសខ្លាំងបំផុតក្នុងពេល៧ទសវត្សរ៍។ ការចុះថយសេដ្ឋកិច្ចក្នុងត្រីមាសទីពីរបាននាំឱ្យមានការធ្លាក់ចុះឆ្នាំដល់៣២,៩% សម្រាប់រយៈពេលមួយឆ្នាំ។ ការចុះថយចំនួនបីខែនេះដែលក្រសួងពាណិជ្ជកម្មបានរាយការណ៍ រួមផ្សំជាមួយការធ្លាក់ចុះ៤,៨%ពីខែមករាដល់ខែមីនាបានដាក់សេដ្ឋកិច្ចធំបំផុតក្នុងពិភពលោកនេះក្នុងដំណើរធ្លាក់ចុះនៃសេដ្ឋកិច្ចនៅពេលប្រទេសអាមេរិកតស៊ូដើម្បីធ្វើឱ្យសេដ្ឋកិច្ចរើបឡើងវិញ។ ការរាតត្បាតជាសាកលនេះជំងឺនេះមិនទាន់បានត្រូវបង្ក្រាបនៅឡើយ។ ករណីអ្នកឆ្លងជំងឺថ្មីកំពុងកើនឡើង។ ជនជាតិអាមេរិកាំងស្លាប់អស់ជាង១សែន៥ម៉ឺននាក់ ហើយចំនួនអ្នកឆ្លងជំងឺនេះកើនដល់ជាង៤លាន៤សែននាក់ហើយ។ ផលប៉ះពាល់ខាងសេដ្ឋកិច្ចដោយសារវីរុសនេះនៅតែមិនថមថយទេ។ ក្រសូងការងារសហរដ្ឋអាមេរិកបានរាយការណ៍ថា កាលពីសប្តាហ៍ទីបីនៃខែកក្កដា មានអ្នកធ្វើការ១លាន៤សែននាក់ទៀតបានដាក់ពាក្យសុំប្រាក់ជំនួយនៅពេលគ្មានការងារធ្វើដែលជាល្បឿននៃការដាក់ពាក្យសុំប្រាក់ជំនួយនៅពេលគ្មានការងារធ្វើនៅពេលនេះនិងច្រើនអាទិត្យមកហើយ។ អ្នកធ្វើការប្រមាណ ១៧លាននាក់នៅតែមិនទាន់មានការងារធ្វើ ហើយចាប់តាំងពីខែមីនាមក មានមនុស្ស៥៣លាន៨សែននាក់បានទទួលប្រាក់ធានារ៉ាប់រងនៅពេលគ្មានការងារធ្វើ។ លោក Jerome Powell ប្រធានធនាគារកណ្តាលសហរដ្ឋអាមេរិកបានមានប្រសាសន៍កាលពីថ្ងៃពុធ ទី២៩ ខែកក្កដាថា កំណើនថ្មីនៃការឆ្លងវីរុសកូរ៉ូណាដាក់ឱ្យមានការគំរាមកំហែងថ្មីៗដល់សេដ្ឋកិច្ច។ អ្នកធ្វើការរាប់លាននាក់បានវិលត្រឡប់ទៅធ្វើការវិញ ក៏ប៉ុន្តែនិយោជករាប់ពាន់នាក់នៅតែបញ្ឈប់អ្នកធ្វើការមិនឱ្យធ្វើការតទៅទៀតឬបានផ្អាកការបើកធ្វើធុរកិច្ចជាថ្មីនៅពេលវីរុសកូរ៉ូណាកំពុងរាលដាលជាពិសេសនៅក្នុងរដ្ឋធំៗដូចជារដ្ឋ Florida Texas និងរដ្ឋ California ជាដើម។ លោក Jerome Powell បានមានប្រសាសន៍ថា៖ «ទិន្នន័យទំនងបង្ហាញអំពីល្បឿនយឺតនៃការរើបឡើងវិញ។ ខ្ញុំចង់គូសបញ្ជាក់ថាជាការឆាប់ពេកដែលនិយាយអំពីទំហំនៃការរើបសេដ្ឋកិច្ចនិងអំពីថាតើការរើបនេះនឹងមានរយៈពេលត្រឹមណា»។ លោក Powell បាននិយាយថា វិធានការខ្លះនៃចំណាយរបស់ក្រុមអ្នកប្រើប្រាស់គ្រឿងឧបភោគបរិភោគដូចជាការប្រើបណ្ណកាត់ប្រាក់ពីគណនេយ្យធនាគារនិងបណ្ណឥណទានបានចុះថយចាប់តាំងពីចុងខែមិថុនានៅពេលការឆ្លងវីរុសកូរ៉ូណាបានកើនឡើងច្រើន បន្ទាប់ពីមានការបើកសេដ្ឋកិច្ចឡើងវិញកាលពីប៉ុន្មានសប្តាហ៍មុនពេលនោះ។ លោក Jerome Powell បានមានប្រសាសន៍ថា សញ្ញាបញ្ជាក់អំពីផ្សារការងារបង្ហាញថាមានកំណើនការងារយឺតៗហើយអត្រាភ្ញៀវស្នាក់ក្នុងសណ្ឋាគារមានតិច។ លោកបានថ្លែងថា ពលរដ្ឋអាមេរិកាំងមិនទៅភោជនីយដ្ឋាន កន្លែងចាក់សាំង និងហាងធ្វើសក់យ៉ាងញឹកញយដូចដែលពួកគេបានធ្វើកាលពីដើមរដូវក្តៅនោះទេ។ លោកបាននិយាយថា ការរើបសេដ្ឋកិច្ចពេញលេញអាស្រ័យលើសមត្ថភាពរបស់ប្រទេសក្នុងការគ្រប់គ្រងវីរុសកូរ៉ូណាដែលរហូតមកដល់ពេលនេះអាជ្ញាធរអាមេរិកាំងមិនទាន់អាចធ្វើបាននៅឡើយទេ។ លោក Jerome Powell បានមានប្រសាសន៍នៅក្នុងសន្និសិទកាសែតមួយថា៖ «ការរើបសេដ្ឋកិច្ចពេញលេញមិនទំនងជានឹងមានទេរហូតដល់ពេលណាពលរដ្ឋមានការទុកចិត្តថាមានសុវត្ថិភាពក្នុងការចូលរួមក្នុងសកម្មភាពសេដ្ឋកិច្ចដោយទូលំទូលាយ»។ មន្ត្រីសេដ្ឋកិច្ចសហរដ្ឋអាមេរិកសំខាន់ៗទស្សន៍ទាយថា ការរើបសេដ្ឋកិច្ចពេញលេញរបស់ប្រទេសអាមេរិកពីការរាតត្បាតជាសាកលនៃជំងឺកូវីដ១៩នឹងត្រូវការពេលយូរគឺរហូតដល់ឆ្នាំ២០២១។ ធនាគារកណ្តាលអាមេរិកបានទស្សន៍ទាយថា ការគ្មានការងារធ្វើក្នុងសហរដ្ឋអាមេរិកនឹងល្អប្រសើរជាងមុន គឺមានចំនួន ៩,៣%នៅដំណាច់ឆ្នាំ២០២០និងធ្លាក់មកនៅចំនួន ៦,៥%នៅដំណាច់ឆ្នាំក្រោយ៕	2020-08-05T07:00:00+07:00	khmer.voanews.com	https://khmer.voanews.com/a/us-economy-plunges-9-5-from-april-to-june-/5531551.html
4e2e2d27-489f-48a3-8f19-1847b1e1acc2	ចំនួនករណីស្លាប់ និងករណីឆ្លងជំងឺកូវីដ១៩ កើនខ្ពស់បំផុតមិនធ្លាប់មាននៅអូស្ត្រាលី	វិបត្តិជំងឺកូវីដ១៩ នៅក្នុងប្រទេសអូស្ត្រាលី កំពុងតែធ្ងន់ធ្ងរ ដោយសារការកើនឡើងនៃការឆ្លងថ្មីចំនួន ៧២៣ ករណី ដែលត្រូវបានគេរាយការណ៍នៅក្នុងរដ្ឋ Victoria កាលពីថ្ងៃទី២៩ ខែកក្កដាកន្លងទៅ។ មនុស្ស ១៣ នាក់បានស្លាប់ដោយសារជំងឺនេះ។ ព្រំដែនឆ្លងរដ្ឋមួយចំនួននៅភាគខាងកើតប្រទេសអូស្ត្រាលីត្រូវបិទម្ដងទៀត ដើម្បីទប់ស្កាត់ការឆ្លងរាលដាលនៃវីរុសនេះ។ ប្រទេសអូស្ត្រាលីមានការឆ្លងវីរុសកូរ៉ូណាប្រមាណជិត ២ ម៉ឺនករណី និងមនុស្សសរុបចំនួន ២៤៧ នាក់បានស្លាប់គិតត្រឹមថ្ងៃទី ៥ ខែសីហា ឆ្នាំ២០២០។ នេះបើយោងតាមស្ថិតិរបស់សាកលវិទ្យាល័យ Johns Hopkins នៅក្នុងសហរដ្ឋអាមេរិក។ ថ្ងៃព្រហស្បតិ៍ ទី៣០ ខែកក្កដា ជាថ្ងៃដែលមានមនុស្សស្លាប់ដោយសារជំងឺកូវីដ១៩ ច្រើនបំផុតនៅប្រទេសអូស្ត្រាលី។ រដ្ឋ Victoria ដែលជារដ្ឋដែលមានប្រជាជនច្រើនបំផុតទី២ នៅក្នុងប្រទេស មានការកើនឡើងចំនួនអ្នកឆ្លងវីរុសកូរ៉ូណាចំនួន ៧២០ ករណី និងអ្នកស្លាប់ចំនួន ១៣នាក់ គិតត្រឹមរយៈពេល ២៤ ម៉ោងមុន។ ទាំងនេះគឺជាកំណត់ត្រាប្រចាំថ្ងៃថ្មី។ អភិបាលរដ្ឋ Victoria លោក Daniel Andrews បាននិយាយថា៖ «ខ្ញុំមានការសោកស្ដាយណាស់ក្នុងការរាយការណ៍អំពីចំនួនជនរងគ្រោះសរុប ដែលបានស្លាប់ដោយសាររោគរាតត្បាតជាសាកលនៅក្នុងរដ្ឋ Victoria ដែលឥឡូវនេះមានចំនួនរហូតដល់ ១០៥ នាក់។ ហើយ អ្នកស្លាប់ ១៣ នាក់ថ្មីនេះបុរសបីនាក់ និងស្ត្រីបីនាក់ក្នុងវ័យ ៧០ឆ្នាំប្លាយ បុរសបីនាក់ និងស្ត្រីពីរនាក់នៅក្នុងវ័យ ៨០ឆ្នាំបា្លយ ហើយបុរសពីរនាក់នៅក្នុងវ័យ ៩០ឆ្នាំប្លាយ។ យើងសូមចូលរួមរំលែកទុក្ខយ៉ាងក្រៀមក្រំ ដល់គ្រួសារជនរងគ្រោះទាំងអស់។ នេះគឺជាបញ្ហាប្រឈមដ៏លំបាកមួយ»។ ក្រុមអ្នកជំនាញដែលតែងតែត្រូវបានគេបញ្ជូនទៅកាន់តំបន់រងគ្រោះខ្លាំងនៅឯបរទេស ឥឡូវនេះកំពុងចាប់ផ្ដើមធ្វើការនៅមជ្ឈមណ្ឌលចាស់ជរានៅក្នុងរដ្ឋ Victoria កន្លែងដែលមានការផ្ទុះឡើងខ្លាំងនៃការឆ្លងរាលដាលនៃវីរុសនេះ។ លោក Greg Hunt រដ្ឋមន្ត្រីក្រសួងសុខាភិបាលសហព័ន្ធប្រទេសអូស្រ្តាលី បានពណ៌នាអំពីក្រុមជួយសង្គ្រោះថា ជាកងកម្លាំងពិសេសក្នុងវិស័យសុខាភិបាល។ យោធាក៏បានចូលរួមចំណែកក្នុងកិច្ចប្រឹងប្រែងតាមដានការទំនាក់ទំនងគ្នា [របស់ប្រជាជន] ក្នុងគោលបំណងធានាឲ្យបានថា អ្នកជំងឺកូវីដ១៩ នៅដាច់ដោយឡែកពីគេឯង។ រដ្ឋធានី Melbourne នៃរដ្ឋ Victoria ត្រូវបានអាជ្ញាធរចេញបញ្ជាឲ្យបិទចំនួន ៦សប្ដាហ៍ជាលើកទី២ នៅក្នុងខែកក្កដា។ ប្រជាជនប្រមាណ ៥លាននាក់ស្ថិតនៅក្រោមបទបញ្ជាឲ្យនៅតែក្នុងផ្ទះ។ ពួកគេអាចចេញពីផ្ទះបានក្រោមមូលហេតុចាំបាច់ប៉ុណ្ណោះ ហើយចាំបាច់ត្រូវតែពាក់ម៉ាស់ជាដាច់ខាត។ ពលរដ្ឋនៅទីក្រុង Sydney ដែលមានករណីជំងឺកូវីដ១៩ ដោយអន្លើ ក្នុងពេលឆាប់ៗនេះ នឹងត្រូវបានហាមឃាត់មិនឲ្យធ្វើដំណើរទៅកាន់រដ្ឋ Queensland ឡើយ។ អភិបាលរដ្ឋ Queensland អ្នកស្រី Annastacia Palaszczuk បាននិយាយថា៖ «យើងបានប្រកាសថាទីក្រុង Sydney គឺជាតំបន់ក្ដៅគគុកបំផុត ដែល [ការហាមឃាត់] នឹងចូលជាធរមានចាប់ពីថ្ងៃសៅរ៍ [ទី២៩ ខែកក្កដា] តទៅ។ នេះគឺជាការសម្រេចចិត្តដ៏ត្រឹមត្រូវបំផុត ដែលយើងត្រូវធ្វើដើម្បីការពាររដ្ឋ Queensland និងសុខភាពរបស់ប្រជាជនក្នុងរដ្ឋ Queensland»។ ព្រំដែនអន្តរជាតិរបស់អូស្ត្រាលីត្រូវបានបិទមិនឲ្យអ្នកដំណើរបរទេសចូលចាប់តាំងពីខែមីនា ហើយទំនងជាបន្តបិទរហូតដល់ឆ្នាំក្រោយ។ ពលរដ្ឋអូស្ត្រាលី ដែលត្រឡប់មកស្រុកកំណើតវិញ ត្រូវប្រឈមមុខនឹងការធ្វើចត្តាឡីស័ក្តិនៅក្នុងសណ្ឋាគារចំនួន ១៤ ថ្ងៃជាដាច់ខាត៕	2020-08-05T07:00:00+07:00	khmer.voanews.com	https://khmer.voanews.com/a/record-number-of-covid-19-deaths-new-infections-in-australian-state-/5531500.html
1dd80caa-b9e7-45c4-a7b0-c00da4d81599	BREAKING: អ្នកស្លាប់ដោយសារជំងឺ COVID-19 នៅវៀតណាម កើនដល់៨នាក់ និងឆ្លងកើនដល់៦៥២នាក់ (Video inside)	ក្រសួងសុខាភិបាលវៀតណាមនៅថ្ងៃអង្គារនេះ បានប្រកាសឲ្យដឹងថា អ្នកស្លាប់ដោយសារ COVID-19 នៅប្រទេសវៀតណាមកើនដល់ ៨នាក់ ខណៈអ្នកឆ្លងកើនដល់ ៦៥២នាក់។ នេះបើយោងតាមការចេញផ្សាយដោយសារពត៌មាន Bangkok Post នៅថ្ងៃអង្គារ ទី០៤ ខែសីហា ឆ្នាំ២០២០។ អ្នកស្លាប់ថ្មីចំនួន២នាក់បន្ថែម ធ្វើឲ្យចំនួនអ្នកស្លាប់កើនដល់៨នាក់ ក្នុងនោះបុរសអាយុ៦៥ឆ្នាំ និងស្រ្តីអាយុ៦២ឆ្នាំដែលមានបញ្ហាជំងឺខ្សោយតំរងនោម និងបញ្ហាសុខភាពផ្សេងទៀត។ រដ្ឋមន្រ្តីក្រសួងសុខាភិបាលវៀតណាម លោក Nguyen Truong Son បានមានប្រសាសន៍យ៉ាងដូច្នេះថា ។ គិតត្រឹមថ្ងៃទី០៤ ខែសីហា ឆ្នាំ២០២០នេះប្រទេសវៀតណាមមានករណីឆ្លង COVID-19 សរុបចំនួន ៦៥២ករណី ក្នុងនោះមានអ្នកស្លាប់ចំនួន៨នាក់ និងជាសះស្បើយចំនួន ៣៧៤នាក់ ខណៈដែលពិភពលោកទាំងមូលមានអ្នកឆ្លងកើនដល់ជាង ១៨.៤លាននាក់ ស្លាប់ជិត៧០ម៉ឺននាក់ និងជាសះស្បើយជាង១១.៦លាននាក់៕	2020-08-05T00:18:00+07:00	freshnewsasia.com	https://m.freshnewsasia.com/index.php/en/internationalnews/167241-2020-08-04-10-18-35.html
b57bab81-298c-4df0-a541-6978b3f49fa2	ស្នងការនគរបាលខេត្តតាកែវ ដឹកនាំកម្លាំងចុះពង្រឹងការគ្រប់គ្រង និងការត្រួពិនិត្យការចេញចូលឆ្លងដែន ដើម្បីបង្ការទប់ស្កាត់ការឆ្លងរាតត្បាតនៃជំងឺកូវីដ១៩	នៅព្រឹកថ្ងៃទី៤ ខែសីហា ឆ្នាំ២០២០ លោកឧត្តមសេនីយ៍ទោ សុខ សំណាង ស្នងការនគរបាលខេត្តតាកែវ បានចុះមកសំណេះសំណាលសាកសួរសុខទុក្ខ និង ផ្សព្វផ្សាយសេចក្តីជូនដំណឹងរបស់ក្រសួងមហាផ្ទៃ ដល់កងកម្លាំងនគរបាលវរសេនាតូចការពារព្រំដែនគោកលេខ៦០៣ ស្តីពីការពង្រឹងការគ្រប់គ្រង និងការត្រួពិនិត្យការចេញចូលឆ្លងដែន ដើម្បីបង្ការទប់ស្កាត់ការឆ្លងរាតត្បាតនៃជំងឺកូវីដ១៩នៅកម្ពុជា ដល់មន្ត្រីនគរបាលការពារព្រំដែនគោកលេខ ៦០៣ទាំងអស់។ នៅក្នុងឱកាសនោះ លោកឧត្តមសេនីយ៍ស្នងការ ក៏បានផ្ដល់នូវអង្ករ ៤តោន មី១០០កេះ ជូនដល់កងកម្លាំងនគរបាលការពារព្រំដែនលេខ៦០៣ ជាអំណោយដ៏ថ្លៃថ្លារបស់ នាយឧត្តមសេនីយ៍ សន្តិបណ្ឌិត នេត សាវឿន អគ្គស្នងការនគរបាលជាតិ នៅសាលប្រជុំបញ្ជាការដ្ឋានវរសេនាតូចនគរបាលការពារព្រំដែនគោកលេខ៦០៣។ សូមបញ្ជាក់ថា កាលពីថ្ងៃទី៣១ ខែកក្កដា ឆ្នាំ២០២០ សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ បានចេញលិខិតផ្លូវការមួយផ្ញើជូនដល់អភិបាលខេត្ត និងជាប្រធានគណៈបញ្ជាការឯកភាព រដ្ឋបាលខេត្តជាប់ព្រំដែនជាមួយប្រទេសវៀតណាមទាំងអស់ ពង្រឹងការគ្រប់គ្រង និងការត្រួតពិនិត្យការចេញចូលឆ្លងកាត់ព្រំដែន ដើម្បីបង្ការ ទប់ស្កាត់ ការឆ្លងរាតត្បាតនៃជំងឺវីដ១៩ នៅកម្ពុជា។ សម្តេចក្រឡាហោម ស ខេង បានបញ្ជាក់ថា នាពេលថ្មីៗនេះនៅតំបន់ ខ្លះនៃប្រទេសវៀតណាម មានការឆ្លងរីករាលដាលនូវជំងឺកូរីដ១៩ ហើយអាជ្ញាធរវៀតណាមបាន និងកំពុងចាត់វិធានការបិទការចេញចូលនៅតំបន់ដែលមានការឆ្លងជំងឺកូវីដ១៩នេះផងដែរ។ ក្នុងស្មារតីនេះ ដើម្បីចូលរួម សហការក្នុងការបង្ការ ទប់ស្កាត់ការឆ្លងរាតត្បាតជំងឺកូវីដ១៩នៅកម្ពុជា សម្តេចសូមណែនាំដល់អភិបាលខេត្ត និងជាប្រធានគណៈបញ្ជាការឯកភាពរដ្ឋបាលខេត្ត ត្រូវយកចិត្តទុកដាក់លើការងារដូចខាងក្រោម៖ * ត្រូវណែនាំដល់សមត្ថកិច្ចប្រចាំច្រកទ្វារព្រំដែន ឱ្យពង្រឹងការគ្រប់គ្រង និងការត្រួតពិនិត្យ មធ្យោបាយដឹកជញ្ជូន និងអ្នកដំណើរ ដែលដឹកជញ្ជូនទំនិញចេញចូលឆ្លងកាត់ព្រំដែនកម្ពុជា- វៀតណាម ស្របតាមវិធានចត្តាឡីស័ក ដែលកំណត់ដោយក្រសួងសុខាភិបាលឱ្យបានម៉ត់ចត់បំផុត។ * ត្រូវចាត់វិធានការឱ្យបានតឹងរឹង និងម៉ឺងម៉ាត់ ដើម្បីបង្ការ ទប់ស្កាត់កុំឱ្យមានការលួចឆ្លងដែន ដោយខុសច្បាប់ ចេញចូលឆ្លងកាត់ព្រំដែន តាមច្រករបៀងនានា ក្នុងភូមិសាស្ត្ររបស់ខ្លួន។ * បន្តជំរុញការអប់រំ ណែនាំ និងផ្សព្វផ្សាយដល់សាធារណជន និងប្រជាពលរដ្ឋនៅក្នុងមូលដ្ឋានរបស់ខ្លួន ជាពិសេសប្រជាពលរដ្ឋរស់នៅ តាមតំបន់ព្រំដែន ឱ្យបង្កើនការប្រុងប្រយ័ត្នការពារខ្លួន ស្របតាមការណែនាំនានា របស់ក្រសួងសុខាភិបាល ដើម្បីកុំឱ្យមានវីរុសកូវីដ១៩ឆ្លងមកលើបុគ្គល និងសហគមន៍មូលដ្ឋាននៅកម្ពុជា៕	2020-08-04T22:53:00+07:00	freshnewsasia.com	https://m.freshnewsasia.com/index.php/en/localnews/167204-2020-08-04-08-53-30.html
d199fb10-181f-4d99-b54d-2310bb058fb7	អាជ្ញាធរ និងមន្រ្តីកសិកម្ម បើកយុទ្ធនាការចាក់វ៉ាក់សាំងការពារសុខភាពសត្វគោ ក្របី ដើម្បីការពារជំងឺឆ្លងផ្សេងៗ	អាជ្ញាធរខេត្តកំពង់ចាមដឹកនាំដោយអភិបាលខេត្តកំពង់ចាម លោក អ៊ុន ចាន់ដា នៅព្រឹកថ្ងៃទី០៤ ខែសីហា ឆ្នាំ២០២០នេះ បានបើកយុទ្ធនាការចាក់ថ្នាំវ៉ាក់សាំង សត្វគោ ក្របី ដើម្បីការពារជំងឹឆ្លងផ្សេងៗ ស្ថិតនៅក្នុងភូមិដូង ឃុំតុងរ៉ុង ស្រុកព្រៃឈរ។ អភិបាលខេត្តកំពង់ចាម បានថ្លែងថា ជារៀងរាល់ឆ្នាំ ក្នុងខែសីហា មន្ត្រីជំនាញកសិកម្ម តែងតែបានអនុវត្ត ការចាក់ថ្នាំការពារជំងឺឆ្លង ដល់សត្វគោ ក្របី តាមខ្នងផ្ទះ ប្រជាពលរដ្ឋ ឲ្យបានមុនពេលទឹកជំនន់ ដោយហេតុថា ពេលមានទឹកជំនន់ គោ ក្របី វាងាយនឹងកើតជំងឺ៣ចំណុច៖ ជំងឺសារទឹក, ជំងឺអុតក្តាម និងជំងឺបូសខ្យល់។ លោកអភិបាលខេត្ត បានបន្តថា ថ្វីដ្បិតតែសម័យកាលនេះទំនើប មានប្រជាកសិករមួយចំនួន មានលទ្ធភាពប្រើគ្រឿងចក្រ ប៉ុន្តែក៏នៅមានកសិករជាច្រើន ដែលកំពុងតែប្រើប្រាស់សត្វគោ ក្របី ដើម្បីប្រកបការងារកសិកម្មនេះផងដែរ ពោលគឺសត្វគោ ក្របី ពិតជាមានផលប្រយោជន៍យ៉ាងច្រើន ដល់ប្រជាកសិករ។ លោកថា ដូច្នេះអាជ្ញាធរខេត្ត ជាពិសេស មន្ទីរកសិកម្ម រុក្ខាប្រមាញ់ និងនេសាទ បានដាក់ចេញនូវផែនការប្រចាំឆ្នាំ ក្នុងការចាក់ថ្នាំការពារសុខភាពសត្វ នៅគ្រប់មូលដ្ឋាន ទាំងអស់ក្នុងខេត្តកំពង់ចាមតែម្តង ដើម្បីកុំឲ្យមានសត្វគោ ក្របី ងាប់ដោយសារជំងឺឆ្លងនោះ ដែលនាំឲ្យមានការខាតបង់ធ្ងន់ធ្ងរ ដល់ប្រជាកសិករ។ លោកអភិបាលខេត្ត បានឲ្យដឹងទៀតថា វិស័យកសិកម្មនៅក្នុងប្រទេសកម្ពុជា បើទោះជាមុន ឬក្រោយពេលកើតមានជំងឺកូវីដ១៩ក៏ដោយ ក៏វិស័យនេះ នៅតែសំខាន់សម្រាប់ប្រជាពលរដ្ឋ ប្រមាណជាង ៦០% ដែលប្រកបមុខរបរកសិកម្មនេះ ពិសេសគឺរំពឹងទៅលើសត្វគោ ក្របី ជាកម្លាំងអូសទាញតែម្តង លោកថា ដូច្នេះហើយទើបអាជ្ញាធរ បានយកចិត្តទុកដាក់ គិតគូការពារសុខភាពសត្វគោ ក្របី ជាចំណុចចំបង ព្រោះសត្វពាហនៈទាំងនោះ អាចជួយជាប្រយោជន៍យ៉ាងច្រើន នាំឲ្យបងប្អូនប្រជាពលរដ្ឋ មានជីវភាពធូរធារ។ លោកអភិបាលខេត្ត បានគូសបញ្ជាក់ថា ឆ្លងកាត់បទពិសោធន៍ ទៅលើដំណាំស្រូវក្នុងឆ្នាំកន្លងទៅនេះ ដោយមើលឃើញថា នៅតំបន់ខ្លះ កសិករអាចដាំស្រូវ បានដល់ ទៅ៣ដង ក្នុងមួយឆ្នាំ ដោយសារតែពួកគាត់មានប្រភពទឹកគ្រប់គ្រាន់ ធ្វើឲ្យជីវភាពពួកគាត់កាន់តែធូរធារ ដោយសារផលដំណាំស្រូវរបស់គាត់ ទទួលបានក្នុង១ហិកតា ជាមធ្យមបាន៦តោន។ លោកបន្ថែមថា ប៉ុន្តែនៅតំបន់ខ្លះ គឺស្រូវស្កកខូច ដោយសារគ្រោះរាំងស្ងួត ហើយក៏ជាតំបន់ដែលពុំមានប្រភពទឹក ដោយកសិករ ដាំស្រូវពឹងទៅលើទឹកភ្លៀងទាំងស្រុង ប្រការនេះ ទើបអាជ្ញាធរខេត្ត មានគម្រោងនៅឆ្នាំ ២០២២ និងបង្វែរពីការអភិវឌ្ឍផ្លូវ ទៅជាការអភិវឌ្ឍន៍ប្រព័ន្ធធារាសាស្ត្រវិញម្ដង ដើម្បីធ្វើឲ្យកសិករ មានប្រភពទឹកគ្រប់គ្រាន់ ដើម្បីបង្កបង្កើនផលលើវិស័យកសិកម្មនេះ៕	2020-08-04T21:49:00+07:00	freshnewsasia.com	https://m.freshnewsasia.com/index.php/en/localnews/167186-2020-08-04-07-49-05.html
3799f748-6546-4273-ae4f-d6020a01a747	អ្នកទោសក្នុងពន្ធនាគារខេត្តបន្ទាយមានជ័យម្នាក់ ស្លាប់ដោយសារជំងឺគាំងបេះដូង	អ្នកទោសក្នុងពន្ធនាគារខេត្តបន្ទាយមានជ័យម្នាក់ បានស្លាប់ដោយសារជំងឺលើសឈាម និងគាំងបេះដូងកាលពីថ្ងៃទី៣១ ខែកក្កដា ឆ្នាំ២០២០ ខណៈការអនុវត្តន៍ទោស នៅសល់រយៈពេលតែ៣ខែទៀតប៉ុណ្ណោះនឹងបានរួចខ្លួន។ មន្ត្រីនគរបាល បានឲ្យដឹងថា អ្នកទោសបានស្លាប់នោះមានឈ្មោះ ជា ឈុនគ្រី ភេទប្រុស អាយុ៤១ឆ្នាំ មានទីលំនៅជិតផ្សាររាត្រី ភូមិសង្កាត់ព្រះពន្លា ក្រុងសិរីសោភ័ណ ខេត្តបន្ទាយមានជ័យ។ ជននេះត្រូវបានចាប់ខ្លួន និងកាត់ទោសឱ្យជាប់ពន្ធនាគាររយៈពេលជាង ២ឆ្នាំ ហើយបានអនុវត្តក្នុង ពន្ធនាគារជិតចប់ហើយ ពោលគឺសល់តែ៣ខែទៀតនឹងផុតទោសហើយ។ បើយោងសាច់ញាតិ បានឱ្យដឹងថា ជនជាប់ឃុំនេះមានជំងឺលើសឈាម ហើយឡើងឈាមរួចដាច់សសៃឈាមក្នុងខួរក្បាលបណ្តាលឱ្យស្លាប់ ក្នុងនោះពេទ្យក្នុងពន្ធនាគា ការបញ្ជូនទៅមន្ទីរពេទ្យខេត្តមិត្តភាពកម្ពុជា ជប៉ុនមង្គលបូរី ជួយសង្គ្រោះដែរតែនៅមិនអាចសង្គ្រោះបាន។ បច្ចុប្បន្នសាកសព ត្រូវបានសមត្ថកិច្ចប្រគល់ឲ្យសាច់ញាតិយកទៅធ្វើបុណ្យតាមប្រពៃណី៕	2020-08-04T18:47:00+07:00	freshnewsasia.com	https://m.freshnewsasia.com/index.php/en/localnews/167139-2020-08-04-04-47-39.html
46aa0e62-f20d-4421-8a34-d7bd29b73d73	មន្ត្រីអាជ្ញាធរខេត្តព្រៃវែងកំពុងស្វែងរកបុរស ២នាក់ ដែលរត់ចេញពីមណ្ឌលចត្តាឡឺស័ក	មន្ត្រីអាជ្ញាធរខេត្តព្រៃវែងកំពុងស្វែងរកបុរស ២នាក់ ដែលបានរត់ចេញពីមណ្ឌលចត្តាឡីស័ក កាលពីថ្ងៃទី៣ សីហា ដើម្បីយកមកពិនិត្យរកជំងឺកូវីដ១៩ ឡើងវិញ។ អភិបាលរងខេត្តព្រៃវែង លោក ចាន់ ថា ប្រាប់សារព័ត៌មានក្នុងស្រុកនៅថ្ងៃទី៣ សីហាថា អ្នកទាំង ២នាក់នោះ ទើបតែត្រឡប់មកពីប្រទេសម៉ាឡេស៊ី កាលពីថ្ងៃទី២៣ ខែកក្កដា ហើយត្រូវបានដាក់ឲ្យនៅដាច់ដោយឡែក ក្នុងមណ្ឌលចត្តាឡឺស័កស្ថិតនៅវិទ្យាល័យ ហ៊ុន សែន កំពុងលាវ ក្នុងខេត្តព្រៃវែង។ លោកបន្តថា រហូតមកដល់រសៀលថ្ងៃទី៣ សីហា ទើបអ្នកទាំង ២លួចរត់ចេញ ពេលមេឃកំពុងធ្លាក់ភ្លៀង។ អ្នកទាំង ២ ត្រូវបានមន្ត្រីសុខាភិបាលខេត្តព្រៃវែងយកសំណាកទៅពិនិត្យចំនូន ២ដងរូចមកហើយដោយរកមិនឃើញថា មានជំងឺកូវីដ១៩ នោះទេ ហើយបើតាមកាលកំណត់អ្នកទាំង២ នឹងត្រូវអនុញ្ញាតឲ្យចេញទៅផ្ទះនៅថ្ងៃទី៦ ខែសីហាខាងមុខនេះ មុនពួកគេរត់ចេញមុនកាលកំណត់។កន្លងទៅក៏ធ្លាប់មានករណីស្ត្រីខ្មែរ អាមេរិកកាំងម្នាក់រត់ចេញពីមណ្ឌលចត្តាឡីស័កនៅរាជធានីភ្នំពេញផងដែរ ហើយត្រូវបានមន្ត្រីសមត្ថកិច្ចរកឃើញនៅខេត្តកំពុងចាម និងនាំមកបន្តធ្វើចត្តាឡីស័ករហូតដល់ថ្ងៃកំណត់ ទើបអនុញ្ញាតឲ្យត្រឡប់ទៅផ្ទះវិញ។ គិតត្រឹមថ្ងៃទី៤ ខែសីហា កម្ពុជារកឃើញអ្នកឆ្លងជីងឺកូវីដ១៩ សរុបចំនួន ២៤១នាក់ ក្នុងនោះអ្នកជាសះស្បើយចំនួន ២០០នាក់ និងអ្នកកំពុងសម្រាកព្យាបាលនៅមន្ទីរពេទ្យចំនួន ៤១នាក់៕	2020-08-04T17:15:00+07:00	rfa.org	https://www.rfa.org/khmer/news/health/Two-people-escape-from-a-quarantined-center-in-Prey-Veng-province-08042020061209.html
ff11bec1-34b1-4ead-a272-91cae560e1fa	Vietjet ចំណេញប្រាក់ជាង ៣ លានដុល្លារក្នុងឆមាសទីមួយ ឆ្នាំ ២០២០ ថ្វីដ្បិតមានបញ្ហាជំងឺកូវីដ-១៩ ក្ដី	ភ្នំពេញ៖ បើតាសេចក្តីប្រកាសព័ត៌មាន នៅថ្ងៃទី ៤ ខែសីហា ឆ្នាំ២០២០ បានឲ្យដឹងថា ក្រុមហ៊ុនអាកាសចរណ៍ Vietjet បានបញ្ចេញរបាយការណ៍លទ្ធផលអាជីវកម្ម ប្រចាំត្រីមាសទី ២ ក្នុងឆ្នាំ ២០២០ ជាពេលដែលរងផលប៉ះពាល់ខ្លាំងបំផុតពីជំងឺកូវីដ-១៩។ នៅក្នុងត្រីមាស ទីពីរនេះ ក្រុមហ៊ុន Vietjet បានធ្វើប្រតិបត្តិការហោះហើរចំនួន ១៤.០០០ ជើងហោះហើរ នៅលើផ្លូវ ហោះហើរ ក្នុងស្រុកចំនួន ៥២ ផ្លូវ ដោយបានដឹកជញ្ជូនអ្នកដំណើរចំនួនជាង ២ លាននាក់។ នៅត្រីមាសទី ២ នេះ ក្រុមហ៊ុន Vietjet ទទួលបានប្រាក់ចំណូលពីការដឹកជញ្ជូនតាមផ្លូវអាកាសចំនួន ១.៩៧០ ពាន់លានដុង (ប្រមាណ ៨៤,៥ លានដុល្លារសហរដ្ឋអាមេរិក) ដែលធ្លាក់ចុះ ៥៤% បើធៀបនឹងរយៈពេលដូចគ្នា កាលពីឆ្នាំមុន ដែលស្មើនឹងទឹកប្រាក់ ១.១២២ ពាន់លានដុង (ប្រមាណ ៤៨ លានដុល្លារ)។ បើគិតត្រឹម ៦ ខែដើមឆ្នាំនេះ អាជីវកម្មដឹកជញ្ជូនតាមផ្លូវអាកាសរបស់ក្រុមហ៊ុន បានខាតបង់ទឹកប្រាក់ចំនួន ២.១១១ ពាន់លានដុង (ប្រមាណ ៩០,៥ លានដុល្លារ) ដែលត្រូវបានចាត់ទុកថាជាការខាតបង់តិចតួច បើធៀបនឹង ឧស្សាហកម្មអាកាសចរណ៍សកលលោកទាំងមូល ដែលខាតបង់អស់ជាទឹកប្រាក់រហូតដល់ទៅជាង ៨៤ ពាន់ លានដុល្លារ។ ដើម្បីទ្រទ្រង់ដល់លំហូរសាច់ប្រាក់របស់ខ្លួន ក្រុមហ៊ុន Vietjet បានស្វះស្វែងរកដៃគូ និងដាក់ចេញនូវ ដំណោះ ស្រាយផ្នែហិរញ្ញវត្ថុផ្សេងៗ ដូចជាការផ្ទេរទ្រព្យសកម្ម និងការវិនិយោគផ្នែកហិរញ្ញវត្ថុ ដែលទាំងអស់នេះបានជួយ ឲ្យក្រុមហ៊ុនទទួលបានប្រាក់ចំណូលចំនួន ១.១៧៤ ពាន់លានដុង (ប្រមាណ ៥០,៤ លានដុល្លារ) ដោយក្នុងនោះ ប្រាក់ចំណេញជារួមគឺមានទំហំទឹកប្រាក់ ៧៣ ពាន់លានដុង (ប្រមាណ ៣,២ លានដុល្លារ) នៅក្នុងឆមាសទីមួយ នៃឆ្នាំ ២០២០។ លទ្ធផលទាំងនេះអាចសម្រេចទៅបានក៏អាស្រ័យដោយសារមូលដ្ឋានហិរញ្ញវត្ថុរបស់ក្រុមហ៊ុន មានភាពរឹងមាំ ដែលក្រុមហ៊ុនបានពង្រឹងក្នុងរយៈកាលប៉ុន្មានឆ្នាំមកនេះ។ ប្រទេសវៀតណាម បានបើកឲ្យមានការហោះហើរក្នុងស្រុកឡើងវិញកាលពីខែមិថុនាកន្លងទៅនេះ ហើយក្រុម ហ៊ុន Vietjet ក៏បានចាប់ផ្ដើមបណ្ដាញហោះហើរក្នុងស្រុករបស់ខ្លួនឡើងវិញ ដោយមានការហោះហើរចំនួន ៣០០ ជើងហោះហើរក្នុងមួយថ្ងៃ ពោលគឺបានកើនឡើងរហូតដល់ទៅ ៥ ដង បើធៀបនឹងពេលវេលាដែលកូវីដ-១៩ កំពុងរាលដាលពេញបន្ទុកក្នុងប្រទេសវៀតណាម។ ទន្ទឹមនឹងនេះ ក្រុមហ៊ុនក៏បានបន្ថែមផ្លូវហោះហើរចំនួន ៨ ទៀត ដើម្បីបំពេញតាមកំណើននៃការធ្វើដំណើរក្នុង ស្រុក ដូច្នេះ បណ្ដាញផ្លូវហោះហើរក្នុងស្រុកសរុបរបស់ក្រុមហ៊ុន គឺមានចំនួន ៥២ ផ្លូវហោះហើរ។ កាលពីខែ មិថុនា ក្រុមហ៊ុន Vietjet បានដឹកជញ្ជូនអ្នកដំណើរចំនួន ១,២ លាននាក់ ដែលជាការងើបឡើងវិញប្រកបដោយ ភាពវិជ្ជមានសម្រាប់ទីផ្សារហោះហើរក្នុងស្រុក។ ក្រុមហ៊ុន Vietjet បាននិងកំពុងអនុវត្តនូវវិធានការសន្សំការចំណាយ ដោយក្នុងនោះ ការចំណាយបានធ្លាក់ចុះជា មធ្យមចំនួន ៥៥% ដោយសារតែមានការកាត់បន្ថយទំហំប្រតិបត្តិការប្រមាណ ៣០%-៣៥% ហើយការចំណាយ លើសេវានានា បានធ្លាក់ចុះ ប្រមាណ ២០% – ២៥%។ ជាពិសេស កាលពីខែឧសភា ក្រុមហ៊ុន Vietjet បានស្តុក ប្រេងឥន្ធនៈទុកដោយជោគជ័យ ក្នុងឱកាសដែលតម្លៃប្រេងធ្លាក់ចុះ ដែលជ័យដល់ការកាត់បន្ថយចំណាយបាន ២៥% ធៀបនឹងតម្លៃទីផ្សារ។ ទ្រព្យសកម្មសរុបរបស់ក្រុមហ៊ុន គិតជាទឹកប្រាក់គឺ ៤៨.៣៩២ ពាន់លានដុង (ប្រមាណ ២,០៧៥ ពាន់លានដុល្លារ) ដែលក្នុងនោះ ភាគហ៊ុនរបស់ម្ចាស់ក្រុមហ៊ុន គឺមានទំហំទឹកប្រាក់ ១៧.៣៣៩ ពាន់លានដុង (ប្រមាណ ៧៤៥ លានដុល្លារ) ។ ក្រុមហ៊ុនក៏មានភាពសកម្មលើវិធានការប្រឆាំងនឹងជំងឺកូវីដ-១៩ ផងដែរ ដោយបានអនុវត្ត នូវដំណោះស្រាយ ជាច្រើនចាប់តាំងពីដើមឆ្នាំ ២០២០ មកម្លេះ។ ក្នុងនោះរួមមាន ការពង្រីកអាជីវកម្មដឹកជញ្ជូនទំនិញ បង្កើតផលិតផល SkyBoss និងសេវាកម្មបន្ទាប់បន្សំ ការផ្ដល់ប័ណ្ណ “Power Pass” ជាសំបុត្រឡើងជិះឥតដែន កំណត់ និងកម្មវិធីជាច្រើនទៀត។ ជារួម លទ្ធផលអាជីវកម្មដឹកជញ្ជូនតាមផ្លូវអាកាសរបស់ក្រុមហ៊ុន និងសកម្មភាពអាជីវកម្មផ្នែកហិរញ្ញវត្ថុ ត្រូវបាន ចាត់ទុកថាមានភាពវិជ្ជមាន ដែលធ្វើឲ្យក្រុមហ៊ុន Vietjet ស្ថិតក្នុងចំណោមក្រុមហ៊ុនអាកាសចរណ៍តិចតួចប៉ុណ្ណោះ ក្នុងពិភពលោក ដែលអាចទប់ទល់បានល្អជាមួយនឹងជំងឺកូវីដ-១៩។ Vietjet គឺជាក្រុមហ៊ុនអាកាសចរណ៍ដំបូងគេក្នុងប្រទេសវៀតណាមដែលធ្វើប្រតិបត្តិការក្នុងនាមជាក្រុមហ៊ុនអាកាសចរណ៍ ទំនើបមួយ ដែលផ្ដល់ជូននូវតម្លៃសំបុត្រប្រកបដោយភាពសន្សំសំចៃជាមួយនឹងសេវាកម្មច្រើនមុខដើម្បីបំពេញតាមតម្រូវការ របស់អតិថិជន។ ក្រុមហ៊ុន Vietjet មិនត្រឹមតែផ្តល់សេវាដឹកជញ្ចូនប៉ុណ្ណោះទេប៉ុន្តែក៏ មានប្រើប្រាស់ បច្ចេកវិទ្យាពាណិជ្ជកម្មអេឡិចត្រូនិច ដើម្បីផ្តល់ជូននូវផលិតផល និងសេវាកម្មផ្សេងៗសម្រាប់អតិថិជនផងដែរ។ ក្រុមហ៊ុន Vietjet គឺជាសមាជិកពេញសិទ្ធិរបស់សមាគមដឹកជញ្ជូនផ្លូវអាកាសអន្តរជាតិ (IATA) ដោយទទួលបាន វិញ្ញាបនប័ត្រ សវនកម្មសុវត្ថិភាពប្រតិបត្តិការ (IOSA) ពី IATA។ ក្រុមហ៊ុន Vietjet ត្រូវបានចាត់ថ្នាក់ថាជា “ក្រុមហ៊ុនអាកាសចរណ៍ល្អបំផុតសម្រាប់ការគិតថ្លៃសេវាដឹកជញ្ជូនទាបបំផុតឆ្នាំ2018 – 2019” និងបានទទួលរង្វាន់សុវត្ថិភាពខ្ពស់បំផុតលំដាប់ផ្កាយ 7 នៅឆ្នាំ 2018 ដោយគេហទំព័រដាក់ពិន្ទុ សុវត្ថិភាពនិងផលិតផលតែមួយគត់របស់ពិភពលោកឈ្មោះ AirlineRatings.com ។ ក្រុមហ៊ុនអាកាសចរណ៍ Vietjet ក៏ត្រូវបានចាត់ថ្នាក់ជាក្រុមហ៊ុនអាកាសចរណ៍មួយក្នុងចំណោមក្រុមហ៊ុនអាកាសចរណ៍ល្អ បំផុតទាំង 50 របស់ពិភពលោកក្នុងឆ្នាំ2018 និង 2019 សម្រាប់ភាពរឹងមាំផ្នែកហិរញ្ញប្បទាន និងប្រតិបត្តិការ ដែលការចាត់ថ្នាកនេះធ្វើឡើងដោយ Airfinance Journal ។ បច្ចុប្បន្នក្រុមហ៊ុនអាកាសចរណ៍នេះ ក៏ត្រូវបានទទួលស្គាល់ថាជាក្រុមហ៊ុនអាកាសចរណ៍ល្អបំផុតដែលផ្ដល់នូវតម្លៃសំបុត្រ បែបសន្សំសំចៃ ដោយស្ថាប័នល្បីៗដូចជា Skytrax, CAPA, Airline Ratings និងស្ថាប័នជាច្រើនទៀត។ សម្រាប់ព័ត៌មានបន្ថែម សូមចូលទៅគេហទំព័រ៖ www.vietjetair.com ៕	2020-08-04T17:14:23+07:00	cen.com.kh	https://cen.com.kh/archives/231006.html
e1db67ca-b0c0-49f6-b4c1-aa2855d1549a	WHO ប្រគល់សម្ភារបរិក្ខារពេទ្យ សម្រាប់ប្រើប្រាស់ប្រយុទ្ធនឹងជំងឺកូវីដ១៩ ដល់ក្រសួងសុខាភិបាល	អង្គការសុខភាពពិភពលោកប្រចាំកម្ពុជា (WHO) បានប្រគល់សម្ភារបរិក្ខារពេទ្យ សម្រាប់ប្រើប្រាស់ប្រយុទ្ធនឹងជំងឺកូវីដ១៩ ដល់ក្រសួងសុខាភិបាល។ ពិធីប្រគល់-ទទួលនេះ បានធ្វើឡើងនៅទីស្តីការក្រសួងសុខាភិបាល នាព្រឹកថ្ងៃទី០៤ ខែសីហា ឆ្នាំ២០២០ ក្រោមអធិបតីភាព រដ្ឋមន្ត្រីក្រសួងសុខាភិបាល លោកសាស្ត្រាចារ្យ ម៉ម ប៊ុនហេង រួមជាមួយតំណាងអង្គការសុខភាពពិភពលោកប្រចាំកម្ពុជា លោកស្រី Li Ailan។ កញ្ចប់ប្រមូលសំណាកចំនួន ១៧,០០០ (SpecimenbCollection Kit) ស្វ័ពចំនួន ១៧,០០០ (Nasopharyngeal Swabs) RNA Extraction Kit ចំនួន២០,០០០ រដ្ឋមន្ត្រី ម៉ម ប៊ុនហេង បានសម្តែងការថ្លែងអំណរគុណយ៉ាងជ្រាលជ្រៅ ជូនចំពោះអង្គការសុខភាពពិភពលោក ទាំងការិយាល័យនៅប្រទេសកម្ពុជា និងការិយាល័យប្រចាំតំបន់ប៉ាស៊ីហ្វិកខាងលិច ដែលតែងតែជួយឧបត្ថម្ភគាំទ្រទាំងថវិកា និងបច្ចេកទេស ដល់វិស័យសុខាភិបាលកម្ពុជា។ លោកបន្តថា ជំនួយទាំងនេះបានបញ្ជាក់ពីការយកចិត្តទុកដាក់ខ្ពស់របស់អង្គការសុខភាពពិភពលោក ចំពោះរាជរដ្ឋាភិបាល និងប្រជាជនកម្ពុជា ជាពិសេសេក្នុងកាលៈទេសៈបច្ចុប្បន្ន ដែលយើងកំពុងបានខិតខំប្រឹងប្រែងរួមគ្នា ដើម្បីជំរុញវិធានការការពារ ទប់ស្កាត់ និងឆ្លើយតបការរាតត្បាតនៃជំងឺកូវីដ១៩ ឲ្យបានកាន់តែឆាប់រហ័ស៕	2020-08-04T16:50:00+07:00	freshnewsasia.com	https://m.freshnewsasia.com/index.php/en/localnews/115-localnews-facebook/167124-2020-08-04-02-50-02.html
9dfd080a-200a-4d2e-b0be-9e6e70916fa8	TOP NEWS: ក្រសួងសុខាភិបាលរកឃើញអ្នកឆ្លងជំងឺកូវីដ១៩ ម្នាក់ថ្មីទៀត ជាមន្ត្រីជាន់ខ្ពស់ទូតអាមេរិក ខណៈអ្នកជំងឺ៣នាក់ជាសះស្បើយ (Video inside)	ក្រសួងសុខាភិបាល នៅព្រឹកថ្ងៃទី០៤ ខែសីហា ឆ្នាំ២០២០នេះ បានចេញសេចក្តីប្រកាសព័ត៌មាន ស្តីពីការរកឃើញករណីវិជ្ជមានវីរុសកូវីដ-១៩ ថ្មី ០១នាក់ លើមន្ត្រីជាន់ខ្ពស់ស្ថានទូតអាមេរិកប្រចាំកម្ពុជា ខណៈជំងឺកូវីដ១៩ ចំនួន០៣នាក់ថ្មីទៀត ត្រូវបានព្យាបាលជាសះស្បើយ។ សេចក្តីប្រកាសព័ត៌មានរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅមុននេះបន្តិចបានបញ្ជាក់ថា អ្នកឆ្លងជំងឺកូវីដ១៩ថ្មី គឺបុរសជនជាតិអាមេរិកកាំង ជាមន្ត្រីការទូតជាន់ខ្ពស់ស្ថានទូតសហរដ្ឋអាមេរិកប្រចាំនៅកម្ពុជា កាន់វីសា ប្រភេទ A មានអាស័យដ្ឋានស្នាក់នៅក្នុងស្ថានទូតអាមេរិកប្រចាំកម្ពុជា រាជធានីភ្នំពេញ។ បុរសរូបនេះបានធ្វើ ដំណើរពីសហរដ្ឋអាមេរិក បន្តជើងហោះហើរនៅប្រទេសកូរ៉េខាងត្បូងមកកម្ពុជា ដែលលទ្ធផលវិភាគវត្ថុ សំណាកលើកទី៣ នាថ្ងៃទី១៥នៃការធ្វើចត្តាឡីស័ករបស់គាត់ រាយការណ៍ដោយស្ថានទូតអាមេរិកប្រចាំនៅកម្ពុជា ទទួលបានលទ្ធផល វិជ្ជមានវីរុសកូវីដ-១៩ នៅថ្ងៃទី០៣ ខែសីហា ឆ្នាំ២០២០។ អ្នកជំងឺត្រូវបានដាក់នៅក្នុងបន្ទប់មួយ ដោយឡែកនៅក្នុងស្ថានទូតអាមេរិកប្រចាំកម្ពុជា ដើម្បីធ្វើការព្យាបាលដោយ ក្រុមគ្រូពេទ្យអាមេរិកាំងនៃស្ថានទូតនេះ។ បុរសអាយុ២៥ឆ្នាំ មានអាស័យដ្ឋាននៅភូមិ៣ សង្កាត់៤ ក្រុងព្រះសីហនុ ខេត្តព្រះសីហនុ បុរសអាយុ ២៧ឆ្នាំ មានអាស័យដ្ឋាននៅភូមិបន្ទាយចាស់ សង្កាត់ស្លក្រាម ក្រុងសៀមរាប ខេត្តសៀមរាប បុរសជនជាតិខ្មែរទាំងពីរនាក់ខាងលើនេះ ជាអ្នកធ្វើដំណើរតាមជើងហោះហើរមកពីប្រទេសរុស្ស៊ី បន្តជើងហោះហើរនៅប្រទេសម៉ាឡេស៊ីមកកម្ពុជា ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឲ្យចេញពីមណ្ឌលសុខាភាពចាក់អង្រែ រាជធានីភ្នំពេញ។ បុរសជនជាតិអាមេរិកកាំង ជាមន្ត្រីការទូតជាន់ខ្ពស់ស្ថានទូតសហរដ្ឋអាមេរិកប្រចាំនៅកម្ពុជា កាន់វីសាប្រភេទ A មានអាស័យដ្ឋានស្នាក់នៅ ក្នុងស្ថានទូតអាមេរិកប្រចាំកម្ពុជា រាជធានីភ្នំពេញ។ បុរសរូបនេះបាន ធ្វើដំណើរពីសហរដ្ឋអាមេរិក បន្តជើងហោះហើរនៅប្រទេសកូរ៉េខាងត្បូងមកកម្ពុជា ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន០២ដង ដែលគ្រប់គ្រង និងរាយ ការណ៍ដោយស្ថានទូតអាមេរិកប្រចាំកម្ពុជា។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី០៤ ខែសីហា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជាបានរកឃើញអ្នកមានវីរុសកូវីដ-១៩ ចំនួនសរុប ២៤១នាក់ (ស្ត្រី៤៦នាក់ និងបុរស ១៩៥នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២០០នាក់ (ស្រី៤៣នាក់ និងបុរស១៥៧នាក់) និងអ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួនសរុប៣៩នាក់ និងអ្នកសម្រាកព្យាបាលនៅបន្ទប់ដោយឡែក ក្នុងស្ថានទូតអាមេរិកប្រចាំកម្ពុជា ចំនួន០២នាក់៕	2020-08-04T15:07:00+07:00	freshnewsasia.com	https://m.freshnewsasia.com/index.php/en/localnews/167116-2020-08-04-01-07-00.html
33245ea0-6056-4b85-a7b7-7c9d7d5dbd00	ថ្ងៃទី៣ ខែសីហា មានអ្នកជាសះស្បើយចំនួន ០៣នាក់ និងអ្នកវិជ្ជមានវីរុសកូវីដ-១៩ ចំនួន ០១នាក់	ភ្នំពេញ៖ក្រសួងសុខាភិបាល បានឲ្យដឹងថា ថ្ងៃទី៣ ខែសីហា ឆ្នាំ២០២០ មានអ្នកជាសះស្បើយចំនួន ០៣នាក់ និងអ្នកវិជ្ជមានវីរុសកូវីដ-១៩ ចំនួន ០១នាក់ ជាមន្ត្រីជាន់ខ្ពស់ស្ថានទូតអាមេរិកប្រចាំកម្ពុជា ។ រហូតដល់ម៉ោង ០៨:០០ ព្រឹក ថ្ងៃទី ៤ សីហា ២០២០ យើងរកឃើញករណីជំងឺកូវីដ-១៩ ថ្មី ១នាក់ទៀត (ជនជាតិអាមេរិក) ដូច្នេះចំនួនសរុប ២៤១នាក់ ជាសះស្បើយចំនួន ៣នាក់ (ជនជាតិខ្មែរ២នាក់ និងជនជាតិអាមេរិក១នាក់) ចំនួនសម្រាកនៅពេទ្យសល់ ៤១នាក់ ចំនួនជាសះស្បើយសរុបចំនួន ២០០នាក់ និង ស្លាប់គ្មាន ។ ជំងឺកូវីដ-១៩ នៅតែបន្តគំរាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងយើងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ យើងត្រូវបន្តអនុវត្តគម្លាតសង្គមបន្តទៀត ដូចជាពន្យារការរៀបអាពាហ៌ពិពាហ៌ ពិធីជប់លៀង ការចាក់ធុងបាសរាំ ។ ល។ យើងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ យើងត្រូវបន្តពាក់ម៉ាស់នៅពេលចាំបាច់ និងឧស្សាហ៍លាងដៃជាមួយសាប៊ូ អាល់កុល ឬជែល ។ សូមបញ្ជាក់ថា ប្រទេសយើងរកឃើញករណីជំងឺកូវីដ១៩ដំបូងបំផុតនៅថ្ងៃទី ២៧ មករា ២០២០ ។ យើងបានធ្វើតេស្តចំនួន 66643 ស្មើនឹង 4014 ក្នុង១លាននាក់៕	2020-08-04T10:15:39+07:00	cen.com.kh	https://cen.com.kh/archives/230794.html
7a4f0575-b167-469e-86d4-a7ca7b023615	សូមប្រុងប្រយ័ត្នទាំងអស់គ្នា ! អ្នកឆ្លងជំងឺកូវីដ១ករណី នៅព្រឹកនេះ ជាមន្ត្រីជាន់ខ្ពស់ទូតអាមេរិក	៖ នៅព្រឹកថ្ងៃទី០៤ ខែសីហា ឆ្នាំ២០២០ មុននេះបន្តិច ក្រសួងសុខាភិបាល បានចេញសេចក្តីប្រកាសព័ត៌មាន ស្តីពីការរកឃើញអ្នកឆ្លងជំងឺកូវីដ-១៩ ថ្មីម្នាក់ទៀត លើមន្ត្រីជាន់ខ្ពស់ស្ថានទូតអាមេរិកប្រចាំកម្ពុជា ខណៈមានអ្នកជាសះស្បើយពីជំងឺនេះ ចំនួន៣នាក់បន្ថែមទៀត។ សេចក្តីប្រកាសព័ត៌មានរបស់ក្រសួងសុខាភិបាល បានឲ្យដឹងថា អ្នកឆ្លងជំងឺកូវីដ១៩ថ្មី គឺបុរសជនជាតិអាមេរិកកាំង ជាមន្ត្រីការទូតជាន់ខ្ពស់ស្ថានទូតសហរដ្ឋអាមេរិកប្រចាំនៅកម្ពុជា កាន់វីសា ប្រភេទ A មានអាសយដ្ឋានស្នាក់នៅក្នុងស្ថានទូតអាមេរិកប្រចាំកម្ពុជា រាជធានីភ្នំពេញ។ បុរសរូបនេះបានធ្វើ ដំណើរពីសហរដ្ឋអាមេរិក បន្តជើងហោះហើរនៅប្រទេសកូរ៉េខាងត្បូងមកកម្ពុជា ដែលលទ្ធផលវិភាគវត្ថុ សំណាកលើកទី៣ នាថ្ងៃទី១៥នៃការធ្វើចត្តាឡីស័ករបស់គាត់ រាយការណ៍ដោយស្ថានទូតអាមេរិកប្រចាំនៅកម្ពុជា ទទួលបានលទ្ធផលវិជ្ជមានវីរុសកូវីដ-១៩ នៅថ្ងៃទី០៣ ខែសីហា ឆ្នាំ២០២០។ អ្នកជំងឺត្រូវបានដាក់នៅក្នុងបន្ទប់មួយ ដោយឡែកនៅក្នុងស្ថានទូតអាមេរិកប្រចាំកម្ពុជា ដើម្បីធ្វើការព្យាបាលដោយ ក្រុមគ្រូពេទ្យអាមេរិកាំងនៃស្ថានទូតនេះ។ សេចក្តីប្រកាសព័ត៌មានរបស់ក្រសួងសុខាភិបាល បញ្ជាក់ថា អ្នកជាសះស្បើយពីជំងឺកូវីដ១៩ នៅថ្ងៃនេះ គឺទី១- បុរសអាយុ២៥ឆ្នាំ មានអាសយដ្ឋាននៅភូមិ៣ សង្កាត់៤ ក្រុងព្រះសីហនុ ខេត្តព្រះសីហនុ។ ទី២- បុរសអាយុ ២៧ឆ្នាំ មានអាសយដ្ឋាននៅភូមិបន្ទាយចាស់ សង្កាត់ស្លក្រាម ក្រុងសៀមរាប ខេត្តសៀមរាប។ បុរសជនជាតិខ្មែរទាំងពីរនាក់ខាងលើនេះ ជាអ្នកធ្វើដំណើរតាមជើងហោះហើរមកពីប្រទេសរុស្ស៊ី បន្តជើងហោះហើរនៅប្រទេសម៉ាឡេស៊ីមកកម្ពុជា ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឲ្យចេញពីមណ្ឌលសុខាភាពចាក់អង្រែ រាជធានីភ្នំពេញ។ និង៣- បុរសជនជាតិអាមេរិកកាំង ជាមន្ត្រីការទូតជាន់ខ្ពស់ស្ថានទូតសហរដ្ឋអាមេរិកប្រចាំនៅកម្ពុជា កាន់វីសាប្រភេទ A មានអាស័យដ្ឋានស្នាក់នៅ ក្នុងស្ថានទូតអាមេរិកប្រចាំកម្ពុជា រាជធានីភ្នំពេញ។ បុរសរូបនេះបាន ធ្វើដំណើរពីសហរដ្ឋអាមេរិក បន្តជើងហោះហើរនៅប្រទេសកូរ៉េខាងត្បូងមកកម្ពុជា ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន០២ដង ដែលគ្រប់គ្រង និងរាយ ការណ៍ដោយស្ថានទូតអាមេរិកប្រចាំកម្ពុជា។ សូមបញ្ជាក់ថា គិតត្រឹមព្រឹក ថ្ងៃទី០៤ ខែសីហា ឆ្នាំ២០២០ កម្ពុជាបានរកឃើញអ្នកឆ្លងជំងឺកូវីដ-១៩ ចំនួន២៤១នាក់ (ស្ត្រី៤៦នាក់) ក្នុងនោះអ្នកព្យាបាលជាសះស្បើយ ចំនួន២០០នាក់ (ស្រី៤៣) និងអ្នកកំពុងសម្រាកព្យាបាលនៅក្នុងមន្ទីរពេទ្យរដ្ឋ ចំនួន៣៩នាក់ និងអ្នកសម្រាកព្យាបាលនៅបន្ទប់ដោយឡែក ក្នុងស្ថានទូតអាមេរិកប្រចាំកម្ពុជា ចំនួន០២នាក់៕ ដោយ៖ សុភាព២	2020-08-04T09:02:32+07:00	kbnnews.com	https://kbn.news/archives/174843
503316a2-4e09-48d9-9df2-906b81678bac	ថៃនៅតែបន្តបិទព្រំដែន! ពលករខ្មែរឆ្លងដែនខុសច្បាប់៥០នាក់ ក្នុងនោះមានកុមារ៣នាក់ត្រូវអាជ្ញាធរថៃចាប់បញ្ជូនមកកម្ពុជាវិញ	យោងតាមអគ្គនាយកដ្ឋានអន្តោប្រវេសន៍បានឲ្យដឹងថា ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នាថ្ងៃទី៣ ខែសីហា ឆ្នាំ២០២០ មានពលករខ្មែរឆ្លងដែនខុសច្បាប់ ដែលអាជ្ញាធរថៃបញ្ជូនមក មានចំនួន ៥០នាក់ ស្រី ១៥នាក់ និងកុមារ៣នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕	2020-08-04T08:53:40+07:00	kbnnews.com	https://kbn.news/archives/174829
830d0c8a-9093-4d48-87df-0145c37ff862	នៅពេលកម្ពុជាសម្របខ្លួនទៅនឹងបញ្ហាសេដ្ឋកិច្ច ដោយសារជំងឺ COVID-១៩ អូស្ត្រាលីនៅតែជាមិត្ត និងដៃគូជិតស្និទ្ធ	ភ្នំពេញ ៖ “នៅពេលកម្ពុជាសម្របខ្លួនទៅនឹងបញ្ហាសេដ្ឋកិច្ច ដោយសារជំងឺ COVID-១៩ អូស្ត្រាលីនៅតែ ជាមិត្ត និងដៃគូជិតស្និទ្ធ” នេះជាការបញ្ជាក់របស់ឯកអគ្គរាជទូតអូស្ត្រាល លោកឯកអគ្គរាជទូត ប៉ាប្លូ កាំង(Pablo Kang) បានចូលជួបសំដែងការគួរសមជាមួយ ឯកឧត្តមកិត្តិសេដ្ឋាបណ្ឌិតទេសរដ្ឋមន្ត្រី ចម ប្រសិទ្ធ ទេសរដ្ឋមន្ត្រី និងជារដ្ឋមន្ត្រី ក្រសួងឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍។ ជំនួបនេះវាជាឱកាសមួយដែលលោកឯកអគ្គរាជទូត ប៉ាប្លូ កាំង(Pablo Kang) ដើម្បីជំរាបជូន ឯកឧត្តមទេសរដ្ឋមន្ត្រី ពីកម្មវិធីវិនិយោគក្នុងវិស័យហេដ្ឋារចនាសម្ព័ន្ធ (3i) របស់អូស្ត្រាលី ដែលផ្តល់ថវិកាជំនួយ ដល់ប្រតិបត្តិករទឹកឯកជនកម្ពុជា ឱ្យមានសក្តានុពលផ្នែកពាណិជ្ជកម្ម ក្នុងការផ្គត់ផ្គង់ទឹកស្អាតដល់គ្រួសារកម្ពុជា។ កម្មវិធី 3i បានធ្វើការជាមួយក្រសួងឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ អស់រយៈពេល ៥ ឆ្នាំមកហើយ រួមមានការចេញអាជ្ញាប័ណ្ណ និងការបណ្តុះបណ្តាលដល់ប្រតិបត្តិករ។ យោងតាមស្ថានទូតអូស្ត្រាលីប្រចាំនៅកម្ពុជាបញ្ជាក់ថាក្នុងអំឡុងពេលនេះ កម្មវិធី បានចុះហត្ថលេខាលើកិច្ចព្រមព្រៀងចំនួន ៨១ ជាមួយប្រតិបត្តិករទឹកឯកជន – ដែលស្មើនឹងចំនួន ៥៧% នៃថវិកាគម្រោងសរុបទាំងអស់ និងកំពុងដំណើរការល្អទៅតាមផែនការ ក្នុងការផ្គត់ផ្គង់ទឹកស្អាត ដល់ប្រជាជនកម្ពុជាបានចំនួន ១លាននាក់ នៅឆ្នាំ ២០២១។ អូស្ត្រាលីគាំទ្រដល់គោលដៅ ឱ្យពិភពលោកមានលទ្ធភាពទទួលបានទឹកស្អាត រួមទាំងប្រជាជនកម្ពុជាទាំងអស់។ បើតាមក្រសួងឧស្សាហកម្មបានបញ្ជាក់ថា៖ ក្រុមហ៊ុន TCU Polys Enterprise Co., Ltd ត្រូវបានបង្កើតឡើងនៅកម្ពុជាក្នុងឆ្នាំ២០១៦ និងបានបម្រើសេវាផលិត និងផ្គត់ផ្គង់បំពង់ទឹកស្អាត និងទឹកលូមកដល់ពេលនេះមានរយៈពេលជិត ៥ ឆ្នាំហើយ ដែលមានដើមទុនវិនិយោគ សរុបប្រហែល ចំនួន ១០ លានដុល្លារសហរដ្ឋអាមេរិក។ ផលិតផលរបស់រោងចក្រមានបំពង់បង្ហូរទឹកលូមុខកាត់ពី ៣០០មិល្លិម៉ែត្រ – ២០០០មិល្លីម៉ែត្រ; បំពង់ទឹកស្អាត HDPE មុខកាត់ពី ២០មិល្លីម៉ែត្រ – ៨០០មិល្លីម៉ែត្រ; ប្រភេទបំពង់ PPR (Polypropylene-Random) មុខកាត់ពី ២០មិល្លីម៉ែត្រ – ២០០មិល្លីម៉ែត្រ ដែលប្រើសម្រាប់ទឹកត្រជាក់ ទឹកក្តៅ និងមានផលិតបំពង់សម្រាប់ដាក់ខ្សែភ្លើង បំពង់ UPVC និង PVC…។ ក្រុមហ៊ុនបានផ្គត់ផ្គង់ផលិតផលដែលមានគុណភាព ដោយប្រើវត្ថុធាតុដើមជាប្រភេទគ្រាប់ជ័រថ្មី នាំចូលពីប្រទេសថៃ (ប្រភពដើមពីប្រទេសអារ៉ាប់) ដែលមានបន្ទប់ពិសោធន៍ និងធ្វើតេស្តត្រួតពិនិត្យគុណភាពផលិតផលតាមបទដ្ឋានបច្ចេកទេស និងស្តង់ដារអន្តរជាតិ។ បច្ចុប្បន្នក្រុមហ៊ុនបានផលិតសម្ភារបំពង់គ្រប់ប្រភេទ ដើម្បីបម្រើសេចក្តីត្រូវការក្នុងស្រុក ជាពិសេសបំពង់ទឹកកខ្វក់កំពុងត្រូវបានប្រើប្រាស់សម្រាប់ប្រព័ន្ធលូនៅខេត្តព្រះសីហនុ។ នាឱកាសនោះដែរ ឯកឧត្តមកិត្តិសេដ្ឋាបណ្ឌិតទេសរដ្ឋមន្ត្រី បានបញ្ជាក់បន្ថែមថា ផលិតផលបំពង់ទឹកទាំងនេះ គឺជាប្រភេទផលិតផលដែលរាជរដ្ឋាភិបាលលើកទឹកចិត្ត ដើម្បីចូលរួមអភិវឌ្ឍវិស័យទឹកស្អាតនៅកម្ពុជា។ បន្ទាប់ពីដំណើរត្រួតពិនិត្យជាក់ស្តែងរួច ឯកឧត្តមកិត្តិសេដ្ឋាបណ្ឌិតទេសរដ្ឋមន្ត្រី ចម ប្រសិទ្ធ ក្នុងនាមរាជរដ្ឋាភិបាល និងក្រសួងសូមវាយតម្លៃ និងកោតសរសើរខ្ពស់ ព្រមទាំងចាត់ទុកគម្រោងវិនិយោគនេះ មានសារសំខាន់ណាស់ក្នុងការរួមចំណែកបំពេញតម្រូវការក្នុងវិស័យទឹកស្អាតនៅកម្ពុជា ។ ពីព្រោះឃើញថា៖ ក្រុមហ៊ុនបានអភិវឌ្ឍន៌ផលិតផលរបស់ខ្លួនឈរលើគុណភាពជាចំបង តាមរយៈការប្រើប្រាស់វត្ថុធាតុដើមសុទ្ធពិតប្រាកដ ដោយមានប្រព័ន្ធត្រួតពិនិត្យគុណភាព និងស្តង់ដារនៃប្រព័ន្ធគ្រប់គ្រងផលិតកម្មបានល្អប្រសើរតាមរយៈបទបង្ហាញរបស់ខ្លួន៕ ដោយ៖ ស័ក្តិ	2020-08-04T08:45:03+07:00	cen.com.kh	https://cen.com.kh/archives/230760.html
0065f8e8-4dab-4fd1-89da-60fcb12d99e7	រដ្ឋាភិបាលអូស្ត្រាលី នឹងបន្តផ្តល់ហិរញ្ញប្បទានមកកម្ពុជាដើម្បី អភិវឌ្ឍន៍កម្ពុជា និងដោះស្រាយ ផលប៉ះពាល់នៃជំងឺកូវីដ-១៩	ភ្នំពេញ៖ ឯកឧត្តម ឯកអគ្គរាជទូតអូស្ត្រាលីប្រចាំកម្ពុជាបានបញ្ជាក់ថា រដ្ឋាភិបាលអូស្ត្រាលី នឹងបន្តផ្តល់ ហិរញ្ញប្បទានមកកម្ពុជា ក្នុងកិច្ចអភិវឌ្ឍន៍កម្ពុជា និងដោះស្រាយ ផលប៉ះពាល់នៃជំងឺកូវី-១៩ តាមរយៈផែនការអភិវឌ្ឍន៍របស់អូស្ត្រាលីសម្រាប់ឆ្លើយតបនឹងជំងឺកូវីដ កម្ពុជា ដែលនឹងចាប់អនុវត្តក្នុងឆ្នាំ២០២០-២០២១ និង ឆ្នាំ២០២១-២០២២ ។ បើតាមសេចក្តីប្រកាសព័ត៌មាន នារសៀល ថ្ងៃទី៣ ខែសីហា ឆ្នាំ២០២០ នៅទីស្ដីការក្រុមប្រឹក្សាអភិវឌ្ឍន៍កម្ពុជា ឯកឧត្ដម ឈៀង យ៉ាណារ៉ា រដ្ឋមន្ដ្រីប្រតិភូអមនាយករដ្ឋមន្ដ្រី និងជាអគ្គលេខាធិការគណៈកម្មាធិការនីតិសម្បទា និងអភិវឌ្ឍន៍កម្ពុជានៃក្រុមប្រឹក្សាអភិវឌ្ឍន៍កម្ពុជា (គ.ជ.នា/ក.អ.ក) បានទទួលជួបពិភាក្សាការងារ និងសំដែងការគួរសមជាមួយឯកឧត្ដម Pablo KANG ឯកអគ្គរាជទូតអូស្ត្រាលីប្រចាំកម្ពុជា ។ ឯកឧត្ដមរដ្ឋមន្ត្រីប្រតិភូ ឈៀង យ៉ាណារ៉ា បានស្វាគមន៍យ៉ាងកក់ក្ដៅ និងអបអរសាទរដល់ ឯកឧត្ដម Pablo KANG ដែលទទួលបានការតែងតាំងជាឯកអគ្គរាជទូតអូស្ដ្រាលីថ្មីប្រចាំកម្ពុជា និងបានឆ្លៀតពេលវេលាដ៏មានតម្លៃមកកាន់ក្រុមប្រឹក្សាអភិវឌ្ឍន៍កម្ពុជា ។ ឯកឧត្តម Pablo KANG បានវាយតម្លៃខ្ពស់ចំពោះកិច្ចខិតខំប្រឹងប្រែងរបស់រាជរដ្ឋាភិបាលដែលធ្វើ ឱ្យកម្ពុជាសម្រេចបានវឌ្ឍនភាពសង្គម សេដ្ឋកិច្ចពិសេសសម្រេចបានឋានៈជាប្រទេសមានចំណូលមធ្យម កម្រិតទាប និងបានដាក់ចេញនូវគោលនយោបាយ និងវិធានការដ៏ត្រឹមត្រូវក្នុងការគ្រប់គ្រងបាននូវការរីក រាលដាលនៃជំងឺកូវីដ-១៩ ក៏ដូចជារក្សាបានស្ថិរភាពសេដ្ឋកិច្ច ។ ឯកឧត្តម បានបញ្ជាក់ថា រដ្ឋាភិបាលអូស្ត្រាលី នឹងបន្តផ្តល់ហិរញ្ញប្បទានមកកម្ពុជាដើម្បីចូលរួមជាមួយរាជរដ្ឋាភិបាលក្នុងកិច្ចអភិវឌ្ឍន៍កម្ពុជា និងដោះស្រាយ ផលប៉ះពាល់នៃជំងឺកូវី-១៩ តាមរយៈផែនការអភិវឌ្ឍន៍របស់អូស្ត្រាលីសម្រាប់ឆ្លើយតបនឹងជំងឺកូវីដ កម្ពុជា ដែលនឹងចាប់អនុវត្តក្នុងឆ្នាំ២០២០-២០២១ និង ឆ្នាំ២០២១-២០២២ ។ ឯកឧត្តមរដ្ឋមន្ត្រី ឈៀង យ៉ាណារ៉ា បានថ្លែងអំណរគុណយ៉ាងជ្រាលជ្រៅចំពោះរដ្ឋាភិបាលនិង ប្រជាជនអូស្ត្រាលីដែលជានិច្ចកាលតែងតែផ្តល់ការគាំទ្រដល់ការអភិវឌ្ឍសង្គម – សេដ្ឋកិច្ចកម្ពុជាតាមរយៈការ អនុវត្តផែនការហិរញ្ញប្បទានសម្រាប់វិនិយោគនៅកម្ពុជា និងបានថ្លែងអំណរគុណដល់រដ្ឋាភិបាលអូស្ត្រាលីដែល បាននឹងកំពុងគាំទ្រកម្ពុជាយ៉ាងសកម្មក្នុងការប្រយុទ្ធប្រឆាំងជំងឺកូវីដ-១៩ និងការស្តារសេដ្ឋកិច្ច ។ ក្នុងន័យនេះ ឯកឧត្តមរដ្ឋមន្ត្រីប្រតិភូ បានបញ្ជាក់ថាការរៀបចំផែនការអភិវឌ្ឍន៍របស់អូស្ត្រាលីសម្រាប់ឆ្លើយតបនឹងជំងឺកូវីដ-១៩ នៅកម្ពុជា បានបញ្ជាក់អំពីការប្តេជ្ញាខ្ពស់របស់រដ្ឋាភិបាលអូស្ត្រាលីចំពោះកិច្ចសហប្រតិបត្តិការអភិវឌ្ឍន៍ និងភាព ជាដៃគូរវាងរដ្ឋាភិបាលនិងប្រជាជននៃប្រទេសទាំងពីរ ។ គួរបញ្ជាក់ថា ចាប់ពីឆ្នាំ១៩៩២-២០១៩ រដ្ឋាភិបាលអូស្ត្រាលីបានបើកផ្តល់ហិរញ្ញប្បទានឥតសំណង ប្រមាណ ១.០៣៩ លានដុល្លារអាមេរិក ដោយផ្តោតលើវិស័យអាទិភាព ៤ គឺ កសិកម្ម, ហេដ្ឋារចនាសម្ព័ន្ធ, អប់រំ និងសុខាភិបាល និងអភិបាលកិច្ច ។ ជាក់ស្តែង បច្ចុប្បន្នរដ្ឋាភិបាលអូស្ត្រាលី បាននឹងកំពុងអនុវត្ត គម្រោង / កម្មវិធីសំខាន់ៗមួយចំនួន ដូចខាងក្រោម៖ ១. កម្មវិធីខ្សែសង្វាក់តម្លៃកសិកម្មដំណាក់កាល ទី២ មានទំហិរញ្ញប្បទាន ៨៤ លានដុល្លារអូស្ត្រាលី ២. កម្មវិធីវិនិយោគក្នុងវិស័យហេដ្ឋារចនាសម្ព័ន្ធ មានទំហំហិរញ្ញប្បទាន ៤៩ លានដុល្លារអូស្ត្រាលី ៣. គម្រោងលើកកម្ពស់គុណភាពនិងសមភាពសុខាភិបាល មានទំហំហិរញ្ញប្បទាន ៥០ លានដុល្លារអូស្ត្រាលី ៤. គម្រោងកែលម្អផ្លូវជនបទ ដំណាក់កាលទី២ មានទំហំហិរញ្ញប្បទាន ២២,៦ លានដុល្លារអូស្ត្រាលី ៥. កម្មវិធីបោសសំអាតមីនដើម្បីលទ្ធផល ដំណាក់កាល ទី៣ មានទំហំហិរញ្ញប្បទាន ៩ លានដុល្លារអូស្ត្រាលី ៦. កម្មវិធីអត្តញ្ញណកម្មគ្រួសារក្រីក្រ មានទំហំហិរញ្ញប្បទាន ៧.៣៣ លានដុល្លារអូស្ត្រាលី ៧. គម្រោងអភិវឌ្ឍន៍ធនធានមនុស្សសិក្សានៅប្រទេសអូស្ត្រាលី ថ្នាក់បរិញ្ញាបត្រជាន់ខ្ពស់និងថ្នាក់បណ្ឌិត ប្រមាណ ៥០នាក់ក្នុងមួយឆ្នាំ និងវគ្គសិក្សាខ្លី មានទំហំហិរញ្ញប្បទាន ១៨ លានដុល្លារអូស្ត្រាលី ៨. គម្រោងពន្លកចំណេះ មានទំហំហិរញ្ញប្បទាន ២,៩ លានដុល្លារអូស្ត្រាលី ៩. កម្មវិធីសេវាប្រកបដោយសមធម៌ និងនិរន្តភាព មានទំហំហិរញ្ញប្បទាន ១៥ លានដុល្លារអូស្ត្រាលី ។ សម្រាប់កិច្ចសហប្រតិបត្តិការនាពេលអនាគតក្នុងបរិការណ៍នៃការរីករាលដាលជំងឺក្បឿង-១៩ ផែនការ អភិវឌ្ឍន៍របស់អូស្ត្រាលីសម្រាប់ឆ្លើយតបនឹងជំងឺកូវីដ-១៩នៅកម្ពុជានឹងផ្តោតលើអាទិភាព ៣ គឺៈ ការធានា សន្តិសុខផ្នែកសុខាភិបាល (Health Security), miindimnags (Stability) និងការស្តារសេដ្ឋកិច្ច (Economic Recovery) ។ តាមរយៈការអនុវត្តផែនការអភិវឌ្ឍន៍នេះ រដ្ឋាភិបាលអូស្ត្រាលី នឹងចូលរួមគាំទ្ររាជរដ្ឋា ភិបាលបន្ថែមទៀតក្នុងការអនុវត្តវិធានការនានាដើម្បីឆ្លើយតបនឹងផលប៉ះពាល់នៃជំងឺកូវី-១៩ ពិសេសការ ពង្រឹងប្រព័ន្ធសុខាភិបាល , ការចូលរួមអនុវត្តគោលនយោបាយសន្តិសុខសង្គម និងការគាំទ្រផ្នែកសេដ្ឋកិច្ច ។ ដើម្បីធានាសង្គតិភាព និងអភិក្រមនៃការអនុវត្ត ភាគីទាំងពីរបានឯកភាពរៀបចំកិច្ចប្រជុំអន្តរក្រសួង នាថ្ងៃទី៦ ខែសីហា ឆ្នាំ២០២០ ដើម្បីប្រមូលធាតុចូលបន្ថែមពីក្រសួង និងស្ថាប័នពាក់ព័ន្ធលើសេចក្តីព្រាងផែនការអភិវឌ្ឍន៍ របស់អូស្ត្រាលីសម្រាប់ឆ្លើយតបនឹងជំងឺកូវី-១៩ នៅកម្ពុជា ៕	2020-08-04T08:22:17+07:00	cen.com.kh	https://cen.com.kh/archives/230718.html
08c5169c-0438-4833-8ae3-0895c6d031e9	រដ្ឋធានីម៉ានីលត្រូវបិទសកម្មភាពសង្គមឡើងវិញ ដោយសារកំណើនករណីឆ្លងជំងឺកូវីដ១៩	ប្រធានាធិបតីហ្វីលីពីនបានព្រមព្រៀងបិទសកម្មភាពសង្គមនៅក្នុងរដ្ឋធានីម៉ានីល និងនៅតាមបណ្ដាខេត្តមួយចំនួន បន្ទាប់ពីក្រុមគ្រូពេទ្យបានព្រមានថា ហ្វីលីពីនអាចនឹងមានការឆ្លងរាតត្បាតជំងឺកូវីដ១៩ ខ្លាំង ខណៈដែលករណីឆ្លងជំងឺនេះកំពុងបន្ដកើនឡើង។ លោក Harry Roque អ្នកនាំពាក្យរបស់ប្រធានាធិបតី បានថ្លែងកាលពីថ្ងៃចន្ទថា រដ្ឋធានីម៉ានីល ដែលមានពលរដ្ឋរស់នៅជាង ១២ លាននាក់ និងខេត្តចំនួន ៥ ដែលមានមនុស្សរស់នៅច្រើនកុះករ នឹងត្រូវបិទសកម្មភាពសង្គមឡើងវិញរយៈពេលពីរសប្ដាហ៍ ចាប់ពីថ្ងៃអង្គារនេះតទៅ។ ចំណាត់ការនេះ ដែលត្រូវបានក្រុមមន្ត្រីសេដ្ឋកិច្ចជំទាស់ នឹងហាមឃាត់មិនឱ្យពលរដ្ឋចេញដំណើរពីផ្ទះនោះទេ បើមិនចាំបាច់។ ប្រធានាធិបតីហ្វីលីពីន លោក Rodrigo Duterte បានបន្ធូរបន្ថយការបិទសកម្មភាពសង្គមកាលពីថ្ងៃទី១ ខែមិថុនា ដើម្បីជួយដល់សកម្មភាពសេដ្ឋកិច្ចនៅក្នុងប្រទេស។ យោងតាមការរឹតត្បិតថ្មីនេះ ប៉ុស្ដិ៍ល្បាតប៉ូលិសនឹងដាក់នៅតាមទីកន្លែងមួយចំនួន ដើម្បីធានាថា មានតែអ្នកដែលមានសមត្ថកិច្ច ដូចជាបុគ្គលិកពេទ្យ និងនិយោជិតនៅតាមក្រុមហ៊ុនសំខាន់ៗប៉ុណ្ណោះ ដែលអាចចាកចេញពីផ្ទះរបស់ពួកគេបាន។ នេះបើតាមការបញ្ជាក់របស់លោក Eduardo Ano រដ្ឋមន្ត្រីក្រសួងមហាផ្ទៃ៕	2020-08-04T07:00:00+07:00	khmer.voanews.com	https://khmer.voanews.com/a/philippine-capital-returning-to-lockdown-as-virus-surges/5529595.html
134114ad-7580-4d82-b5ee-6d6af3714811	ជំងឺកូវីដ១៩ ផ្ទុះឆ្លងរាលដាលលើនាវាទេសចរណ៍របសន័រវែស	នាវាទេសចរណ៍មួយគ្រឿងរបស់ក្រុមហ៊ុន Norwegian បានផ្អាកដំណើរទេសចរណ៍របស់ខ្លួន និងបានធ្វើការសូមអភ័យទោសកាលពីថ្ងៃចន្ទ ចំពោះកំហុសឆ្គង បន្ទាប់ពីមានការផ្ទុះឆ្លងរាលដាលជំងឺកូវីដ១៩ នៅលើនាវាមួយគ្រឿង ដែលមានអ្នកដំណើរយ៉ាងហោចណាស់ចំនួន ៤ នាក់ និងក្រុមការងារនៅលើនោះចំនួន ៣៦ នាក់បានឆ្លងជំងឺកូវីដ១៩។ អ្នកទាំង ៤០ នាក់នៅលើនាវាឈ្មោះ MS Roald Amundsenដែលបានធ្វើតេស្តរកឃើញថាមានវីរុសកូរ៉ូណា ត្រូវបានបញ្ជូនទៅកាន់មន្ទីរពេទ្យ North Norway នៅក្នុងក្រុង Tromsoe ទីដែលនាវានោះកំពុងចត។ ក្រុមហ៊ុន Hurtigruten ដែលប្រតិបត្តិការនាវានោះ បានឱ្យដឹងថា ខ្លួនកំពុងផ្អាកដំណើរការនាវារបស់ខ្លួនទាំងបីគ្រឿង។ អាជ្ញាធរព្រួយបារម្ភថា វីរុសនេះប្រហែលជាឆ្លងរាតត្បាតកាន់តែខ្លាំងជាងនេះ ដោយសារតែនាវានេះមានតួនាទីដូចជាសាឡាងដូច្នេះដែរ ដោយដឹកជញ្ជូនមនុស្សនិងយានយន្ដពីកំពង់ផែមួយទៅកំពង់ផែមួយនៅតាមបណ្ដោយឆ្នេរសមុទ្រប្រទេសន័រវែស។ ក្រុមការងារទាំង ១៥៨ នាក់នៅលើនាវា MS Roald Amundsen នេះបានធ្វើតេស្តរកជំងឺកូវីដ១៩ ហើយក្នុងនោះ ១២២ នាក់រកឃើញអវិជ្ជមាន។ មានអ្នកដំណើរចំនួន ២០៩ នាក់នៅក្នុងដំណើរទីមួយ និងមានអ្នកដំណើរចំនួន ១៧៨ នាក់នៅក្នុងដំណើរទីពីរ។ ប៉ុន្តែចាប់តាំងពីនាវាទេសចរណ៍ទាំងនេះដើរតួនាទីដូចជាសាឡាងមក ដែលធ្វើដំណើរពីកំពង់ផែមួយទៅកំពង់ផែនៅតាមបណ្ដោយឆ្នេរប៉ែកខាងលិចប្រទេសន័រវែស វីរុសកូរ៉ូណាថ្មីនេះប្រហែលជាមិនជាប់នៅលើនាវានោះទេ។ អ្នកដំណើរខ្លះបានចាកចេញពីនាវានៅតាមផ្លូវ ហើយប្រហែលជាបានចម្លងវីរុសនេះទៅដល់សហគមន៍ក្នុងមូលដ្ឋានរបស់ពួកគេ៕	2020-08-04T07:00:00+07:00	khmer.voanews.com	https://khmer.voanews.com/a/outbreak-hits-norway-cruise-ship-could-spread-along-coast/5529604.html
56f45c0a-0958-4254-b5cd-fbf7d697aa8f	អភិបាលខេត្តកណ្តាល នាំយកអំណោយចុះសួរសុខទុក្ខអ្នកឆ្លងជំងឺគ្រុនឈីកជិត ២០០នាក់ នៅស្រុកពញ្ញាឮ ខេត្តកណ្ដាល	ប្រជាពលរដ្ឋដែលមានការសង្ស័យថាបានឆ្លងជំងឺគ្រុនឈីកប្រមាណ១៨៥នាក់ ស្ថិតនៅភូមិខ្លាត្រាំ ឃុំកំពង់ហ្លួង ស្រុកពញាឭ ខេត្តកណ្ដាល ទទួលបានការ សាកសួរសុខទុក្ខយ៉ាងកក់ក្ដៅពីសំណាក់លោក គង់ សោភ័ណ្ឌ អភិបាលខេត្តកណ្ដាល និងជាប្រធានគណៈកម្មាធិការសាខាកាកបាទក្រហមកម្ពុជាខេត្តកណ្ដាល នៅគ្រា ដែលលោកបានដឹកនាំក្រុមការងារ ចុះសួរសុខទុក្ខ និងនាំយកអំណោយមនុស្សធម៌ របស់សាខាកាកបាទក្រហមកម្ពុជាខេត្តកណ្ដាល ប្រគល់ជូនពួកគាត់ថ្ងៃទី០៣ ខែសីហា ឆ្នាំ២០២០នេះ។ លោក គង់ សោភ័ណ្ឌ បានពាំនាំនូវការផ្តាំផ្ញើសួរសុខទុក្ខពីសំណាក់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជាដោយក្តីនឹករឭក។ កាកបាទ ក្រហមកម្ពុជាដែលមានសម្តេចកិត្តិព្រឹទ្ធបណ្ឌិត ប៊ុនរ៉ានី ហ៊ុនសែន ជាប្រធាន តែងតែយកចិត្តទុកដាក់យ៉ាងខ្លាំងដល់ប្រជាពលរដ្ឋ ទោះបីស្ថិតនៅស្ថានភាពបែបណាក៏ ដោយ គឺតែងបានផ្តល់ភាពកក់ក្តៅដល់បងប្អូនជានិច្ចក្នុងគ្រាលំបាកនានា ពោលគឺទីណាមានការលំបាកទីនោះមានកាកក្រហមកម្ពុជា ហើយការជួយគឺធ្វើឡើងដោយ មិនប្រកាន់បក្សពួក និន្នាការនយោបាយ និងសាសនាអ្វីឡើយ។ លោកអភិបាលខេត្ត បានឱ្យដឹងទៀតថា ជំងឺគ្រុនឈីកនេះជាប្រភេទជំងឺថ្មីមួយប្រភេទទៀត ដែលវាបានធ្វើឱ្យអ្នកដែលបានឆ្លងជំងឺនេះ មានអការៈក្តៅខ្លួនខ្លាំង មុខឡើង ក្រហម ហើយនៅលើខ្លួនមានឡើងកន្ទួលក្រហមតូចៗ អ្វីដែលពិសេសជាងនេះទៅទៀតនោះគឺអ្នកជំងឺអាចមានសភាពឈឺចាប់នៅតាមសន្លាក់ដៃជើង ហើយជំងឺនេះឆ្លង តាមរយៈមូសខ្លាញីគឺជាភ្នាក់ងារចម្លង។ លោក គង់ សោភ័ណ្ឌ ក៏បានអំពាវនាវដល់បងប្អូនប្រជាពលរដ្ឋ ដែលមានការសង្ស័យបានឆ្លងជំងឺគ្រុនឈិក ត្រូវប្រញាប់នាំអ្នកជំងឺទៅរកសេវាពិនិត្យ និងព្យាបាលរបស់រដ្ឋ ដូចជាមណ្ឌលសុខភាព មន្ទីរពេទ្យបង្អែកដែលនៅជិតបំផុត កុំសាកល្បងព្យាបាលអ្នកជំងឺដោយខ្លួនឯង ឬពន្យារពេលតាមដានព្យាបាលអ្នកជំងឺក្នុងសេវាឯកជន ដែលគ្មាន សមត្ថភាពផ្នែកជំងឺគ្រុនឈីកឲ្យសោះ។ ក្នុងឱកាសចុះសាកសួរសុខទុក្ខប្រជាពលរដ្ឋ ដែលមានការសង្ស័យបានឆ្លងជំងឺគ្រុនឈីក នៅមន្ទីរពេទ្យបង្អែកស្រុកពញាឮ លោក គង់ សោភ័ណ្ឌ ក៏បាននាំមកនូវអំណោយ មនុស្សធម៌ របស់សាខាកាកបាទក្រហមកម្ពុជាខេត្តកណ្ដាល នូវគ្រឿងឧបភោគបរិភោគ សម្ភារៈ និងថវិកាមួយចំនួនជូនដល់ប្រជាពលរដ្ឋ ដែលមានការសង្ស័យឆ្លង ជំងឺគ្រុនឈីកនេះផងដែរ។ សូមបញ្ជាក់ដែរថា គិតមកដល់ពេលនេះអ្នកឆ្លងជំងឺគ្រុនឈីកនៅស្រុកពញ្ញាឮ ខេត្តកណ្ដាល បានជាសះស្បើយចំនួន១៦៣នាក់ហើយ ខណៈជាអ្នកជំងឺចំនួន២២នាក់ផ្សេង ទៀតកំពុងសម្រាកព្យាបាលនៅមន្ទីរពេទ្យ៕	2020-08-04T00:38:00+07:00	freshnewsasia.com	https://m.freshnewsasia.com/index.php/en/localnews/167058-2020-08-03-10-38-38.html
d2013b70-bf1d-4802-8286-206d8ff1c924	រាជរដ្ឋាភិបាល ចាប់ផ្តើមបោះទុនជាង១១លានដុល្លារ សម្រាប់រយៈ៣ឆ្នាំខាងមុខ ក្នុងការឆ្លើយតបនឹងមេរោគអេដស៍ និងជំងឺអេដស៍ (Video inside)	លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានថ្លែងសង្កត់ធ្ងន់ថា រាជរដ្ឋាភិបាលបានចាប់ផ្តើមបោះទុនជាង១១លានដុល្លារ សម្រាប់រយៈ ៣ឆ្នាំខាងមុខ ក្នុងការឆ្លើយតបនឹងមេរោគអេដស៍ និងជំងឺអេដស៍។ នេះជាគោលបំណងដ៏មោះមុតក្នុងការបញ្ចប់ជំងឺ អេដស៍នៅកម្ពុជា។ ជោគជ័យក្នុងការប្រយុទ្ធនឹង ជំងឺអេដស៍នៅកម្ពុជាគឺដោយសារមគ្គុទ្ទេសក៍ភាព ភាពជាដៃគូ និងការវិនិយោគ។ ជាមួយគ្នានេះ យើងនៅតែត្រូវការជំនួយពីអន្តរជាតិ។ ដោយសារការគាបសង្កត់របស់កូវីដ-១៩ យើងមិនសង្ឃឹម ថានឹងមានថវិកាជាតិផ្តល់ជូនអង្គការសង្គមស៊ីវិលនៅឆ្នាំ២០២១ និង២០២២នោះទេ។ ប៉ុន្តែយើងជួបពិភាក្សានៅថ្ងៃនេះ ដើម្បីគិតគូរពីឥឡូវទាក់ទងនឹងការផ្តល់ថវិកា ដល់អង្គការសង្គមស៊ីវិល ដោយមិនរង់ចាំថា នៅពេលដែលមិនមានការគាំទ្រ ថវិកាពីខាងក្រៅទើបធ្វើការ គិតគូរនោះឡើយ។ ការថ្លែងបែបនេះរបស់លោកទេសរដ្ឋមន្រ្តី គឺក្នុងឱកាសដែលអាជ្ញាធរជាតិប្រយុទ្ធនឹងជំងឺអេដស៍ សហការជាមួយអង្គការ HP+ រៀបចំសិក្ខាសាលាស្តីពីការធ្វើកិច្ចសន្យា សង្គមសម្រាប់សង្គម ស៊ីវិលដែលធ្វើការងារ ឆ្លើយតបនឹងមេរោគអេដស៍ និងជំងឺអេដស៍នៅកម្ពុជា នៅព្រឹកថ្ងៃទី៣ ខែសីហា ឆ្នាំ២០២០ នៅសណ្ឋាគារភ្នំពេញ ដោយសិក្ខាសាលានេះ មានការចូលរួមពីសំណាក់លោក អ្នកស្រី នាងកញ្ញា ជាតំណាង ក្រសួងសេដ្ឋកិច្ច និងហិរញ្ញវត្ថុ ក្រសួងសុខាភិបាល អង្គការ UNAIDS, USAID, PEPFAR, HP+ ព្រមទាំងក្រសួង ស្ថាប័ន ដៃគូអភិវឌ្ឍន៍ និងអង្គការជាតិ អន្តរជាតិ ពាក់ព័ន្ធ និងថ្នាក់ដឹកនាំ និងមន្រ្តីអាជ្ញាធរជាតិប្រយុទ្ធនឹងជំងឺអេដស៍ សរុបចំនួន៥០នាក់។ លោកទេសរដ្ឋមន្រ្តីបាន ថ្លែងបន្តថា នៅក្នុងរយៈពេលជាងបីទសវត្សរ៍កន្លងមកនេះ ប្រទេសកម្ពុជាបានពឹងផ្អែកយ៉ាងខ្លាំង ទៅលើការផ្តល់ថវិកាពីខាងក្រៅក្នុងការឆ្លើយតបនឹងមេរោគអេដស៍ និងជំងឺអេដស៍។ ឧទាហរណ៍ នៅឆ្នាំ២០១៧ ក្នុងថវិកា៣៤,៤លានដុល្លារអាមេរិកនៃការចំណាយសរុប សម្រាប់ការឆ្លើយតបនឹងមេរោគអេដស៍ និងជំងឺអេដស៍ មានថវិកា ជាតិតែ៨,៣ លានដុល្លារ អាម៉េរិក ឬ២៤%ប៉ុណ្ណោះ។ របាយការណ៍ វាយតម្លៃការចំណាយសរុបលើការងារអេដស៍ នៅប្រទេសកម្ពុជាឆ្នាំ២០១៧ (National Spending Assessment, NASA) នេះក៏បានបង្ហាញថា អង្គការសង្គមស៊ីវិលបានទទួលថវិកាចំនួនជិត១១លានដុល្លារ ដែលស្ទើរតែទាំងអស់ជាហិរញ្ញប្បទាន ក្រៅប្រទេស។ លោកទេសរដ្ឋមន្រ្តីបានបញ្ជាក់ថា ការប្រជុំនៅថ្ងៃនេះ គឺចង់បានធាតុចូលបន្ថែម។ យើងត្រូវពិនិត្យមើលថា តើការធ្វើកិច្ចសន្យាសង្គមមានប្រទាំងប្រទើសជាមួយបទប្បញ្ញត្តិដែល មានស្រាប់ឬទេ? ដើម្បីយកមកពិចារណាថានៅពេលណាដែល មិនមានការគាំទ្រខាងហិរញ្ញវត្ថុពីខាងក្រៅ នោះយើងបានត្រៀមរួចជាស្រេច។ បើយើងមានការគិតគូរពីឥឡូវ និងរួមគ្នាទប់ស្កាត់ ការរីករាលដាលមេរោគអេដស៍ កុំឲ្យករណីឆ្លងថ្មីលើសពី៣៦០នាក់ក្នុងមួយឆ្នាំ នោះយើងនឹងទទួលបានជោគជ័យឈាន ទៅលុបបំបាត់អេដស៍។ ដោយឡែក មានចំណាប់អារម្មណ៍តាមវីដេអូរខនហ្វឺរេន នៅក្នុងពិធីបើក លោកបណ្ឌិត ចន អែស៍ (Dr. John Eyres) ប្រធានការិយាល័យសុខភាពសាធារណៈ និងអប់រំនៃទីភ្នាក់ សហរដ្ឋអាមេរិកសម្រាប់ការ អភិវឌ្ឍអន្តរជាតិបានថ្លែងថា កម្ពុជាជាប្រទេសមួយចំនួនតូច ដែលបានសម្រេចគោលដៅ៩០-៩០-៩០ និងកំពុងបោះជំហានទៅ សម្រេចគោលដៅ ៩៥-៩៥-៩៥។ ជាមួយគ្នានេះ អង្គការសង្គម ស៊ីវិលត្រូវបានផ្តល់ហិរញ្ញវត្ថុពីខាងក្រៅឲ្យធ្វើការងារឆ្លើយតបនឹងមេរោគអេដស៍ និងជំងឺអេដស៍។ លោកក៏បានមានចំណាប់អារម្មណ៍ជាចុងក្រោយថា កម្ពុជានឹងទទួលបានជោគជ័យក្នុងការលុបបំបាត់មេរោគអេដស៍។ បន្ទាប់មកលោកស្រីបណ្ឌិត វ្លាដានកា អ៊ែនឌ្រីវ៉ា (Vladanka Andreeva) នាយកប្រចាំប្រទេសនៃកម្មវិធីអេដស៍អង្គការសហប្រជាជាតិ បានថ្លែងនូវចំណាប់អារម្មណ៍ថា កម្ពុជាមិនត្រឹមតែជាប្រទេស ដំបូងមួយក្នុងចំណោមប្រទេស ដែលសម្រេចបានគោលដៅ ៩០-៩០-៩០ប៉ុណ្ណោះទេ ហើយក៏ជាប្រទេសដំបូងគេនៅក្នុងតំបន់ អាស៊ីប៉ាស៊ីហ្វិកដែលបានរៀបចំ ផែនទីបង្ហាញផ្លូវទៅរកចីរភាពក្នុងការ បញ្ចប់អេដស៍នៅឆ្នាំ២០២៥ផងដែរ។ ចំណុចមួយនៃផែនទីបង្ហាញផ្លូវនោះ គឺការផ្តល់ការគាំទ្រដល់អង្គការសង្គមស៊ីវិលក្នុងឆ្លើយតបនឹងមេរោគអេដស៍ និងជំងឺអេដស៍ប្រកបដោយចីរភាព៕	2020-08-03T23:03:00+07:00	freshnewsasia.com	https://m.freshnewsasia.com/index.php/en/localnews/167035-2020-08-03-09-03-38.html
4634ce53-412e-4c1a-9592-55ba57883d90	មេយោធាទទួលបន្ទុកការងារព្រំដែន ប្រាប់កងកម្លាំងត្រូវបង្កើនការយកចិត្តទុកដាក់ ទប់ស្កាត់ការលួចឆ្លងដែនខុសច្បាប់ ដើម្បីការពារជំងឺកូវីដ១៩	លោកឧត្តមសេនីទោ ពេជ្រ វណ្ណា នាយករងទីចាត់ការ ការងារព្រំដែនអគ្គបញ្ជាការ និងជាប្រធានការិយាល័យទំនាក់ទំនងព្រំដែនកម្ពុជា-ថៃ ក្នុងកិច្ចប្រជុំរបស់ការិយាល័យ ទំនាក់ទំនងព្រំដែនកម្ពុជា-ថៃ នៅក្រុងប៉ោយប៉ែត ខេត្តបន្ទាយមានជ័យ បានណែនាំឲ្យកម្លាំងនៅតាមព្រំដែន ត្រូវបង្កើនការយកចិត្តទុកដាក់ ទប់ស្កាត់ការលួចឆ្លងដែនខុសច្បាប់ ដើម្បីការពារជំងឺកូវីដ១៩។ ក្នុងកិច្ចប្រជុំនៅព្រឹកថ្ងៃទី០៣ ខែកក្កដា ឆ្នាំ២០២០នេះ មន្ដ្រីជំនាញបានទ្បើងអានរបាយការណ៍ ការងារដែលអង្គភាពបានដាក់ចេញ និងការអភិវឌ្ឍរបស់អង្គភាព ចំពោះការងាររបស់អង្គភាពការិយាល័យទំនាក់ទំនងព្រំដែនកម្ពុជា-ថៃ កន្លងមកទាំងការអនុវត្ត ការទប់ស្កាត់ ការបង្ក្រាប មានលក្ខណៈល្អប្រសើគួរឲ្យកត់សម្គាល់ ការអភិវឌ្ឍន៍មានការរីកចម្រើនលើគ្រប់វិស័យ។ លោកឧត្តមសេនីយ៍ទោ ពេជ្រ វណ្ណា បានអះអាងថា ក្នុងកិច្ចប្រជុំមានគោលបំណងដាស់តឿនដល់កងកម្លាំង យកចិត្តទុកដាក់បញ្ហាការទប់ស្កាត់នូវជំងឺកូវីដ១៩ រលកទី២ និងទប់ស្កាត់ពលករចាញ់បោកមេខ្យល់លួចឆ្លងដែនខុសច្បាប់ចូលទៅក្នុងទឹកដីថៃ តាមច្រករបៀងផ្សេងៗ តាមបណ្តោយព្រំដែនកម្ពុជាថៃ។ ក្នុងឱកាសនោះ លោកឧត្តមសេនីយ៍ទោ ពេជ្រ វណ្ណា បានកោតសសើរដល់កងកម្លាំងទាំងអស់ ដែលបានខិតខំយកចិត្តទុកដាក់ ចំពោះការងាររបស់អង្គភាព ហើយត្រូវយកចិត្តទុកដាក់អនុវត្តបន្តទៀត ធ្វើយ៉ាងណាឲ្យការងាររបស់ការរិយាល័យ កាន់តែរីកចម្រើនល្អប្រសើរបន្ថែមទៀត។ ជាមួយគ្នានេះ ត្រូវយកចិត្តទុកដាក់បង្កបង្កើនផលការដាំដុះបន្លែគ្មានជាតិគីមី និងសត្វដើម្បីផ្គត់ផ្គង់ក្នុងអង្គភាព។ លោកក៏បានដាស់តឿនដល់កងកម្លាំង ពេលត្រទ្បប់ទៅគោលដៅវិញនោះ ត្រូវចេះសហការគ្នាជាមួយអាជ្ញាធរប្រទេសជិត ដើម្បីនាំគ្នាទប់ស្កាត់នូវជំងឺកូវីដ១៩ ទោះបីប្រទេសកម្ពុជាពុំមានអ្នកស្លាប់ក៏ដោយ តែត្រូវប្រុងប្រយ័ត្នជាប់ជានិច្ច ហើយនាំគ្នាទប់ស្កាត់ពលករ ដែលបានចាញ់បោកមេខ្យល់តាមច្រករបៀងផ្សេងៗ។ បន្ថែមពីនេះ ត្រូជួយសម្រួលដល់កសិករ ដែលដឹកកសិផលកសិកម្មចូលក្នុងទឹកដីថៃផងដែរ៕	2020-08-03T22:51:00+07:00	freshnewsasia.com	https://m.freshnewsasia.com/index.php/en/localnews/167033-2020-08-03-08-51-13.html
7c36b880-2595-4e95-aa0d-686925b40343	នាយករដ្ឋមន្ត្រីកូសូវ៉ូ «ឆ្លងជំងឺ COVID-19» ក្រោយពីឡើងកាន់តំណែងបាន២ខែ (Video inside)	នាយករដ្ឋមន្ត្រីកូសូវ៉ូ លោក អេវដាល់ឡាហ៍ យូទី (Avdullah Hoti) បានអះអាងថា រូបលោកបានឆ្លង COVID-19 តែមិនមានរោគសញ្ញាអ្វី គួរឱ្យព្រួយបារម្ភនោះទេ។ នេះបើតាមការចេញផ្សាយ ដោយសារព័ត៌មាន Politico នៅព្រឹកថ្ងៃចន្ទ ទី០៣ ខែសីហា ឆ្នាំ២០២០។ លោក Hoti អាយុ ៤៤ឆ្នាំដែលទើបតែឡើងកាន់តំណែងជានាយករដ្ឋមន្ត្រីកូសូវ៉ូ កាលពីខែមិថុនាកន្លងទៅ ប្រកាសពីការឆ្លង COVID-19 នៅក្នុងសារមួយបង្ហោះលើទំព័រ Facebook ផ្លូវការរបស់លោក កាលពីថ្ងៃអាទិត្យ (ម៉ោងក្នុងតំបន់)។ លោកនាយករដ្ឋមន្ត្រីបានបន្ថែមថា លោកមានរោគសញ្ញាស្រាលតែប៉ុណ្ណោះ ហើយពេលនេះលោកកំពុងស្នាក់នៅ ដាច់ដោយឡែកពីគេ និងធ្វើការពីផ្ទះរយៈពេល ០២សប្ដាហ៍។ សាធារណរដ្ឋកូសូវ៉ូ ដែលមានប្រជាជនសរុប ១.៨លាននាក់ បច្ចុប្បន្នមានអ្នកឆ្លង COVID-19 ជាង ៨,១០០នាក់ ក្នុងនោះស្លាប់ ២១២នាក់ ខណៈរដ្ឋាភិបាលកំពុងប្រឈមមុខ នឹងការរិះគន់កាន់តែខ្លាំង ជុំវិញការដោះស្រាយវិបត្តិជំងឺឆ្លងសកលមួយនេះ៕	2020-08-03T17:51:00+07:00	freshnewsasia.com	https://m.freshnewsasia.com/index.php/en/internationalnews/166999-2020-08-03-03-51-03.html
8e115c4b-fb5b-49b2-9276-ca362be78b3b	TOP NEWS: ថ្ងៃនេះក្រសួងសុខាភិបាលប្រកាសពីការព្យាបាលអ្នកជំងឺកូវីដ១៩ម្នាក់ ជាសះស្បើយ និងមិនមានអ្នកជំងឺឆ្លងថ្មីឡើយ (Video inside)	ក្រសួងសុខាភិបាល នៅព្រឹកថ្ងៃទី០៣ ខែសីហា ឆ្នាំ២០២០នេះ បានចេញសេចក្ដីប្រកាសព័ត៌មាន ស្ដីពីករណីព្យាបាលជាសះស្បើយអ្នកជំងឺកូវីដ១៩ម្នាក់ និងមិនមានអ្នកឆ្លងថ្មីឡើយ។ បើតាមក្រសួងសុខាភិបាល អ្នកជំងឺម្នាក់ដែលជាសះស្បើយនេះ ជាស្ត្រីជនជាតិខ្មែរអាយុ ៣៨ឆ្នាំ មានអាស័យដ្ឋាននៅសង្កាត់បឹងកេងកង៣ ខណ្ឌចំការមន រាជធានីភ្នំពេញ ជាអ្នកធ្វើដំណើរមកពីប្រទេសឥណ្ឌូណេស៊ី តាមជើងហោះហើរមកកម្ពុជា ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង ត្រូវបានអនុញ្ញាតឱ្យចេញ ពីមណ្ឌលសុខភាពចាក់អង្រែ រាជធានីភ្នំពេញ។ សូមជម្រាបថា គិតត្រឹមម៉ោង ០៧៖០០ព្រឹក ថ្ងៃទី០៣ ខែសីហា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជា បានរកឃើញអ្នកជំងឺសរុប២៤០នាក់ (ស្ត្រី ៤៦នាក់ និងបុរស១៩៤នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន ១៩៧នាក់ (ស្រី ៤៣នាក់ និងបុរស១៥៤នាក់) និងអ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួនសរុប៤១នាក់ និងអ្នកសម្រាកព្យាបាល នៅបន្ទប់ដោយឡែក ក្នុងស្ថានទូតអាមេរិកប្រចាំកម្ពុជា២នាក់៕	2020-08-03T15:46:00+07:00	freshnewsasia.com	https://m.freshnewsasia.com/index.php/en/localnews/166990-2020-08-03-01-46-09.html
bfddfba5-30d3-4f56-abe1-cc0201e5f155	ឆ្លើយតបនឹងមេរោគអេដស៍ និងជំងឺអេដស៍ កម្ពុជាកំពុងបោះជំហានទៅ សម្រេចគោលដៅ ៩៥-៩៥-៩៥	ភ្នំពេញ៖ នៅព្រឹកថ្ងៃចន្ទ ទី៣ ខែសីហា ឆ្នាំ២០២០ ចាប់ពីម៉ោង៨:០០ព្រឹក នៅ សណ្ឋាគារភ្នំពេញ អាជ្ញាធរជាតិប្រយុទ្ធនឹងជំងឺអេដស៍ សហការ ជាមួយអង្គការHP+ បានរៀបចំសិក្ខាសាលាស្តីពីការធ្វើកិច្ចសន្យាសង្គម សម្រាប់សង្គមស៊ីវិលដែលធ្វើការងារ ឆ្លើយតបនឹងមេរោគអេដស៍ និងជំងឺអេដស៍នៅកម្ពុជា ក្រោមអធិបតីភាពឯកឧត្តម ទេសរដ្ឋមន្ត្រី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍។ សិក្ខាសាលានេះមានការចូលរួមពីឯកឧត្តម លោកជំទាវ លោក អ្នកស្រី នាងកញ្ញា ជាតំណាង ក្រសួងសេដ្ឋកិច្ច និងហិរញ្ញវត្ថុ ក្រសួងសុខាភិបាល អង្គការUNAIDS, USAID, PEPFAR, HP+ ព្រមទាំងក្រសួង ស្ថាប័ន ដៃគូអភិវឌ្ឍន៍ និងអង្គការជាតិ អន្តរជាតិ ពាក់ព័ន្ធ និងថ្នាក់ដឹកនាំនិងមន្ត្រីអាជ្ញាធរជាតិប្រយុទ្ធនឹងជំងឺអេដស៍ សរុបចំនួន៥០នាក់។ មានចំណាប់អារម្មណ៍តាមវីដេអូរខនហ្វឺរេននៅក្នុងពិធីបើក លោកបណ្ឌិត ចន អែស៍ (Dr. John Eyres) ប្រធានការិយាល័យ សុខភាពសាធារណៈ និងអប់រំនៃទីភ្នាក់សហរដ្ឋអាមេរិកសម្រាប់ការ អភិវឌ្ឍអន្តរជាតិបានថ្លែងថា កម្ពុជាជាប្រទេសមួយចំនួនតូចដែល បានសម្រេចគោលដៅ៩០-៩០-៩០ និងកំពុងបោះជំហានទៅ សម្រេចគោលដៅ ៩៥-៩៥-៩៥។ ជាមួយគ្នានេះ អង្គការសង្គម ស៊ីវិលត្រូវបានផ្តល់ហិរញ្ញវត្ថុពីខាងក្រៅឱ្យធ្វើការងារឆ្លើយតបនឹងមេរោគអេដស៍ និងជំងឺអេដស៍។ លោកក៏បានមានចំណាប់អារម្មណ៍ជាចុងក្រោយថា កម្ពុជានឹងទទួលបានជោគជ័យក្នុងការលុបបំបាត់ មេរោគអេដស៍។ បន្ទាប់មក លោកស្រីបណ្ឌិត វ្លាដានកា អ៊ែនឌ្រីវ៉ា (Vladanka Andreeva)នាយកប្រចាំប្រទេសនៃកម្មវិធីអេដស៍អង្គការសហប្រជាជាតិ បានថ្លែងនូវចំណាប់អារម្មណ៍ថា កម្ពុជាមិនត្រឹមតែជាប្រទេស ដំបូងមួយក្នុងចំណោមប្រទេសដែលសម្រេចបានគោលដៅ ៩០-៩០-៩០ ប៉ុណ្ណោះទេ ហើយក៏ជាប្រទេសដំបូងគេនៅក្នុងតំបន់ អាស៊ីប៉ាស៊ីហ្វិក ដែលបានរៀបចំផែនទីបង្ហាញផ្លូវទៅរកចីរភាពក្នុងការ បញ្ចប់អេដស៍នៅឆ្នាំ២០២៥ផងដែរ។ ចំណុចមួយនៃផែនទីបង្ហាញផ្លូវ នោះគឺការផ្តល់ការគាំទ្រដល់អង្គការសង្គមស៊ីវិលក្នុងឆ្លើយតបនឹងមេរោគអេដស៍ និងជំងឺអេដស៍ប្រកបដោយចីរភាព។ នៅក្នុងសុន្ទរកថាបើកសិក្ខាសាលា ឯកឧត្តមទេសរដ្ឋមន្ត្រីបានថ្លែងថា នៅក្នុងរយៈពេលជាងបីទសវត្សរ៍កន្លងមកនេះ ប្រទេសកម្ពុជាបានពឹងផ្អែកយ៉ាងខ្លាំងទៅលើការផ្តល់ថវិកាពីខាងក្រៅក្នុងការឆ្លើយតបនឹងមេរោគអេដស៍ និងជំងឺអេដស៍។ ឧទាហរណ៍ នៅឆ្នាំ ២០១៧ ក្នុងថវិកា៣៤,៤លានដុល្លារអាមេរិកនៃការចំណាយសរុប សម្រាប់ការឆ្លើយតបនឹងមេរោគអេដស៍ និងជំងឺអេដស៍ មានថវិកាជាតិតែ ៨,៣លានដុល្លារអាមេរិក ឬ២៤%ប៉ុណ្ណោះ។ របាយការណ៍ វាយតម្លៃការចំណាយសរុបលើការងារអេដស៍នៅប្រទេសកម្ពុជាឆ្នាំ២០១៧ (National Spending Assessment, NASA) នេះក៏បាន បង្ហាញថា អង្គការសង្គម ស៊ីវិលបានទទួលថវិកាចំនួនជិត១១លាន ដុល្លារ ដែលស្ទើរតែទាំងអស់ជាហិរញ្ញប្បទានក្រៅប្រទេស។ ឯកឧត្តមទេសរដ្ឋមន្ត្រីបានសង្កត់ធ្ងន់ថា ជោគជ័យក្នុងការប្រយុទ្ធនឹង ជំងឺអេដស៍នៅកម្ពុជាគឺដោយសារ មគ្គុទ្ទេស៍ភាព ភាពជាដៃគូ និង ការវិនិយោគ។ រាជរដ្ឋាភិបាលបានចាប់ផ្តើមបោះទុន ជាង១១លាន ដុល្លារសម្រាប់រយៈ៣ឆ្នាំខាងមុខក្នុងការឆ្លើយតបនឹងមេរោគអេដស៍ និងជំងឺអេដស៍។ នេះជាគោលបំណងដ៏មោះមុតក្នុងការបញ្ចប់ជំងឺ អេដស៍នៅកម្ពុជា។ ជាមួយគ្នានេះ យើងនៅតែត្រូវការជំនួយពី អន្តរជាតិ។ ដោយសារការគាបសង្កត់របស់កូវីដ-១៩ យើងមិនសង្ឃឹម ថានឹងមានថវិកាជាតិផ្តល់ជូនអង្គការសង្គមស៊ីវិលនៅឆ្នាំ២០២១ និង ២០២២នោះទេ។ ប៉ុន្តែយើងជួបពិភាក្សានៅថ្ងៃនេះ ដើម្បីគិតគូរពី ឥឡូវទាក់ទងនឹងការផ្តល់ថវិកាដល់អង្គការសង្គមស៊ីវិល ដោយមិនរង់ចាំថានៅពេលដែលមិនមានការគាំទ្រថវិកាពីខាងក្រៅទើបធ្វើការ គិតគូរនោះឡើយ។ នៅទីបញ្ចប់ឯកឧត្តមទេសរដ្ឋមន្ត្រីបានបញ្ជាក់ថា ការប្រជុំ នៅថ្ងៃនេះ គឺចង់បានធាតុចូលបន្ថែម។ យើងត្រូវពិនិត្យមើលថា តើ ការធ្វើកិច្ចសន្យាសង្គមមានប្រទាំងប្រទើសជាមួយបទប្បញ្ញត្តិដែល មានស្រាប់ឬទេ? ដើម្បីយកមកពិចារណាថានៅពេលណាដែល មិនមានការគាំទ្រខាងហិរញ្ញវត្ថុពីខាងក្រៅ នោះយើងបានត្រៀមរួច ជាស្រេច។ បើយើងមានការគិតគូរពីឥឡូវ និងរួមគ្នាទប់ស្កាត់ ការរីករាលដាលមេរោគអេដស៍កុំឱ្យករណីឆ្លងថ្មីលើសពី៣៦០នាក់ក្នុងមួយឆ្នាំ នោះយើងនឹងទទួលបានជោគជ័យឈានទៅលុបបំបាត់អេដស៍៕	2020-08-03T10:23:03+07:00	cen.com.kh	https://cen.com.kh/archives/230456.html
00cc86b7-9250-4e57-9923-507da7732e37	ព្រោះតែជីវភាព! ពលករខ្មែរ៨នាក់ ត្រូវអាជ្ញាធរថៃចាប់បញ្ជូនមកកម្ពុជាវិញ ក្រោយពីឆ្លងដែនខុសច្បាប់ចូលទឹកដីថៃ	អគ្គនាយកដ្ឋានអន្តោ ប្រវេសន៍បានឲ្យដឹងថា ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នៅថ្ងៃទី២ ខែសីហា ឆ្នាំ២០២០ មានពលករខ្មែរឆ្លងដែនខុសច្បាប់ ដែលអាជ្ញាធរថៃបញ្ជូនមក មានចំនួន៨នាក់ ស្រី ២នាក់ និងកុមារ២នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំបន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕	2020-08-03T09:31:40+07:00	kbnnews.com	https://kbn.news/archives/174603
a776a2b9-0a3b-429b-9b04-95430febe2c5	គ្រូពេទ្យខ្មែរមិនអន់ឡើយ ! ព្រឹកនេះ ព្យាបាលអ្នកជំងឺកូវីដ ជាសះស្បើយម្នាក់ទៀតហើយ	នៅព្រឹកថ្ងៃទី០៣ ខែសីហា ឆ្នាំ២០២០ នេះ ក្រសួងសុខាភិបាល បានចេញសេចក្ដីប្រកាសព័ត៌មានស្ដីពីក្រុមគ្រូពេទ្យខ្មែរបានព្យាបាលជាសះស្បើយអ្នកជំងឺកូវីដ១៩ម្នាក់ទៀតហើយ និងមិនមានអ្នកឆ្លងថ្មីឡើយ។ ក្រសួងសុខាភិបាល បញ្ជាក់ថា អ្នកជំងឺដែលជាសះស្បើយនេះ ជាស្ត្រីជនជាតិខ្មែរ អាយុ៣៨ឆ្នាំ មានអាសយដ្ឋាននៅសង្កាត់បឹងកេងកង៣ ខណ្ឌចំការមន រាជធានីភ្នំពេញ ជាអ្នកធ្វើដំណើរមកពីប្រទេសឥណ្ឌូណេស៊ី តាមជើងហោះហើរមកកម្ពុជា ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន០២ដង ត្រូវបានអនុញ្ញាតឱ្យចេញ ពីមណ្ឌលសុខភាពចាក់អង្រែ រាជធានីភ្នំពេញ។ សូមបញ្ជាក់ថា គិតត្រឹមព្រឹកថ្ងៃទី០៣ ខែសីហា ឆ្នាំ២០២០ កម្ពុជាបានរកឃើញអ្នកឆ្លងជំងឺកូវីដ១៩សរុប២៤០នាក់ (ស្ត្រី៤៦នាក់) ក្នុងនោះចំនួនអ្នកព្យាបាលជាសះស្បើយចំនួន១៩៧នាក់ (ស្រី៤៣នាក់) និងអ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួនសរុប៤១នាក់ និងអ្នកសម្រាកព្យាបាល នៅបន្ទប់ដោយឡែក ក្នុងស្ថានទូតអាមេរិកប្រចាំកម្ពុជា ២នាក់៕	2020-08-03T09:26:53+07:00	kbnnews.com	https://kbn.news/archives/174585
6700676e-b277-43ed-83c7-f6d102d0a97e	ព័ត៌មានលម្អិតអំពីជនរត់គេចដែលត្រឡប់ទៅកូរ៉េខាងជើងវិញដែលសង្ស័យថាមានជំងឺកូវីដ១៩	ប្រទេសកូរ៉េខាងត្បូងបានទទួលស្គាល់ថា អ្នកផ្ដាច់ខ្លួនជនជាតិកូរ៉េខាងជើងម្នាក់ ដែលរងការចោទប្រកាន់ថាបានរំលោភនារីម្នាក់នៅក្នុងទឹកដីប្រទេសកូរ៉េខាងត្បូង ប្រហែលជាអាចលួចរត់គេចផុតពីឆ្មាំការពារព្រំដែន មុននឹងហែលឆ្លងទឹកទន្លេទៅកាន់ប្រទេសកូរ៉េខាងជើងដែលជាប្រទេសកំណើតរបស់ខ្លួនវិញ។ នៅក្នុងសន្និសីទកាសែតកាលពីថ្ងៃចន្ទទី ២៧ ខែកក្កដា មន្ត្រីយោធាកូរ៉េខាងត្បូងបានឱ្យដឹងថា ពួកគេបានរកឃើញកាបូបរបស់បុរសនោះនៅក្បែរប្រឡាយបង្ហូរទឹក ដែលបុរសនោះបានប្រើដើម្បីលូនក្រោមរបងលួសបន្លានៅលើកោះ Ganghwa ភាគឦសានប្រទេសកូរ៉េខាងត្បូង ដែលខណ្ឌចែកប្រទេសកូរ៉េទាំងពីរដោយផ្នែកមួយនៃទន្លេ Han។ បុរសអាយុ ២៤ ឆ្នាំ រូបនោះ ដែលបានចាកចេញពីប្រទេសកូរ៉េខាងជើងកាលពីឆ្នាំ ២០១៧ កាលពីពេលថ្មីៗនេះ ត្រូវបានចោទប្រកាន់ថាបានចាប់រំលោភអ្នកផ្ដាច់ខ្លួនពីកូរ៉េខាងជើងម្នាក់ ហើយត្រូវបានអាជ្ញាធរកូរ៉េខាងត្បូងតាមចាប់ខ្លួន។ នេះបើយោងតាមសេចក្ដីរាយការណ៍របស់ប្រព័ន្ធផ្សព្វផ្សាយកូរ៉េខាងត្បូង។ សេចក្ដីរាយការណ៍នោះក៏បានឱ្យដឹងផងដែរថា បុរសនោះទើបតែបាត់បង់ការងារធ្វើផងដែរ។ ប៉ុន្តែមន្ត្រីសុខាភិបាលកូរ៉េខាងត្បូងបានឱ្យដឹងថា ជនដែលបានរត់ទៅប្រទេសកូរ៉េខាងជើងវិញនោះ មិនមានឈ្មោះក្នុងបញ្ជីអ្នកមានជំងឺកូវីដ១៩ ឬអ្នកដែលធ្លាប់ប្រាស្រ័យទាក់ទងជាមួយនឹងអ្នកជំងឺកូវីដ១៩ នោះឡើយ។ ការលើកឡើងបែបនេះ បានបង្អាក់ដល់ការចោទប្រកាន់របស់អាជ្ញាធរកូរ៉េខាងជើងដែលថា បុរសនោះប្រហែលជាបាននាំជំងឺកូវីដ១៩ ចូលក្នុងប្រទេសកូរ៉េខាងជើងនោះ។ ដោយសំដៅទៅលើមនុស្សតែមួយនេះ ប្រព័ន្ធផ្សព្វផ្សាយរដ្ឋរបស់កូរ៉េខាងជើងកាលពីថ្ងៃអាទិត្យ ទី២៦ ខែកក្កដា បានឱ្យដឹងថា បុរសដែលគេសង្ស័យថាមានផ្ទុកវីរុសកូរ៉ូណារូបនេះ បានត្រឡប់មកប្រទេសកូរ៉េខាងជើងវិញកាលពីថ្ងៃទី១៩ ខែកក្កដា ក្រោយពីបានឆ្លងព្រំដែនរវាងប្រទេសកូរ៉េទាំងពីរដោយខុសច្បាប់មក។ នេះជាលើកដំបូងហើយដែលរដ្ឋាភិបាលកូរ៉េខាងជើងបានទទួលស្គាល់ថាអាចមានការឆ្លងវីរុសកូរ៉ូណានៅក្នុងប្រទេសរបស់ខ្លួន។ រដ្ឋាភិបាលកូរ៉េខាងជើងបានប្រកាសដាក់ប្រទេសក្នុងភាពអាសន្ន និងបិទតំបន់ជុំវិញទីក្រុង Kaesong ដែលជាទីក្រុងជាប់ព្រំដែនដែលបុរសរូបនោះត្រូវបានគេរកឃើញ។ ទោះបីជាការឆ្លងវីរុសកូរ៉ូណាប្រមាណជាង ១៧ លានករណីត្រូវបានគេរាយការណ៍នៅទូទាំងពិភពលោកគិតត្រឹមថ្ងៃទី ២ ខែសីហាក៏ដោយ ក៏រដ្ឋាភិបាលកូរ៉េខាងជើងបានទទូចជាយូរមកហើយថា ប្រទេសរបស់ខ្លួនមិនមានករណីឆ្លងវីរុសនេះឡើយ ដែលនេះជាការលើកឡើងដែលអ្នកតាមដានស្ថានការណ៍ពីខាងក្រៅអះអាងថាមិនអាចទៅរួចនោះទេ។ ប្រទេសកូរ៉េខាងជើងមានព្រំប្រទល់ប្រវែង ១.៤០០ គីឡូម៉ែត្រ ជាប់ប្រទេសចិន ដែលប្រទេសចិននេះគឺជាកន្លែងដែលវីរុសកូរ៉ូណានេះត្រូវបានគេរកឃើញដំបូង។ ទោះបីជាប្រទេសកូរ៉េខាងជើងបានបិទជាផ្លូវការនូវព្រំដែនទាំងអស់កាលពីខែកុម្ភៈក៏ដោយ ក៏ភាគច្រើននៃពាណិជ្ជកម្មរបស់កូរ៉េខាងជើងជាមួយនឹងចិនគឺត្រូវបានធ្វើឡើងក្រៅផ្លូវការ និងពិបាកគ្រប់គ្រង។ អ្នកវិភាគជាច្រើនបាននិយាយថា ប្រទេសកូរ៉េខាងជើងប្រហែលជាប្រើឧប្បទ្ទវហេតុនេះដើម្បីនៅទីបំផុតទទួលស្គាល់ថាមានការឆ្លងវីរុសកូរ៉ូណា និងដើម្បីទម្លាក់កំហុសលើប្រទេសកូរ៉េខាងត្បូង។ លោក Benjamin Katzeff Silberstein អ្នកជំនាញផ្នែកប្រទេសកូរ៉េខាងជើងប្រចាំវិទ្យាស្ថានស្រាវជ្រាវគោលនយោបាយការបរទេស (Foreign Policy Research Institute) បានសរសេរថា៖ «ករណីនេះនឹងផ្ដល់ភាពងាយស្រួលបំផុតដល់រដ្ឋាភិបាលកូរ៉េខាងជើងក្នុងការទទួលស្គាល់ថាមានជំងឺកូវីដ១៩ នៅក្នុងប្រទេសរបស់ខ្លួន»។ លោក Benjamin Katzeff Silberstein បញ្ជាក់ថា៖ «កូរ៉េខាងជើងអាចអះអាងថា វិធានការទប់ទល់នឹងជំងឺកូវីដ១៩ របស់ខ្លួន ដូចជាការបិទព្រំដែនភាគខាងជើងជាដើមគឺល្អឥតខ្ចោះ។ ប៉ុន្តែនៅតែមានករណីមួយឆ្លងចូលមកខាងក្នុងទាល់តែបាន»។ លោកបានបន្ថែមថា៖ «ការណ៍ដែលអះអាងថាមានករណីឆ្លងដំបូងមកពីប្រទេសកូរ៉េខាងត្បូងនេះ គឺអាចជួយបញ្ចៀសភាពថ្នាំងថ្នាក់រវាងប្រទេស កូរ៉េខាងជើង និងប្រទេសចិនបាន»។ លោក Go Myong Hyun អ្នកសិក្សាស្រាវជ្រាវនៃវិទ្យាស្ថាន Asan សម្រាប់ការសិក្សាគោលនយោបាយ ដែលមានមូលដ្ឋាននៅក្នុងទីក្រុងសេអ៊ូល បាននិយាយថា វិធានការរបស់កូរ៉េខាងជើងបែបនេះក៏អាចជាសារមួយសម្រាប់ប្រជាពលរដ្ឋកូរ៉េខាងជើងនៅក្នុងប្រទេសផងដែរ។ លោកនិយាយដូច្នេះថា៖ «ពួកគេកំពុងព្យាយាមចង់បញ្ជាក់ថា ប្រទេសកូរ៉េខាងជើងកំពុងស្ថិតក្រោមការវាយប្រហារ ដែលថាមានការឆ្លងជំងឺកូវីដ១៩ ជាច្រើនកំពុងកើតឡើងនៅខាងក្រៅប្រទេសកូរ៉េខាងជើង ហើយរដ្ឋាភិបាលក្រុងព្យុងយ៉ាងកំពុងតែព្យាយាមអស់ពីសមត្ថភាពរបស់ខ្លួនដើម្បីធ្វើឱ្យប្រទេសខ្លួនគ្មានការឆ្លងជំងឺនេះ»។ នៅពេលប៉ុន្មានខែចុងក្រោយនេះ ប្រទេសកូរ៉េខាងជើងបានបោះសម្តីខ្លាំងៗទៅលើប្រទេសកូរ៉េខាងត្បូង ដោយចោទកូរ៉េខាងត្បូងថាបានផ្ដល់អាទិភាពដល់ទំនាក់ទំនងជាមួយសហរដ្ឋអាមេរិក ជាងដល់ទំនាក់ទំនងជាមួយនឹងខ្លួន។ លោក Go Myong Hyun បាននិយាយថា៖ «[វោហាសាស្ត្រនយោយនោះ] ក៏ចង់បង្ហាញផងដែរថា ប្រទេសកូរ៉េខាងត្បូងមិនគួរឱ្យទុកចិត្តឡើយ។ កូរ៉េខាងជើងព្យាយាមភ្ជាប់រូបភាពអវិជ្ជមាននៃការឆ្លងជំងឺកូវីដ១៩ នេះ ជាមួយនឹងប្រទេសកូរ៉េខាងត្បូង និងជនរត់គេចខ្លួនក្នុងពេលជាមួយគ្នា»។ ហេតុការណ៍របស់ជនផ្ដាច់ខ្លួននេះក៏បានបង្កឱ្យមានការព្រួយបារម្ភអំពីចន្លោះប្រហោងនៅតាមព្រំដែនប្រវែងប្រមាណ ២៥០ គីឡូម៉ែត្រដែលខណ្ឌចែកប្រទសកូរ៉េទាំងពីរផងដែរ។ ការប្រជុំនយោបាយមួយដែលបានរៀបចំឡើងដោយមេដឹកនាំកូរ៉េខាងជើងលោក Kim Jong Un បានដាក់ទណ្ឌកម្មធ្ងន់ធ្ងរចំពោះ «ការយាមកាមធូររលុងរបស់ឆ្មាំព្រំដែននៅជួរមុខ» ដែលជាកន្លែងដែលការលួចរត់ឆ្លងដែនខុសច្បាប់នេះបានកើតឡើង។ នេះបើយោងតាមសេចក្ដីរាយការណ៍របស់ប្រព័ន្ធផ្សព្វផ្សាយរដ្ឋរបស់កូរ៉េខាងជើង។ នៅពេលដែលពលរដ្ឋកូរ៉េខាងជើងរត់គេចពីប្រទេសរបស់ពួកគេ ពួកគេតែងតែឆ្លងតាមព្រំដែនដែលជាប់នឹងប្រទេសចិន ព្រោះថាព្រំដែនរវាងប្រទេសកូរ៉េខាងជើង និងកូរ៉េខាងត្បូងគឺជាតំបន់ដែលមានការយាមកាមតឹងតែងបំផុតមួយក្នុងពិភពលោក។ ប៉ុន្តែទោះជាយ៉ាងនេះក្ដី ជនផ្ដាច់ខ្លួនដែលកូរ៉េខាងជើងអះអាងថាអាចមានជំងឺកូវីដ១៩ នេះ បានឆ្លងព្រំដែនកូរ៉េទាំងពីរនេះពីរដងរួចមកហើយ។ ជនដែលមានត្រកូល Kim នេះ បានរៀបរាប់លម្អិតអំពីការរត់ចេញពីប្រទេសកូរ៉េខាងជើងរបស់ខ្លួនកាលពីឆ្នាំ ២០១៧ នៅក្នុងបទសម្ភាសន៍ចំនួនពីរតាម YouTube កាលពីខែមុន ជាមួយនឹងជនរត់គេចចេញពីកូរ៉េខាងជើងម្នាក់ទៀត។ លោកបាននិយាយនៅក្នុងបទសម្ភាសន៍ដែលបានលេចឡើងជាថ្មីកាលពេលថ្មីៗនេះថា៖ «ខ្ញុំបានសម្រេចរត់ចេញដោយសារតែភាពក្រីក្រ»។ លោក Kim បាននិយាយថា លោកចំណាយពេលជាង ៧ ម៉ោង ដើម្បីបានមកដល់ប្រទេសកូរ៉េខាងត្បូង។ លោកបានបន្ថែមថា ការធ្វើដំណើរនោះគឺត្រូវឆ្លងកាត់ចំការមីន របងលួសបន្លា របងខ្សែភ្លើង និងការហែលទឹកឆ្លងទន្លេ Han ផងដែរ។ ចំនួនជនរត់គេចពីប្រទេសកូរ៉េខាងជើងទៅកាន់ប្រទេសកូរ៉េខាងត្បូងបានធ្លាក់ចុះក្នុងពេលប៉ុន្មានឆ្នាំចុងក្រោយនេះ ដោយសារតែប្រទេសចិន និងប្រទេសកូរ៉េខាងជើងបានរឹតបន្តឹងការគ្រប់គ្រងព្រំដែន។ វីរុសកូរ៉ូណាក៏បានធ្វើឱ្យការចង់រត់គេចនេះកាន់តែពិបាកជាងមុនផងដែរ។ នៅក្នុងត្រីមាសទី ២ នៃឆ្នាំនេះ ចំនួនជនរត់គេចពីប្រទេសកូរ៉េខាងជើងដែលបានទៅដល់ប្រទេសកូរ៉េខាងត្បូងមានត្រឹមតែ ១២ នាក់ប៉ុណ្ណោះ។ ក្រសួងបង្រួបបង្រួមកូរ៉េទាំងពីរនៃប្រទេសកូរ៉េខាងត្បូងបានឱ្យដឹងកាលពីថ្ងៃចន្ទ ទី ២៧ ខែកក្កដា ថា ប្រជាជនកូរ៉េខាងជើង ដែលបានរត់គេចទៅដល់កូរ៉េខាងត្បូង កម្រត្រឡប់ទៅកូរ៉េខាងជើងវិញណាស់។ ចាប់តាំងពីឆ្នាំ ២០១៥ មក មានអ្នករត់គេចពីកូរ៉េខាងជើងតែ ១១ នាក់ប៉ុណ្ណោះ ដែលបានត្រឡប់ទៅកាន់ប្រទេសកូរ៉េខាងជើងវិញ៕	2020-08-03T07:00:00+07:00	khmer.voanews.com	https://khmer.voanews.com/a/details-emerge-about-defector-at-center-of-n-korea-covid-claims/5528114.html
dccdcc21-403f-439e-9a94-48c523400a33	អ្នកជំនាញជំងឺកូវីដ១៩នៅសេតវិមានថា ការរាលដាលនៃវីរុសបានទៅដល់តំបន់ទីជនបទ និងទីក្រុង	ពួកអ្នកជំនាញខាងមេរោគកូរ៉ូណារបស់សេតវិមានបាននិយាយថា ការផ្ទុះឡើងនៃមេរោគកូរ៉ូណាបានស្ថិតនៅក្នុងដំណាក់កាលថ្មីដោយកំពុងក្លាយជាការរាលដាលដ៏ខ្លាំងនៅក្នុងតំបន់ជនបទ និងទីក្រុងធំៗ។ លោកស្រីវេជ្ជបណ្ឌិត Deborah Birx ជាអ្នកសម្របសម្រួលក្រុមការងារមេរោគកូរ៉ូណារបស់សេតវិមានបានប្រាប់បណ្តាញទូរទស្សន៍ CNN កាលពីថ្ងៃអាទិត្យថា «សូមប្រាប់ពលរដ្ឋដែលរស់នៅក្នុងតំបន់ទីជនបទថា លោក អ្នក មិនរួចផុតពីវីរុសនេះទេ»។ លោកស្រីវេជ្ជបណ្ឌិត បានមានប្រសាសន៍ទៀតថា «វីរុសនេះនៅក្នុងខែសីហានេះមិនដូចជាវីរុសនៅក្នុងខែមីនានិងខែមេសាទេ នៅពេលមានតែទីក្រុងធំៗ និងរដ្ឋដែលមានប្រជាពលរដ្ឋរស់នៅច្រើន បានរាយការណ៍ពីករណីឆ្លងនៃមេរោគនោះ។ លោកស្រីវេជ្ជបណ្ឌិត Birx បានបញ្ជាក់ពីសារៈសំខាន់នៃការពាក់ម៉ាសនៅខាងក្រៅ ប្រសិនបើ មានមនុស្សចាស់ ឬអ្នកដែលមានបញ្ហាសុខភាពស្ថិតនៅក្នុងផ្ទះ។ លោកឧត្តមនាវីឯក Brett Giroir ជាមន្រ្តីជាន់ខ្ពស់ម្នាក់នៅឯក្រសួងសុខាភិបាល បានបង្ហាញខ្លួនក្នុងកម្មវិធី Meet the Press នៃបណ្តាញទូរទស្សន៍ NBC ។លោកក៏បានពិភាក្សាអំពីសារៈសំខាន់នៃការពាក់ម៉ាស និងបញ្ចៀសនៅកន្លែងមានមនុស្សច្រើនកកករដែរ។ លោកបានមានប្រសាសន៍ថា «ដោយហេតុនេះហើយ យើងកំពុងផ្តល់ការណែនាំដល់រដ្ឋ និងស្ថានីយវិទ្យុនៅតាមមូលដ្ឋានទាំងអស់ និងដល់អភិបាលស្រុកនីមួយៗអំពីអ្វីដែលចាំបាច់ធ្វើនៅពេលដែលយើងចាប់ផ្តើម នៅពេលដែលស្រុកទាំងនោះចាប់ផ្តើមមានការឆ្លងវីរុសនោះចំនួនមធ្យម ពីព្រោះតែវាជាពេលវេលាដែលយើងត្រូវទប់ ស្កាត់»។ នៅជិតពេលជាមួយគ្នានោះដែលលោកស្រីវេជ្ជបណ្ឌិត Birx បានស្ថិតនៅក្នុងបណ្តាញទូរទស្សន៍ CNN លោកស្រី Nancy Pelosi ប្រធានសភាតំណាងរាស្ត្រខាងគណបក្សប្រជាធិបតេយ្យ បានស្ថិតនៅក្នុងបណ្តាញទូរទស្សន៍ ABC បានចោទប្រកាន់លោកស្រីវេជ្ជបណ្ឌិត Birx ពីការជួយលោកប្រធានាធិបតីត្រាំផ្សព្វផ្សាយព័ត៌មានមិនពិតអំពីជំងឺកូវីដ១៩។ លោកស្រី Pelosi បានឆ្លើយតបទៅនឹងសំណួរអំពីអត្ថបទនៅក្នុងកាសែត Politico ដែលលោកស្រីបាននិយាយថា រដ្ឋបាលរបស់ប្រធានាធិបតីត្រាំ បានផ្សព្វផ្សាយព័ត៌មានមិនពិតអំពីជំងឺកូវីដ១៩។ លោកប្រធានាធិបតីត្រាំ បន្តនិយាយយ៉ាងទទូចថា មូលហេតុដែលសហរដ្ឋអាមេរិក មានករណីនៃជំងឺកូវីដ១៩ច្រើនជាងគេក្នុងពិភពលោកដែលមានចំនួន៤លាន៦សែនករណី នេះតាមទិន្នន័យរបស់សាកលវិទ្យាល័យ Johns Hopkins ពីព្រោះតែសហរដ្ឋអាមេរិកធ្វើតេស្តច្រើនជាងប្រទេសផ្សេងៗទៀត៕	2020-08-03T07:00:00+07:00	khmer.voanews.com	https://khmer.voanews.com/a/white-house-covid-expert-virus-widespread-in-us-rural-urban-areas-/5528462.html
99f11d17-671c-4bd1-a5e8-6e115813a07e	ប្រទេសអូស្ត្រាលីបញ្ជាឱ្យបិទពាណិជ្ជកម្មក្រុង Melbourne ចំនួន៦សប្តាហ៍នៅពេលដែលមានការផ្ទុះឡើងជំងឺកូវីដ១៩	ប្រទេសអូស្ត្រាលី កំពុងបញ្ជាឱ្យបិទទីកន្លែងពាណិជ្ជកម្មមិនសំខាន់នៅក្នុងទីក្រុង Melbourne ដែលជាទីក្រុងធំទី២របស់ខ្លួនចំនួន៦សប្តាហ៍ដោយចាប់ផ្តើមពីថ្ងៃពុធខាងមុខទៅនៅពេលដែលពួកអាជ្ញាធរព្យាយាមត្រួតត្រាការផ្ទុះឡើងដែលមានជិតចំនួនពាក់កណ្តាលនៃករណីឆ្លងថ្មីនៅក្នុងប្រទេស។ ពួកមន្ត្រីសុខាភិបាលបានរាយការណ៍នៅថ្ងៃចន្ទនេះថា មានការឆ្លងជំងឺកូវីដ១៩ថ្មីចំនួន៤២៩ករណី និងមនុស្សស្លាប់១៣នាក់នៅក្នុងរដ្ឋ Victoria ដែលរួមមានទីក្រុង Melbourne ផងដែរ។ បន្ថែមពីការបិទហាងលក់ដូរទំនិញភាគច្រើន ឧស្សាហកម្មផ្សេងៗទៀតដូចជាសំណង់និងកន្លែងផលិតសាច់ នឹងត្រូវកម្រិតកិច្ចប្រតិបត្តិការរបស់ខ្លួន ដោយចាប់ផ្តើមនៅថ្ងៃសុក្រខាងមុខនេះទៅ។ អភិបាលរដ្ឋ Victoria បានប្រកាសពីមហន្តរាយនៃជំងឺកូវីដ១៩នៅទីក្រុង Melbourne កាលពីថ្ងៃអាទិត្យ ហើយដោយមានការរឹតត្បិតថ្មី នឹងចូលជាធរមាននោះ នាយករដ្ឋមន្ត្រីអូស្ត្រាលីលោក Scott Morrison បាននិយាយនៅថ្ងៃចន្ទនេះថា ពួកអ្នកធ្វើការងារនៅក្នុងរដ្ឋ Victoria ដែលមិនមានថ្ងៃឈប់សម្រាកដែលទទួលបានប្រាក់ហើយត្រូវតែស្ថិតនៅដាច់ពីគេ នឹងអាចទទួលបានប្រាក់ប្រហែល១ពាន់ដុល្លារ។ ការឱ្យប្រាក់បែបនេះ ជាការលើកទឹកចិត្តឱ្យពលរដ្ឋគោរពការណែនាំដែលឱ្យពួកគេស្ថិតនៅផ្ទះ ប្រសិនបើ ពួកគេធ្វើតេស្តមានមេរោគកូរ៉ូណាវិជ្ជមាន ឬបង្ហាញរោគសញ្ញា ជាជាងមានសម្ពាធខាងហិរញ្ញវត្ថុបន្តធ្វើការងារហើយអាចចម្លងមេរោគនោះទៅ មនុស្សផ្សេងទៀត៕	2020-08-03T07:00:00+07:00	khmer.voanews.com	https://khmer.voanews.com/a/australia-orders-six-week-closure-of-melbourne-businesses-amid-outbreak-/5528482.html
53dd2814-37ed-46ae-a042-5b34f610b1c0	BREAKING: អ្នកស្លាប់ដោយសារជំងឺ Covid-19 នៅប្រទេសវៀតណាម កើនដល់៥នាក់ និងឆ្លងកើនដល់៦២០នាក់	ក្រសួងសុខាភិបាលវៀតណាមនៅថ្ងៃអាទិត្យនេះ បានប្រកាសឲ្យដឹងថា អ្នកស្លាប់ដោយសារជំងឺ Covid-19 នៅវៀតណាម កើនដល់៥នាក់ ខណៈចំនួនអ្នកឆ្លងកើនដល់៦២០នាក់ នេះបើយោងតាមសារព័ត៌មានរបស់វៀតណាមចេញផ្សាយថ្ងៃទី០២ ខែសីហា ឆ្នាំ២០២០។ បច្ចុប្បន្ននេះអាជ្ញាធរវៀតណាម បាននឹងកំពុងត្រៀមធ្វើតេស្ត ទៅលើប្រជាជនទាំង១.‌១លាននាក់នៃទីក្រុងដាណាង (Danang) ដែលជាកន្លែងចំណុចកណ្តាលថ្មីនៃការផ្ទុះរាលដាលជំងឺកូវីដ១៩ របស់ប្រទេសវៀតណាម។ សមត្ថភាពនៃការធ្វើតេស្តត្រូវបានអាជ្ញាធរអះអាងថា នឹងបង្កើនឲ្យទៅដល់ចន្លោះ៨ពាន់- ១ម៉ឺនក្នុងមួយថ្ងៃ ដោយពួកគេគ្រោងធ្វើតេស្តប្រជាជនទាំងអស់ដែលរស់នៅក្នុងទីក្រុងនេះគឺ១.១លាននាក់។ វៀតណាមក៏បានរកឃើញករណីឆ្លង COVID-19 ថ្មីៗនៅតាមទីក្រុងដទៃទៀតរួមមាន៖ ហាណូយ និងហូជីមិញ ដែលពាក់ព័ន្ធជាមួយការរាតត្បាតនៅដាណាងផងដែរ៕	2020-08-03T05:50:00+07:00	freshnewsasia.com	https://m.freshnewsasia.com/index.php/en/internationalnews/166983-2020-08-02-15-50-29.html
d9c1f2f1-2209-4bdb-be59-8e35e0aafbe4	ទីប្រឹក្សាក្រសួងធម្មការ អំពាវនាវប្រជាពលរដ្ឋរស់នៅប្រកបដោយអនាម័យ ដើម្បីចៀសផុតពីជំងឺកូវីដ១៩	លោក ខាន់ ខុន ទីប្រឹក្សាក្រសួងធម្មការ និងសាសនា និងជានាយក នៃសមាគមបេសកកម្មដំណឹងល្អ សហការជាមួយក្រុមហ៊ុន ប៊ីម៉ារៀលអ៉ីស្ទេត (Bema Real Estate co.Ltd) បានអំពាវនាវឲ្យប្រជាពលរដ្ឋរស់នៅប្រកបទៅដោយអនាម័យ (ហូបស្អាត ផឹកស្អាត រស់នៅស្អាត) ដើម្បីចៀសផុតពីជំងឺកូវីដ១៩។ ការថ្លែងអំពាវនាវរបស់លោក ខាន់ ខុន ធ្វើឡើងក្នុងពិធីប្រគល់អណ្តូងស្នប់ដល់ប្រជាពលរដ្ឋនៅភូមិចុងអូ ឃុំរកាពប្រាំ ស្រុកត្បូងឃ្មុំ ខេត្តត្បូងឃ្មុំ, ភូមិអណ្ដូងរាក់ និងភូមិជាំជ្រៃ ឃុំចំការអណ្ដូង ស្រុកចំការលើ ខេត្តកំពង់ចាម នៅថ្ងៃទី០១ ខែសីហា ឆ្នាំ២០២០។ ទីប្រឹក្សាក្រសួងធម្មការរូបនេះ បានបន្តទៀតថា ជាការចាំបាច់សម្រាប់ប្រទេសកម្ពុជា ក្នុងការសម្រេចឲ្យបានជោគជ័យនៅតំបន់ដាច់ឆ្ងាយពីវិស័យទឹកស្អាត និងអនាម័យសកល ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា។ ក្នុងនោះលទ្ធផល នៃវឌ្ឍនភាពជាវិជ្ជមាននៃអនាម័យ គឺកើតឡើងដោយសារការខិតខំប្រឹងប្រែងផ្ទាល់របស់រាជរដ្ឋាភិបាល គួបផ្សំនឹងការចូលរួមសហការយ៉ាងជិតស្និទ្ធ រវាងរាជរដ្ឋាភិបាលជាមួយ ដៃគូអភិវឌ្ឍ ក៏ដូចជាផ្នែកពាក់ព័ន្ធផ្សេងៗ រួមទាំងវិស័យឯកជនផងដែរ។ ចុងក្រោយ លោកបានផ្តាំផ្ញើឲ្យប្រជាពលរដ្ឋថែរក្សា និងការពារ ដើម្បីឲ្យសមិទ្ធផលរបស់យើងថិតថេរ និងគង់វង្ស ហើយត្រូវមានអនាម័យមុនហូបចំណីអាហារ បរិភោគទឹកស្អាត និងបន្ទោសបង់ក្នុងបង្គន់ និងប្រុងប្រយ័ត្នខ្ពស់ចំពោះជំងឺឆ្លងកូវីដ១៩ថ្មីនេះ ត្រូវបង្កើនអនាម័យសុខភាពរស់នៅឲ្យបានល្អ គឺត្រូវពាក់ម៉ាស ឬក្រម៉ា ហើយត្រូវដុសលាងសម្អាតដៃឲ្យបានស្អាតជាប្រចាំជាមួយសាប៊ូ និងទឹកអាល់កុលជាដើម។ លោកក៏បានលើកឡើង អំពីការយកចិត្តទុកដាក់របស់រាជរដ្ឋាភិបាល និងថ្នាក់ដឹកនាំខេត្ត អំពីសុខទុក្ខរបស់ប្រជាពលរដ្ឋ ជាពិសេសសុខភាព ព្រោះថាបើសិនសុខភាពមិនល្អធ្វើឲ្យប្រជាពលរដ្ឋខាតពេលប្រកបការងារ និងធ្វើឲ្យជីវភាពមានការលំបាក។ គួរបញ្ជាក់ថា អណ្តូងដែលបានប្រគល់ជូនខេត្តត្បូងឃ្មុំ ២ និងខេត្តកំពង់ចាម ២៕	2020-08-02T21:52:00+07:00	freshnewsasia.com	https://m.freshnewsasia.com/index.php/en/localnews/166959-2020-08-02-07-52-04.html
36526e50-fc66-429f-94aa-347f9adfa070	ប្រេស៉ីលមានអ្នកជំងឺ COVID-19 ជាង ១,០០០នាក់ទើបតែស្លាប់ និងរកឃើញអ្នកឆ្លងថ្មីជាង៤៥,០០០នាក់ថែមទៀត (Video inside)	រដ្ឋាភិបាលប្រេស៉ីលបានរាយការណ៍ថា ក្នុងរយៈពេល២៤ម៉ោងកន្លងទៅ អ្នកជំងឺ COVID-19 ចំនួន១,០៨៨នាក់បានបាត់បង់ជីវិត និងមានអ្នកឆ្លងថ្មីៗចំនួន៤៥,៣៩២នាក់ថែមទៀត។ នេះបើតាមការចេញផ្សាយដោយ ទីភ្នាក់ងារព័ត៌មាន ស៉ីនហួរ នៅថ្ងៃអាទិត្យ ទី០២ ខែសីហា ឆ្នាំ២០២០។ យោងតាមទិន្នន័យរបស់ក្រសួងសុខាភិបាលប្រេស៉ីល ចំនួនអ្នកស្លាប់ដោយសារ COVID-19 នៅក្នុងប្រទេសអាមេរិកឡាទីនមួយនេះ បានកើនដល់៩៣,៥៦៣នាក់ ហើយចំនួនករណីឆ្លងសរុបឡើងដល់២,៧០៧,៨៧៧នាក់។ តំបន់ដែលមានការរីករាតត្បាតខ្លាំងជាងគេគឺ រដ្ឋ Sao Paulo ដែលមានមនុស្សរស់នៅច្រើនបំផុតប្រចាំប្រេស៉ីល ជាមួយករណីឆ្លង៥៥ម៉ឺននាក់ និងស្លាប់២.៣ម៉ឺននាក់ បន្ទាប់មកគឺ រដ្ឋ Rio de Janeiro និងរដ្ឋ Ceara។ គួរជម្រាបថា ប្រេស៉ីលនៅតែបន្តជាប្រទេសលេខរៀងទី២ ដែលមានករណីឆ្លងនិងស្លាប់នៃ COVID-19 ច្រើនជាងគេលើពិភពលោក គឺក្រោមសហរដ្ឋអាមេរិកតែមួយប៉ុណ្ណោះ៕	2020-08-02T17:53:00+07:00	freshnewsasia.com	https://m.freshnewsasia.com/index.php/en/internationalnews/166941-2020-08-02-03-53-21.html
21c97625-48c3-4e43-9242-f273d5b566f3	សម្ដេចតេជោ ហ៊ុន សែន អំពាវនាវដល់ប្រជាពលរដ្ឋឲ្យប្រុងប្រយ័ត្នខ្ពស់ជាប់ជានិច្ច កុំមើលស្រាលជំងឺកូវីដ-១៩ ឲ្យសោះ ខណៈរកឃើញករណីថ្មីជាបន្តបន្ទាប់ (Video inside)	តាមរយៈបណ្ដាញសង្គម Facebook នៅថ្ងៃអាទិត្យទី០២ ខែសីហា ឆ្នាំ២០២០នេះ សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា បានអំពាវនាវដល់ប្រជាពលរដ្ឋទាំងអស់ឱ្យប្រុងប្រយ័ត្នខ្ពស់ជាប់ជានិច្ច កុំមើលស្រាលជំងឺកូវីដ-១៩ ឲ្យសោះ ខណៈដែលករណីជំងឺនេះត្រូវបានរកឃើញជាបន្តបន្ទាប់នៅកម្ពុជា តាមរយៈប្រជាពលរដ្ឋ និងជនបរទេសដែលចូលមកកម្ពុជា។ សម្ដេចតេជោ ហ៊ុន សែន បានថ្លែងយ៉ាងដូច្នេះថា៖ សូមបងប្អូនប្រជាពលរដ្ឋប្រុងប្រយ័ត្នខ្ពស់ជាប់ជានិច្ច កុំមើលស្រាលជំងឺកូវីដ-១៩ អោយសោះ ព្រោះជំងឺរលាកផ្លូវដង្ហើមនេះគឺជាជំងឺឆ្លងរាតត្បាតដ៏កាចសហាវបំផុត ដែលពុំទាន់មានថ្នាំព្យាបាលនៅឡើយទេ។ ឆ្លៀតក្នុងឱកាសនេះ សម្ដេចក៏បានអំពាវនាវសារជាថ្មី ដល់ប្រជាពលរដ្ឋទូទាំងប្រទេស ឲ្យថែរក្សាសុខភាពកុំឲ្យឆ្លងជំងឺកូវីដ១៩។ តាមការសង្កេតមើលពេលនេះ គឺឃើញថាចំនួនអ្នកពាក់ម៉ាសកាន់តែតិចទៅៗ ហើយមានការធ្វេសប្រហែសទៀតផង។ សម្ដេចតេជោ ហ៊ុន សែន បានក្រើនរំលឹកឱ្យប្រជាពលរដ្ឋត្រូវឧស្សាហ៍ដុសលាងសម្អាតដៃជាមួយសាប៊ូ ចឹល (gel sanitizer) សម្លាប់មេរោគ ឬទឹកអាល់កុល ហើយប្រើប្រាស់ម៉ាសឲ្យបានជាប្រចាំបើចាំបាច់។ គ្រប់ទីកន្លែងទាំងអស់ត្រូវអនុវត្តតាមការណែនាំរបស់ក្រសួងសុខាភិបាលអោយបានដាច់ខាត ដើម្បីសុវត្ថិភាពសុខភាពទាំងអស់គ្នា។ សូមបញ្ជាក់ថា គិតត្រឹមម៉ោង ០៧:០០ព្រឹក ថ្ងៃទី០២ ខែសីហា ឆ្នាំ២០២០នេះ ប្រទេសកម្ពុជាបានរកឃើញអ្នកមានជំងឺកូវីដ១៩ សរុបចំនួន ២៤០នាក់ ក្នុងនោះមានអ្នកព្យាបាលជាសះស្បើយចំនួន១៩៦នាក់ ដែលស្មើនឹង ៨១,៦៧% នៃអ្នកជំងឺកូវីដ១៩ សរុប និង៤២នាក់ទៀតកំពុងសម្រាកព្យាបាល។ ចំនួនអ្នកឆ្លងជំងឺ COVID-19 នៅទូទាំងពិភពលោក បានកើនឡើងដល់ ១៧,៩៩១,៥០១នាក់ហើយ។ ក្នុងនោះអ្នកស្លាប់មានចំនួន ៦៨៧,៧១៨នាក់ និងជាសះស្បើយឡើងវិញ ១១,៣១០,៣០៥នាក់។ នេះបើគិតត្រឹមម៉ោង ៧ព្រឹកថ្ងៃអាទិត្យ ទី០២ ខែសីហា ឆ្នាំ២០២០នេះ ៕	2020-08-02T16:40:00+07:00	freshnewsasia.com	https://m.freshnewsasia.com/index.php/en/localnews/166938-2020-08-02-02-40-27.html
d69bd50b-8e8a-47ab-a0ba-a92b78960f30	TOP NEWS: ក្រសួងសុខាភិបាល៖ ថ្ងៃនេះ មានអ្នកជំងឺកូវីដ៣២នាក់ បានជាសះស្បើយ ខណៈមានអ្នកឆ្លងថ្មីម្នាក់	ក្រសួងសុខាភិបាល បានប្រកាសថា នៅថ្ងៃទី០២ ខែសីហា ឆ្នាំ២០២០នេះ មានអ្នកជំងឺកូវីត១៩ ចំនួន ៣២នាក់បានជាសះស្បើយ ខណៈដែលមានអ្នកឆ្លងថ្មីចំនួន១នាក់ផងដែរ។ នេះបើតាមសេចក្តីប្រកាសរបស់ក្រសួងសុខាភិបាល ដែលអង្គភាពព័ត៌មាន Fresh News ទទួលបាន។ * បុរសអាយុ ២៦ឆ្នាំ មានអាស័យដ្ឋាននៅភូមិត្រពាំងប្រាសាទឃុំត្រពាំងប្រាសាទស្រកត្រពាំងប្រាសាទ ខេត្តឧត្តរមានជ័យ * បុរសអាយុ ៣១ឆ្នាំ មានអាស័យដ្ឋាននៅសង្កាត់បឹងកក់២ ខណ្ឌទួលគោក រាជធានីភ្នំពេញ * បុរសអាយុ ២៥ឆ្នាំ មានអាស័យដ្ឋាននៅភូមិបឹងសាឡាង សង្កាត់ឫស្សីកែវ ខណ្ឌឫស្សីកែវ រាជធានីភ្នំពេញ * បុរសអាយុ ២៨ឆ្នាំ មានអាស័យដ្ឋាននៅភូមិថ្លុកព្រីង ឃុំដូង ស្រុករមាសហែក ខេត្តស្វាយរៀង * បុរសអាយុ ២៤ឆ្នាំ មានអាស័យដ្ឋាននៅឃុំ កងរាយ ស្រុកស្វាយទាប ខេត្តស្វាយរៀង * បុរសអាយុ ២៩ឆ្នាំ មានអាស័យដ្ឋាននៅផ្ទះលេខ ១០E ផ្លូវ២៧១ សង្កាត់ទឹកល្អក់ទី៣ ខណ្ឌទួលគោក រាជធានីភ្នំពេញ ពួកគាត់ទាំង ០៦នាក់ខាងលើ ជាអ្នកធ្វើដំណើរតាមជើងហោះហើរមកពីប្រទេសរុស្ស៊ី បន្តជើងហោះហើរ នៅប្រទេសម៉ាឡេស៊ីមកកម្ពុជា ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុស កូវីដ-១៩ ចំនួន ០២ដង ត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ * បុរសអាយុ ២៦ឆ្នាំ មានអាសយដ្ឋាន នៅខេត្តពោធិ៍សាត់ - បុរសអាយុ ២៤ឆ្នាំ មានអាសយដ្ឋាននៅស្រុកសៀមរាបខេត្តសៀមរាប * បុរសអាយុ ២៤ឆ្នាំ មានអាស័យដ្ឋាននៅខណ្ឌដូនពេញ រាជធានីភ្នំពេញ - បុរសអាយុ ២៥ឆ្នាំ មានអាស័យដ្ឋា សង្កាត់ទឹកថ្លា ខណ្ឌសែនសុខ រាជធានីភ្នំពេញ * បុរសអាយុ ៣៨ឆ្នាំ មានអាសយដ្ឋាននៅស្រុកសៀមរាប ខេត្តសៀមរាប - បុរសអាយុ ២៥ឆ្នាំ មានអាសយដ្ឋាន ស្រុកកំពង់ត្របែក ខេត្តព្រៃវែង • បុរសអាយុ ២៣ឆ្នាំ មានអាសយដ្ឋាន នៅសង្កាត់ភ្នំពេញថ្មី រាជធានីភ្នំពេញ * បុរសអាយុ ២៥ឆ្នាំ អាសយដ្ឋាននៅស្រុកអង្គរបូរី ខេត្តតាកែវ * បុរសអាយុ ៣០ឆ្នាំ មានអាស័យដ្ឋាននៅបណ្ឌចម្ការមន រាជធានីភ្នំពេញ បុរសជនជាតិខ្មែរទាំង ០៩នាក់ ខាងលើ ជាអ្នកធ្វើដំណើរមកពីប្រទេសរុស្ស៊ី និងអេហ្ស៊ីប បន្តជើងហោះហើរ នៅប្រទេសម៉ាឡេស៊ី ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ១៩ ចំនួន ០២ ដង ត្រូវបានអនុញ្ញាតឱ្យចេញពីមន្ទីរពេទ្យបង្អែកខេត្តកំពង់ស្ពឺ។ * បុរសអាយុ ២៨ឆ្នាំ មានអាស័យដ្ឋានៅភូមិ២ ឃុំរការខ្នុល ស្រុកក្រូចឆ្មារ ខេត្តត្បូងឃ្មុំ * បុរសអាយុ ៤៧ឆ្នាំ មានអាស័យដ្ឋានៅភូមិដំណាក់ចង្អើរ ខេត្តកែប ពួកគាត់ទាំង ០២នាក់ខាងលើ ជាក្រុមមួកខៀវអង្គការសហប្រជាជាតិរបស់កម្ពុជា ដែលបានវិលត្រឡប់មក ពីប្រទេសម៉ាលី ត្រូវបានព្យាបាលជាសះស្បើយ ដោយទទួលបានលទ្ធផលតេស្កូ អវិជ្ជមានវីរុសកូវីដ១៩ ចំនួន ០២ដង ត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ * បុរសអាយុ ២៥ឆ្នាំ មានអាស័យដ្ឋាននៅសង្កាត់ច្រាំងចម្រោះ២ ខណ្ឌឫស្សីកែវ រាជធានីភ្នំពេញ * បុរសអាយុ ២៨ឆ្នាំ មានអាស័យដ្ឋាននៅភូមិស្វាយឃ្លាំង ឃុំទី៥ ស្រុកក្រូចឆ្មារ ខេត្តត្បូងឃ្មុំ * បុរសអាយុ ២៥ឆ្នាំ មានអាស័យដ្ឋាននៅភូមិកំពង់ត្រឡាច ឃុំកំពង់ត្រឡាច ស្រុកកំពង់ត្រឡាច ខេត្តកំពង់ឆ្នាំង * បុរសអាយុ ២៦ឆ្នាំ មានអាស័យដ្ឋាននៅភូមិថ្មី ឃុំពពេល ស្រុកពញាក្រែក ខេត្តត្បូងឃ្មុំ * បុរសអាយុ ២៩ឆ្នាំ មានអាស័យដ្ឋាននៅភូមិបាតក្រោម ឃុំបឹងព្រួល ស្រុកត្បូងឃ្មុំ ខេត្តត្បូងឃ្មុំ * បុរសអាយុ ២៥ឆ្នាំ មានអាស័យដ្ឋាននៅភូមិបេងថ្មី ឃុំសេដា ស្រុកតំបែរ ខេត្តត្បូងឃ្មុំ * បុរសអាយុ ៣៣ឆ្នាំ មានអាស័យដ្ឋាននៅភូមិ៦ ឃុំរការខ្នុរ ស្រុកក្រូចឆ្មារ ខេត្តត្បូងឃ្មុំ * បុរសអាយុ ២៦ឆ្នាំ មានអាស័យដ្ឋាននៅភូមិជើងឡង សង្កាត់សួង ក្រុងសួង ខេត្តត្បូងឃ្មុំ ពួកគាត់ទាំង ០៤នាក់ ខាងលើ ជាអ្នកធ្វើដំណើរតាមជើងហោះហើរមកពីប្រទេសអារ៉ាប៊ីសាអូឌីត បានបន្ត ជើងហោះហើរពីប្រទេសម៉ាឡេស៊ីមកកម្ពុជា ត្រូវបានព្យាបាលស្បើយ ដោយទទួលបានលទ្ធផលតេស្កូ អវិជ្ជមា វីរុសក្ខវី៧-៩ ចំនួន ០២ដង ត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានី ភ្នំពេញ។ * បុរសអាយុ ២៣ឆ្នាំ មានអាស័យដ្ឋាននៅភូមិអន្លង់ក្រមួន ឃុំស្រែឫស្សី ស្រុកថាឡាបរិវ៉ាត់ ខេត្តស្ទឹងត្រែង (ក្រសួងសុខាភិបាល ស្នើសុំកែតម្រូវអាយុ និងដាក់អាស័យដ្ឋាននេះវិញ ដោយសារសាមីខ្លួនបានជូនព័ត៌មាន មានការផ្លាស់ប្តូរ ដែលនៅពេលរកឃើញមានវិជ្ជមានវីរុសកូវីដ-១៥ នោះ គាត់បានជម្រាបថា មានអាយុ ២៦ឆ្នាំ និងមានអាសយដ្ឋាន នៅភូមិទ្រា ឃុំទ្រា ស្រុកក្រូចឆ្មារ ខេត្តត្បូងឃ្មុំ) * បុរសអាយុ ២៣ឆ្នាំ មានអាស័យដ្ឋាននៅភូមិអូត្រាវ ឃុំអណ្ដូងថ្ម ស្រុកព្រៃនប់ ខេត្តព្រះសីហនុ បុរសទាំង ០២នាក់ខាងលើ ជាអ្នកធ្វើដំណើរមកពីប្រទេសឥណ្ឌូណេស៊ី មកកម្ពុជា បានព្យាបាលជាសៈ ស្បើយ ដោយទទួលបានលទ្ធផលតេស្ត វិជ្ជមានវីរុសកូវីដ១៩ ចំនួន ០២លើក ត្រូវបានអនុញ្ញាត ឱ្យចេញពីមឡីរពេទ្យមិត្តភាពខ្មែរ-សូវៀត រាជធានីភ្នំពេញ។ * បុរសជនអាយុ ២៦ឆ្នាំ មានអាស័យដ្ឋានស្នាក់នៅឃុំអង្គរបាន ស្រុកកងមាស ខេត្តកំពុងចាម * បុរសជនអាយុ ២៥ឆ្នាំ មានអាស័យដ្ឋានស្នាក់នៅឃុំស្រង៉ែ ស្រុកទ្រាំង ខេត្តតាកែវ ពួកគាត់ទាំង ០២នាក់ មងលើ ជាអ្នកធ្វើដំណើរមកពីប្រទេសឥណ្ឌូណេស៊ីពាមជើងហោះហើរមកកម្ពុជា ត្រូវ បានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២ដង ត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ * បុរសជនជាតិឥណ្ឌូណេស៊ីអាយុ ៣៧ឆ្នាំ មានអាស័យដ្ឋានស្នាក់នៅបណ្ដោះអាសន្ននៅសណ្ឋាគារ មួយក្នុងក្រុង ព្រះសីហនុ ខេត្តព្រះសីហនុ * បុរសជនជាតិឥណ្ឌូណេស៊ីអាយុ ៣២ឆ្នាំ មានអាស័យដ្ឋានស្នាក់នៅបណ្ដោះអាសន្ននៅសណ្ឋាគារមួយក្នុងក្រុង ព្រះសីហនុ ខេត្តព្រះសីហនុ * បុរសជនជាតិឥណ្ឌូណេស៊ីអាយុ ៣៥ឆ្នាំ មានអាស័យដ្ឋានស្នាក់នៅបណ្ដោះអាសន្ននៅសណ្ឋាគារមួយក្នុងក្រុង ព្រះសីហនុ ខេត្តព្រះសីហនុ ពួកគាត់ទាំង ០៣នាក់ខាងលើនេះ ជាអ្នកធ្វើដំណើរមកពីប្រទេសឥណ្ឌូណេស៊ី ឆ្លងកាត់បន្តជើងហោះហើរនៅ ប្រទេសម៉ាឡេស៊ី ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ១៩ ចំនួន ០២ដង ត្រូវបានអនុញ្ញាតឱ្យចេញពីមណ្ឌលសុខភាចាក់អង្រែ រាជធានីភ្នំពេញ។ ដោយឡែកករណីវិជ្ជមានវិញនោះ ក្រសួងសុខាភិបាលបានរកឃើញវីរុស covid-19 នៅលើបុរសជនជាតិខ្មែរអាយុ ៥៧ឆ្នាំ ស្នាក់នៅភូមិត្រពាំងល្វា សង្កាត់កាកាប ខណ្ឌពោធិ៍សែនជ័យ រាជធានីភ្នំពេញ។ បច្ចុប្បន្នរូបគាត់ ត្រូវបានដាក់ឱ្យ សម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ បុរសរូបនេះ ជាអ្នកធ្វើដំណើរមកពីសហរដ្ឋអាម៉េរិក ដោយបានបង្ក ជើងហោះហើរនៅប្រទេសកូរ៉េខាងត្បូង មកកម្ពុជា ដោយមានអ្នកដំណើរសរុបចំនួន ១១២នាក់។ រីឯអ្នកដំណើរចំនួន ១១១នាក់ ដែលមានលទ្ធផលតេស្ត អវិជ្ជមានវីរុសកូវីដ-១៩ ត្រូវបានដាក់ឱ្យធ្វើចត្តាឡីស័ក ចំនួន ១៤ថ្ងៃ។ សូមបញ្ជាក់ថា គិតត្រឹមម៉ោង ០៧:០០ព្រឹក ថ្ងៃទី០២ ខែសីហា ឆ្នាំ២០២០នេះ ចំនួនអ្នកព្យាបាលជាសះស្បើយសរុបនៅកម្ពុជា មានចំនួន១៩៦នាក់ ដែលស្មើនឹង ៨១,៦៧% នៃអ្នកជំងឺកូវីដ១៩ សរុបចំនួន ២៤០នាក់ (ស្ត្រី ៤៦នាក់ និងបុរស ១៩៤នាក់) ហើយអ្នកកំពុងសម្រាកព្យាបាលនៅក្នុងមន្ទីរពេទ្យរដ្ឋពេលនេះ មានចំនួនសរុប ៤២នាក់៕	2020-08-02T15:17:00+07:00	freshnewsasia.com	https://m.freshnewsasia.com/index.php/en/localnews/166936-2020-08-02-01-17-58.html

Subsets and Splits

No community queries yet

The top public SQL queries from the community will appear here once available.